
Alien IV 


ÎNVIEREA 


Această carte este dedicată lui 
Sigourney Weaver. Îi multumim pentru că 
a creat un personaj de acțiune feminin, 
care este un exemplu pentru noi toți. La 
urma urmei, primul "Erou" a fost femeie. 


PROLOG 


Asta e un extraterestru! 

Vincent Distephano tresări 
involuntar când îşi dădu seama. Cum 
dracu' ajunsese aici, în capsula de 
comandă? Se opri să privească surprins 
apariția grotescă a intrusului. 

Ochii extraterestrului păreau uriaşi, 
complet disproporționaţi față de capul 
țuguiat şi caraghios. Irisul eliptic părea 
să se curbeze în jurul pupilei, având un 
aspect nepământean. Clipea şi pleoapele 
lui transparente se mişcau atât de repede 
încât Vinnie nu-şi dădea seama dacă 
această clipire începuse de sus, de jos 
sau din lateral. De fapt, pleoapele nu se 
vedeau deloc când nu se mişcau. Clipi 
din nou, rapid, de două-trei ori iar apoi 
întoarse capul. 

Oare era conştient de prezența lui? 

Ah, fir-ar să fie! 

Fălcile arătării se deschiseră 
amenințător. Îi curgeau  balele încet 


printre dinţii ascuţiţi, periculoşi. Ce mulți 
dinți are! Buzele se întinseseră într-un 
rânjet şi arătarea făcu un pas înainte. 

Vinnie încercă să rămână nemişcat 
când botul extraterestrului se deschise şi 
se închise încet, lăsând să picure saliva 
groasă, lipicioasă. 

Dacă această arătare a ajuns aici, 
înseamnă că mai sunt şi altele, se gândi 
el. Poate e un cuib întreg! De unde au 
venit? Şi cum au ajuns la bordul navei? 

De fapt, nu conta. Acesta era aici, 
acum, cu el, şi nu rezolva nimic dacă îşi 
punea atâtea întrebări. Extraterestrul se 
opri după ce se aruncase rapid înainte. 
Înainta ca o insectă şi îşi folosea coada ca 
pe un senzor. Oare îl vedea? Ochii aceia 
uriaşi îi foloseau la ceva sau detectau 
doar hrana ori prada prin intermediul 
unei surse de lumină sau printr-o 
senzaţie insesizabilă de ființele umane? 
Oare simțul mişcării ori al mirosului erau 
mai sensibile decât văzul? 

Capul grotesc şi ţuguiat al 
extraterestrului se rotea ca şi când 
arătarea ar fi încercat să studieze 
împrejurimile. Probabil că sutele de 
leduri active şi ecrane multicolore ale 
tabloului de comandă îi distrăgeau 
atenția. Poate că tabloul de comandă îl va 
împiedica să-l depisteze pe Vinnie. El cel 
puţin aşa spera. Înghiţi în sec. 

În momentul acela, unul din ecranele 
de observație clipi, schimbând imaginile 
atât de rapid încât extraterestrul se 
întoarse imediat spre el. Planeta Pluto, 
care stătea tăcută sub navă, apăru brusc 
într-un prim plan, când unul din micile 


ei gheizere erupse, împrăştiind hidrogen 
lichid în spaţiu. Luminozitatea benzilor 
de gheață ale planetei contrasta şocant 
cu bezna spațiului din jurul ei. 
Extraterestrul îşi bălăbănea capul dintr-o 
parte într-alta, observând activitatea 
planetei. Activitatea  gheizerului se 
intensifică, iar tromba de lichid ajunse la 
zenit. Ecranul se concentrase asupra 
acestui fenomen, cercetându-l în cele mai 
mici detalii. Drept răspuns, ciudata 
creatură se întoarse complet cu spatele la 
Vinnie şi o porni deodată spre ecran, 
sprintenă ca un păianjen. 

Acum! Repede! Cât nu se uită la tine! 
Mişcă-te! Folosindu-se de reflexele sale 
agere de soldat instruit, Vinnie întinse 
mâna. 

PLEOSC! 

Al meu eşti, afurisitule! 

Ridică palma şi studie rămăşiţele 
insectei extraterestre zdrobite, lipite de 
buricul degetului. Ce dracu! o fi? Clătină 
din cap dezgustat. Generalul Perez o să 
facă o criză de nervi dacă o să afle că la 
bordul impecabilei sale nave, Auriga, se 
află o insectă extraterestră. Şi când o să 
audă că se infiltrase chiar în capsula de 
comandă, o să-şi piardă minţile de tot. 
Oare o fi singura sau or mai fi şi altele ? 
Nu era nevoie decât de două ca să se 
înmulțească. Şi dacă era vorba de insecte 
extraterestre, era de ajuns şi una 
singură. 

Fără să-şi ia ochii de la insecta 
zdrobită, tânărul soldat sorbi din paharul 
de milkshake, înghițind ultimele guri. 
Generalul ar fi la fel de furios şi dacă le-ar 


vedea mâncând în timpul serviciului, 
băiete, se gândi Vinnie zâmbind. Da, 
generalul Perez nu ieşea din litera 
regulamentului, dar Vinnie sărise peste 
micul dejun şi o să sară şi peste prânz. 
Era cel mai plictisitor lucru să stai în 
capsula de comandă a enormei nave. Şi 
mai rău de atât nu putea fi decât să-ți 
ghiorăie stomacul. 

Zdrobi în mână paharul de plastic şi- 
l băgă în buzunar, scormonind cu paiul 
rămăşiţele  insectei. Capul ţuguiat şi 
dinții mici, ascuțiți erau încă vizibili. 

Ah, ce urât eşti. Cum te-ai strecurat la 
bord?? Probabil că faci parte din marfa 
"neoficială" a generalului, luată din 
străfundurile coloniei, dincolo de frontieră. 
Sigur, pe mine unul puțin mă 
interesează. Nici nu vreau să ştiu. Când 
eşti soldat şi lucrezi la o instalație 
ultrasecretă care pluteşte în jurul 
centrului gravitațional al planetelor Pluto 
şi Charon, cu alte cuvinte, la dracu-n 
praznic, înveți să nu pui întrebări şi să 
nu spui nimic. 

Singurul lucru pe care-l învățase 
Vinnie în aparent nesfârşita sa misiune 
de un an la bordul navei Auriga, era că 
lucrul la o instalație strict-secretă era cea 
mai plictisitoare sarcină care putea să 
cadă pe capul unui soldat. Aici nu se 
întâmpla niciodată nimic! Iar generalul 
Perez avea grijă să fie totul în ordine. 
Făcea tot timpul inspecții şi menținea o 
rutină deosebit de strictă. Fiecare 
echipament, fiecare instalație de la 
bordul navei era de ultimă oră, nou- 
nouță, lustruită şi întreținută impecabil. 


Nu se produceau nici măcar defecţiuni 
tehnice care să alunge plictiseala. 

Mă rog, peste trei luni o să scape de 
aici. Şi o să-şi poată alege misiunile, 
după ce îndeplinise această sarcină 
ultrasecretă. 

Să sperăm că în următoarea voi avea 
parte de mai multă acțiune. Poate că o să 
fiu trimis pe Rigel. Acolo este palpitant. Nu 
ca în locul ăsta afurisit. 

Se uită din nou la insectă, 
fărâmițând-o cu paiul. Faptul că Auriga 
pierdea războiul cu insectele i se părea 
amuzant într-un fel. Vinnie nu era 
obişnuit să întâlnească insecte în spațiu. 
Sigur, se ştia că militarii răspândesc tot 
felul de creaturi dăunătoare în spaţiu, de 
la şobolani şi purici, prezenţi în magaziile 
de marfă şi de alimente ale vechilor 
corăbii de lemn, până la şarpele maroniu 
de copac, originar din insulele Pacificului 
de Sud, infiltrat în mărfurile, mâncarea şi 
lăzile cu arme, care a cauzat dispariția 
unei întregi specii de păsări în secolul 
douăzeci. Ca să nu mai vorbim de 
infestarea cu gândaci infiltrați într-un 
transport de hrană "sterilizat", trimis pe 
Marte la începutul erei colonizării 
spațiale. Dar acum, atmosfera magaziilor 
de depozitare a mărfurilor elimină aceste 
neajunsuri, deci, în prezent, consecințele 
negative au fost mult diminuate. 

Cu excepția navei Auriga. Tânţarii 
care scăpaseră ca urmare a unui 
experiment de laborator şi apăreau în tot 
felul de locuri, păianjenii care-şi 
semnalaseră prezența la scurt timp după 
livrarea unuia din transporturile 


neoficiale ale lui Perez şi insectele 
extraterestre întâmplătoare ca aceasta pe 
care tocmai o strivise, făceau ca uriaşa 
navă să pară un gigantic colector de 
insecte! Parcă cele mai neînsemnate 
forme de viață ale galaxiei şi-ar fi pus în 
gând să-i demonstreze generalului Perez 
că, oricât de strictă era disciplina lui, 
oricât de secrete erau operaţiunile sale la 
marginea sistemului solar, nu se putea 
pune cu Mama Natură. Vinnie zâmbi. 

Şi, în timp ce zgeândărea cu paiul 
rămăşiţele însângerate ale insectei, se 
gândea dacă să raporteze sau nu 
incidentul. Generalul aşa voia. 
Înnebunea dacă avea musafiri nepoftiţi la 
bordul impecabilei sale nave. Ordonase 
ca insectele să fie prinse, dacă se poate 
vii, pentru a fi "catalogate" în vederea 
depistării originii lor. Vinnie se gândi la 
toată birocraţia pe care ar declanşa-o, la 
toate investigațiile ridicole stârnite de o 
biată insectă şi se uită din nou în capătul 
paiului. 

Mai dă-o încolo! 

Îndreptă paiul spre ecranul capsulei 
de comandă şi suflă în capătul lui, lipind- 
o de el. I se părea amuzant cum stătea 
acolo. 

Acesta a fost cel mai palpitant 
incident al acestui schimb interminabil! 

Se uită la consola de comandă şi la 
ecrane. Totul era liniştit. Calm. Plictisitor 
ca moartea. Nici măcar gheizerele nu mai 
erupeau. Soldatul oftă, se scărpină în 
creştetul proaspăt ras şi încercă să nu se 
uite la ceasul care număra secundele 
rămase până la terminarea schimbului. 


Poate o să apară alt gândac care să-i 
abată atenţia. De-abia aştepta. 


CAPITOLUL 1 


Doctorul Mason Wren înainta repede 
pe coridoarele vopsite într-o culoare 
neutră, către principalul său laborator. 
Generalul Perez îl chemase la un briefing 
neaşteptat, tocmai când îşi savura micul 
dejun, şi cele douăzeci şi trei de minute 
pe care le pierduse cu acea întâlnire îi 
dăduseră programul peste cap. Din 
fericire, se putea baza pe personalul lui. 
Ştia că vor iniția toate programele de 
dimineață, vor verifica rezultatele 
schimbului de noapte şi vor fi gata să-l 
informeze în legătură cu starea actuală a 
experimentului. Se uită din obişnuință la 
pagerul prins la rever. Nici un mesaj. 
Tatăl — sau mai bine-zis uriaşul 
computer care comanda toate sistemele 
de menținere a vieții —, îndeplinea 
funcțiile de cercetare şi toate celelalte 
sisteme esențiale de la bordul giganticei 
Auriga l-ar fi informat imediat dacă 
primea vreun mesaj. 

Liniştea era un semn bun. 

Când îl chemase Perez, se aşteptase 
la necazuri, dar nu fusese nimic. 
Generalul voia să se informeze asupra 
unor detalii. Trecuseră două săptămâni 
de când nu mai fusese solicitat la 
laborator în miez de noapte şi Wren era 
mulțumit de progresul care începuse să 


se manifeste brusc. Poate trecuseră în 
sfârşit de ce era greu. 

Omul de ştiinţă suplu, cu chelie, se 
apropie de uşile laboratorului, fără să-i 
bage în seamă pe cei doi soldați înarmaţi 
care stăteau de pază. Pentru el erau 
practic invizibili. Făceau parte din decor, 
ca mobila sau niturile uşilor pneumatice. 
Ştia că paza se schimba din patru în 
patru ore, dar lui i se părea că toți 
semănau între ei: aveau aceleaşi fălci 
pătrate, priviri fixe, uniforme măslinii, 
arme masive şi atitudine bătăioasă. Albi, 
negri, tuciurii, bărbaţi sau femei — toți 
erau la fel pentru Wren. Nu-i spuneau 
nimic deosebit. Erau soldați. Brute. 
Fiinţe primitive. 

În schimb, el şi oamenii lui erau 
doctori. Oameni de ştiinţă. Chiar şi cel 
mai neînsemnat din echipa lui servea 
pentru un scop mai înalt: răspândirea 
cunoaşterii, progresul umanității, 
îmbunătăţirea condiției umane. Pentru 
Wren, soldații aveau un singur scop: să 
aibă grijă ca el şi oamenii lui să-şi poată 
îndeplini obiectivele. Sigur, toți erau 
militari — şi soldaţii şi oamenii de ştiinţă 
— dar delimitarea valorică era clară în 
mintea lui Wren. 

Când se apropie, uşile se deschiseră 
silențios, permițându-i să intre în 
principalul laborator. Când trecu pe 
lângă cei doi soldați, remarcă amuzat, 
fără să vrea, că nu numai că arătau la 
fel, dar mestecau şi guma în acelaşi ritm. 
Ca nişte roboţi. De fapt, roboții avuseseră 
mai multă personalitate când existaseră. 


Uşile se închiseră la fel de silențios 
cum se deschiseseră în spatele lui şi uită 
de soldați. Aşa cum se aşteptase, oamenii 
lui se  apucaseră deja de treabă. 
Laboratorul oferea ambianța necesară 
studiului ştiinţific. Fiecare echipament, 
program sau persoană era cel mai bun 
din domeniul lui. Şi rezultatele lor le vor 
dovedi valoarea. 

Se apropie de prima staţie de lucru, 
uitându-se la miile de ecrane. Observă 
structurile de date în rapidă schimbare, 
înregistrând în mintea lui progresul pe 
care-l indicau. Apoi îi aruncă o privire lui 
Carlyn Williamson şi femeia îi zâmbi 
discret. 

— Ne încadrăm încă în buget, doctore 
Wren, îi spuse ea încântată. 

— Ai început bine dimineaţa, Carlyn, 
îi răspunse el, la fel de zâmbitor. 

Se duse apoi la cealaltă stație, 
salutându-i pe doctorii Matt Kinloch, 
Yoshi Watanabe, Brian Clauss, Dan 
Sprague şi pe proaspătul lor absolvent, 
Trish Fontaine. Kinloch ridică degetul 
mare în sus, semn că testele începute 
noaptea trecută mergeau bine. Wren îi 
răspunse la fel şi îşi continuă inspecția. 
Observă că el şi savanții lui erau 
îmbrăcaţi la fel — în uniforme şi halate de 
laborator — întrebân-du-se dacă lui Perez 
îi venea la fel de greu să-i deosebească 
oamenii, cum îi venea lui să distingă 
soldații generalului unul de altul. 

După ce îşi termină inspecția, 
mulțumit că totul mergea perfect — ceea 
ce i se părea prea frumos să fie adevărat 


— doctorul Wren se apropie în sfârşit de 
incubator. 

Doctorul Jonathan Gediman, 
tânărul,  brunetul şi  zelosul său 
colaborator, îl aştepta nerăbdător. Wren 
se aştepta să-l vadă din clipă-n clipă 
sărind într-un picior. Dar protejatul lui 
avea perfectă dreptate să fie încântat. Din 
tot ce văzuse până acum, îşi dăduse 
seama că făceau progrese remarcabile. 
Însă, după toate eşecurile îndurate, Wren 
se abținea să se bucure prea devreme. 
Puteau să mai apară încă destule 
probleme. 

— M-ai aşteptat, îi spuse Wren. 
Apreciez gestul. 

Gediman încuviință din cap. 

— Am avut destule de făcut. Vreţi s-o 
vedeți acum? 

Nu lipsi mult ca Wren să se încrunte 
nemulțumit. Nu-i plăcea că Gediman 
avea tendința să personalizeze 
specimenul. I se părea o atitudine lipsită 
de profesionalism. Dar era un bun 
lucrător, conştiincios, devotat 
experimentului, aşa că încercă să nu 
bage în seamă acest fapt. 

— Sigur, îi răspunse Wren, să ne 
uităm la specimen. 

Gediman apăsă pe nişte butoane în 
ordinea corespunzătoare şi se uitară 
amândoi la fluxul de date de pe micul 
ecran, fixat în partea superioară a 
incubatorului. Cilindrul înalt de metal îşi 
reglă temperatura, în timp ce vaporii reci 
erau eliminați în exterior. Carcasa 
metalică externă se roti încet şi apoi se 
ridică până atinse tavanul, unde se opri. 

Apoi se deschise automat, scoțând la 
iveală un mic tub criogenic de un metru 
lungime şi o jumătate de metru în 
diametru. 

Wren se uită la date. Lungimea şi 
progresul incubațţiei, componentele 
mediului chimic de creştere, stimularea 
electrică a celulelor şi aşa mai departe 
erau afişate toate pe ecran, într-o 
structură reactualizată în permanenţă. 

— Uite-o! murmură Gediman blând. 

Tonul lui îl făcu pe Wren să-i arunce 
o privire. Gediman se uita cu ochii mari, 
emoționat, ca un tată care-şi vede pentru 
prima oară copilul nou născut. Foarte 
bine. Într-un fel, chiar era odrasla lui 
Gediman.  Gediman, Wren, Kinloch, 
Clauss, Williamson, oricare dintre ei 
putea fi considerat părintele 
specimenului, iar Wren le încuraja 
ataşamentul. Acest gen de mândrie 
posesivă le stimula efortul, gândirea 
creatoare, devoţiunea față de o cauză, 
care nu putea fi compensată de nici un 
salariu. Wren zâmbi fără să vrea. 

— Uite ce față are! exclamă Gediman 
mândru. 

Wren se uită la specimenul care 
plutea în gelul nutritiv opac. La început 
nu i se păruse decât o masă amorfă. 
Ghemuit în clasica poziţie fetală — chiar 
şi numai acest fapt în sine reprezenta un 
miracol ştiinţific — pluti mai aproape de 
sticlă şi Wren văzu ce observase deja 
colaboratorul său. 

Era fața unui copil, a unei fetițe 
drăguțe şi Wren se trezi cuprins de 
acelaşi entuziasm care-l anima pe 

Gediman. Trăsăturile se  dezvoltaseră 
destul de mult ca să poată fi 
recunoscute. Căpătaseră o individualitate 
proprie, umană. Mici şuvițe maronii de 
păr pluteau în jurul capului de o formă 
perfectă, conferind  specimenului un 
aspect fantastic de mică sirenă. Wren 
clipi, încercând să revină la realitate. 
Ochiul lui de profesionist examină 
diversele tuburi, cabluri şi senzori prinse 
de micuțul specimen. Totul era exact 
unde trebuia să fie. Echipamentele 
hrăneau  specimenul, îi  stimulau 
creşterea şi evoluția mult mai repede 
decât ar fi putut s-o facă natura. 

Dar Wren nu avea răbdare. Era sătul 
de încetineala naturii, de erorile ei, de 
surprizele sale neplăcute. Sarcina lui era 
să anticipeze natura, s-o modeleze după 
nevoilor lui. Şi se pare că era pe cale să 
reuşească. Zâmbi, mângâind laturile 
incubatorului. 

— Este frumoasă, nu-i aşa? zise 
Gediman încet. 

Wren deschise gura fără să spună 
nimic. Se mulțumi doar să încuviințeze 
din cap. Se dezvoltă mult mai bine decât 
am fi avut dreptul să sperăm vreodată. În 
timp ce specimenul se depărta de el, i se 
păru că-i vede ochii mişcându-se sub 
pleoape. Se întrebă dacă o fi capabil deja 
să deosebească lumina de întuneric. Şi 
dacă poate să simtă cât de cât ceva. 


Lumina apărută brusc o făcu să se 
crispeze. In lumină erai depistat imediat. 
Era mai greu să te ascunzi. Trupul ei se 

făcu covrig. Se simțea în siguranță în 
umezeala caldă din jurul ei, dar lumina o 
speria. Imagini haotice de vis îi tulburau 
conştiinţa. 

Alinarea rece a somnului criogenic. 

Dorinţa de a-şi proteja puiul. 

Forta şi tovărăşia propriei sale specii. 

Puterea mâniei sale. 

Căldura şi siguranța gelatinei. 

Imaginile erau în acelaşi timp lipsite 
de sens şi pline de înțelesuri. Le 
recunoştea la un nivel situat dincolo de 
conştiinţa ei, dincolo de învățare. Făceau 
parte din ființa ei, din cine şi ce fusese. lar 
acum făceau parte din ceea ce va deveni. 

Plutea în căldura confortabilă, 
încercând să se ascundă de lumină. Şi de 
sunete. Un murmur îndepărtat care venea 
din afara ei. Din interiorul ei. Sunetele 
veneau şi plecau. Însemnau totul şi nimic. 

Auzea din nou sunetele interioare. 
Unul era mult mai puternic decât celelalte. 
Era cel pe care-l asculta întotdeauna. Cel 
pe care încerca din răsputeri să şi-l 
amintească. Îi auzi murmurul. 

Mămica spunea întotdeauna că nu 
există monştri cu adevărat. Dar iată 
că există. 

Ah, dacă ar şti ce însemnau toate 
acestea. Dar, poate că într-o zi... 


Pentru o clipă, Wren îşi permise să 
spere, să viseze. Vor apărea lucrări, cărți, 
publicaţii. Va ploua cu premii. Acesta era 
doar începutul. 

Fătul plutea, întorcându-se în 
incubatorul plin cu gel. Wren trebuia să 

admită că Gediman avea dreptate. Era 
frumos, un specimen perfect... 

Acum era întors cu spatele la el, cu 
coloana vertebrală lipită de sticlă. Şi 
atunci observă ceva nou. 

— Ai remarcat asta? îl întrebă el pe 
Gediman, încercând să-şi păstreze 
calmul. 

— Ce? murmură Gediman, cercetând 
spatele specimenului. 

— Acolo, îi arătă Wren, indicând cele 
patru ridicături de-o parte şi de alta a 
coloanei vertebrale. Chestiile alea patru. 
Unde ar trebui să fie capetele vertebrelor 
dorsale. 

Gediman se încruntă când le văzu. 

— Credeţi că or să apară anomalii? 

Wren clătină din cap. 

— O să le urmărim. S-ar putea să fie 
semnul unui defect embrionic. 

— Nu se poate! zise Gediman cu un 
oftat. 

— Să nu ne agităm degeaba. S-ar 
putea să fie reminiscenţe de creştere, iar 
în acest caz ar trebui să dispară. 

Gediman părea îngrijorat. Îi pierise 
bucuria. Wren îl bătu încurajator pe 
spate. 

— Este superior oricum oricărui 
specimen adus până în acest stadiu de 
dezvoltare. Eu am speranțe mari. Ar 
trebui să ai şi tu. 

Colaboratorul lui zâmbi din nou. 

— Am ajuns atât de departe şi 
evoluează aşa de bine. Sper să nu vă 
înşelați, doctore Wren. 

Şi eu sper, îşi spuse Wren, privind 
specimenul. Spera să nu fie altă glumă 

făcută de natură pe seama lui. 


Peste o lună, Wren şi Gediman 
stăteau din nou dinaintea incubatorului. 
Acesta era mult mai mare decât primul. 
Avea trei metri lungime şi un metru în 
diametru. Fătul care plutea ca un dop în 
gelatină crescuse până ajunsese să 
umple aproape acest nou spaţiu. 

În laborator domnea o atmosferă 
febrilă. Wren remarcase cât de des se 
apropiau colaboratorii săi de incubator, 
ca să se uite şi să se minuneze de 
realizarea lor. 

Atât de mult din atât de puțin. Mostre 
vechi de sânge. Bucăţi de țesut prelevat 
din măduvă, splină, lichid cefalo-rahidian. 
Rămăşiţe de ADN. Celule infectate. lată ce 
obținuseră din toate acestea. 

Specimenul se întoarse. Părul lui 
castaniu, ondulat şi lung până la umăr 
plutea în jurul feţei, ascunzându-i uneori 
trăsăturile plăcute, umane. Mâinile i se 
chirciră, apoi se relaxară. Ochii se 
mişcau sub pleoapele închise. 

Visează? Oare ce anume? Ale cui or 
fi visele sale? 

Wren se uită la monitoarele 
incubatorului. Primul ecran arăta 
electrocardiograma specimenului — 
bătăile inimii erau constante, ritmice, 
aritmia sinusoidală normală. Bine. Foarte 
bine. 

Se întoarse spre cel de-al doilea 
ecran. Dacă primul indica specimenul 
feminin de mărime adultă — şi scria pe el 
cu litere mari "GAZDĂ" — cel de-al doilea 

era etichetat drept "SUBIECT" şi prezenta 
altă electrocardiogramă. Bătăile inimii 
erau mai rapide decât cele ale gazdei, 
având o sinusoidă tahicardică. Dar erau 
la fel de puternice şi sănătoase ca ale 
gazdei. 

Wren zâmbi. Se uită din nou la fața 
specimenului-gazdă. Se încruntase. Dacă 
ar fi mai romantic, ca Gediman, ar spune 
că părea nefericit. 

Mi-ar plăcea să ştiu ale cui vise le 
visezi tu, acum? Pe ale tale sau pe ale 
celor din care eşti alcătuit? 


Doctorului Jonathan Gediman nu-i 
venea să creadă ce noroc dăduse peste el. 
Doctorul Wren o să-l lase pe el să facă 
această operaţie. În timp ce stătea în 
camera răcoroasă, sterilă, în uniforma 
dezinfectată, proaspăt spălat, îşi aranjă 
vizorul chirurgical. Lângă el, doctorul 
Wren aştepta nerăbdător. Era prezent şi 
doctorul Dan Sprague. Dan îl felicitase 
când aflase de la Wren şi cuvintele lui 
sincere îi insuflaseră încredere. 

Vizorul era prost reglat şi apăsă pe 
nişte butoane. Aparatul îi va permite 
orice abordare, de la vederea binoculară 
la depărtare, până la cele mai mici detalii 


microscopice, care îi vor  înlesni 
examinarea țesutului la nivel celular. 
Inspirând adânc, încercă să-şi 


domolească emoțiile.  Tresări când 
Sprague îi şterse fruntea cu un tifon 
steril. 

—  Linişteşte-te, îl tachină Dan. 
Transpiri ca un câine. 

Gediman  încuviință din cap, 
spunându-şi fără să vrea în gândul lui: 
Câinii nu transpiră. Apoi clipi din ochi, 
concentrându-se. Ce bine ar fi dacă Wren 
nu ar sta atât de aproape. Chiar şi fără 
vizor, va sesiza cea mai mică greşeală, ca 
şi Sprague de altfel. 

Calmează-te, Gediman, îşi spuse el. 
Doar nu eşti la prima operaţie! Este o 
procedură simplă. Ai făcut atâtea, de 
milioane de ori. 

Da, dar nu aici. Nu pe acest 
specimen. 

Nu pe Ripley. 

Wren îi spunea Specimen. Dar 
Gediman încetase să-i mai spună aşa 
încă de când era o mică îngrămădire 
microscopică de opt celule perfect 
formate. 

Întoarse capul şi se uită la ea. De 
fapt, o privi cu adevărat. Dincolo de 
transparența  vâscoasă a spaţiului 
chirurgical închis care o separa de 
personalul medical, respira normal, încet, 
în somnul ei indus de anestezic. Părea 
relaxată acolo, pe masă. Ochii nu i se 
mişcau, avea maxilarele destinse şi 
buzele uşor întredeschise. În afară de 
diversele catetere şi senzorii care-i 
decorau corpul sub giulgiul diafan, ca 
nişte văluri chirurgicale, părea la fel de 
atrăgătoare ca Frumoasa din Pădurea 
Adormită în aşteptarea sărutării 
prințului. Gediman îşi umezi buzele. 

Pare normală. O tânără femeie înaltă, 
atrăgătoare. Nici măcar gelul amniotic şi 
nuanța albăstruie a pielii ei nu influențau 
acest fapt. 

Era mândru de ea. 

Trecuse prin atâtea. Realizase deja 
atâtea lucruri. Şi aceasta va fi clipa cea 
mare, dacă nu o rata. 

Se duse la panou şi îşi băgă mâinile 
cu mănuşi în brațele artificiale de 
comandă, care-i ajungeau până la cot. 
Wren şi Sprague îl urmăreau atenți, 
aşezaţi de-o parte şi de alta a lui. În jurul 
mesei chirurgicale izolate  mişunau 
ceilalți membri ai echipei lor. Fiecare din 
ei îşi adusese contribuția la această 
realizare. 

Degetele lui se mulaseră perfect în 
interiorul celor artificiale şi le mişcă uşor 
ca să se asigure că avea control deplin 
asupra lor. Apoi apăsă pe câteva 
butoane, văzând cum prindeau viață 
diversele brațe robot din jur. 

— Sunt gata, zise el, uitându-se la 
indicaţiile senzorilor. 

Totul părea în ordine. Activitatea 
cerebrală. Respirația. Pulsul. 

Deplasă  ferăstrăul-laser deasupra 
sternului. 

— Nu uita, îi şopti Wren blând la 
ureche. la-o încet, treptat. Sunt lângă 
tine. 

Îi vorbise ca să-i dea încredere, dar 
cuvintele lui avuseseră exact efectul 
opus. 

Iniție contactul cu laserul, trasând o 
linie dreaptă, strălucitoare, astfel încât 
incizia să aibă un traseu caudal, din 
mijlocul  sternului, până deasupra 
ombilicului. Se uită la datele afişate pe 
panou. Nu era nevoie să taie prea adânc 

şi voia să se asigure că Ripley nu simțea 
NIMIC. 

— Sunt gata, zise Sprague lângă el, 
tamponându-i din nou fruntea. 

Era sarcina lui Dan să urmărească 
anestezia. Gediman avea încredere în el, 
dar... 

Terminase incizia inițială. Manipulă 
pensele robotului şi le prinse de piele, 
îndepărtând-o exact cât era nevoie. Apoi 
folosi din nou laserul, ca să taie muşchii 
fasciei, exact pe linia albă. Pe urmă 
peritoneul. Termină în câteva clipe. 
Sângerarea era redusă la maximum, 
pentru că laserul cauteriza pe măsură ce 
tăia. Incizia arăta bine. 

— Excelent, zise Wren. Bun şi acum 
pregăteşte echipamentul. Ai grijă... 

Dar  Gediman i-o luase înainte. 
Comandase deja apropierea micului 
incubator plin cu lichid amiotic, care se 
fixa mecanic lângă trupul întins pe spate 
al lui Ripley, cuibărindu-se alături de 
coastele şi şoldul ei. Chirurgul simțea 
cum atmosfera din încăpere devenea din 
ce în ce mai tensionată pe măsură ce 
micul dispozitiv se îndrepta încet către 
destinația sa. Când se opri, ridică încet 
capacul. 

— Bun, zise Wren. Bun. Suntem gata. 

Gediman îşi muşcă buza. Mâna lui 
dreaptă se îndoi în mănuşă. 

La comanda sa, o clemă specială se 
strecură cu grijă prin incizie, dispărând 
în trupul lui Ripley. Gediman se întoarse 
spre monitoare, urmărind înaintarea 
clemei în corpul pacientei sale. Dirijă 
clema cu multă iscusință. 

O dâră de sudoare se prelinse pe 
frunte, spre vizor, dar Sprague îl şterse 
imediat, încercând să ţină sub control 
transpirația nervoasă, care-l scălda pe 
chirurg, deşi în încăpere era destul de 
rece. 

Se uită la clemă şi la imaginile color 
din interiorul pacientei sale, furnizate de 
biosenzori. 

— Uite-o, murmură el zâmbind 
încântat. 

lată premiul cel mare. Scopul muncii 
lor. 

Strânse clema cu grijă, exact când 
Wren şopti inutil: 

— Uşurel! Uşurel! 

— Am prins-o, murmură Gediman, 
extrăgând încet clema din corpul lui 
Ripley. 

Privirile tuturor se  concentraseră 
asupra inciziei în timp ce clemele ieşeau 
din abdomenul lui Ripley, scoțând la 
iveală o creatură embrionară minusculă, 
cu trăsăturile distorsionate de sângele şi 
resturile de țesut ale mamei sale. 

— Indicaţiile senzorilor sunt bune, îi 
spuse Wren, în timp ce studia datele 
biologice ale ființei parazite. 

— Şi aici la fel, îi confirmă Dan, 
referindu-se la Ripley. 

Gediman simțea că ceilalți membri ai 
echipei se  apropiaseră de sticla 
despărțitoare, să vadă cu ochii lor. Nu 
scotea nimeni nici o vorbă. Toți se uitau 
la micul cocoloş. 

— Tai toate legăturile, anunță 
Gediman. 

— Dă-i drumul, îl îndemnă Wren. 

Comandă apropierea altui dispozitiv, 
care va tăia şi va cauteriza fiecare din 
cele şase structuri subțiri, ombilicale, 
care legau extraterestrul minuscul de 
gazda sa. Mişcă clema de tăiere repede, 
cu îndemânare. Patru, cinci, şase! Gata. 

Fiinţa începu imediat să se 
zvârcolească, de parcă ar fi simțit că era 
timpul să ducă o viaţă independentă, 
acum când fusese separată de mama ei. 
Era timpul să respire. Să crească. Să se 
mişte. 

Se răsuci în clemă, dând din coadă 
şi, în cele din urmă, deschise gura ei 
mică, de parc-ar fi vrut să ţipe. 

— Fir-ar să fie! înjură Sprague, 
revoltat de protestele minusculei creaturi. 

— Ai grijă! zise Wren. Nu-i da drumul. 
Bag-o în incubator. 

Gediman încuviinţă din cap încordat. 
Ştia că nu avea cum să-i scape, deşi se 
zbătea. O băgă în lichidul amniotic şi-i 
dădu drumul abia când se lăsă capacul. 
Îi dăduse drumul şi extrăsese clema 
dintr-o singură mişcare, lăsând micuțul 
extraterestru în siguranţă, în incubatorul 
său. 

— Superb lucrat, Gediman, îl lăudă 
Wren. 

Chirurgul oftă adânc când Sprague îi 
şterse din nou fruntea. Abia acum când 
se relaxase îşi dăduse seama ce încordat 
fusese. 

— Mulţumesc, doctore Wren. 

Se uitară toţi cum micul incubator cu 
creatura care înota agitată, încercând să 
scape, dispăru din sala de operaţie la fel 
de repede cum fusese adus. Kinloch şi 

Fontaine o să-l conducă în camera de 
creştere şi o să-l monitorizeze până când 
era în afară de orice pericol. 

Gediman ridică privirile şi-i văzu pe 
ceilalți membri ai echipei zâmbindu-i. 
Kinloch făcuse seninul victoriei. Le zâmbi 
şi el, iar apoi se întoarse din nou spre 
Ripley. 

Îşi scoase vizorul şi-i aruncă o privire 
lui Wren. 

— Şi acum..., zise el făcând semn 
spre Ripley care nu se trezise încă. 

— Gazda? întrebă Wren, fără să se 
uite la ea. 

Gediman studie datele senzorilor. 

— Electrocardiograma este normală. 
Îi merge bine. 

Dar se opri brusc când îşi dădu 
seama că pleda pentru ea. Wren îşi 
dăduse deja seama că interesul lui față 
de acest specimen era lipsit de 
profesionalism. Trebuia să fie atent la ce 
spunea; Wren nu-i hotărâse încă soarta. 
Gediman aşteptă încordat. 

Şeful lui se uită la datele afişate şi 
apoi la Ripley. 

— Coase-o, zise el în cele din urmă. 

Gediman de-abia se abținu să nu 
exclame, Mulţumesc! Ştia că Wren, în 
calitatea lui de şef al laboratorului, ar fi 
putut s-o anihileze. Dar Gediman n-ar fi 
putut accepta acest lucru. I se părea o 
risipă! Mai ales după atâta muncă. 

— Închide-o tu, Dan, îi spuse Wren 
colaboratorului lor. Cred că lui Gediman 
îi ajunge pe ziua de azi. 

Gediman zâmbi şi încuviinţă din cap. 

— Sigur, cu plăcere, zise Sprague. 

Gediman se uită din nou la indicațiile 
senzorilor. Anestezia, respiraţia, pulsul, 
toate păreau în ordine. Apoi se lăsă tras 
de-o parte de Wren. 

— Ei, îi spuse el entuziasmat şefului 
său. Cred că totul a mers aşa cum ne-am 
aşteptat. 

— Chiar mai bine decât atât, spuse 
Wren, cu respect. Mult mai bine. 


Ceva îi spuse să se trezească, dar nu 
voia. Dacă s-ar trezi, toate visele ar deveni 
reale. Dacă s-ar trezi, ar exista din nou şi 
acolo. În această stare îşi găsise în sfârşit 
liniştea, i-ar părea rău să se termine totul. 

Ceva îi spunea să se trezească, dar se 
opunea din răsputeri. 

Treptat, începu să simtă ceva vag. 
Ceva din exteriorul ei. Ceva care se 
întâmpla cu ea. Era luat ceva din ea. 

Ceva care voia să-i fie luat? 

Nu reuşea să-şi amintească. 

Deşi era rece şi lumina i se părea prea 
puternică, deschise ochii. 

Vedea tot ce se întâmpla în jurul ei. 
Vedea perfect. Dar nu înțelegea nimic. 
Instrumente ciudate din metal şi plastic se 
mişcau repede în jurul ei, deschizând o 
rană în pieptul ei, în timp ce altele se 
grăbeau s-o închidă. Înregistră senzaţia, o 
durere uşoară, uşor de ignorat. Îşi roti 
privirile în jur, culegând mai multe 
informații. 

Apoi îşi dădu seama. Nu mai era. I-l 
luaseră. Puiul ei nu mai era. Pe de-o parte 
se simțea extraordinar de uşurată dar, pe 
de alta, o cuprindea o furie cumplită. Era 

invadată de sentimente contradictorii. Nu 
înțelegea nimic. Trăia doar aceste emoții, 
în timp ce zăcea nemişcată, urmărind 
brațele chirurgicale. 

Îşi dădu seama ca două din brațele 
mecanice erau într-un fel legate fizic de 
una din ființele care se uitau în oul ciudat, 
transparent în care era închisă. O 
înconjuraseră tot felul de ființe. Se uitau la 
ea şi credeau că este neajutorată. Braţele 
se mişcau şi se roteau, îndeplinind tot 
felul de sarcini pe care nu le solicitase, nu 
le dorise şi nu le înțelegea. 

Privea ființa care manipula brațele şi 
era perfect conştientă că şi acea ființă o 
privea intens. Şi, în momentul acela apucă 
brațul ființei aflate dincolo de oul din 
sticlă. Îl trase din curiozitate, fără să 
depună prea mult efort, şi-l răsuci ca să 
vadă ce se întâmplă. 

Interesant! Fiinţa încetă imediat să-i 
mai facă rău. Şi, când răsuci brațul mai 
mult, se auzi un trosnet ciudat în acea 
parte ființei prinsă în braţul artificial. Şi 
mai interesantă i se părea reacția ființelor 
din jur. Cea ataşată de braț se zbătea 
sălbatic, bătând în sticlă cu brațul liber, cu 
gura deschisă, de parcă ar fi vrut s-o 
înghită. Ce nostim. Se întrebă dacă scotea 
vreun sunet. Se părea că oul din sticlă în 
care era închisă împiedica pătrunderea 
sunetelor, şi nu auzea decât propria ei 
respirație. 

Clipi şi răsuci din nou braţul. Fiinţa se 
zbătu şi mai rău, iar celelalte din jurul ei 
se grăbiră să-i sară în ajutor, agitându-şi 
brațele şi deschizând gura. Vai ce 
distractiv! 

Una din ființe le dădu la o parte pe 
celelalte şi o privi fix. Se uita la ea 
sălbatic, cu ochii ei mici, dilatați la 
maximum. Începu să tragă de dispozitive, 
să manipuleze lucruri pe care nu le vedea 
Şi îşi simti deodată pleoapele grele. 

Îi părea rău, pentru că nu voia să 
doarmă. Voia să privească fiinţele. Să 
învețe de la ele, dacă putea. Şi, mai mult 
decât atât, voia să scape de aici... 

Dar adormi şi uită de tot. 


În câteva secunde, sala de operaţii se 
transformase într-un adevărat haos. 
Wren auzi trosnetul oribil al oaselor lui 
Dan Sprague de la zece metri depărtare, 
din locul unde discuta cu Gediman 
despre embrionul extraterestru. Urletele 
de durere ale lui Dan răsunară în toată 
stația. 

Încăperea sterilă se umpluse cu toți 
ceilalți membri ai echipei, cu soldați şi 
alți observatori, care intraseră fără să le 
pese că încălcau regulile care le fuseseră 
impuse cu atâta strictețe. Dar nici unul 
din ei nu reuşi să-l elibereze pe Sprague 
din strânsoarea specimenului gazdă. 

Era un incident neaşteptat, fără 
precedent, palpitant! 

Wren îşi croi drum spre ei, să vadă 
gazda şi victima ei şi să restabilească 
controlul situației. Toţi dădeau ordine 
contradictorii în dreapta şi-n stânga, în 
timp ce Dan zbiera. 

Iar creatura stătea nepăsătoare ca un 
sfinx, cu incizia parțial închisă, şi 
răsucea mâna doctorului fără să-i pese. 

Wren acționă tastele dispozitivului de 
anestezie şi mări brusc doza. Gediman 
era lângă el, îngrijorat pentru protejata 
lui. 

— N-o omorîtți, doctore Wren, vă rog, 
n-o omoriţi! 

Încetează cu tonul ăsta rugător, 
Gediman, zise în gând Wren, dezgustat. 
Este lipsit de profesionalism. 

Gazda clipi leneş, fără să-i dea 
drumul doctorului Sprague. Se pare că se 
uita fix la Wren. Da, îl privea drept în 
ochi, făcându-l să se înfioare. Apoi 
închise pleoapele încet şi, peste câteva 
secunde slăbi strânsoarea. 

Clauss şi Watanabe îl întinseseră 
repede pe-o targă pe Dan şi Watanabe îi 
examină brațul rupt. Oasele îi ieşiseră 
prin piele şi prin uniforma sterilă în 
câteva locuri. Braţul fusese atât de 
mutilat, încât palma era complet întoarsă 
pe dos. Îi ţâşnea sângele, pătând halatul 
imaculat şi prelingându-se pe podea. În 
încăperea sterilă, unde predomina albul 
strălucitor şi culorile neutre, roşul intens 
al sângelui era şi mai şocant. 

Cel putin era steril, se gândi Wren din 
punct de vedere medical. Ar trebui să nu 
apară nici o infecție, deşi toți aceşti 
oameni au violat sterilitatea camerei. Era 
încântat să vadă că Watanabe preluase 
cazul. Se specializase în ortopedie înainte 
să vină aici. 

Tânărul doctor îşi ridică privirile de la 
victima sa. 

— Doctore Wren, aş vrea să-l duc pe 
Dan în Sala C şi să-l pregătesc imediat 
pentru operaţie. 

— Du-te imediat, Yoshi, îl aprobă 
Wren. Să te asiste Brian şi Carlyn. Mai ai 
nevoie de cineva? 

— Nu, îmi sunt de ajuns, îl asigură 
Watanabe, iar apoi le făcu semn 
soldaților să-l scoată pe Sprague din 
cameră. 

leşiră cu toţii, în afară de Gediman. 
Se apropiase de comenzi şi începuse să 
închidă incizia gazdei, în ciuda agitației 
din jurul lui. Wren îl aprobă din priviri. 

Dar Gediman părea şocat. Şeful lui 
se întreba dacă acest atac violent al 
gazdei nu-i zguduise prea tare psihicul. 

— Te simţi bine? îl întrebă Wren. 

Se făcuse din nou linişte. Se 
reinstaurase e) atmosferă sterilă, 
normală. Doar câteva urme de sânge 
aminteau de incident. Gediman 
încuviință din cap. Termină sutura şi 
retrase instrumentele. Gazda dormea, în 
timp ce incinta chirurgicală era 
transportată automat într-o celulă 
securizată de recuperare. 

— Da, mă simt bine, confirmă 
Gediman, deşi tremurul din glas îi trăda 
emoția. Şi vă sunt recunoscător că nu i- 
ați aplicat eutanasia. Cred că a fost doar 
un incident nefericit... 

Wren îşi concentră atenția asupra 
protejatului său. 

— Nu a fost nimic nefericit, Gediman. 
Dan o să-şi revină. Şi acum ştim ceva în 
plus despre gazda noastră. Ceva 
imposibil de anticipat. Am avut de învățat 
din această experiență. 

Îi zâmbi lui Gediman, ştiind că 
entuziasmul lui stârnit de această 

situație neaşteptată era evident. 
Colaboratorul lui îşi dădea seama abia 
acum că atitudinea lui Wren față de 
gazdă se schimbase radical. N-o mai 
considera ceva de care te puteai dispensa 
cu uşurinţă, ci un avantaj. Gediman se 
împotrivise de la bun început ca 
specimenul să fie lichidat, dar Wren era 
interesat doar de informaţiile pe care i le- 
ar putea furniza cadavrul. Însă acum, 
Wren devenise aliatul, nu oponentul lui 
în privința sorții gazdei. 

Gediman se relaxă oftând şi-i zâmbi. 

— O să ştim mai multe în 
următoarele zile şi despre gazdă şi 
(despre subiect, zise Wren. Vor fi nişte 
zile foarte interesante pentru noi, nu 
crezi, Gediman? 

— Oh, da, doctore, sunt convins. 


CAPITOLUL 2 


Se ghemui în beznă, făcându-se cât 
mai mică, şi începu să studieze mediul în 
care se afla. Era în sfârşit destul de 
trează ca s-o poată face, căci putea să 
vadă tot ce avea nevoie. Lumina era dată 
la minimum, dar asta n-o deranja. Spaţiul 
în care era închisă era destul de mare ca 
să stea în picioare şi să se întindă, ba 
chiar să facă câțiva paşi, dar nu făcea 
nimic din toate acestea. Cel puțin 
deocamdată, până afla mai multe 
amănunte. Respira încet, liniştit şi rămase 
ghemuită strâns, în aşteptare. 

Celula era goală, nu se afla decât ea 
înăuntru. Nu exista apă, haine, mobilă, 
nimic care ar putea s-o rănească pe ea 
sau pe ceilalți. Era acoperită cu o pânză 
albă, rămasă după operație. 

Era un mic vizor în tavanul de 
deasupra celulei şi apăru brusc o umbră 
care o făcu să se încordeze. Nu se mişca şi 
nu respira. Îl studia cu atenţie pe cel 
căruia îi aparținea umbra. Văzu nişte 
cizme care se opriră deasupra vizorului 
timp de câteva secunde şi apoi se 
îndepărtară în tăcere. Deci o urmărea. 
Acest lucru era bine de ştiut. 

Peste câteva minute, după ce fu 
sigură că picioarele în cizme n-o să revină, 
începu să se studieze. Mintea ei era încă 
încețoşată după somnul profund al 
anesteziei. 

Mi s-a făcut o operatie? De ce? Am 
fost bolnavă? 

Era mai bine să nu-şi pună atâtea 
întrebări. Mai rău o aiureau. O să aştepte, 
în speranța că o să se lămurească până la 
urmă. 

O mânca fața. O atinse şi se scarpină 
uşor. Pielea umedă şi moale se desprinse 
în fâşii. Cea de dedesubt era mai tare, mai 
uscată. Se scărpină cu gryă, cojindu-şi 
pielea în fâşii lungi, alunecoase, pe care le 
arunca în jur. Senzatia era foarte plăcută. 

În timp ce se cojea, descoperi din nou 
cicatricea de pe piept. Degetele ei pipăiră 
linia perfectă, netedă. Ridică pânza care o 
acoperea şi se uită la rană. O făcea să se 
agite, deşi nu-şi dădea seama de ce. 

Unghia cu care pipăia cicatricea îi 
atrase atenția asupra mâinii ei. I se părea 

ciudată. Studie degetele elegante, suple — 
numai cinci! — şi, în cele din urmă, 
unghiile. Erau lungi, tari, extrem de 
ascuțite. Arătau ciudat, dar erau propriile 
ei unghii. Cu toate acestea, avea senzația 
că nu le mai văzuse niciodată. Ca şi când 
nu ar fi avut ce căuta acolo unde erau. 

Preocupată de motive pe care nu le 
putea defini, băgă o unghie în gură şi 
începu s-o sugă, încercând s-o scurteze, 
dar în zadar. Dinţii se dovedeau inutili. 

Dar, în timp ce îşi muşca unghia, zări 
ceva întunecat pe partea interioară a 
brațului, lângă cot. În momentul acela, 
uită imediat de unghii şi întinse brațul 
drept ca să-l studieze. Acolo, pe piele, era 
o urmă. Se încruntă, încercând să-şi 
amintească. 

Este un număr. Numărul opt 

Atinse urma şi apoi îşi trase mâna. 
Oare ce-o însemna? Ştia instinctiv că nu 
este numele ei şi nici nu era un număr 
suficient de lung să fie codul ei de 
identificare. 

Numărul opt 

În timp ce-l privea şi încerca să-l 
înțeleagă, auzi un bâzâit. Un organism 
minuscul zbura în jurul capului ei, 
distrăgându-i atenţia. Îl privi fascinată şi 
începu să-l studieze. 

Organismul cobori pe brațul ei, chiar 
lângă tatuaj. Îl privi răbdătoare, curioasă. 
Ce-o fi? Ce-ar putea să facă? 

Ridică brațul prudent, să-l studieze 
mai bine. 

Minuscula creatură avea picioare 
lungi, delicate, aripi mici, gingaşe şi un ac 
lung. Îşi amintise un nume. 

Tânțar! 

Amintirea era atât de clară încât o 
făcu să zâmbească. Aceasta era o insectă. 
Un țânțar. Îl privea cum dansează pe 
brațul ei. 

Apoi îşi înfipse acul în carnea ei atât 
de delicat încât nu simți nimic. Gestul 
insectei o uimise. O privea cu fascinația 
morbidă a unui copil. Abdomenul 
tântarului începu să se umple. 

Cu sângele meu! Îmi suge sângele. 

Informaţii demult uitate despre tântar 
începură să se reactualizeze în mintea ei, 
în timp ce privea insecta cum îşi făcea 
plinul. 

Apoi, în câteva secunde, corpul 
insectei începu să sufere transformări 
drastice. Abdomenul umflat se scofălci, 
aripioarele transparente se  pleoştiră, 
picioarele delicate de dansator se îndoiră, 
ca şi când s-ar fi topit. Se uscase sub ochii 
ei în numai câteva clipe. 

Clipi, interesată de această 
transformare, dar numai pentru clipă. Pe 
urmă suflă ca să îndepărteze țânţarul 
scofălcit şi nu se mai gândi deloc la el. Era 
atentă la vizor, în aşteptarea următoarei 
apariții a picioarelor în cizme. 


CAPITOLUL 3 


— Cum te cheamă? îl întrebă casiera, 
verificând în registrul ei. 

— Larry Purvis, îi răspunse omul 
imediat. Codul meu personal este 
doisprezece, şapte, patruzeci şi nouă. 

Zicând acestea, îi dădu 
microcircuitul lui de computer. Femeia îl 
introduse imediat în aparatul portabil pe 
care-l ținea în mână şi aşteptă să apară 
informațiile pe ecran, după care îi spuse 
zâmbitoare: 

—Totul e în regulă, domnule Purvis. 
Bine ați venit la bordul navei noastre. 

Bărbatul mic de statură, suplu, îi 
zâmbi la rândul lui. Domnul Purvis. Îi 
plăcea cum suna. Corporaţia Xarem se 
considera o organizație de elită în 
domeniul zborurilor şi, până acum, nu se 
dezmințise. Casiera îi făcu semn să intre, 
ca să poată trece la femeia din spatele 
lui, aşa că se îndreptă spre unităţile 
criogenice, ghidându-se după 
indicatoare. Nava era mică, folosită doar 
pentru transport. Chiar şi echipajul o să 
adoarmă după ce ieşeau din sistemul 
solar. 

Oricum, lui Purvis nu-i păsa dacă nu 
existau distracţii la bord. Reclamele îl 
convinseseră să aleagă această navă, 
pentru că o să aibă parte de tot ce-i 
trebuia la rafinăria de nichel de la Xarem. 
Planeta primise numele companiei. 
Înainte să fie preluată de această 
corporație de minerit nu fusese altceva 
decât un număr. După câteva luni de 
somn, o să ajungă acolo. O să înceapă o 
nouă carieră. O s-o ia de la început. Nu 
era rău pentru un tip între două vârste. 

N-o să se gândească la viața pe care 
o lăsa în urmă aici, pe Lună. Pierduse doi 
ani încercând în zadar să se înțeleagă cu 
soția lui. Copiii erau mari, îşi vedeau de 
treburile lor. Era timpul să facă şi el la 

fel. Doar nu se înrola în Legiunea Străină 
Franceză! Se spunea că pe Xarem erau 
cele mai bune condiții. 

Îl cuprinse brusc sentimentul 
singurătăţii. Clătină din cap. Trebuia să- 
şi revină, să-şi croiască un nou viitor. 

Pe Xarem va avea ocazia să facă 
lucruri imposibil de visat pe Lună. Să 
vadă altceva. Să trăiască noi experiențe. 
Poate o să se îndrăgostească din nou. 
Doar era destul de tânăr. Poate o să-şi 
clădească o nouă familie. 

Concentrându-se asupra acestui 
gând plin de speranţă, intră în criotubul 
cu numele lui. Un steward se mişca 
printre boxele orizontale de dormit, 
verificând tuburile, amestecurile de 
somnifere, computerul. Totul era perfect. 
Purvis era mulțumit de ce vedea. 

Îşi aranjă valiza în compartimentul 
din interiorul tubului şi se întinse pe 
pernele confortabile. Se auzea o muzică 
plăcută, relaxantă şi o voce feminină îi 
spunea ce-l aştepta în noua lui carieră pe 
Xarem. Zâmbi, închise ochii şi aşteptă să 
fie învăluit de fiorul rece al somnului 
criogenie. 

Acesta era doar începutul celei mai 
mari aventuri din viața lui. 


Gediman o ascultase cu stetoscopul 
pe Ripley, care stătea liniştită pe masa de 
control. De când o scoseseră din celula 
de recuperare, se dovedise deosebit de 
calmă şi cooperantă. Şi, pentru că era un 
pacient model, Gediman renunțase la 
prezența soldaților înarmați care vegheau 

asupra ei, aşa că acum putea s-o 
examinezi de unul singur. Bineînţeles, 
soldații păzeau afară la uşă, pentru orice 
eventualitate. 

Deşi nu manifestase nici urmă de 
violență, spre deosebire de operaţia de 
ieri, Dan Sprague, aflat în convalescență 
în camera lui, refuzase invitația lui 
Gediman, care-i propusese s-o cunoască 
personal. Ceilalți membri ai personalului 
se dovediseră la fel de reticienți când 
aflaseră că va fi scoasă din incubator şi 
se făcuseră nevăzuţi. De fapt, nu conta. 
Toți aveau alte îndatoriri, la fel de 
importante. lar Gediman nu se temea de 
ea. Dimpotrivă, era fascinat de ea. Dorea 
să stea cât mai mult cu ea, s-o studieze, 
să-i descopere deprinderile, capacitățile. 

Eşti un Frankenstein modern, nu-i 
aşa, Gediman? lar aceasta este mireasa 
ta. 

Se duse în spatele ei şi-i desfăcu 
halatul la spate, să examineze cele patru 
cicatrice diagonale, de-o parte şi de alta a 
coloanei vertebrale. Erau incizii reuşite, 
rămăşiţe ale coarnelor dorsale care-i 
apăruseră la început. Wren le 
îndepărtase. Făcuse treabă bună. Din 
fericire, fuseseră doar nişte vestigii 
complet nefolositoare şi îndepărtarea lor 
nu-i afectase evoluția. 

Veni din nou în fața ei, perfect 
conştient că era urmărit în permanență, 
chiar şi când era în spatele ei. Avea 
impresia că Ripley era într-o permanentă 
alertă, gata pentru ceva. De aceea voia s- 
o liniştească. 

— Ripley, i se adresă el calm, pe 
acelaşi ton profesional pe care-l folosise 
altădată cu copiii supuşi unui 
experiment, o să-ţi iau nişte sânge. 
Înțepătura acului o să te doară puţin, dar 
n-o să-ți facă nici un rău. 

Îl privea fără să reacționeze în nici un 
fel. Se mişca încet, ca să se asigure că 
vedea tot, că nu o lua prin surprindere. 

Seamănă mai degrabă cu o pisică 
sălbatică, decât cu un copil. I se mişcă 
doar ochii. Trupul stă liniştit, încolăcit. 
Într-unfel, aş fi vrut să aibă coadă, să-mi 
dau seama în ce toane este. 

Îi puse încet garoul şi apoi luă 
seringa specială şi eprubeta pentru 
prelevarea sângelui. Modelul era clasic, 
dar instrumentele erau confecționate din 
materiale spaţiale ultramoderne. 
Introduse acul cu grijă şi puse eprubeta 
sub el, fără să-i scape nici un strop de 
sânge. Tubul transparent se umplu 
repede cu un lichid grena, spumos. Ea 
nici măcar nu clipise. Urmărise totul cu 
acelaşi calm imperturbabil pe care-l 
afişase toată dimineaţa. 

Când îndepărtă eprubeta şi apoi 
acul, auzi glasul lui Wren: 

— Ce mai face Numărul Opt azi? 
întrebă şeful lui, uitându-se la 
computerul care afişa starea ei de 
sănătate. 

Gediman bănuia că nici un organism 
nu fusese studiat atât de minuțios. 

— Se pare că este sănătoasă, îl 
asigură Gediman, lipind o etichetă pe 
eprubetă şi aşezând-o într-un stativ 
special. 

— Cât de sănătoasă? se interesă 
Wren. 

Gediman zâmbi fără să vrea. 

— Este perfectă. Nu s-a abătut cu 
nimic de la proiectul nostru. 

Se uită la Ripley, întrebându-se cum 
îl receptase pe Wren, dar atitudinea ei 
părea neschimbată, deşi era atentă la 
şeful lui. Îl privea fără să clipească, cu 
ochii lipsiți de expresie. 

Mişcându-se respectuos, cu 
prudență, Gediman îi aranjă halatul, 
dezgolindu-i sânii. 

— Uită-te la cicatrice! Vezi ce repede 
s-a vindecat? 

Wren o studie atent. Ca un doctor ce 
era, nu băgă în seamă sânii ei superbi de 
femeie, ci doar linia inciziei dintre ei. 
Părea uluit. 

— Este de la...? 

— De la operația de ieri, îi spuse 
Gediman vesel. 

— Foarte bine, foarte bine, îl aprobă 
Wren încântat. 

Gediman încuviință din cap ca un 
copil. Ştia prea bine că Wren nu văzuse 
în viața lui un țesut care să se regenereze 
atât de uşor. Şeful lui făcu un pas spre 
femeia nemişcată, în timp ce Gediman îi 
ridică halatul şi i-l legă la gât, 
restabilindu-i aspectul decent. Wren îi 
zâmbea lui Ripley, ca şi când ar fr 
încercât sa-i insufle încrederea... Deşi, 
din atitudinea lui, îşi dăduse seama că 
nu lucrase niciodată cu pacienți, nici 
experimental, nici clinic. 

— Ei bine, zise Wren pe un ton 
condescendent, se pare c-ai să ne faci pe 

toți să fim mândri... 

Dar, în momentul acela, Ripley 
întinse braţul cu viteza unui şarpe şi-l 
apucă de gât pe doctor, amuţindu-l. Şi, 
înainte ca Gediman să-şi dea seama ce se 
întâmplă, se dădu jos de pe masă şi-l 
aruncă, lovindu-l cu putere de perete pe 
doctor. Wren se înroşise la față. Nu mai 
putea să respire. Gediman se uita cu 
gura căscată la femeia care stătuse 
nemişcată ca un manechin şi izbucnise 
aşa, dintr-o dată. Îl apucase de gât pe 
Wren şi-l ridicase cu o singură mână, 
fără nici cel mai mic efort aparent. 
Încremenise îngrozit când îl văzuse pe 
şeful lui  învinețindu-se. Dădea din 
picioare inutil. Acum Ripley îl sugruma 
cu ambele mâini, deşi Wren încerca 
disperat să se elibereze. 

Acum, ochii lui Ripley nu mai erau 
pasivi. Erau larg deschişi, furioși. 
Gediman nu reuşi să vorbească nici 
măcar când o auzi scoțând primul 
cuvânt. 

— De ce? îl întrebă ea pe doctorul pe 
care-l omora. 

— Ah, Doamne! gemu Gediman, la fel 
de îngrozit ca şeful lui muribund. 

FĂ CEVA! îl îndemna creierul lui, în 
timp ce încerca să-şi amintească... 
ALARMA DE URGENȚĂ! După câteva 
clipe apăsă pe butonul roşu de pe 
peretele opus. 

Sunetul îl animă pe Wren, care se 
zbătu cu şi mai multă disperare şi reuşi 
în sfârşit să se elibereze. Căzu şi vru să 
fugă, dar Ripley se juca cu el ca o pisică 
cu un şoricel. Îl strânse între picioare şi-i 

lipi umerii de podea. Wren zgârie podea, 
încercând în zadar să scape. Alarma de 
urgență declanşase diverse lumini şi 
sunete, dar Ripley nu le băga în seamă. 
Era prea preocupată să stoarcă viața 
victimei sale. Semăna cu un animal de 
pradă. 

Uşile pneumatice se deschiseră şi 
soldații năvăliră înăuntru. Unul din ei, pe 
cascheta căruia scria Distephano, se 
repezi la femeie şi îşi îndreptă arma spre 
ea. 

— Dă-i drumul! zbieră Distephano, 
cu arma pregătită. Dacă nu-i dai 
drumul, trag! 

Ar fi nimerit-o în plin! se gândi 
Gediman îngrozit. Are arma încărcată. Ar 
fi de ajuns să doboare un rinocer. O s-o 
ucidă! 

Se uită când la Ripley, când la fața 
cianozată a lui Wren. Trebuie oprită, dar 
cum? Wren dădea din ce în ce mai slab 
din picioare. 

— Ti-am spus să-i dai drumul! 
zbieră Distephano hotărât. 

Cel de-al doilea soldat care intrase în 
cameră era la fel de ameninţător, gata să- 
şi sprijine camaradul. 

Ripley se uită peste umăr la bărbatul 
înarmat şi la partenerul lui. Sclipirea 
crudă începea treptat să-i dispară din 
priviri, fiind înlocuită treptat de fixitatea 
manechinului. Pentru o secundă 
încremeniră toți, în timp ce degetul lui 
Distephano se încordase pe trăgaci. Apoi 
femeia ridică mâinile şi se desprinse de 
Wren, ca şi când nu ar mai fi interesat-o 

pur şi simplu. Savantul se prăbuşi pe 
podea, gâfâind. 

Gediman se uită la şeful lui. Ar fi 
vrut să se ducă la el, să-i ofere primul 
ajutor, să verifice dacă Ripley nu-i 
zdrobise laringele sau vreo coastă, dar se 
temea să se mişte. Dacă Ripley se înfuria 
din nou sau dacă gloanţele soldaților se 
abăteau asupra lui? 

Tenta albăstruie dispăruse de pe fața 
lui Wren, fiind înlocuită din nou de cea 
roşiatică.  Trăgea aer în piept cu 
disperare. Distephano  înaintă cu 
îndrăzneală, împingând-o pe Ripley, care 
se ridicase în picioare, spre mijlocul 
camerei. 

— Pe podea, cu faţa-n jos, îi ordonă 
el răstit. 

Dar femeia, înaltă cât el, nu se urni 
din loc. Îl privea sfidătoare drept în ochi. 

Soldatul trase fără să mai stea pe 
gânduri, încărcătura electrică proiectând- 
o peste echipamente. 

— NU! zbieră Gediman isteric. 

Oare  idiotul acela o ucisese? 
Amândoi soldaţii o încercuiseră. Zăcea 
terminată, cu membrele îndoite. Erau 
gata să tragă din nou. Înainte ca 
Gediman să reacționeze în vreun fel, 
Wren se ridică în genunchi şi le făcu 
semn soldaților. 

— Nu, nu, nu sunt rănit! Lăsaţi-o în 
pace. 

Este prea târziu, se gândi Gediman. Îi 
venea să plângă. Prea târziu! Atâta muncă 
în zadar. Acum e moartă. Moartă sau 
terminată, oricum... 

Ripley gemu şi se întoarse încet pe 
spate, uitându-se prin cameră, de parcă 
ar fi văzut-o prima oară. Dădu cu ochii 
de  Gediman şi-l privi intens. Nu-i 
dispăruseră funcţiile vitale. Creierul ei 
funcționa încă! Nu  reuşiseră s-o 
anihileze. 

Îl privea fără să clipească pe 
Gediman şi, în cele din urmă murmură: 

— De ce?... 

Gediman auzi întrebarea ei şi-l 
cuprinse frica. Ce o să se întâmple când o 
să afle? 


Îşi testă din nou mediul pe furiş. Nu 
se schimbase, aşa că se relaxă. Omul care 
stătea în fața ei şi vorbea nu observase 
nimic. Nu-şi dăduse niciodată seama ce 
făcea, deşi era atât de aproape. Nici el, 
nici soldatul înarmat. Indivizii din specia 
umană erau tare proşti. Proşti, blânzi şi 
înceți. Dar aveau nişte instrumente 
eficiente care le compensau defectele. 
Cum era de exemplu dispozitivul care o 
ținea captivă acum. Era comod şi mai 
puternic decât părea. Nu avea cum să se 
ridice, să-şi mişte brațele sau corpul. 
Când era închisă înăuntrul lui, puteau s-o 
mişte după propria lor voință, s-o ducă 
oriunde doreau. 

lar ea nu avea încotro. Trebuia să 
stea. Să stea şi să aştepte. Se pricepea 
foarte bine să aştepte. Mai bine decât 
aceşti oameni. 

Omul din faţa ei vorbea. Vorbea 
încontinuu. Vorbea de atâta timp încât l-ar 
fi strâns bucuroasă de gât, numai ca să-l 

facă să tacă. Acum când ştiau că poate, 
încercau s-o facă şi pe ea să vorbească, 
încercau s-o facă să recunoască imagini 
simple şi să le repete numele. Făceau asta 
de aproape o oră. Se plictisise de moarte. 

Omul ridicase un desen simplu, care 
reprezenta o clădire şi-i pronunțase 
numele pe litere. "C-A-SĂ" Ea nui 
răspunse, aşa că îl rosti din nou, cu o 
infinită răbdare. Glasul lui era deosebit de 
blând. "C-A-S-Ă”. Îl privea drept în ochi, 
fără să spună nimic. Voia doar să-l facă 
să se simtă prost. Bărbatul pronunță din 
nou cuvântul. 

Pe îmbrăcămintea lui albă scria 
"Kinloch". lar pe cascheta soldatului, 
"Vehrenberg". Deasupra mecanismului 
care deschidea uşa scria, "Dacă vreți să 
ieşiţi, trebuie să chemaţi soldatul de 
pază." Această propoziție se repeta în 
şase limbi, inclusiv în arabă şi japoneză, 
îşi dăduse seama pentru că putea vorbi în 
toate aceste limbi. Şi nu se mira, aşa cum 
nu se mira nici de faptul că putea să 
respire, să gândească sau să elimine 
reziduurile din corpul ei. Toate aceste 
lucruri i se păreau normale. 

Kinloch ridică alt desen. "B-A-R-CĂ'. 

Se întreba dacă oasele lui erau la fel 
de friabile ca acelea ale bărbatului de 
după sticlă, care încercase s-o opereze cu 
brațele robot. Aceste gânduri reuşiră s-o 
distragă în timp ce omul îi arătă încă vreo 
câteva desene. Dar, când scrise acelaşi 
cuvânt a cincea oară, nu mai rezistă şi 
spuse: 

— Barcă. 

Omul părea atât de încântat, încât ea 
îşi regretă imediat hotărârea. Pe urmă îi 
arătă altă imagine şi, de data asta, 
pronunță cuvântul imediat, ca să scurteze 
repetiţia: 

— Câine. 

Toate desenele îşi găseau asociații în 
mintea ei, dar nici unul nu-i declanşa 
amintiri deosebite. Erau lucruri care aveau 
nume, nume uşoare, pe care le cunoştea. 
Era un exercițiu fără rost. Se uită la 
teancul de desene din faţa lui Kinloch şi fu 
cât pe ce să scoată un geamăt de 
exasperare. Era un teanc atât de gros! 


Generalul Martin Allahandro Carlos 
Perez stătea  bățos în laboratorul 
experimental, cu brațele încrucişate peste 
pieptul lat, şi se uita la monitorul video 
care prezenta şedinţa de testare a femeii. 
Se uita, dar nu era prea convins că 
aproba ce vedea. În planul inițial nu se 
prevăzuse menținerea în viață a gazdei 
după scoaterea subiectului. Nici măcar 
nu se gândiseră la aşa ceva. Când cei doi 
oameni de ştiinţă, Wren şi Gediman, 
împreună cu soldații Distephano şi 
Calabresc îşi prezentaseră rapoartele 
după atacul gazdei asupra lui Wren, 
Perez îi chemase în biroul lui pe cei doi 
doctori şi le trăsese o săpuneală să-l țină 
minte. Dar, în ciuda faptului că erau 
militari, la fel ca el, nu erau soldați 
adevărați. Rămâneau doctori, mai presus 
de instruirea pe care o primiseră. Deşi 
ştiinţa necesita aceeaşi disciplină rigidă 
ca serviciul militar, istoric vorbind, 

doctorii se dovediseră din totdeauna cei 
mai neconvenționali soldați. Sfidaseră 
ordinele, creaseră dezordine. Perez ştia 
prea bine acest lucru pentru că erau 
loiali în primul rând ştiinţei, spre 
deosebire de soldați care erau credincioşi 
comandantului lor, unităţii şi celor doi 
zei gemeni, disciplina şi ordinea. Ştiinţa 
şi ordinea erau adesea incompatibile, iar 
această gazdă, această femeie, era cea 
mai bună dovadă. 

Trăseseră în ea cu o încărcătură 
mortală şi nu avusese nimic. Ce dracu' o 
fi? Perez ştia un singur lucru. Nu-i 
surâdea deloc ideea că ființa asta se afla 
la bordul navei lui. 

Cei doi oameni de ştiinţă care 
încercau să se dea bine pe lângă el, după 
ce fuseseră obligați să-şi recunoască 
greşeala, se învârteau în jurul lui ca nişte 
molii agitate în căutarea unui loc sigur de 
aterizare. Perez se încruntă, amintindu-şi 
că găsiseră azi nişte molii în magazie. N-o 
să priceapă niciodată cum ajunseseră 
acolo. 

— Este un eveniment fără precedent, 
zise Wren, în timp ce femeia identifica 
imaginile prezentate. 

— Într-adevăr, îl aprobă Gediman ca 
un papagal. Se comportă ca un adult! 

Apoi, cei doi oameni de ştiinţă se 
priviră reciproc, ca şi când ar fi existat o 
relaţie telepatică între ei. 

Perez se încruntă. 

— Şi amintirile ei? 

Cei doi se uitară din nou unul la 
altul. 

— Există anumite goluri, recunoscu 
Wren în cele din urmă, fără să vrea. 
Există de asemenea un anumit grad de 
disonanţă cognitivă. 

Perez se întrebă dacă Wren ştia sau 
mergea pe ghicite. Nu cumva această 
femeie îl îmbrobodea? Îi luase deja de 
două ori prin surprindere prin cele două 
acte neprovocate de violență — dacă 
atacul unui animal de pradă putea fi 
considerat neprovocat! Oare de ce o mai fi 
capabilă? Perez răspundea de fiecare om 
de la bordul acestei nave, inclusiv de 
aceşti doi savanți nesăbuiți. Ce justificare 
avea să păstreze această... ce dracu! o fi 
de fapt! Să îndrăznească s-o ţină în viață 
şi să primejduiască totul, doar ca să-i lase 
pe aceşti doi copii mari să se joace de-a 
doctorul? 

Wren se simțea stânjenit de lipsa de 
entuziasm al lui Perez. Şterse ecranul 
video, în timp ce doctorul care lucra cu 
gazda ridică fotografia unei pisici 
sălbatice mari, portocalii. Femeia se uită 
la ea, ezită şi apoi se încruntă, ferindu-şi 
privirile, ca şi când s-ar fi gândit profund. 

Interesant, îşi spuse Perez, 
întrebându-se de ce fusese intrigată de 
această imagine... 

— Este capricioasă! exclamă 
Gediman. 

Wren îl privi dezaprobator. Perez ştia 
că nu aproba acest limbaj subiectiv, lipsit 
de profesionalism. Într-un fel, generalul 
era amuzat să descopere latura fragilă a 
alianței dintre cei doi savanți. Nici un 
dram de disciplină. Nici un fel de loialitate. 

Nici un scop precis. Doar curiozitate. Poate 
asta a ucis-o şi pe pisica din desen. 

Wren vorbi hotărât, referindu-se la 
femeie. 

— Subiectul prezintă unele dificultăți. 
Un fel de autism emoţional la nivel 
scăzut. Anumite reacții. 

Perez nu mai era atent la ce spunea. 
Wren îi amintea de un politician. Şi chiar 
dacă vocabularul lui era mai complicat, i 
se părea la fel de lipsit de miez. Se 
concentră asupra femeii. Pentru că era de 
genul feminin, indiferent cărei rase îi 
aparținea. Semăna cu o femeie, cel puţin 
din punct de vedere fizic. Nu era de acord 
cu încercările lui Wren de a nega acest 
lucru. Indiferent dacă vor hotări s-o 
lichideze sau nu, faptul că o etichetau cu 
denumiri ştiinţifice nu va putea să-i 
elimine individualitatea, voința de a 
supraviețui. 


Omul de ştiinţă aflat în aceeaşi 
cameră cu Ripley renunţă la desenul cu 
pisica şi alese altul. Reprezenta o fetiță 
cu păr blond. 

Femeia se încordă brusc. Îi dispăruse 
plictiseala. Se schimbase la față. Părea 
interesată, atentă. Se uita la desen, vădit 
surprinsă. Apoi ridică din sprâncene şi 
expresia ei se îmblânzi. Pentru o clipă, 
lăsă impresia că o să izbucnească în 
plâns. Schimbarea era uluitoare. Femeia 
i se păru umană pentru o fracțiune de 
secundă. Chiar şi cercetătorul din 
cameră părea uluit. Amuțise. N-o mai 
îndemna să pronunțe nici un cuvânt. Un 

timp, rămaseră tăcuți cu toţii. Pur şi 
simplu nu erau în stare să vorbească. 


Imaginea copilului tremură dinaintea 
ochilor ei şi o făcu să tresară în hățurile 
care o imobilizau. Copilul ei! Puiul ei! 
Nu, nu era al ei... Este al meu! Puiul 
meu! Desenul însemna în acelaşi timp 
totul şi nimic. Tot felul de scene şi amintiri 
haotice şi derutante i se perindau prin 
memorie. 

Căldura aburindă a creşei. Puterea şi 


siguranța speciei ei. Singurătatea 
individualității. Şi dorința imperioasă de a 
găsi... 


Brate mici, puternice se încolăciră de 
gâtul ei, picioare mici, puternice se 
încolăciră de talia ei. Era haos şi ea era 
haosul acela. Războinicii zbierau şi 
mureau. Era foc. 

Ştiam că o să vii. 

Durerea  sfâşietoare a pierderii îi 
acapara mintea şi trupul. Ochii i se 
umplură de lichid, până nu mai văzu 
nimic. Când se goliră, i se limpezi vederea 
şi apoi se umplură din nou. Însemna totul 
şi nimic. 

Mămico! Mămico! 

Încercă să găsească legătura cu 
specia ei, să găsească forța şi siguranța 
creşei, dar nu reuşea. Şi în locul legăturii 
nu era decât această durere, această 
pierdere cumplită. Se simţea golită şi va fi 
aşa pentru totdeauna. 

Se uită la doctorul care ţinea desenul 
Şi vru să-i pună aceeaşi întrebare pe care 

o pusese şi celorlalţi. Întrebarea la care 
ştia că nu sunt în stare să-i răspundă. 

De ce? De ce? 

Dar o să afle răspunsul într-o zi. Dacă 
nu aici, acum, atunci cât de curând. În 
timp ce ecourile vocii puiului ei îi răsunau 
în minte, îşi spuse că va afla neapărat 
răspunsul. O să-l afle de la ei. Împotriva 
voinței lor, a armelor lor, a instrumentelor 
lor. O să-l afle cu forța. 


Perez observă pe ecranul video că 
femeia  clipea repede şi se simți 
impresionat, fără să vrea. Îşi aminteşte de 
copil, de fetița pe care a salvat-o. Oare 
cum este posibil? 

— Îşi aminteşte, îi spuse el în şoaptă 
lui Wren. 

Apoi îl privi drept în ochi. 

— De ce? 

Şi Wren era la fel de surprins şi nu 
putea ascunde acest lucru. Se întoarse 
cu spatele la ecranul video şi încercă să 
găsească o explicaţie. 

— Presupun că este vorba de 
memoria colectivă, transmisă din 
generație în generaţie, la nivel genetic, de 
extratereştri. Este ca un fel de formă 
evoluată de instinct. Poate este un 
mecanism de supraviețuire care face ca 
specia lor să rămână intactă, indiferent 
de caracteristicile diferite pe care le pot 
adopta de la diversele lor gazde. 

Zâmbi încordat. 

— Un neaşteptat beneficiu al mutațţiei 
genetice. 

Oare mă ia de prost? Perez îl privea 
fără să clipească. Parcă ar fi fost doi lupi 
încleştați într-o confruntare. Savantul 
plecă primul ochii. 

— Auzi, beneficiu! pufni generalul în 
bătaie de joc. 

Se uită pentru ultima oară la 
expresia chinuită a femeii. Îmi ajunge cât 
am văzut! se gândi el şi se întoarse pe 
călcâi, ieşind din cameră. 

Cei doi doctori se luaseră după ei, 
încercând să-l câştige de partea lor. 

— Sper că nu vă gândiţi s-o anihilați? 
îl întrebă Gediman timorat. 

— Auzi la el, dacă nu mă gândesc s-o 
lichidez! izbucni Perez. 

Îi făcea plăcere să vadă expresia 
chinuită a lui Gediman. 

Wren interveni imediat, în calitate de 
şef al cercetării. 

— Nu considerăm că este o problemă. 
Gazda... 

Perez se întoarse busc cu fața spre ei. 

— Ellen Ripley şi-a jertfit viața 
încercând să distrugă această specie şi a 
reuşit. 

ÎI lovi cu degetul în piept pe Wren. 

— Nu am nici un chef s-o văd 
revenind la vechile ei obiceiuri. 

Mai ales dacă este receptoarea unor 
"neaşteptate beneficii ale  mutaţiei 
genetice!" — completă generalul în gând. 

Spre surprinderea lui Perez, Wren 
nici măcar nu clipi. 

— N-o să se întâmple aşa ceva, zise el 
hotărât. 

lar impertinentul de Gediman profită 
de ocazie să se vâre în discuția dintre doi 

bărbați. 

— Dacă ar fi pusă într-o situație 
limită, zise el, nu sunt sigur de partea cui 
ar fi! 

Perez îl privi încruntat. 

— Şi ai vrea să mă mulțumesc cu 
asta! 

Cercetătorul se dădu doi paşi înapoi, 
spăşit. Perez o porni din nou pe hol, tot 
cu cercetătorii după el. Vorbeau între ei 
în şoaptă. Parcă ar fi fost doi liceeni gata 
să dea buzna în dormitorul fetelor. Perez 
era turbat de furie. 

Mai erau atâtea priorități! Oare 
uitaseră complet de obiectivele lor? De 
scopul acestei operațiuni? 

Dumnezeu să mă ferească de oameni 
de ştiinţă! Nu sunt în stare să ne scape de 
insectele de pe această navă, dar pierd o 
groază de timp şi bani cu o singură ființă, 
care ar putea să primejduiască întregul 
proiect. 

În cele din urmă, se opri în fața unei 
uşi blindate. Formă codul din memorie şi 
aşteptă până când fu preluat de 
computer, care întinse apoi spre el un 
analizor de respirație. Generalul suflă în 
el. Acest dispozitiv avea un dublu rol. În 
afară de faptul că se folosea de 
moleculele specifice respirației sale 
pentru a-i determina identitatea, 
interzicea accesul în stare de ebrietate 
sau sub influența drogurilor, lucru de 
care analiza retinei nu era capabilă. 

Cei doi doctori îl  exasperau. 
Continuau să murmure în spatele său. 
Şi, spre furia lui, avea impresia că erau 
amuzați, ca şi când ar fi ştiut că o să 

cedeze, cel puțin pe moment. Clătină din 
cap când se deschiseră uşile şi intrară 
toți trei în zona de observaţie interioară. 

Era întuneric în cabina cea mică şi 
domnea o linişte anormală. Cei trei 
amuțiră, ca şi când mediul însuşi le-ar fi 
impus tăcerea. Doi soldați înarmaţi până- 
n dinți luară poziţie de drepţi, gata să 
intervină în orice clipă, de-o parte şi de 
alta a ecranului uriaş. Generalul nu băgă 
în seamă soldații şi nici nu le dădu 
comanda "pe loc repaus". Atâta timp cât 
făceau de gardă aici, trebuiau să fie în 
alertă. 

Perez se opri în fața ecranului şi se 
uită la altă încăpere, şi mai întunecată, 
aşteptând să i se acomodeze privirile cu 
bezna. 

— Uitaţi care-i treaba, le spuse el în 
cele din urmă celor doi doctori, cum o 
prind că se uită ciudat la mine, imediat 
dau ordin să fie anihilată. Din punctul 
meu de vedere, Numărul Opt este un 
produs secundar. 

Îl enerva că le făcuse chiar şi această 
concesie, ştiind că ei o vor interpreta 
drept propria lor victorie. Dar asta pentru 
că nu-l înțelegeau nici pe el, nici modul 
lui de gândire. Nu conta de cât timp trăia 
Ripley la bordul navei lui. Cum depăşea 
limita pe care o stabilise, n-o mai putea 
salva nimeni. Va face — aşa cum făcuse 
deja — totul pentru a duce la bun sfârşit 
acest proiect. Şi n-o să se împiedice de o 
femeie! 

Perez miji ochii când văzu ceva în 
umbra celeilalte camere. 

— Fata de aici face toți banii, 
murmură el zâmbind. 

Ah, Ripley, dacă ţi-ai vedea fetița 
acum! 

Umbrele se schimbară, se mişcară, 
se întoarseră în direcția lor şi se 
apropiară de sticlă. 

— Cât mai are până va putea să se 
reproducă? se interesă Perez. 

— Câteva zile, îi răspunse Wren, în 
şoaptă, la fel cum i se adresase generalul. 
Poate chiar mai puţin. Vom avea nevoie 
de încărcătura aceea, adăugă el. 

— Este pe drum, îl repezi generalul. 

Se înfuriase că pomenise de acest 
lucru de față cu soldaţii de gardă. Oare 
omul ăsta îşi pierduse minţile? Oare 
chiar nu ştia ce înseamnă informații strict 
secrete? 

Miji din nou ochii, încercând să 
distingă ce se afla în camera întunecată, 
să vadă adevărata răsplată a muncii lor. 
Acolo, iat-o acolo! Da, iat-o pe fetița mea! 

Ca o umbră de coşmar, Regina 
horribilis — regina extraterestră — apăru 
câteva secunde în lumină, suficient cât s- 
o vadă. 


Cercetă din nou, pe furiş, spațiul în 
care se afla. Era un mediu ciudat, 
deosebit de neted, cu un perete 
transparent, care-i permitea să vadă ce se 
petrecea afară. Dar nu vedea decât alt 
mediu identic. De partea cealaltă a 
peretelui transparent erau mereu doi 
oameni, doi oameni şi instrumentele lor 

care provocau durere. Nu scoteau nici un 
sunet, nu se întorceau niciodată s-o 
privească, ci stăteau pur şi simplu acolo. 
La intervale regulate, uşor de măsurat, 
erau înlocuiţi de alţii, atât de asemănători 
încât îi venea greu să-i deosebească. Nu 
putea să-i miroasă prin peretele 
transparent, deşi îi parveneau unele 
arome prin sistemul de alimentare cu aer. 

Acum erau trei oameni care o priveau. 
Pe doi dintre ei îi recunoscuse. Fuseseră 
prezenți la bizara ei naştere. Simţea într- 
un fel că aveau legătură cu acest 
eveniment şi cu faptul că o imobilizaseră 
aici. 

Examină şi testă din nou mediul, dar 
oamenii care o priveau nu observau 
niciodată ce face, nu-şi dădeau seama de 
intentiile ei, deşi erau atât de aproape. Şi 
nici soldaţii care stăteau de pază. Indivizii 
din specia umană erau tare proşti. Proşti, 
blânzi şi  înceți. Dar aveau nişte 
instrumente eficiente care le compensau 
defectele. Cum era de exemplu dispozitivul 
care o ținea captivă acum. Era comod şi 
mai puternic decât părea. Nu avea cum să 
se ridice, să-şi mişte braţele sau corpul. 
Când era închisă înăuntrul lui, puteau s-o 
mişte după propria lor voință, s-o ducă 
oriunde doreau. 

lar ea nu avea încotro. Trebuia să 
stea. Să stea şi să aştepte. Se pricepea 
foarte bine să aştepte. Mai bine decât 
aceşti oameni. 

Unul din ei vorbea cu ceilalți. Se pare 
că asta făceau tot timpul. Stăteau, o 
priveau şi discutau unul cu altul. Nu-i 
înțelegea, dar nici n-avea nevoie. Colonia 

ei se mai confruntase cu ei. Confruntările 
se  terminaseră şi cu victorii şi cu 
înfrângeri. Acum va fi din nou o victorie. 
Putea să aştepte. Se pricepea foarte bine 
la acest lucru, chiar dacă în momentul de 
față se plictisea de moarte. 

Pe hainele unuia dintre observatori 
scria "Perez" iar pe ale celorlalți 
"Gediman" şi "Wren". Deasupra 
mecanismului care deschidea uşa scria, 
"Dacă vreți să ieşiţi, trebuie să chemați 
soldatul de pază." Această propoziţie se 
repeta în şase limbi, inclusiv în arabă şi 
japoneză. Îşi dăduse seama pentru că 
putea vorbi în toate aceste limbi. Şi nu se 
mira, aşa cum nu se mira de faptul că 
putea să respire, să gândească sau să 
elimine reziduurile din corpul ei. Toate 
aceste lucruri i se păreau normale. 

Oamenii continuau să discute între ei. 

Se întreba dacă oasele lor erau la fel 
de friabile ca ale celui care o eliberase din 
gazda ei. Dacă sângele lor era la fel de 
cald, la fel de dulce ca acela al gazdei sale 
şi dacă tâşnea la fel de repede când erau 
rupti în bucăți. Gândurile acestea o ajutau 
să-şi alunge plictiseala. 

În curând va veni vremea să se 
reproducă. Acest mediu străin, minuscul, 
va fi prea neîncăpător pentru minunatul ei 
ovipozitor, pentru puii ei. Prea 
neîncăpător, prea rece, prea ostil. 

Tânjea după căldura aburindă a 
creşei. După forța şi siguranța speciei 
sale. O apăsa unicitatea individualității ei 
speciale. Şi dorința acaparatoare de a se 
reproduce. 

În curând vor fi destui războinici ca s- 
o protejeze şi să construiască o creşă 
perfectă. lar aceşti oameni, aceşti indivizi 
jalnici şi molateci vor servi drept hrană 
pentru puii ei şi drept gazdă pentru 
următoarea reproducere. Se va întâmpla 
din nou. 

Dar erau amintirile. Despre un 
haos neaşteptat. Războinicii urlau şi 
mureau. Şi focul! Unul din oameni 
stătea ferm pe poziție, cu propriul său 
pui în brațe. Şi semăna moartea şi 
distrugerea în creşă. 

Clipi  derutată. În mintea ei se 
îngrămădeau amintiri şi instincte pe care 
nu reuşea să le pună cap la cap. 

Durerea  sfâşietoare a pierderii îi 
acapara mintea şi trupul. Însemna totul şi 
nimic. 

Încercă să găsească legătura cu 
specia ei, să găsească forta şi siguranța 
creşei, dar nu reuşea. Şi în locul legăturii 
nu era decât această durere, această 
pierdere cumplită. Se simțea golită. 

Dar nu va fi mereu aşa. Trupul ei ştia. 
Va fi altă creşă. Va fi întotdeauna altă 
creşă. O va construi chiar ea. Ea şi copiii 
ei. O să înfrângă oamenii, în ciuda armelor 
şi constrângerilor la care o supuneau. O 
să se hrănească cu ei ca să poată da 
naştere puilor ei. 

Va ocupa locul acesta cu forța. Aşa 
cum făcuse întotdeauna. Aşa cum va face 
întotdeauna. 

Perfectiunea noastră este egalată 
doar de ostilitatea noastră. Chiar şi 
oamenii ne admiră puritatea. Suntem 

supraviețuitori. Nu avem mustrări de 
conştiinţă, remuşcări sau deziluzii. 
Suntem un organism perfect... 


CAPITOLUL 4 


Gediman stătea la masa de la popotă 
vizavi de Ripley, dar la câteva scaune 
depărtare. Voia să-i dea senzaţia de 
spaţiu, deşi era doar o iluzie. Popota, care 
servea în acelaşi timp drept complex de 
odihnă, era tăcută în timp ce mâncau. 
Două  santinele păzeau uşa, dar, la 
bordul navei Auriga ajunseseră să facă 
parte din decor, aşa că Gediman nici nu 
le mai remarca prezenţa. Probabil că nici 
Ripley. 

Era încă supusă unor constrângeri 
stricte, dar, în ultimele zile se bucura de 
mai multă mobilitate. De când îi 
arătaseră fotografia cu fetița, devenise 
ciudat de pasivă şi gânditoare. Nu se mai 
opusese la nimic şi nu mai manifestase 
nici un fel de tendinţe violente. Wren era 
de părere că fotografia copilului îi 
declanşase suficiente amintiri umane 
pentru a-i permite să-şi asume o parte 
din vechea ei personalitate. Fusese 
comandant de navă, spusese Wren. Ştia 
să se supună, să asculte de ordine. Dar 
Gediman nu era prea convins. 

Diminuarea constrângerilor îi 
permisese să se hrănească singură 
pentru prima oară. Gediman era încântat 
de acest fapt. Fusese neplăcut s-o 
hrănească forțat şi nici nu ştia dacă 

reuşiseră să-i asigure o nutriție 
satisfăcătoare. Deşi acum, când i se 
oferea ocazia să mănânce singură, nu 
părea deosebit de interesată. Gustase 
ceva, dar mai mult învârtise mâncarea în 
farfurie. Era hrana tipică servită în 
navele spaţiale, procesată, deshidratată 
şi reprocesată atât cât să semene cât de 
cât cu produsele naturale, dar se pare că- 
i pierise apetitul. Gediman se temea să 
nu facă o criză nervoasă, dar Wren îi 
alungase grijile. 

Cercetătorul aproape terminase de 
mâncat când observă că Ripley îşi 
examina furculița. Părea mai interesată 
de acest obiect decât de mâncare. 

— Furculiță, îi spuse el, dornic s-o 
ajute. 

Îşi dorea atât de mult să comunice cu 
ea, să pună bazele unei înțelegeri 
reciproce. Dacă va reuşi acest lucru va 
afla ce se petrece în mintea ei — singura 
parte a corpului pe care nu puteau să i-o 
studieze cu adevărat. Ce îşi amintea? Ce 
ştia? Gediman ar fi dat orice să afle. 

Ripley îl privea  pieziş, printre 
pleoape. Evita întotdeauna contactul 
vizual direct.  Repetă cuvântul, dar 
incorect. 

— Futculiță. 

Greşeala ei îl făcu să se jeneze şi se 
bucură că nu mai era nimeni s-o audă. 

— Furculiță. 

Se schimbase la față. Pentru o 
fracțiune de secundă, lui Gediman i se 
păru că zăreşte umbra unui zâmbet. 

— Cum m-aţi...? zise ea, luându-l 
prin surprindere. 

Părea că-i vine atât de greu să 
vorbească, încât se grăbi să-i răspundă, 
anticipându-i întrebarea. 

— Cum te-am creat? Greu. Mostre de 
sânge. Mostre de ţesut prelevate de pe 
Fiorina 161, congelate la infirmeria de 
acolo. 

O explicaţie atât de simplă pentru o 
muncă atât de complicată. Un efort fără 
precedent. Au existat destule mostre şi 
celule, dar ADN-ul fusese un adevărat 
haos. Fusese o descoperire uluitoare să 
constate că extraterestrul embrionic care 
infestase deja corpul lui Ripley când se 
prelevaseră sângele şi țesuturile nu-şi 
oprise invazia la acel nivel. Aidoma unui 
virus, embrionul invadase practic absolut 
toate celulele vii ale gazdei, forțându-le să 
se schimbe, pentru a se acomoda 
creşterii şi dezvoltării sale. Reprezenta un 
pas înainte în evoluția adaptativă. Un 
mod de a garanta că orice gazdă, absolut 
orice gazdă era capabilă să ofere un 
mediu prielnic unui embrion în 
dezvoltare, chiar şi atunci când corpul 
gazdei era inadecvat. 

Aşa reuşiseră s-o incubeze pe ea şi 
embrionul ei — prin infuzia de ADN 
extraterestru în trupul lui Ripley. Dar nu 
fusese uşor. Trebuiseră să separe ADN-ul 
până la nivelul ARN-ului, să-l 
reconstruiască, să încerce să-l pună în 
funcţiune. Fusese o muncă grea, 
anevoioasă, care durase ani de zile. 

Dar acum iat-o aici, mâncând, ca 
orice altă ființă umană. 

Pe ea şi pe înfiorătorul ei copil... 

— Fiorina 161..., zise Ripley încet, ca 
şi când ar încercat să vadă cum se 
pronunţă cuvântul. Fio... 

— Îţi spune ceva? insistă Gediman 
imediat. 

Ah, de-ar vorbi cu el! 

— Ce îți aminteşti? 

În loc să-i răspundă, îi aruncă 
privirea aceea piezişă, caracteristică. 


— Creşte...? 
Gediman clipi surprins. 
— Dacă... 


Oare se referă la embrionul pe care l- 
am scos din ea? Da, mai mult ca sigur! 

— Da, creşte. Foarte repede. 

— Este o matcă, spuse ea hotărâtă, 
punând furculita jos şi împingând 
farfuria. 

Doar fusese anesteziată. De unde... 

— De unde ştii? 

— O să se înmulțească, zise ea pe un 
ton indiferent. 

Îl privi pentru prima oară drept în 
ochi. 

— O să muriți cu toții. Toți cei din 
afurisita asta de companie, zise ea 
uitându-se la furculiță. 

— Care companie? 

Ce tot vorbea? 

— Weyland-Yutani, îi explică Wren. 

Acesta intrase în sală şi venise în 
spatele lui Ripley, dar Gediman fusese 
atât de prins de conversație încât nici nu- 
l observase. 

Wren zâmbea îngăduitor ca de obicei 
când avea de-a face cu Ripley. Era de 
mirare, mai ales după urmele pe care i le 
lăsase pe gât. 

Cercetătorul şef se aşeză curajos 
lângă femeie. Nu se gândea să-i lase 
spaţiu. Dimpotrivă, parcă n-ar fi ştiut 
cum s-o înghesuie, s-o provoace, să vadă 
dacă o să-l atace din nou. Gediman nu 
aproba această atitudine, dar n-avea 
încotro. Wren nu-l băgă în seamă. 

Şi, în timp ce Ripley îl privea pieziş, 
Wren luă mâncare din farfuria ei, aşa 
cum ar face un părinte. 

— Weyland-Yutani, îi explică el lui 
Gediman, a fost compania care a angajat- 
o pe Ripley. Făceau parte din concernul 
Terran Growth. Obţinuseră nişte 
contracte pe linie de apărare din partea 
armatei. Tu n-ai de unde să ştii. Erai 
prea mic pe vremea aceea. Compania 
aceasta nu mai există de zeci de ani. A 
fost cumpărată de Wal-Mart. 

După ce-i dădu aceste explicații, se 
întoarse spre femeie, zâmbind rece. 

— Vei constata că lucrurile s-au 
schimbat mult față de cum le ştiai. 

Gediman observă zâmbetul trecător 
de pe fața lui Ripley. 

— Mă îndoiesc, spuse ea. 

— Ştii, acum nu se mai lucrează la 
întâmplare, zise Wren. Ne-am grupat 
într-un sistem militar unit, nu mai există 
corporații lacome. 

Ar lucra fără mustrări de conştiinţă şi 
pentru o "corporație lacomă ", dacă l-ar 
lăsa să se ocupe de asemenea cercetări, 
se gândi Gediman, dar îşi păstră părerea 
pentru sine. 

Ripley se uita în farfurie. Vorbele ei 
păreau lipsite de viaţă. 

— Nu contează. 

Se pare că această discuţie îi trezise 
nişte amintiri, pentru că o văzu 
încruntându-se. 

— Tot o să muriţi cu toţii, adăugă ea. 

Wren îşi împreună mâinile calm, ca 
un doctor ce era. 

— Şi ce părere ai despre asta? 

— Voi o să muriţi, nu eu, îi răspunse 
femeia ridicând din umeri. 

Lui Wren nu-i plăcea acest răspuns. 
Nerăbdarea lui începea să devină vizibilă. 
De data aceasta renunţă la limbajul 
pedant pe care-l folosea de obicei în 
conversaţia cu ea. 

— Aş vrea să înţelegi ce încercăm să 
facem aici. Beneficiile potenţiale ale 
acestei rase depăşesc procesul de 
pacificare urbană. Înseamnă noi aliaje, 
noi vaccinuri! N-am mai întâlnit aşa ceva 
în nici una din lumile pe care le-am 
văzut. 

Se opri ca şi când şi-ar fi dat seama 
că vorbea în termeni prea personali. 

Gediman sesizase frustrarea 
zugrăvită pa fața şefului său. Dar Ripley 
nu avea cum să-i înțeleagă, sau să le 
aprecieze planurile. Doar cercetătorii, 
oamenii de ştiinţă puteau aprecia 
asemenea vise. Dar Wren avea dreptate. 
Potenţialul era nelimitat. Putea dura zeci 
de ani până se determinau diversitatea 
genetică a acestor creaturi şi felul în care 
codul lor genetic unic care fabrica sânge 
acid şi carapace de siliciu se putea 
adapta la diverse forme de viaţă. 
Studierea genetică şi chimică a felului în 
care parazitul îşi modifică gazda va 
determina progresul  biochimiei şi 

biomecanicii în următorul secol. Ceea ce 
făcuseră deja până acum pentru a o crea 
pe Ripley şi odrasla ei extraterestră 
reprezenta un avans de peste un secol al 
tehnicilor de clonare! 

— Ar trebui să fii mândră de tine, zise 
Wren, revenind la tonul lui didactic. 

Ripley scoase un sunet chinuit, urât, 
care voia să semene cu râsul. 

— Sigur, sunt foarte mândră. 

Acum Wren încerca să-i insufle 
încredere. 

— Şi animalul însuşi este uimitor. Va 
avea o valoare nepreţuită după ce o să-l 
îmblânzim. 

Ripley întoarse privirile ei tăioase ca 
un laser spre Wren, care se dădu un pas 
înapoi. 

— Este ca un cancer. Nu ţine nici un 
fel de şmecherie. 

Wren nu găsi nimic de comentat la 
acest fapt, spre mirarea lui Gediman. 

Ripley se juca din nou cu furculița, 
gânditoare. Gediman ar fi dat orice să 
ştie ce se petrecea în mintea ei. Dar din 
vorbele ei reieşea că se disocia de 
animalul care o luase drept gazdă. 


Distephano privea mica navă 
particulară apropiindu-se de Auriga. 
Până acum avusese parte de încă un 
schimb plictisitor în capsula de comandă. 
Urmări apropierea navei şi apoi îi trimise 
un mesaj oficial generalului. Era prima 
oară când vedea o navă particulară aici. 
Atât de aproape de Auriga. E adevărat, 
nu era nici pe departe ceva la fel de 

palpitant ca incidentul de săptămâna 
trecută cu femeia din laborator. Dar cât 
de des o să aibă parte de asemenea 
distracții? 

Oficial, nu i se spusese nimic în 
legătură cu acest incident după ce îşi 
redactase raportul, dar neoficial auzise 
că, după încărcătura pe care i-o trăsese 
în plin, o potolise. De atunci fusese 
blândă ca un mieluşel. De fapt, aflase că 
ieri o scoseseră din capsula de izolare. 

Acum o lăsau chiar să se plimbe 
nestingherită într-un spaţiu limitat. Pe el 
unul nu-l deranja, deoarece erau mereu 
două santinele de pază. Şi, după ce 
auziseră ce se întâmplase, vor fi şi mai 
atenți. Cea mai palpitantă misiune era să 
păzeşti femeia experimentală. Ca să vezi! 
Aproape instantaneu primi un răspuns la 
raportul său. 

— Nava care se apropie este 
autorizată de generalul Perez să oprească 
lângă noi, zise Tatăl, computerul cu voce 
ciudată, masculină. Codul de acces este 


şase-nouă-nouă-trei. Sistemele de 
securitate în alertă maximă. 
Foarte interesant, se gândi 


Distephano. Navele particulare aduceau 
foarte rar, ba chiar niciodată provizii sau 
marfa pe Auriga. Pentru că nava lor era 
ultrasecretă. Era nevoie de aprobări 
speciale chiar şi pentru livrarea mâncării. 
Dar iată că nava aceasta micuță fusese 
autorizată. 

Vinnie auzi nava care se apropia 
anunțându-şi automat numărul de 
înregistrare şi numele. O chema Betty. 
Notă numerele transmise de vocea 

feminină a computerului navei şi le 
introduse în consola lui. 

— Codul de înregistrare al navei care 
se apropie nu există, zise Tatăl. S-a 
produs o eroare. Introduceţi din nou 
numărul. 

S-a produs pe dracu, se gândi Vinnie 
enervat şi introduse din nou codul, cu şi 
mai multă atenţie. 

— Nu există asemenea număr de 
înregistrare în Sistemul Militar Unificat, îi 
spuse Tatăl. Dacă nu s-a produs o eroare 
de introducere, înseamnă că nava care se 
apropie nu are număr de înregistrare. 

Imposibil, se gândi Vinnie. Îl anunţă 
imediat pe general şi apoi luă legătura cu 
nava, solicitând codul de autorizare 
înainte să-i permită să se apropie şi mai 
mult. Şi chiar dacă ar fi posibil, n-ar 
îndrăzni să se apropie de o bază 
militară! 

Vinnie se aştepta ca autorizarea lui 
Betty să fie anulată, ceea ce ar fi fost un 
fapt destul de interesant. În acest caz, 
existau două posibilități: fie se îndepărta 
cât mai repede, înainte să fie doborâtă, 
fie emitea codul S.O.S., dacă era avariată 
sau avea bolnavi la bord. lar dacă Perez 
nu lua în seamă semnalul S.O.S.... 

Dacă nu-l ia în seamă, va trebui să 
dobor nava! îşi spuse Distephano. Avea la 
îndemână suficientă forță distructivă s-o 
facă praf. O privea cum se apropie tot 
mai mult. 

Dar răspunsul pe care-l primi 
depăşea orice aşteptare. Auzi în căşti 
vocea generalului Perez — da, a 
comandantului însuşi! 

— Am autorizat personal andocarea 
acestei nave, soldat, îi spuse Perez 
enervat. Care este problema? 

Era atât de surprins să audă un glas 
adevărat în locul robotului, încât amuţi 
pe moment. 

— Vă rog să mă scuzațţi, domnule 
general, zise el în cele din urmă, dar 
numerele de înregistrare... Nici o 
problemă, sir! Nava va fi admisă imediat 
la bordul nostru. 

— Hai, mai repede! îl repezi Perez. 

Vinnie se uită la nava care se 
apropia. Este o navă pirat, la toți dracii, 
sută la sută pirat. Nu are numere de 
înregistrare, nimic oficial şi vine la 
invitația specială a lui Perez. Cine ar fi 
crezut aşa ceva! 

Tânărul îşi aminti zâmbind de 
vorbele comandantului său, care-l 
prevenise când acceptase această 
misiune. Când o să ajungi acolo, nu uita 
că nu trebuie să pui întrebări. Nu discuta 
nimic cu nimeni. Sper să nu primesc 
observații la întoarcere că nu te-am 
instruit bine. Da, această misiune o să-l 
propulseze în carieră, cu condiţia să nu-l 
supere din nou pe general. 

Dar n-o să se repete. De aici înainte 
va face exact ce o să i se ceară. 

Micul vas se apropia constant. Acum 
se vedea clar. Nu numai că era, dar şi 
semăna a vas pirat. Era vopsit în culori 
de camuflaj, ca să-şi mascheze prezența 
când zbura la joasă înălțime deasupra 
unui peisaj acoperit cu vegetație. Era o 
navă micuță, destinată deplasării în 
spațiu, dar avea şi compartimente 

laterale, care se puteau transforma cu 
uşurinţă în aripi aerodinamice pentru 
zborul atmosferic. Avea de asemenea o 
coadă, pentru a fi mai agilă în aer. Dar 
era un vas vechi, murdar şi peticit, atât 
de  prăpădit față de magnifica, 
impunătoarea Auriga, care o domina net. 

Vinnie clipi din ochi când observă 
modelul pictat pe fuzelaj. Ce dracu '?... 

Izbucni în râs. Fiind un pasionat al 
celui de-al doilea război mondial, 
recunoscuse imediat stilul. Sub nume 
apărea imaginea unei femei cu şolduri 
planturoase şi sâni mari, în haine 
mulate, călare pe o rachetă. 

Da, sigur, Betty. Ei, lucrurile încep să 
devină din ce în ce mai interesante până 
la urmă... 


La bordul lui Betty lucrurile erau 
întotdeauna interesante. Cel puțin destul 
de interesante pentru căpitanul ei, Frank 
Elgyn, un bărbat subțire ca o trestie, în 
jur de patruzeci şi cinci de ani, cu ochii 
negri şi nas acvilin, care-l făceau să 
semene cu o pasăre de pradă. Se mişcă 
în scaunul copilotului şi îşi sprijini cizma 
de consolă. Un soldat novice îi ceruse 
codul de autorizare! Asta chiar că era 
culmea! Se întoarse zâmbind spre 
scaunul de lângă el. Pilotul lui, Sabra 
Hillard, o femeie înaltă şi solidă, îi 
răspunse la fel şi clătină din capul ei cu 
părul tuns scurt. 

Cum ar fi putut să existe undeva un 
cod de autorizare pentru acest vas, pe 
acest traseu, cu această marfă la bord. 

Se sprijini de spătarul scaunului. 
Sabra dăduse drumul la muzica ei 
preferată, o hărmălaie sonoră care făcea 
podeaua să vibreze. Dar nu încercă să 
diminueze sonorul. Pilotul trebuia să se 
simtă în largul lui. Aceasta era una din 
regulile instituite pe Betty. Se adresă 
soldatului care-i refuzase accesul. 

— Codul meu de autorizare este "du- 
te dracului", băiete. 

Sabra pufni în râs. Elgyn observă că 
juca un joc video în timp ce pilota vasul. 
Îl uimea de fiecare dată să constate cât 
de multe lucruri putea să facă această 
femeie în acelaşi timp. Simțea că se 
încălzeşte numai când se gândea. Se 
priviră amândoi cu subinţeles. 

— Şi acum deschide uşa aia afurisită, 
îi spuse el soldatului, dacă nu vrei să te 
ia de urechi generalul Perez. 

Se pare că generalul transmisese deja 
mesajul, deoarece vocea computerului 
automat de pe Auriga îi transmitea 
coordonatele necesare lui Hillard. 

— Înclinare trei-zero, îi spuse el lui 
Hillard. Direct pe paralelă. 

— Am făcut deja manevra, dragule, îi 
răspunse ea, fără să-şi desprindă privirile 
de la jocul video. 

Elgyn se ridică de pe scaun. 

— Nu lăsa scuturile de protecție până 
la şase sute de metri. Bagă frica în ei. 

O mângâie pe obraz înainte să plece 
şi femeia îi făcu cu ochiul. Apoi se uită de 
jur-împrejur la echipamentele 
improvizate, amestecate cu jocuri 
demodate, haine şi alte lucruri. Şi, în 
mijlocul acestui haos organizat stătea 

Christie. Bărbatul solid, brunet, cu 
trăsături frumoase, făcea ca orice loc în 
care se afla să pară mic, se gândi Elgyn 
plin de admiraţie. Era bine să-l ai prin 
preajmă, dacă era de partea ta. 

Christie era ocupat cu prinderea 
armăturii sale. Aparatul complicat, cu 
pârghii microscopice şi tot felul de 
comenzi avea aceeaşi culoare cu pielea 
lui maronie, iar sistemul mecanic era 
propria lui creaţie. Se prindea de 
puternicele sale antebraţe, sub coate, şi 
era aproape invizibil, permițându-i să 
poarte arme fără ca ceilalți să-şi dea 
seama. 

Elgyn se apropie de el. 

— Am ajuns. E timpul să ne bucurăm 
puţin de ospitalitatea generalului. 

— Grozav, pufni uriaşul dispreţuitor. 
Mâncare de armată! 

Comandantul îl ajută să-şi prindă 
ultima curea. 

— O să stăm până livrăm marfa. Să 
sperăm că o să fie prietenoşi. 

— Crezi că o să avem neplăceri? îl 
întrebă Christie. 

Elgyn ezită ceva mai mult decât de 
obicei. 

— Din partea lui Perez? Mă îndoiesc, 
dar este mai bine să fii în alertă. 

Christie nu-i mai puse alte întrebări 
şi nu făcu nici un comentariu. Încuviință 
din cap, scuturându-şi coama leonină, 
semn că înțelesese. 


Camera motoarelor de la bordul navei 
Betty ocupa acelaşi spațiu cu 

compartimentul de mărfuri. Aici Annalee 
Call şi John Vriess încercau să menţină 
în funcţiune rabla veche pe care o 
numeau în glumă stabilizator. Call ştia că 
Vriess de-abia aştepta să tragă la bordul 
navei celei mari. Se aflau într-o situație 
destul de dificilă. O parte din 
echipamentul lor era prea vechi ca să mai 
poată fi reparat. Făcuseră tot ce se putea, 
dar Elgyn spera că armata o să le 
dăruiască din piesele lor de rezervă, drept 
recompensă pentru serviciile lor. lar Call 
şi Vriess sperau amândoi să fie aşa. 

Call, o femeie micuță, cu trăsături 
delicate, stătea lângă blocul pătrățos al 
maşinăriei. Degetele ei mici, subțiri, 
încăpeau în cele mai ascunse 
componente ale năzurosului echipament. 
Între timp, Vriess, un bărbat solid, în jur 
de patruzeci de ani, cu păr rar, blond, 
fălci puternice şi nas borcănat, se 
întinsese pe burtă. În timp ce el ataca 
motorul de dedesubt, Call coborâse 
porțiunea superioară a stabilizatorului, 
folosindu-se parțial de un dispozitiv 
magnetic. Petrecuseră ore-n şir încercând 
din nou să regleze creierul maşinăriei. 
Acum trebuiau să-l asambleze la loc, cu 
partea mecanică inferioară şi să-l facă să 
funcţioneze în ansamblu. 

În timp ce asambla echipamentul şi 
demagnetiza macaraua, constată că 
simţea tot mai mult prezenţa colegului ei. 
Îi plăcea să lucreze cu Vriess. Era un tip 
conştiincios, inventiv, care-şi vedea de 
treabă. Ceea ce nu se putea spune despre 
ceilalți oameni de pe această navă. 
Desfăcu lanţurile părții superioare şi 

urmări macaraua care se retrăgea la loc, 
în tavan. 

Vriess începu să fluiere de sub 
echipament o melodie pe care o auziseră 
într-un bar, la ultima lor escală. Zâmbi 
când îşi aminti de seara aceea. Acesta era 
alt motiv pentru care îi plăcea să lucreze 
cu Vriess. Era vesel şi comunicativ. 

Începu şi ea să fluiere în timp ce 
lucrau amândoi cu râvnă. 

La un moment dat. Call simți că 
intrase cineva. Fluieră mai departe, 
încercând să nu-şi exteriorizeze 
sentimentele. Dacă nu era prudentă, 
Vriess o să-i sesizeze încordarea. Şi nu 
voia să-l distragă în timp ce lucra. 
Continuă să fluiere, fără să-i dea 
importanță omului care se plimba pe 
puntea de vizavi. 

Îl chema  Johner. Nu-i ştia 
prenumele. Poate nici nu avea. Oricum n- 
o interesa. Puțin i-ar păsa dacă ar muri. 
Îl ura. Ura tot ce făcea. Erau zile în care 
principala ei preocupare la bordul lui 
Betty era să-şi ascundă ura față de acest 
om. Lui Johner i-ar plăcea să-i ofere 
această satisfacție. 

lar acum se strădui să nu se lase 
afectată de prezența lui. Ar ironiza-o dacă 
i-ar scăpa vreun şurub, semn că nu era 
atentă. Şi nici nu voia să-i atragă atenția 
lui Vriess. Poate dacă-l ignorau amândoi 
o să plece. 

Slabe speranțe, se gândi Call, când 
bărbatul înalt şi solid se opri deasupra 
lor. Rânji la ea ca de obicei. Ochii lui mici 
şi albaştri semănau cu cei ai unui porc. 
Era cel mai urât om pe care-l văzuse 

vreodată, iar cicatricea care-i brăzda fața 
il urâțea şi mai mult. Dar cel mai hidos 
era caracterul lui. Call făcea tot posibilul 
să-l ignore. Zâmbetul lui îi  lățea 
cicatricea şi-l făcea să arate ca o 
caricatură. Acum începuse să fredoneze 
aceeaşi melodie ca ei. Dar suna oribil, în 
concordanţă cu înfăţişarea lui. 

Call îl văzu scoțându-şi cuțitul din 
buzunar, ca să-şi curețe o unghie. Dar 
întoarse capul şi fluieră mai tare, în 
speranța că Vriess n-o să-i sesizeze 
prezența, aşa că nu-l văzu bălăngănind 
cuțitul în aer, deasupra picioarelor lui 
Vriess şi nici nu prinse momentul când îl 
scăpă din mână. 

În schimb observă când cuțitul se 
înfipse în pulpa stângă a colegului ei. 

Call rămase cu gura  căscată, 
clocotind de furie. Nu ştia ce să facă: să-l 
înjure sau să arunce cu ceva în ticălosul 
ăsta. 

Vriess continua să fluiere sub 
stabilizator. 

— Ce te-a apucat? îi şuieră ea printre 
dinți lui Johner. 

Dar faptul că se oprise din fluierat îl 
făcu pe Vriess să-şi dea seama în sfârşit 
că se întâmplase ceva. leşi de sub 
maşină, se uită întâi la Johner şi apoi la 
Call, uimit de furia ei. 

— Exersam şi eu puţin cu cuțitul, 
zise Johner, fără pic de ruşine. Văd că 
Vriess nu se plânge. 

Call aruncă o privire îngrijorată 
colegului ei şi-i făcu semn să se uite la 
propriul picior. 

— Fir-ar să fie! zbieră el. 

Când apăsă pe o pârghie, scaunul pe 
care stătea se ridică, platforma pentru 
picioare se plie şi se transformă din nou 
în căruciorul cu rotile mecanic construit 
de Vriess. Paralizat de la talie în jos, 
talentatul inginer se uita la cuțitul înfipt 
în pulpa lui moartă. 

— Johner, ticălosule! înjură Vriess 
furios şi zvârli cu o cheie în el, cu toată 
forța brațelor lui puternice. 

Dar Johner se feri şi mai amuzat. 

— Haide, doar n-ai simțit nimic! 

I se păruse o glumă foarte bună, 
pentru că se zguduia de râs. Acum Vriess 
părea stânjenit, spre furia lui Call. Fără 
să facă prea mult caz pe această temă, 
scoase o batistă curată din buzunarul de 
la spate, smulse cuțitul şi bandajă rana. 
Vriess strânse batista, aşteptând să se 
oprească sângele. Nici unul din ei nu 
comentă nimic pe această temă, şi 
amândoi îşi văzură mai departe de 
treabă. 

Call îşi ridică privirile spre platforma 
Unde era ticălosul pe care nu-l putea 
numi om. 

— Eşti un nemernic, zise ea. 

Dar lui Johner puţin îi păsa că îl 
jignea. Îşi bătuse joc de amândoi şi era 
satisfăcut. Acum întinse mâna chicotind: 

— Dă-mi cuțitul. 

Call tocmai se pregătea să plieze 
lama şi să i-l arunce, când se răzgândi. 
Era prea furioasă ca să-i facă pe plac. 

Vriess o urmărea din priviri. 

— Las-o baltă. Call, îi spuse el, 
atingându-i cotul. Doar îl cunoşti. 

Ştia că Vriess nu se temea de Johner, 
în ciuda staturii lui, dar era îngrijorat 
pentru ea. Cu toţii muşchii ei, era o fată 
firavă, iar monstrul acela nu se dădea în 
lături să facă rău cuiva. Ba chiar i se 
părea amuzant. Însă lui Call nu-i păsa. 
Se săturase să-l evite. 

Înfipse pe neaşteptate lama cuţitului 
între două părți metalice sudate şi o 
rupse. 

Johner se întunecă la față, furios. 

— Nu te pune cu mine, micuță 
Annalee. Doar eşti de câtva timp pe 
această navă şi ai văzut cine sunt. 

Dar Call nu se clinti din loc. Nu era 
totul să fii o namilă. Putea să-şi poarte 
singură de grijă şi dacă bruta voia să se 
convingă, n-avea decât. 

Se priviră în ochi timp de câteva 
secunde şi, spre uimirea ei, Johner plecă 
primul ochii. Apoi îi întoarse spatele şi 
ieşi bombănind. 

Call îşi dădu la o parte părul negru 
din ochii de aceeaşi culoare şi încleşta 
bărbia, enervată. Ticălosul acela 
destrămase atmosfera plăcută în care 
lucra cu Vriess. 

Dar colegul ei o plesni peste şold în 
glumă şi-i spuse împăciuitor: 

— Ar trebui să ne căutăm o companie 
de mai bună calitate. 


Mâinile îndemânatice şi aspre ale 
Sabrei Hillard pilotară micuța Betty sub 
burta uriaşă a navei Auriga. 

— Şi acum să scoatem banii pentru 
impozite. 

Dar nu plătea niciodată impozite, îşi 
aminti ea amuzată. Deasupra ei se 
deschiseră uşile masive ale platformei de 
andocare. 

— Inițiaţi pătrunderea în navă. 

— Da, să trăiţi, murmură ea, plasând 
vasul pe poziție. 

Electromagneţii  uriaşi ai navei 
intrară imediat în funcţiune când Hillard 
depuse micuța navă pe platformă. Se 
prinseră cu un clinchet metalic de 
carcasa metalică a lui Betty şi o fixară în 
loc. 

Parcă ar fii un copil într-un scaun cu 
hamuri, se gândi Hillard. Oare de ce mă 
deranjează gândul ăsta? Pentru că, la 
urma urmei, acum nu mai erau stăpâni 
pe nava lor. 

— Operaţiunea s-a încheiat, o anunță 
Tatăl. Puteţi debarca. 

Avea senzaţia că până şi computerul 
dădea ordine. Încercând să-şi alunge 
reținerile, apăsă pe un buton şi spuse: 

— Cei care aveţi chef, puteţi cobori. 
Nu uitaţi ce a spus generalul — fără arme 
la bord. Ne întâlnim în sas. 

De ce oare avea întotdeauna senzația 
că era înghițită de vie când pătrundea 
într-o asemenea navă imensă? 


CAPITOLUL S 


Cocoţat pe o punte suspendată, Perez 
urmărea soldații care se pregăteau 
pentru debarcarea personalului de la 
bordul lui Betty. Ochiul lui critic studia 

fiecare soldat în parte, gata să descopere 
orice semn de  încetineală sau 
neascultare. Trupele păreau în bună 
stare. Coridorul din afara sasului era 
impecabil, la fel ca restul navei. Exact 
aşa cum dorea să vadă totul. Şi i se părea 
normal să fie aşa. Doar alesese cu mâna 
lui fiecare soldat de la bordul navei sale. 
Fiecare din ei spera la chestii mai măreţe, 
la misiuni mai interesante, mai 
palpitante. Faptul că se aflaseră sub 
comanda lui Perez îi va recomanda de la 
sine când vor termina serviciul pe 
această navă. Şi, până acum, nu-l 
dezamăgise nici unul dintre ei. Şi era 
convins că n-o s-o facă tocmai acum, mai 
ales că îi urmărea. 

La încheierea ciclului pneumatic din 
sas, răsună glasul Tatălui: 

— Ciclu complet. Se deschid uşile. 

În timp ce uşile pneumatice se 
ridicau încet, membrii vasului pirat 
începură să apară treptat în fața 
soldaților. Perez se întreba, fără să vrea, 
ce impresie o să le facă oamenilor lui. Pe 
Auriga domneau ordinea şi curăţenia, aşa 
cum le impunea el. Fiecare soldat de sub 
comanda sa era îmbrăcat identic. Nu 
contau sexul, statura sau apartenența 
etnică. Formau o unitate, cu un 
comandat unic. 

Nu ca această adunătură în zdrenţe. 
Singura lor caracteristică comună era 
dezordinea. Se oglindea în hainele, în 
pieptănătura, şi în felul în care stăteau şi 
mergeau. Sau se rostogoleau, se gândi 
Perez amuzat când văzu un tip într-un 
cărucior cu rotile. Alcătuiau un grup atât 

de bizar şi eclectic, încât nu-şi imagina 
cum reuşea Elgyn să-i facă să execute 
chiar şi cele mai elementare ordine. Se 
întreba cum supraviețuiau în spaţiu în 
nava lor prăpădită, unde ordinea şi 
disciplina erau vitale. 

Echipajul lui Betty se apropia de 
soldaţii lui. Şi, pe măsură ce înaintau, 
Perez începea să-şi schimbe primele 
impresii. Observă ochii lor ageri, şireți, 
mersul încordat, pielea tăbăcită şi îşi 
dădu seama că mai aveau o trăsătură 
comună, pe care nu o remarcase până 
acum: duritatea. La fel ca soldații lui, nu 
s-ar da în lături să ucidă la nevoie. Chiar 
şi fetița din myloc, îşi spuse el. De unde o 
fi apărut? Elgyn nu mi-a pomenit nimic 
despre cooptarea de noi membri. 
Generalul încercă să nu se gândească 
dacă uciseseră deja. Erau pirați din cap 
până-n picioare şi Perez nu se simțea 
deloc fascinat de acest fapt. 

Nişte contrabandişti, îşi spuse el 
posomorât. Hai, recunoaşte, Martin. Nu 
sunt decât nişte hoţi şi ucigaşi. Şi tu eşti 
cel care te foloseşti de serviciile lor. Aşa că 
nu mai strâmba din nas că i-ai invitat. 
Oricum nu aveai de ales. 

Se opriră când ajunseră în fața 
soldaților pregătiți să-i percheziționeze. 
Unii ridicară brațele, serviabili. Negrul 
uriaş din față înălță brațele, dezgolindu- 
şi pieptul masiv, musculos. Clătină din 
cap mirat în timp ce soldatul din dreptul 
lui îl percheziționa cu eficiență. Oamenii 
de pe Betty murmurau între ei diverse 
comentarii. 

La un moment dat se declanşă 
senzorul luminos de pe mănuşa unei 
femei-soldat. 

— Armele de foc sunt interzise la 
bordul acestei nave, domnule, îi spuse ea 
cu fermitate tipului înalt, cu o cicatrice 
oribilă pe față. 

Bărbatul se strâmbă şi Perez îşi 
spuse în sinea lui: Poartă-te frumos cu ea, 
amice. Este campioană la luptele corp la 
corp. Dacă o superi, te lichidează imediat, 
cu oamenii tăi cu tot. Şi să ştii că n-o să se 
lase impresionată nici o clipă de mutra ta 
nesuferită. 

Omul cu cicatricea îşi deschise geaca 
imediat şi-i arătă femeii ce declanşase 
alarma: un termos mare de argint. 

"Rază de lună", îi explică el. 
Periculos, nu-i aşa? 

Echipajul de pe Betty izbucni în râs. 
Dar soldatul nu se arătă deloc 
impresionat. 

— Scuzaţi-mă, domnule. Sunteţi liber 
să treceţi. 

Tocmai atunci Elgyn îl observă în 
sfârşit pe Perez şi porni spre el. 

— Nu cumva ţi-e teamă că eu şi cei 
şase oameni ai mei o să încercăm să-ți 
furăm nava? îl întrebă el spre 
amuzamentul piraţilor lui. 

Perez aşteptă până se potoliră şi apoi 
îi răspunse: 

— Nu, mă tem ca nu cumva 
neisprăviții tăi să se îmbete şi să se 
apuce să tragă în carcasa navei. Nu uita 
că ne aflăm în spațiu, Elgyn! 

Se aştepta ca soldații lui să 
izbucnească şi ei în râs, dar în zadar. 

Nişte adevărați profesionişti ca ei 
rămâneau întotdeauna impasibili. 

Percheziția se termină şi Perez le făcu 
semn piraţilor să vină la bordul navei 
sale. Bărbatul în scaun cu rotile 
rămăsese ultimul. 

— Vrei să percheziționezi scaunul? o 
întrebă el suav pe femeia care găsise 
termosul. 

Dar soldatul nu trăda nici cea mai 
mică emoție. Perez ştia că era destul de 
experimentată să-şi dea seama că 
invalidul spera să percheziționeze mai 
mult decât scaunul. Îi ghicise intenţia, 
aşa că îi făcu semn cu mâna să înainteze. 
Omul zâmbi şi o porni după camarazii 
lui. 

Perez plecă şi el. 

Peste un sfert de oră, în timp ce era 
în apartamentul lui, se  declanşă 
semnalul sonor de la uşa generalului. 
Ştia cine era şi-i spuse Tatălui să 
deschidă.  Elgyn stătea în prag, 
sprijinindu-se de cadrul uşii. Intră şi se 
îndreptă spre masa pregătită din vreme 
de Perez. 

Acolo, pe suprafața ei netedă şi 
lustruită, erau mai multe teancuri de 
bancnote de câte o mie de dolari. Perez 
prefera să nu se gândească la ele. 
Bancnotele verzi erau uzate, cu serii 
disparate şi aveau inscripționată figura 
unui lider de congres din secolul trecut. 
Generalul se întrebă fără să vrea de ce nu 
erau roşii, ca sângele, pentru că erau 
bani murdari. 

Elgyn se aşeză încet pe scaunul din 
fața lui Perez. Se citea pe fața lui cât era 

de satisfăcut. Zâmbea în timp ce număra 
teancurile. 

— N-a fost uşor să fac rost de banii 
ăştia, îi spuse Perez. 

Elgyn ridică din sprâncene. 

— Nici mie nu mi-a fost uşor să-ţi fac 
rost de marfă. Doar nu vrei să te plângi 
că ai sărăcit. 

Dându-şi seama că-l  înțelesese 
greşit, generalul se grăbi să limpezească 
lucrurile. 

— Mă refeream la bancnote. În ziua 
de azi nu mai are nimeni bani gheaţă. 

Mai ales atât de mulți. 

Elgyn se lumină la fața. Da, acum 
pricepuse în sfârşit. 

— Doar cei care nu vor să li se 
consemneze fiecare tranzacție în parte. 
Cei de la marginea societății. Ca tine, de 
exemplu. 

Comparațţia i se părea mai mult decât 
jignitoare. Încearcă să-ți reaminteşti că o 
faci pentru binele țării tale, Martin. Perez 
luă de pe masă un  pacheţel 
dreptunghiular şi un pahar. 

— Bei? îl întrebă el pe invitatul lui. 

Elgyn încuviință din cap, ca un 
musafir politicos ce era. 

Perez rupse pacheţelul de plastic şi 
lăsă să cadă în pahar cubul maroniu, 
gelatinos. Pe urmă îl puse sub fasciculul 
unui laser manual, îi înmână băutura 
lichefiată lui Elgyn şi pregăti încă una, 
pentru el. Era un scotch bun, poate chiar 
cel mai bun. 

— Bănuiesc că ce se petrece aici nu 
are pe deplin girul congresului, zise 
Elgyn, sorbind din băutură. 

Ridicase paharul în semn de toast, 
după ce-l studiase atent. 

Ah, ce mă bucur că-ţi place băutura 
mea, se gândi Martin enervat. 

Nu, acest proiect nu era aprobat de 
congres sau de vreo agenție 
guvernamentală ori militară oficială. Dar 
lui Perez nu-i lipseau niciodată fondurile 
şi resursele necesare. Şi, cu toate 
acestea, ori de câte ori era nevoit să aibă 
de-a face cu indivizi ca acest pirat, 
începea să şovăie. Şi asta nu pentru că 1- 
ar fi lipsit justificările. Avea de îndeplinit 
o misiune şi primise mână liberă să facă 
orice ca s-o ducă la bun sfârşit. Trebuia 
să creadă că avantajele de perspectivă ale 
eforturilor sale vor contrabalansa orice 
sacrificii pe care era obligat să le facă 
acum. 

Perez nu avea răbdare să asculte 
scenariile fanteziste ale lui Wren despre 
medicina avansată şi miracolele 
biochimice. Se gândea doar la creaturile 
dotate cu implanturi electronice pentru a 
le dirija comportamentul, care vor fi 
soldații ideali. De fapt, Wren şi Gediman 
îi raportaseră de curând că factorul de 
inteligență al extratereştrilor era mult 
mai ridicat decât indicau datele lor 
istorice sumare. lar generalul trăsese 
concluzia că vor fi mai uşor de instruit 

Simţea nevoia să creadă că oamenii 
n-or să mai fie folosiți efectiv în luptă. 
Vor interveni doar după stingerea 
conflictului, îndeplinind activități specific 
umane, cum ar fi cele de evaluare, 
interpretare, coordonare. 

În cele din urmă, se vor crea artificial 
tipuri diferite de extratereştri, adaptate 
condițiilor specifice de luptă, care vor fi 
instruiți pentru îndeplinirea unor 
anumite funcții. Vor ajuta militarii să 
stârpească criminalii din oraşe, să 
pregătească noile planete pentru 
colonizare, distrugând speciile 
primejdioase, să pună bazele unei noi ere 
de pace şi productivitate. 

Dar se trezi din visare când se uită la 
Elgyn. Acest pirat n-ar înţelege nimic din 
toate acestea. Când îl angajase pentru 
această misiune, nici măcar nu-l 
întrebase la ce folosea marfa. Îl interesau 
doar teancurile de bani de pe masă. 

Perez şi Elgyn erau oameni amândoi, 
deşi dădeau impresia că făceau parte din 
specii complet diferite. Generalul 
schimbă subiectul. 

— De unde ţi-ai pescuit prospătura? 

Elgyn chicoti. 

— Cine? Call? Era disponibilă. Căuta 
un post de mecanic de întreținere. 

— Face impresie, zise Perez pe un ton 
sec. 

— E bună, nu? îl aprobă Elgyn cu 
subințeles. Şi este foarte pricepută în 
meseria ei. Cred că Vriess este încântat. 

Luă un teanc de banonote, îl răsfoi şi 
apoi îl apropie de nas, inspirând adânc. 
Parcă ar fi mirosit un vin de calitate sau 
un trabuc parfumat. 

— Este curioasă să afle în ce constă 
această mică tranzacție. De fapt, mi se 
pare normal... 

Perez regretă că adusese vorba de ea. 

— Este o operație militară. 

Dar Elgyn nu ceda aşa uşor. 

— Majoritatea laboratoarelor armatei 
nu funcționează în spaţiu, nu angajează 
furnizori particulari şi nici nu solicită 
genul de marfa pe care am adus-o noi. 

Pcrez îşi dădu seama că Elgyn mai 
avea şi alte pretenții. 

— Ce mai vrei, Elgyn? 

Slăbănogul se rezemă de spătarul 
scaunului, relaxat. 

— Masă, casă, câteva zile de odihnă. 
Cred că lui Vriess i-ar trebui şi nişte 
piese de schimb. Dacă nu vă deranjează. 

Perez se întrebă din nou dacă nu 
cumva făcea vreo greşeală. Când îl 
implicase pentru prima oară pe Elgyn în 
acest proiect, se gândise în mod serios să 
ucidă echipajul şi să le distrugă nava 
după livrare. Dar apoi îşi dăduse seama 
că ar putea avea un efect negativ. Ar 
putea agrava problemele, în loc să le 
rezolve. Poate că era cazul să-şi facă alt 
plan. Şi nu strica să-i ţină aici, sub 
observație, până atunci. 

— Sigur că nu mă deranjează. Atâta 
timp cât nu intraţi în zonele interzise şi 
nu  stârniți scandaluri, sunteți bine 
veniți. 

Elgyn ridică paharul şi dădu băutura 
peste cap. 

— Bineînţeles, am încredere în tine, 
adăugă Perez. Sper că o să-ţi vezi numai 
de treburile tale. 

Omul era numai zâmbete. 

— Asta fac de când mă ştiu. 

Da, într-adevăr, se gândi Perez. De 
asta te-am şi angajat. 

Când se întoarse la bordul lui Betty, 
în compartimentul de mărfuri, Call îşi 
puse mănuşile şi se duse la Christie. 
Bărbatul cel solid o privi indiferent şi 
apoi o întrebă: 

— Ce s-a întâmplat cu Johner? 

— Doar ştii cum e, îi răspunse ea 
ridicând din umeri. Acum chefuieşte. 

Christie clătină din cap. 

— Trebuia să-mi fi imaginat. În cazul 
acesta, mulțumesc pentru ajutor. 

Ea dădu din cap, ca şi când ar fi vrut 
să spună da, pentru puțin. Auzi clinchetul 
uşilor deschise şi vocea feminină a 
computerului navei: 

— Se deschid uşile. Se coboară 
rampa. 

Call şi Christie deplasară camioanele 
automate care conțineau primele 
containere ale "transportului" lor. 

De îndată ce uşile mari se deschiseră 
complet, acționară comenzile camioanelor 
şi mişcară cutiile mari pe rampa care 
unea acum Betty cu Auriga. Cutiile 
metalice şi de plastic aveau vreo trei 
metri înălțime şi un metru lungime. Erau 
douăzeci la bordul lui Betty. Marfa 
specială a generalului. 

Şi în fiecare criotub dormea câte un 
bărbat şi o femeie adultă. Call nu voia să 
se gândească la asta. Nu era treaba eci. 
Trebuia doar să livreze marfa. Atâta tot. 
Pentru asta era plătită. Pentru asta 
semnase contractul la angajare. 

Dar, cu toate acestea, îl întrebă pe 
Christie cu glas scăzut: 

— Crezi că Elgyn ştie ce face Perez cu 
"marfa" asta? 

Christie o privi mirat, ca şi când şi-ar 
fi dat seama abia atunci că era nouă în 
echipă. 

— Te asigur că Elgyn nu s-a gândit 
nici măcar un minut la planurile 
generalului. Pe el îl interesează doar banii 
pe care o să-i primească. 

Încuviinţă din cap şi dădu să plece, 
dar Christie o prinse de braț, cu o 
blândeţe surprinzătoare. 

— Call, lui Elgyn nu-i pasă de 
asemenea lucruri. Şi ne plăteşte ca să nu 
ne pese nici nouă. 

Surprinsă de îngrijorarea lui fraternă, 
Call îl privi zâmbitoare: 

— Bine, hai să ne vedem de treabă, 
zise ea, împingând camionul pe rampă. 

Fă livrarea şi gata. Nu te mai gândi. 
Nu te mai gândi la oamenii care dorm... 

Se apropie de tăcutul Christie şi 
împinse tuburile printre soldații de pază, 
până ajunseră dinaintea unei uşi mari, 
pe care scria Zonă Interzisă. Era păzită 
de şi mai mulți soldați. Când îi văzură 
apropiindu-se pe Call şi Christie, unul 
din soldați bătu la uşă. 

Se deschise imediat. Call văzu un 
bărbat înalt, în halat de laborator, în loc 
de uniformă militară. Nu prea semăna a 
soldat. Pe halat scria "Wren". 

Cei doi membri ai echipajului de pe 
Betty se apropiară de uşă, dar când se 
pregăteau să intre, unul din soldați se 
postă în faţa lor. Alți soldaţi înaintară să 
ia criotuburile. Christie îi făcu semn cu 
capul să le dea voie. Pe urmă se 

întoarseră amândoi pe nava lor. Soldații 
nu vor pătrunde la bordul lui Betty, la fel 
cum nici ei nu aveau voie în zonele 
interzise. 

Dar, în timp ce se duceau să aducă 
celelalte criotuburi, Call nu se putu 
abține. Se uită peste umăr la soldații care 
transportau criotuburile în zona 
interzisă. 

Unde îi duceau oare? O să-i trezească 
sau o să-i lase acolo? Câţi încăpeau în 
acele încăperi cu acces limitat? 

Uşile se închiseră în urma soldaților 
înainte ca fata să afle răspunsul la 
întrebările ei. Trebuia să-şi ducă la bun 
sfârşit sarcina. 

Şi anume, să livreze cei douăzeci de 
bărbați şi femei laboratorului militar de 
cercetare. Da. O sarcină simplă. 


Bine că Gediman a amuţit, se gândi 
Wren. 

De fapt, toți cercetătorii adunați în 
jurul lui amuţiseră. Nici nu aveau ce să 
spună. Citiseră toți rapoartele dar, până 
acum, nu exista nici un martor în viață la 
ce vor urma să vadă. Era un moment 
deosebit, care merita să fie respectat în 
linişte, în memoria bărbaților şi femeilor 
care vor face sacrificiul suprem. 

Wren se aplecă înainte, în timp ce 
colaboratorii săi se aliniară în spatele lui 
şi  manevrară diversele ecrane de 
computer. Vor putea să vadă totul, din 
orice unghi doreau. Sau puteau să se 
uite la ecranul uriaş care dădea în 

camera alăturată. Îşi dădu seama că 
respirau toți în acelaşi timp. 

Înghiţi în sec şi apăsă pe butoane. Pe 
monitoare apăruse întreaga zonă. 
Douăzeci de  criocamere stăteau pe 
platforme înclinate, descriind un cerc 
perfect. Wren le dirijă în aşa fel încât să 
stea drept şi apoi le fixă. 

Pe urmă, prin intermediul altor 
comenzi, schimbă amestecul criogenic 
din tuburi. Încet. Cu multă grijă. Nu-şi 
putea permite să-şi distrugă subiecții 
tocmai acum. Erau mult prea valoroşi. 

După un timp, când amestecul 
criogenic atinse concentraţia 
corespunzătoare, Wren comandă 
computerului deschiderea capacelor 
transparente ale tuburilor. Începeau să 
se trezească. Clipeau din ochi, îşi mişcau 
buzele. Semnele vitale erau bune. Toţi 
erau perfect sănătoşi. Vor fi nişte subiecți 
de primă mână. 

Wren îi aruncă o privire lui Gediman, 
când simți că se mişcă nervos. Era clar 
că se simțea stânjenit. Carlyn îşi freca 
mâinile ca şi când i-ar fi fost frig. Trish îşi 
încrucişase braţele şi se uita fără să 
clipească la ecranul cel mare, ca şi când 
ar fi refuzat să se lase afectată de ce se 
petrecea acolo. Kinloch rămăsese cu gura 
căscată, de parcă nu i-ar fi venit să 
creadă că se afla acolo şi era martor la 
aşa ceva. Sprague şi Clauss discutau în 
şoaptă şi aruncau câte o privire pe furiş 
către monitor. Clauss îşi freca gâtul 
nervos. Wren întoarse la spatele 
grupului. Nimic nu trebuia să-i distragă 
atenția. 

Mă rog, era normal să fie 
impresionați. Era un moment de neuitat. 

Gata, nu mai avea timp de pierdut. 
Manevră comenzile, introduse o secvență 
de test şi un dispozitiv mare, tubular, 
coborî din tavan. În jurul braţului cel 
mare erau containere individuale şi, 
fiecare container adăpostea un ou 
extraterestru masiv, cu aspect obscen. 
Dacă aşa ceva se putea numi ou. Era un 
organism viu, în care viața dinăuntrul lui 
pulsa umed. Stătea în poziţie stabilă pe 
capătul rotunjit, cel ascuţit fiind orientat 
în sus şi avea patru pliuri care formau 
un orificiu ciudat în vârf. Vene masive 
brăzdau suprafaţa fiecărui ou în parte. El 
şi Gediman se întrebaseră ore întregi ce 
rol ar putea să aibă. Era evident că 
asigurau funcţiile vitale ale oului şi 
probabil că, în mediul lor, trăgeau sevă 
din pământ pentru a menţine larvele în 
viață ani de zile dacă era nevoie. 

Wren îşi întrerupse gândurile când 
brațul transportor plasă câte un 
container cu oul respectiv în fața fiecărei 
camere de hibernare. 

Ouăle se fixară în poziția lor după ce 
braţul transportor nu le mai mişcă. ŞI, la 
câteva clipe de când fuseseră aşezate în 
apropierea unui organism viu, ouăle, 
statice până atunci, începură să dea 
primele semne de viață. Forme 
întunecate se mişcau înăuntrul lor. 
Pereţii flexibili începeau să vibreze. 

Echipamentul de teletransmisie le 
permitea nu numai să vadă ce se 
întâmpla, ci şi să audă. Ouăle emiteau 
anumite sunete. Plescăituri sau ceva care 

imita suptul. Acel gen de sunete care se 
remarcă într-o sală de operaţie, când se 
umblă în cavitatea unui organism viu. 

Wren îşi dădu seama că, în spatele 
lui, încremeniseră toți. Ridică braţul să-şi 
şteargă o picătură de sudoare cu mâneca 
halatului, de pe buza superioară. 

Unul din cei care dormeau în 
criotuburi clipi din ochi şi apoi îi deschise 
complet. Bărbatul suplu, cu păr negru 
prezenta semnele caracteristice 
hibernării: era ameţit, i se uscase gura. 
Pe criotubul lui scria "Purvis". 

Oul din fața lui începu să tremure şi 
apoi se deschise brusc. Cele patru pliuri 
se căscaseră ca o gură cu aspect 
neregulat. Wren apăsă imediat pe nişte 
butoane, rotind camerele, ca să vadă ce 
se petrece în misteriosul interior al oului. 
Sigur, analizaseră conţinutul cu toate 
dispozitivele de testare disponibile de la 
distanță. Se  apucaseră chiar să 
denumească unele substanțe, deşi 
mergeau pe ghicite, bineînțeles. Oricum, 
era cu totul altă poveste când vedeai cu 
propriii tăi ochi. 

Celelalte ouă începură să se deschidă 
pe rând. Nu se treziseră toți cei din 
criotuburi. Ştiau că nu se mai aflau acolo 
unde fuseseră la început, dar nici nu-şi 
dădeau seama unde erau sau de ce. Erau 
oricum prea amețiți ca să se agite. Nu 
făceau altceva decât să clipească. 

Acum toate ouăle erau deschise. 

Wren îşi ţinu respiraţia şi se întrebă 
dacă toți cei din jurul lui făceau la fel. 

În cele din urmă, şase picioare lungi, 
fusiforme, ieşiră cu încetineală din oul 

aflat în faţa lui Purvis. 


Purvis începu să se trezească treptat. 
Uimitor lucru, hibernarea asta. Dormeai 
luni de zile şi te trezeai la milioane de 
ani-lumină de locul de unde plecaseşi. 
Simțea cum se încălzeşte, pe măsură ce 
drogurile criogenice îşi pierdeau efectul. 

Era destul de conştient ca să se 
gândească la viitoarea lui slujbă. 
Rafinăria Xarem era destul de izolată, aşa 
că ar trebui să-l plătească mai bine decât 
pe alte planete. Auzise că erau mai bine 
dotați, tocmai din acest motiv. Oferta lor 
fusese foarte atrăgătoare. Spera să nu fie 
dezamăgit. Se săturase de reclamele cu 
apartamente de lux, care se dovediseră a 
fi nişte văgăune. 

Începu să se întindă. Doi ani pe 
Xarem vor fi mai buni decât cinci în altă 
parte. O să-şi prelungească contractul 
dacă totul mergea bine. Se uită în jur. 

Hmmm. Ce ciudată încăpere de 
recuperare. Nu era obişnuit să i se 
deplaseze criotubul. De obicei, 
recuperarea avea loc la bordul navei. 
După ce te trezeai, ieşeai, făceai un duş 
şi îți luai lucrurile. 

Tuburile erau aranjate altfel decât 
fuseseră pe navă. Clipi, încercând să-şi 
limpezească privirile, şi observă în cele 
din urmă uriaşul obiect ovoid din faţa lui. 

Ce dracu' o mai fi şi asta? Din câte 
ştia, nu exista nici o formă de viață 
extraterestră ciudată pe Xarem, nici în 
lumea plantelor, nici în cea a animalelor. 

Deci ce dracu' o fi? Şi chiar dacă 
provenea de pe planetă, ce căuta acolo? 

Monstruozitatea ovoidală scoase un 
sunet şi se mişcă, de parcă ar fi fost vie. 
Era umedă, lucioasă la suprafață, ca şi 
când ar fi fost acoperită cu o unsoare. 
Purvis încercă să se dea înapoi, 
îngrețoşat, dar nu avea unde să se ducă. 
Partea de sus a criotubului era deschisă, 
dar nu-i descoperea decât capul şi 
jumătate din piept. Braţele şi restul 
trupului erau în tub. Înghiţi în sec, 
încercând să-şi recapete glasul. Voia să 
cheme un steward, pe cineva care să 
vadă ce era cu ciudăţenia aceea şi să-l 
elibereze din tub. 

Dar, înainte să-şi revină, ovoidul se 
deschise. 

Purvis simți cum îl cuprinde greața 
când pliurile scoaseră nişte plescăituri 
oribile. 

Ce dracu se petrece aici? Se uită în 
jur la celelalte criotuburi şi, pe măsură ce 
i se limpezeau mințile, îşi dădu seama că 
în fața fiecăruia se afla câte una din 
chestiile acestea groteşti. De ce? Pentru 
ce? 

În momentul acela, fire lungi 
începură să iasă din partea de sus a 
oului. Semănau cu nişte degete suple şi 
îşi croiau drum la suprafață. Şi apoi 
apăru creatura de care erau ataşate 
picioarele ca de păianjen. Semăna cu o 
combinaţie de coşmar între un scorpion 
cu corp moale şi un crab. 

Ce-o fi asta? Un gândac? Purvis ura 
gândacii, indiferent de mărimea lor. Era 
unul dintre motivele pentru care lucra în 

spaţiu. Acolo nu existau aproape 
niciodată gândaci! lar acesta i se părea 
mama tuturor gândacilor. Se balansa pe 
picioarele lui lungi, ca un dansator. 

Se săturase deja de ce văzuse. Purvis 
apăsă agitat pe butoanele din tub, 
încercând să se elibereze şi să fugă cât 
mai departe de acest gândac monstruos. 
Dar comenzile nu răspundeau, orice ar fi 
făcut. Se uită disperat în jur. Ceilalţi nu 
se treziseră complet ca el, nu-şi dădeau 
seama ce se petrece. 

Ciudata creatură se clătină pe 
picioare. Lui Purvis îi ieşiseră ochii din 
cap şi deschise gura să urle. Dar, în timp 
ce tipa, ființa țâşni exploziv, luându-l 
prin surprindere. Ceva rece şi umed, ca 
un cauciuc, îl plesni tare peste față şi, în 
acelaşi timp, o mână gigantică îi cuprinse 
capul. Un bici lung, subțire, se înfăşură 
în jurul gâtului, strangulându-l. Apoi îşi 
dădu seama ce era. Gândacul monstruos, 
creatura aceea era pe fața lui. 

Purvis îşi ieşi din fire şi încercă să 
tipe dar nu reuşi, pentru că ceva vâscos 
şi fibros îi  umpluse gura. Era 
dezgustător. Simţea că i se întoarce 
stomacul pe dos, în timp ce încerca să 
respire. Gândacul acela aluneca pe gâtul 
lui spre stomac. Zadarnic scutura din 
cap. Mâinile şi brațele erau prinse în 
criotub, aşa că încercă să-şi lovească fața 
de laturi, dar nu reuşi. Dădea inutil din 
picioare. Copleşit de O groază 
nemaiîntâlnită, Purvis încetă să se mai 
zbată şi se lăsă în voia monstrului. 

Nu vedea nimic, nu auzea nimic, nu 
simțea nimic decât organismul care-i 

viola fața. Apoi, avu senzația că răceala 
cleioasă a creaturii îi pătrunde direct în 
sânge. Nu mai avea putere să se opună. 
Începu să plângă. Era pe moarte. Ah, 
Doamne, era pe moarte! Era ucis lent de 
un gândac extraterestru oribil. Gemu 
când răceala îl copleşi. I se strecurase în 
vene, paralizându-l. Ah, măcar de n-ar 
mai simți nimic. 

În cele din urmă, dorința îi fu 
îndeplinită şi răceala îi învălui mintea, 
aidoma criosomnului. Aproape că nu mai 
simțea presiunea de pe față şi coada 
înfăşurată în jurul gâtului. El şi creatura 
care-l invadase adormiră. Purvis începu 
să viseze vise oribile, iar Xarem nu 
apărea în nici unul din ele. 

În camera de observare Wren o auzi 
pe Carlyn vomitând zgomotos. Sprague şi 
Kinloch o susțineau, încercând s-o ajute. 
Wren îşi dădu seama că plângea. La un 
moment dat, Clauss ieşise repede din 
încăpere. 

Gediman stătea lângă el, tăcut şi 
gânditor. Era alb la față ca varul. De 
partea cealaltă, Trish Fontaine îşi 
încrucişase brațele la piept furioasă. 
Wren o privi surprins. 

— Ai spus că n-or să-şi dea seama ce 
se întâmplă cu ei, îi reproşă ea. Că n-or 
să simtă nimic. 

Wren inspiră adânc şi îşi adună 
gândurile. Avea nevoie de aceşti oameni. 
Nu-şi putea permite să le piardă 
încrederea tocmai acum. 

— Doar ai văzut ce indicau aparatele. 
Nu se treziseră decât în proporţie de 40%. 
Aveau încă destul agent criogenic în 

sânge. Chiar dacă au simţit ceva, a fost 
ca un vis. După implantare n-or să-şi 
mai amintească nimic. Şi probabil că vom 
putea să-i menţinem în stare de 
semiconştiență în timpul incubării. O să 
le facem rahianestezie înainte să erupă 
embrionul. Doar v-am promis că n-or să 
simtă durere. 

Femeia se încruntă. Era evident că 
nu-l credea. Şi apoi îi întoarse spatele şi 
se duse s-o ajute pe Carlyn. 

Wren se uită uimit la Gediman, dar 
asociatul lui privea transfigurat ecranul 
cel mare. Atunci, savantul se adresă 
furios întregului grup. 

— Vă rog să mă ascultați. Ceea ce 
vedeți este ştiinţă adevărată, fără 
precedent, care se petrece chiar sub ochii 
voştri. 

Se întoarseră toți spre el, vădit 
îngrețoşați. 

— Chiar dacă nu este plăcut ceea ce 
vedeți, tot ştiinţă se cheamă. Ştiaţi că, în 
secolul douăzeci, în timpul Proiectului 
Manhattan, când oamenii de ştiinţă se 
străduiau să fabrice bomba atomică, unii 
dintre ei credeau că detonarea primei 
bombe ar putea aprinde hidrogenul din 
atmosferă? Dacă s-ar fi întâmplat aşa 
ceva, atmosfera ar fi luat foc şi anihilarea 
ar fi fost completă. Dar, în ciuda acestor 
temeri, au detonat prima bombă 
experimentală. Trebuie să vă asumaţi 
riscuri dacă vreți să progresați, să 
descoperiți vreodată ceva. 

Oamenii lui îl priviră solemn şi apoi îi 
întoarseră din nou spatele. Wren se uită 
enervat la Gediman, întrebându-se unde 

era entuziasmul lui tocmai acum, când 
avea cea mai mare nevoie de el. 

— Nu înțeleg ce i-a apucat. Doar au 
citit documentaţia. Ştiau despre ce este 
vorba când au semnat contractul. 

Dar  Gediman nu  reuşea să-şi 
desprindă ochii de la fereastra imensă. 
Oamenii nu se mai zbăteau. Zăceau într- 
o stare asemănătoare cu coma. Cel puțin 
aşa dădeau impresia. Conform datelor 
afişate, implantarea începuse deja. 
Douăzeci de embrioni  acaparaseră 
douăzeci de capete umane. Glandele lor 
de oxigen pompau aer cu generozitate, ca 
să-şi mențină în viață gazdele. 

Gediman îşi regăsi glasul în cele din 
urmă. 

— Una este să citeşti şi cu totul alta 
să vezi cu ochii tăi, zise el înghițind în sec 
şi pipăindu-şi gâtul. 

Când Wren se întoarse spre 
monitoare, se stăpâni cu greu să nu-i 
imite gestul. 


CAPITOLUL 6 


Call şi Christie se alăturară grupului 
exact când se pregăteau să intre în zona 
de odihnă, care servea şi drept popotă. 
Vriess îi zâmbi din scaunul lui. 

— Aţi terminat? 

Call încuviință din cap şi Christie îi 
spuse: 

— Gata, am livrat totul. Bănuiesc că 
bravul nostru comandant este tot la El 
General. 


93 


— Cine, Elgyn? zise  Hilard 
indiferentă. Da, probabil. Ai fost la 
cumpărături? îl întrebă ca pe Vriess. 

— Pe stomacul gol? Cred că glumeşti. 
Abia după ce o să terminăm cu acest 
restaurant de patru stele o să vedem ce- 
ar mai fi de făcut. Am şi eu prioritățile 
mele. 

Chicotiră cu toți amuzaţi când 
intrară. Era o sală uriaşă, mai ales în 
comparaţie cu încăperile strâmte de la 
bordul lui Betty. Ar fi încăput absolut toți 
soldații, chiar dacă ar fi fost să ia masa 
în acelaşi timp. Dar spaţiul era aranjat în 
aşa fel încât să poată fi folosit pentru 
jocurile sportive. Într-un capăt era fixat 
un coş de baschet lângă un sac de box şi 
un aparat de gimnastică. 

Întârziaserâ la cină. În toată sala nu 
mai era decât o femeie singură, care 
arunca o minge la coş. Era înaltă, suplă, 
cu păr ondulat până la umeri. Call 
bănuia că era fie soldat, fie cercetător în 
timpul liber. 

Şi ceilalți camarazi ai ei se uitau de 
jur-împrejur. Apoi Johner zări femeia şi 
exclamă: 

— la te uită! 

Call se încordă fără să vrea. 

— Ai dreptate, Vriess, îi spuse Johner 
zâmbind, fiecare cu priorităţile lui. 

Şi zicând acestea, o porni spre 
femeie, în timp ce ceilalți rămaseră 
prudenți în urma lui. Voiau să evite 
necazurile. Call nu credea să existe vreo 
persoană pe Auriga care să fie o ţintă 
uşoară pentru grotescul Johner. 

Individul se aşeză cu obrăznicie în 
spatele ei, îi puse mâinile pe umeri şi o 
întrebă pe un ton care se voia seducător: 

— Ce-ai zice de o partidă? 

Call se îndoia că Johner se culcase 
vreodată cu vreo femeie fără să plătească. 
lar cea de acum nici nu-l băgă în seamă. 
Îşi vedea mai departe de antrenamentul 
ci. 

— Ce zici? insistă Johner, băgându-şi 
nasul în părul ei, ca să-i inspire mirosul. 

Call auzi clar răspunsul ei. 

— Pleacă de lângă mine! îl preveni ea 
ferm, dar totodată parcă şi plictisită. 

— De ce? o întrebă Johner obraznic. 

— Pentru că o să regreți. 

Îi vorbise indiferent, fără patimă. Dar 
Johner nu se lăsă. Începu să se frece de 
fundul ei. Apoi îi mângâie gâtul lung, 
murmurând: 

— Ai de gând să mă torturezi? S-ar 
putea să-mi placă. 

Ochii lui mici, incolori, o priveau 
insistent. Îi zâmbi hidos. De fapt, totul 
era hidos la el. Femeia întoarse capul şi 
rânji la fel de dezgustător. 

Call sesizase că nici unul din 
camarazii ei nu se aşezase la mese. Toți 
aşteptau deznodământul incidentului. Se 
pare că Johner obişnuia să se dea în 
spectacol. Call făcu un pas înainte, gata 
să ajute necunoscuta. Gestul ei nu va fi 
văzut cu ochi buni de membrii 
echipajului, dar... 

Vriess o trase de bluză. Se uită la el 
şi-l văzu clătinând din cap. Nu te băga, 
Call, spuneau ochii lui. Se întoarse din 
nou spre femeie şi se întrebă dacă i-ar 

distrage suficient atenția lui Johner 
strigându-l să mănânce cu ei. Dar femeia 
îl luă pe nepregătite când îi trânti un cot 
în stomac. Apoi se întoarse pe jumătate 
şi-i trase un pumn în față. Şi, spre 
uimirea lui Call, în tot acest timp, nu 
dăduse drumul mingei din cealaltă mână. 
Bărbatul pluti în aer pentru o secundă şi 
apoi se prăbugşi pe podea. 

Echipajul de pe Betly încremenise, 
dar nu pentru că femeia îl lovise pe 
Johner. Ceea ce-i uimise era forța 
loviturii ei. Johner se lovise în cădere de 
nişte saci de box care se prăbuşiseră 
peste el. 

Înainte să se dezmeticească, Call o 
văzu apoi pe Hillard scoțând un strigăt de 
mânie şi năpustindu-se asupra ciudatei 
femei, care se întoarse din nou şi o 
aruncă fără nici cel mai mic efort. Lui 
Call nu-i venea să creadă, pentru că 
pilotul lor era o luptătoare dură, cu 
experiență, iar acum zăcea pe podea, 
lângă Johner. Şi, ca s-o termine complet 
pe femeia aruncă mingea de baschet şi o 
lovi pe Hillard în stomac, la fel de 
fulgerător. 

Acum intră în luptă uriaşul Christie. 
Luă un sac de box şi-l aruncă în capul 
femeii, cu toată puterea lui. Dar, spre 
uimirea lui Call, aceasta nici nu clipi 
când primi lovitura în plină figură. În 
afară de câteva picături de sânge care i se 
scurgeau din nas, nu părea deloc 
afectată. 

Christie era la fel de uluit şi o lovi din 
nou, şi mai tare — dacă era posibil aşa 
ceva! Dar femeia nu se clinti din loc nici 

de această dată. Uriaşul reluă atacul, dar 
acum femeia îi smulse practic sacul din 
mână — din mâna lui Christie! 

Apoi se năpusti asupra lui ca o fiară. 
Îşi înfipse o mână în părul lui şi cu 
cealaltă îl apucă de bărbie. Christie se 
zbătea, încercând zadarnic să se 
elibereze. Era o scenă cumplită. Call vru 
să se ducă să-i dea o mână de ajutor, dar 
Vriess o opri. 

— Nu te băga, o sfătui el. 

Fata ezită, dar se supuse. 

Între timp, Johner se ridicase în 
picioare şi se repezi la cei doi, lovind-o pe 
necunoscută cu pumnul în rinichi. 
Femeia înălță capul furioasă. Nu se vedea 
nici o urmă de durere pe faţa ei. Îi dădu 
drumul lui Christie, care căzu ca o 
păpuşă neînsuflețită, se lăsă în genunchi 
şi-l apucă pe neaşteptate pe Johner de 
turul pantalonilor, strângându-i 
ouşoarele cu aceeaşi forță cu care 
zdrobise  bărbia lui Christie. Johner 
scoase un urlet agonizant. Şi, când căzu 
în genunchi, străina îi trase un pumn în 
stomac, îndoindu-l complet. 

Dar exact când nebunia era în toi şi 
gemetele celor doi răsunau în toată sala, 
se auzi glasul limpede şi hotărât al unui 
bărbat. 

— RIPLEY! 

Call se întoarse în direcția sunetului 
şi văzu patru soldați, cu armele 
îndreptate spre ei. Adică nu spre ei, ci 
spre femeie. Între ei erau doi bărbaţi în 
halate de laborator, unul în spatele 
celuilalt. Pe primul îl recunoscu. Era cel 
care preluase marfa. Pe buzunarul 

halatului alb scria "Wren". lar pe cel al 
tipului din spate, "Gediman'. Acesta din 
urmă părea speriat, dar Wren îşi păstrase 
sângele rece. Se vedea de la poştă cine 
era şeful. 

Femeia înălță capul încet când îl auzi 
pe Wren şi se uită indiferentă la cele 
două victime ale ei, de parcă n-ar fi 
spălat podeaua cu ei, cei mai tari bărbaţi 
de pe Betty. 

Call se întoarse s-o privească. 
Spusese Ripley? Clipi uimită. Ripley? 

Încremeniseră cu toții în loc. 
Echipajul de pe Betty începu să dea 
înapoi. Christie se ridică în picioare, şi 
duse brațele la spate, semn că nu pățise 
nimic, deşi Call ştia care era adevărul. Şi 
Hillard îşi revenise, dar Ripley nu-i 
dăduse drumul lui Johner. Îl ţinea de 
cămaşă, de parcă n-ar fi avut chef să se 
despartă de prada ei. 

— Haideţi să nu ne dăm în spectacol, 
spuse Wren calm, de parcă ar fi vorbit 
unor copil. 

De parcă nu s-ar fi dat deja în 
spectacol şi încă cum. De parcă cei patru 
soldați înarmaţi din sală nu ar fi 
amenințat cu armele lor o singură femeie. 
De parcă nu ar fi avut nici un control 
asupra ci. 

Dar, surprinzător, Ripley îi dădu 
drumul bărbatului şi se retrase câțiva 
paşi. 

Apoi făcu semn cu capul spre Johner 
şi spuse: 

— Pute. 

lar Wren încuviință din cap, de parcă 
vorbele ei ar fi fost o explicaţie plauzibilă 

pentru cele întâmplate. 

Johner reuşi în sfârşit să-şi găsească 
glasul. 

— Ce fel de ființă eşti? zise el, 
gemând de durere. 

Ripley îl privi disprețuitor şi apoi se 
uită la toţi ceilalți. Îşi şterse sângele de pe 
buza superioară, fără să scoată nici un 
cuvânt. Îi păsa la fel de puţin ca de ei 
toți. De echipajul de pe Betty, de soldați, 
de armele lor, de Wren, de Gediman. Call 
văzu picăturile de sânge căzând. 

Şi apoi, cu o figură plictisită, Ripley 
luă mingea de pe jos şi-o aruncă la coş, 
după care se întoarse şi plecă. 

Wren le făcu semn soldaților s-o lase 
să treacă şi apoi îi spuse lui Gediman: 

— E ca un animal de pradă, nu-i aşa? 

O admiră, îşi dădu seama Call. 

Gediman nu-şi revenise încă. Era la 
fel de nervos. 

— Tipul pute într-adevăr, bombăni el. 

Cei doi cercetători şi soldații ieşiră 
din sală, lăsându-i pe cei de pe Betty să- 
şi culeagă camarazii. Call îl ajută pe 
Christie să se aşeze pe o bancă, iar 
Hillard pe Johner. Ştia că acum le pierise 
tuturor pofta de mâncare. 

Mânată de un impuls de moment, 
Call se uită spre uşa pe care ieşise Ripley 
şi la picătura de sânge de pe podea. Un 
mic fuior de fum se ridica din ea şi, 
dedesubt, podeaua fierbea. 


La lăsarea nopţii, echipajele celor 
două nave îşi găsiră diverse preocupări. 

În apartamentul ei, Hillard se întinse 
goală pe pat. Scotea gemete de plăcere şi 
se lăsa în voia senzațţiilor care o 
copleşiseră. O durea tot corpul după 
încăierarea de la popotă, dar acum se 
simțea minunat. 

Îi surâse peste umăr bărbatului care- 
i stârnea asemenea senzaţii plăcute. 
Elgyn zâmbi la rândul lui în timp ce 
masa picioarele obosite ale iubitei sale. 


În apartamentul său, generalul Perez 
îşi lustruia singur cizmele, conform 
regulamentului, topind metodic ceara cu 
un laser manual, ungând-o într-un strat 
subțire pe piele şi apoi lustruind-o ca 
oglinda. Era o activitate indicată de 
filozofia zen, pentru că îţi ținea mâinile 
ocupate şi te ajuta să te relaxezi. Da, îi 
lăsa timp să mediteze la viitorul 
proiectului său. 


În magazia navei, Vriess se învârtea 
pe coridoare în căruciorul său pe rotile şi 
se uita la miile, poate chiar milioanele de 
piese de schimb. Se simțea în raiul 
mecanicilor. Şi totul era nou nout, perfect, 
de cea mai bună calitate. Generalul Perez 
nu accepta produse def mâna a doua. 
Vriess îşi umpluse deja brațele de 
cabluri, plăci cu circuite imprimate, 
componente. Se opri în fața unei lăzi cu 
diode şi fu cât pe ce să treacă mai 
departe, dar, în cele din urmă înşfăcă o 
cutie. După aceea se uită vinovat în jur şi 
mai luă una. 

În sufrageria comună a 
apartamentului lor, Christie, Call şi 
Johner stăteau întinşi în fața unui ecran 
video şi îşi treceau din mână în mână 
termosul lui Johner plin cu bere de casă. 
După încăierarea de după-amiază, nici 
unul din ei nu prea avea chef de vorbă. 
Call se miră că nici cei doi bărbați, nici 
Hillard nu-i reproşaseră pasivitatea, dar 
o considerau probabil nou venită. Nici 
Vriess nu se amestecase şi doar ştia toată 
lumea că nu era un neajutorat. 

Johner, Christie şi Hillard, împreună 
cu Vriess şi Elgyn lucrau de mult ca într- 
o echipă. Lui Vriess nu-i prea plăcea să 
discute despre asta, dar spusese odată că 
fuseseră toți mercenari, cu mult timp în 
urmă, înainte ca el să paralizeze. 

Pe ecran apăruse un revolver negru, 
cromat, cu toate specificațiile necesare. E 
atât de sofisticat, se gândi Call, încât te-ai 
putea aştepta să se încarce de la sine. 
Poate fi al tău, spunea reclama, contra 
unei sume de credite cu care ţi-ai fi putut 
cumpăra un model mai vechi de navă 
spațială. 

Johner îi dădu termosul fără să-şi 
desprindă ochii de la ecran. Call îl luă şi 
îşi turnă puţină tărie. 


Fiecare se odihnea cum îi plăcea. 

Gediman lucra singur în zona 
interzisă. Intră în camera mobilă de 
observaţie, care-i permitea să studieze în 
linişte evoluția primilor  extratereştri. 

Încerca să-şi alunge din minte imaginea 
oamenilor din criotuburi şi a paraziților 
prinşi de fața lor. 

Încerca să uite de strigătele lor când 
erupseseră  embrionii. Oricum nu-l 
privea. Era cercetător într-o misiune şi, 
în momentul de față, rolul lui era să 
studieze extratereştrii nou-născuți. 

Păcat că nu deţineau mai multe 
informații. După părerea lui Gediman, 
faptul că nu se puteau întoarce pe 
planeta  LV-426, unde  extratereştrii 
fuseseră descoperiți inițial de echipajul 
de pe Nostromo, era o adevărată tragedie 
ştiinţifică. De ce bogăţie informaţională 
ar fi avut parte! Dar vasul avariat, cu 
bizara lui încărcătură de mii de ouă, se 
distrusese când  explodase reactorul 
nuclear al unui procesor atmosferic 
defect, lăsând în urmă doar reziduuri 
radioactive şi un crater imens de 
nouăsprezece megahectare. LV-26 
devenise o planetă nelocuibilă. 

Ripley scăpase împreună cu alți 
câțiva şi ajunsese pe Fiorina 161 când 
nava ei începuse să prezinte defecţiuni. 
Un singur războinic extraterestru reuşise 
să se strecoare la bord, în aşteptarea 
mătcii care se inoculase în trupul lui 
Ripley, fără ca ea să ştie. Dar războinicul 
acela fusese distrus şi Ripley se 
sinucisese, ca să fie sigură că matca 
dinăuntrul ei nu va ieşi niciodată la 
suprafață. 

Acesta ar fi putut fi sfârşitul 
contactului dintre oameni şi extratereştri, 
pentru că toate încercările întreprinse 
atât de oamenii de ştiinţă militari, cât şi 

de corporațţiile private de a descoperi 
planeta de origine a ființelor extraterestre 
fuseseră zadarnice, deşi se studiaseră 
sute de lumi existente. Secretul 
organismelor aproape perfecte murise în 
holocaustul de pe LV-426, până la 
descoperirea mostrelor de sânge şi țesut 
ale lui Ripley, prelevate de pe Fiorina 
161. 

Aceasta se întâmplase cu douăzeci şi 
cinci de ani în urmă. Mostrele originale 
furnizaseră puţine informaţii şi fuseseră 
distruse practic de două ori. Dar, cu zece 
ani în urmă, cercetătorul militar Mason 
Wren  intuise potențialul existent şi 
reuşise să convingă persoanele cheie de 
la Weapons Research de importanța 
acestui fapt. De atunci fusese în 
întregime proiectul lui. Dar abia cu doi 
ani în urmă restul echipajului fusese 
gata să creadă în viziunea lui Wren. Şi 
atunci se mutaseră la bordul navei 
Auriga. Şi primiseră absolut tot ce aveau 
nevoie pentru realizarea proiectului. Din 
momentul acela au început să 
supraviețuiască şi să crească celulele 
clonate pe baza mostrelor. 

lar acum erau aici. Oricum, mai erau 
atâtea de învățat! Urmări cu răbdare 
monitoarele,  afişajele electronice şi 
specimenele însele. 

Gediman remarcase mirarea 
cercetătorilor față de viteza cu care 
embrionii ţâşniseră din neajutoratele lor 
gazde, ca să nu mai vorbim de incredibila 
lor dezvoltare. Wren nu era sigur dacă 
creşterea se accelerase datorită 
intervenţiei lor, sau era o variație 

naturală. Din datele pe care le dețineau 
nu reieşea durata exactă şi dimensiunile 
mostrelor erau prea mici ca să-ţi dai 
seama. Bineînţeles, aşteptau încă alți 
embrioni. 

Se duse în camera de observaţie, 
oprindu-se când ajunse la o anumită 
cuşcă. Apăsă pe nişte butoane şi o ridică. 
Înăuntru erau doi extratereştri aproape 
adulți, care păreau că hibernează. 
Stăteau  ghemuiți pe podea, complet 
nemişcați. Îşi notă câteva observaţii şi se 
uită la ceas. La un moment apăru un al 
treilea extraterestru din umbră. 

Gediman tresări fără să vrea. Nu-l 
observase până când nu-şi făcuse 
apariția. Stătea în fața lui întunecat, 
masiv, duşmănos. Se vedea de la o poştă 
că era o creatură extraterestră. Capul 
ciudat, țuguiat, coada uriaşă, mâinile cu 
şase degete, scheletul exterior negru cu 
chitină de silicon, coarnele dorsale 
monstruoase. Animalul se oprise acum. 

Deci mă studiezi, nu? întrebă în gând 
cercetătorul.  Gediman resimțea o 
senzație ciudată să fie studiat de un 
animal de pradă atât de mare, fără ochi. 

Dar vezi foarte bine, nu-i aşa? În 
capul ăla tubular al tău ai senzori speciali 
pentru căldură, vibrații, sunete, mirosuri, 
mişcare. Trei sute şaizeci de grade de 
acuratețe, superior văzului sau auzului. 
Uluitoare fiinţă. 

Văzu din nou criotubul în care se afla 
omul numit Purvis. Văzu clar groaza 
oglindită pe fața lui când se deschisese 
oul dinaintea sa. Văzu atacul gânganiei şi 
lupta disperată a lui Purvis. 

Clipi, încercând să-şi alunge din 
minte aceste imagini. Se pare că individul 
avea o funcție tiroidiană scăzută, nu 
destul de gravă ca să necesite tratament, 
dar suficient pentru a încetini dezvoltarea 
embrionului în raport cu ceilalți. 

Nu te mai gândi la el. Te-a 
impresionat pentru că i-ai văzut numele. 
Uită. Urmăreşte-ţi scopul. Acesta este doar 
începutul. 

Extraterestrul care-l studia se 
apropie şi mai mult de fereastră. 
Gediman se apropie şi el, de cealaltă 
parte, ca atras de o forță nevăzută. Apoi 
ciudățenia îşi trase buzele subțiri şi îşi 
dezgoli dinții de culoarea cromului. 
Cercetătorul văzu cum deschide botul şi 
scoate limba încet, ca şi când i-ar fi 
oferit-o lui drept studiu. Îi curgea mucus 
din gură. 

În clipa aceea, Gediman uită de 
Purvis şi de embrionul care-i acaparase 
fața, fascinat de o imagine pe care nu o 
văzuse nimeni decât înaintea morții. Se 
trezi zâmbind. 

— Asta este o limbă externă sau eşti 
doar fericit să mă vezi? murmură el. 

Se sprijini cu mâna de fereastră şi 
apoi îşi lipi nasul şi fruntea de plasticul 
transparent căruia îi spuneau "sticlă", ca 
un copil curios, care vrea să vadă mai 
bine. 

Şi, deodată, extraterestrul întinse 
limba şi o lipi de sticlă, exact în dreptul 
ochiului său. Gediman se trase brusc 
înapoi. Îi bătea inima să-i sară din piept 
şi îi asudaseră mâinile. Fără să-şi 

desprindă privirile de la arătare, se 
apropie de consola centrală. 

— E timpul să înveți prima lecție, 
cățeluşule, îi spuse el, apăsând un buton 
mare roşu. 

Jeturi de azot lichid împroşcară 
extraterestrul aproape instantaneu, 
ridicând nori de aburi în contact cu 
aerul. Monstrul urlă disperat şi se retrase 
în mijlocul cuştii, călcând peste ceilalți, 
pe care-i trezi imediat. Acum toți 
începură să urle. Gediman luă degetul de 
pe buton. 

Războinicul care fusese tratat în felul 
acesta întoarse capul obscen spre 
Gediman, mişcându-şi coada uriaşă, ca 
de scorpion. Ceilalți doi se dădură înapoi. 
Nu ştiau ce se întâmplă. Extraterestrul 
care apăruse prima oară se apropie din 
nou de fereastră, dar Gediman duse din 
nou mâna la butonul roşu, fără să-l 
apese. 

Monstrul încremeni în loc. Gediman 
la fel. 

Extraterestrul întinse limba 
amenințător, dar nu mai înaintă spre 
fereastră. 

Gediman dădu din cap mulțumit. 

— Bun, deci înveţi repede, zise el, 
notându-şi în carnet. 


Războinicul cel mare tremura, cuprins 
de o mânie fără margini, în locul acela 
ciudat. Asta e chiar culmea! Am fost 
ars de ființa aceea mică şi molatecă, 
pe care trebuia de fapt s-o vânez! 
Dădu din coadă furios în timp ce-şi 

urmărea prada cum umblă la nişte 
dispozitive necunoscute. Războinicul se 
uită la butonul roşu, primejdios care era la 
îndemâna acelei ființe. Citi ce scria lângă 
el: "Atenţie! Jet de nitrogen!" Se uita la 
creatura neînsemnată pe care scria 
"Gediman" cum face să apară nişte 
cuvinte pe dispozitivul din mâna lui. Prada 
radia de satisfacție şi mândrie, de parcă 
şi-ar fi îndeplinit adevărata funcție. 

Sigur,  războinicului puțin îi păsa. 
Pentru el, prada avea o singură funcție, 
aceeaşi cu cea a oricărei specii. Dădu din 
coadă şi scoase limba să-l avertizeze. 
Aerul fluieră prin tuburile sale dorsale. 
Ura acest mediu străin. Tânjea după 
căldura aburindă a creşei, după forța şi 
siguranța speciei sale. Deşi mai avea doi 
ca el în preajmă, suferea de unicitatea 
individualității sale Era timpul să 
construiască o nouă creşă. Să se alăture 
celorlalți războinici şi să apere matca. 
Acesta era scopul existenței sale. 

Urmărea prada, încercând să învețe 
tot ce avea nevoie să ştie despre ea. 

Încă nu putea s-o miroasă, dar simţise 
mirosul altora din specia lui. Intrase pe 
conductele de ventilație. Aveau sânge cald 
Şi respirau oxigen. Culoarea respirației lor 
era vizibilă chiar şi prin bariera 
transparentă. Vedea sângele lui roşu prin 
venele palide şi putea să-i analizeze 
compoziția chimică. Putea să-i evalueze 
greutatea, masa musculară, rezistența. 
Ştia cât de puternic sau slab era. Vedea 
culoarea emoțiilor, ştia dacă îi este cald 
sau frig, dacă simte durere sau teamă. 
Observase că se temea de războinic, dar 

nu Suficient. Mai ales acum, după ce 
constatase că putea să-i facă rău. Acest 
"Gediman" radia de mândria realizării lui. 

O să-mi amintesc această culoare 
când o să te atac. 

Pentru că o să te atac. 

Se va folosi de trupul lui Gediman ca 
material pentru construirea creşei. Abia 
după ce o să-l distrugă o să hotărască 
dacă o să-l dea de mâncare mătcii, dacă 
era potrivit să-i poarte pui sau dacă o să 
hrănească puii cu el. Sau poate o să 
poarte puii şi apoi o să-l mănănce chiar el. 

Şi pentru că mi-ai făcut rău cu 
atâta satisfacție, voi încerca să-ți 
prelungesc suferința înainte să te 
lichidez. 

O să-l privească până îi dispăreau 
mândria şi emoțiile, până nu mai rămânea 
nimic din el decât teamă, o teamă 
cumplită, cum nu mai simţise niciodată. 
Teama era o senzație foarte importantă 
pentru gazdă. Făcea organismul receptiv, 
îl pregătea pentru pui, le permitea să se 
înrădăcineze solid, să crească, să schimbe 
gazda pentru a le satisface nevoile. 
Teama era esenţială. Şi când puii ieşeau 
din pântecele străin, ultima izbucnire de 
spaimă şi durere frăgezea carnea gazdei, 
pentru a hrăni puii. 

Războinicul cel mare dădu din nou din 
coadă, transmițând tot ce gândea, plănuia 
şi simțea fraților săi şi mătcii. lar matca, 
mama lui. Îi transmitea dragostea şi 
încuviințarea ei. Se va întâmpla cât de 
curând. Războinicul va avea grijă de asta. 
lar acest om prăpădit, acest Gediman, va 
fi primul. Prima gazdă. Prima hrană. Și va 

trăi să le vadă pe toate până la capăt. Da, 
războinicul va avea grijă de asta. 
Matca era întru totul de acord. 


În apartamentul unde fuseseră 
cazați, Call se uita la pumnalul bizar care 
era afişat acum pe ecran şi se gândi că se 
săturase de imagini video şi de alcool. La 
toți dracii, nopţile de la bordul lui Betty i 
se păreau mult mai interesante. Încercă 
să se ridice, dar căzu la loc. 

Cei doi bărbaţi chicotiră amuzați. 

— Doamne, Johner, se plânse ea, 
scărpinându-se în cap, ce ai pus în 
rahatul ăla? Acid de baterie? 

Se uită la paharul ei gol, ca şi când s- 
ar fi mirat că ajunsese aşa. 

— Doar ca să-i dau puţină culoare, 
spuse Johner spăşit şi apoi bătu palma 
cu Christie. 

— Mie una îmi ajunge, zise ea 
hotărâtă şi se ridică de pe scaun 
clătinându-se. 

Încercă să fluiere melodia pe care o 
fredonase mai devreme cu Vness, dar 
acum suna fals. 

Când ieşi, dădu colțul. Acum când n- 
o mai vedea nimeni, se îndreptă de spate. 
Era perfect lucidă. Se uită în jur, să se 
asigure că nu o urmărea nimeni şi apoi o 
porni pe hol. Urmând traseul pe care-l 
alesese, se opri în fața uşii pe care scria 
"Interzis". 

Ştia că, de aici înainte, fiecare uşă va 
fi ca o barieră. Căută în buzunar şi 
scoase un şperaclu complicat, de 
concepție proprie. 

Se uită peste umăr, ciulind urechea 
şi apoi se apucă să violeze încuietoare 
după încuietoare. Unele din ele necesitau 
un cod special şi o combinație 
corespunzătoare de chimicale pentru 
analizorii de respiraţie. Altele se răsuceau 
doar, dar nici una nu putea să-i reziste. 

În cele din urmă, deschise ultima uşă 
atât cât să se strecoare. Ezitând pentru 
câteva secunde, pătrunse înăuntru. Nu 
se declanşase încă nici o alarmă. Era clar 
că cel care locuia aici nu mai era 
supravegheat atât de vigilent ca la 
început. 

Încăperea era mică, întunecată şi 
Call crezu pe moment că intrase într-un 
compartiment nelocuit. Nu era nimic care 
să indice prezența unei persoane — nici 
chiuvetă, nici sursă de apă potabilă, nici 
toaletă, absolut nimic. Nu vedea decât 
nişte umbre clar conturate, în contrast 
cu porțiuni luminate, care împărțeau 
spaţiul mic al încăperii în zone separate. 
Apoi ochii ei se obişnuiră şi zări talpa 
unui pantof de sport la marginea umbrei. 
Se uită din nou, mai atent. Pantoful era 
într-un picior care se pierdea în zonele 
umbroase. Singurul ocupant al camerei 
era ghemuit acolo, în umbră, invizibil 
oricui s-ar fi uitat de deasupra. 

Având grijă să nu iasă din zona 
întunecată, Call înaintă în tăcere spre 
respectiva persoană şi apoi se lăsă în jos, 
strecurându-se cu prudență. Era 
ghemuită în poziție fetală. Deşi stăteau 
atât de aproape, nu-i distingea forma. 
Mişcându-se cât mai silențios, Call se târi 
în spațiul limitat. Noroc că era suplă! 

Acum bezna o învălui complet, la fel ca 
pe celălalt ocupant al încăperii. Şi, în 
momentul acela trecu o umbră pe 
deasupra. 

Era o santinelă care-şi făcea rondul. 
Cizmele sale trecură peste grătarul din 
tavan. Call îşi ținea respirația. 

Plecase în sfârşit. Call se întoarse 
spre femeia adormită. Crezuse că o să-i 
sesizeze prezența, dar dormea mai 
departe. Respira regulat. Ca o ființă 
umană. Îşi ţinea braţele încrucişate peste 
burtă, ca şi când ar fi vrut să păzească ce 
era acolo, sau o durea ceva. Chiar şi în 
somn, trăsăturile ei puternice, 
atrăgătoare păreau tulburate. Probabil că 
visa urât... 

Ai venit aici cu un scop, se gândi Call. 
O cuprinsese mila pentru o clipă. Hai, fă 
ce ai de făcut şi pleacă. Doar n-o să te laşi 
impresionată de faptul că arată ca acea 
persoană. 

În linişte, ca un asasin de profesie, 
Call întinse mâna dreaptă, în care 
ascunsese stiletul. Apăsă pe un buton şi 
apăru lama. Arma argintie avea vreo 
treizeci de centimetri lungime şi un vârf 
ascuțit. Call considera că armele cu 
proiectil erau pentru laşi. Ei îi plăcea să 
lucreze în linişte, corp la corp. 

Se ghemui şi duse mâna în spate. Nu 
te mai uita atât la ea. Fă ce trebuie. 

Înghiţi în sec. Putea să-i înfigă lama 
direct în inimă. Ar lichida-o curat. Ripley 
nici n-ar simți, i-ar face un bine. 

Dar femeia începu deodată să se 
mişte în somn. Call încremeni în loc. Îşi 
dădu capul pe spate, expunându-şi gâtul 

lung. I se deschisese costumul mulat şi i 
se vedeau sânii şi burta. Pielea ei palidă 
era vizibilă chiar şi în beznă. 

Call dădu la o parte costumul şi în 
momentul acela văzu  cicatricea. O 
cicatrice? Da, o cicatrice! 

Nu! 

— Ce este? o întrebă femeia cu un 
glas blând. 

Se sperie atât de rău încât scăpă 
cuțitul. 

— Mă ucizi odată sau ce faci? zise ea, 
plictisită ca de obicei. 

Call se încordă. 

— N-ar avea nici un rost, nu-i aşa? 

Zicând acestea, puse stiletul la loc în 
mânecă. 

— L-au scos deja, nu? Isuse, este 
cumva aici! La bordul acestei nave? 

Îngheță de spaimă. Venise prea 
târziu. 

Prea târziu! 

Ripley zâmbea sumbru. 

— Te referi la copilul meu? 

Call clătină din cap. Nu-i venea să 
creadă că discuta cu această femeie. 

— Nu înţeleg, zise ea. Dacă l-au scos, 
de ce te mai ţin în viață? 

— Sunt curioşi, îi răspunse Ripley 
ridicând din umeri. Este o noutate pentru 
ci. 

Call  clocotea de furie. Nu-şi 
imaginase că o să ajungă prea târziu. Dar 
trebui să se reculeagă. Se uită cu luare 
aminte la femeia de lângă ea. Apoi scoase 
stiletul, declanşă lama şi i-l arătă. 

— Pot să pun capăt imediat acestui 
coşmar, îi spuse ea, de parcă i-ar fi oferit 

un dar. Durerea... acest coşmar. Mai 
mult nu pot face pentru tine. 

Deşi ar fi meritat. 

Ripley se însufleți puțin. Părea atât 
de tristă încât îi sfâşia inima. Deschise 
mâna fără să-i răspundă şi pipăi lama. 

— Şi ce te face să crezi că o să te las? 
murmură ea. 

Apoi Ripley apăsă cu mâna vârful 
pumnalului, până ieşi pe partea cealaltă. 
Call rămase cu gura căscată. Era la fel de 
uluită ca la popotă. 

— Cine eşti? o întrebă ea în şoaptă, 
uitându-se la mâna străpunsă din care 
curgea sânge. 

Femeia nu schițase nici cel mai mic 
gest de durere. 

— Sunt Ripley, Ellen. Locotenent, 
clasa întâi. Numărul de identificare cinci- 
unu-cinci-şase-unu-şapte-zero. 

Call clătină din cap uluită. 

— Ellen Ripley a murit acum două 
sute de ani. 

Se pare că această informaţie reuşise 
s-o şocheze pe femeie, pentru că se arătă 
mirată. Îşi scoase cuțitul din mână şi se 
strâmbă puțin, ca şi când ar fi fost o 
durere neînsemnată. 

— Ce ştii despre asta? 

Încercase să pară indiferentă, dar se 
vedea că o interesa. 

— Am citit Morse, îi răspunse Call 
încordată. Am citit toate  istoriile 
interzise. Ellen Ripley şi-a jertfit viața ca 
să ne protejeze de animalul acela. Tu nu 
eşti ea. 

Femeia căreia i se spunea Ripley îşi 
feri privirile. 

— Nu sunt ea? Atunci, cine sunt? 

Bună întrebare. Call observă uluită că 
lama stiletului ei începuse să sfârâie şi să 
se topească. lată răspunsul potrivit 
pentru Ripley. Îi arătă oţelul. 

— Eşti un lucru. O ființă construită 
artificial. O clonă. Te-au crescut într-un 
afurisit de laborator. 

— Dar numai Dumnezeu poate face 
un copac, zise femeia, dând dovadă de 
acelaşi umor negru. 

Call simți deodată dorința să discute 
cu această ciudățenie, această umbră a 
lui Ripley. 

— Şi acum au scos animalul din tine. 

Se întristase din nou. Durerea ei era 
aproape tangibilă. 

— Nu chiar complet. 

Call nu înţelegea ce voia să spună. 

— Ce? 

Ripley se uită drept în ochii ei. 
Privirea ei o ardea aşa cum sângele acid 
al lui Ripley topise cuțitul. 

— Este în capul meu, în orbite, şopti 
ea. 

Era prima oară când părea 
vulnerabilă, ca orice făptură omenească. 

— Atunci ajută-mă! Dacă a mai 
rămas ceva uman în tine, ajută-mă să-i 
opresc înainte ca acest animal feroce să 
se elibereze. 

— Este prea târziu, zise ea cu o 
tristeţe profundă. 

Call nu înțelese imediat la ce se 
referea. O fi prea târziu pentru mine? Abia 
acum îşi dădea seama că se afla acolo, în 
beznă, la câțiva centimetri de acest... Nu 
ştia cum să-i spună. De acest animal de 

pradă care putea probabil s-o ucidă cu o 
singură mână, înainte ca ea să 
reacționeze în vreun fel. Cuţitul ar fi fost 
inutil, oricum... 

Când Ripley întinse mâna spre ea, 
Call tresări. Încremeni în loc pentru o 
clipă. Ripley o mângâie pe frunte şi îi 
dădu la o parte o şuviță de păr. Era un 
gest blând, aproape senzual. Aşa cum îşi 
mângâie o mamă copilul. 

— M-am obişnuit cu ideea, murmură 
Ripley şi Call îşi dădu seama că se 
referea la monstrul pe care-l zămislise. 

La faptul că trăia. Că va declanşa un 
dezastru. 

— Este inevitabil. 

Call încercă să-şi revină. 

— Nu dacă o să fiu şi eu prin 
preajmă. 

Încercă să nu se gândească ce 
caraghios sunau vorbele ei. Regreta 
pentru a nu ştiu câta oară că nu arăta ca 
solidul Christie. 

— N-o să ieşi vie de aici, îi spuse 
Ripley cu tristeţe, de parcă ar fi vorbit cu 
un copil neascultător. 

— Puțin îmi pasă, insistă Call. 

— Serios? zise Ripley ridicând din 
sprâncene. 

Şi, fulgerător, o apucă de gât, lăsând- 
o fără aer. Imediat, Call încercă să 
lovească cu pumnalul topit. Spaţiul 
restrâns al încăperii o bloca, iar groaza o 
paralizase. 

Ripley îi izbi braţul de podea şi se 
ridică amenințător deasupra ei. Call 
încercă să-şi păstreze cumpătul. Ochii 

animalului de pradă — pentru că era un 
animal de pradă — sclipeau. 

— N-o să-ți fac nimic, zise Ripley în 
cele din urmă, cu infinită tristeţe. 

Call se auzi cum scânceşte şi îşi 
dădu seama că i se întipărise spaima pe 
față. Ochii ei implorau clemența. Ripley îi 
dădu drumul la fel de repede cum o 
apucase. Şi apoi se făcu din nou ghem, 
cu spatele lângă perete, ascunzându-se 
cât putea de mult în umbre. 

Ce faci? De ce simţi nevoia să te 
ascunzi? Ce crezi că vor de la tine? Acum 
nu se mai mira că încăperea era goală. 
Dacă i-ar fi dat un pat, s-ar fi ghemuit 
mai mult ca sigur sub el. Te simți în 
siguranță când te ghemuieşti în locul 
acesta mic şi întunecat? Este cumva o 
amintire uitată din copilărie, veche de sute 
de ani? 

— Pleacă, îi porunci Ripley. Pleacă de 
aici. Eşti căutată. 

Call se desprinse de ea. Se temea să 
nu se răzgândească. Era complet la mâna 
ei. Depindea de Ripley dacă va ieşi sau 
nu vie de aici. Se târi spre lumină. Acum 
nu-i mai păsa dacă era reperată de 
santinelă. Trase aer în piept cu disperare 
şi o zbughi spre uşă. 

Uitase complet de misiunea ei. 
Instinctul de supraviețuire era mai 
puternic decât orice. O îndemna să 
scape. Deschise uşa şi țâşni din cameră, 
uitând de toate măsurile de precauție. 
Dar cum făcu doi paşi, ceva rece, metalic 
îi atinse gâtul şi, înainte să se întoarcă şi 
să se apere, simți o arsură şi un flux 
electric îi înfioră nervii. 

Scoase un strigăt şi apoi văzu negru 
în fața ochilor şi se prăbuşi. 


Wren se uită satisfăcut la femeia 
brunetă, mignonă care căzuse la pământ. 
În timp ce soldaţii o apucaseră de braţe 
s-o scoată de acolo, îşi spuse în sinea lui: 
Cine te crezi? Cum îți permiti să-ți bagi 
nasul într-o misiune de cercetare strict 
secretă? Chiar îți imaginai că o să 
reuşeşti? 

Era atât de furios încât se bucura că 
prezența soldaților îl obliga să-şi mențină 
profesionalismul. Când Call clătină din 
cap, încercând să-şi revină, Wren se 
grăbi s-o apostrofeze: 

— Cred că o să regreți ce-ai făcut. 

Apoi îl întrebă pe soldatul de lângă 
el: 

— Unde sunt prietenii ei? 

— Din câte ştim, în apartamentele lor. 

— Sună alarma, îi ordonă Wren. 
Vreau să fie ridicați imediat! 


Ripley se ghemui strâns în umbra ei şi 
se uită în bezna, încercând să nu se lase 
impresionată de cuvintele fetei. Era 
obosită, foarte obosită. Dar nu îndrăznea 
să doarmă. 

Nu vreau să dorm, îi spunea o voce 
slabă, subțire. Am vise 
înspăimântătoare. 

Cine spusese asta? Nu-şi mai 
amintea, dar memoria o împungea ca un 
cuţit. 

Nu putea să doarmă... Avea senzația 
că puteau s-o atingă în somn. Atunci nu 
putea să se controleze şi mintea ei îi 
aducea la suprafață. Pe toţi monştrii, pe 
toți  monştrii adevăraţi. Se  mişcau, 
respirau, visau, plănuiau, aşteptau. 

Se cutremură. Alcătuiau un organism 
perfect, cu o singură funcţie adevărată. Şi 
fata aceea firavă nu putea să înţeleagă. 

Perfectiunea sa structurală este 
egalată doar de ostilitatea sa. 

Ripley nu-şi amintea cine îi spusese 
asta sau când, dar îşi amintea oricum. Şi 
aceste cuvinte îi provocau o nespusă 
tristețe. Acea femeie idealistă, 
înverşunarea ei, o deprimau şi mai mult. 
Pentru că Ripley, adevărata Ripley fusese 
la fel ca ea. Şi iată ce făcuseră soarta şi 
ghinionul din ea. 

Şi acum ce a făcut soarta din 
mine? se întrebă ea inutil. Nu ştia. Era 
Ellen Ripley, aşa cum insista mintea ei 
haotică, sau o ființă oribiă, de coşmar 
ca... 

Prefer să fiu considerată o ființă 
artificială. 

Clipi, uitându-se la rana din palmă 
care se vindeca rapid. Era lot ce mai 
rămăsese din înțepătura de cutit. 

În momentul acela i se închiseră ochii 
şi adormi. Coşmarul era acolo, o aştepta... 

Începu să tânjească din nou după 
căldura aburindă a creşei, după forța şi 
siguranţa speciei sale. Când era singură, 
suferea de izolarea propriei sale 
individualităti. Doar în somn putea să li se 
alăture, să se bucure alături de ei. Era 
timpul să construiască creşa. Să-şi 

unească. forțele cu ceilalți războinici şi să 
slujească matca. Acesta era scopul 
existenței ei. 


Războinicul dădu din coadă, 
transmițând tot ce gândea, plănuia şi 
simțea mătcii ei. lar matca trimitea iubirea 
şi încuviințarea ei războinicului. O să se 
întâmple cât de curând. Vor avea grijă de 
asta, şi matca şi războinicul. lar această 
carapace umană, această Ripley, va fi 
mama lor, a tuturor. Primul pântece. 
Primul războinic. Şi va trăi să vadă totul, 
până la sfârşit şi să se bucure de glorie, 
alături de ei. Matca va avea grijă, pentru 
că Ripley era piatra de temelie a stupului. 
Sursa de hrană a creşei. Fundamentul 
Noului Născut. 

Ripley se foi neajutorată în somn. 
Scotea sunete slabe de protest şi durere. 
Matca îi împărtăşea visele şi o aproba. 


CAPITOLUL 7 


Christie tocmai se pregătea să-i 
spună lui Johner că se săturase de 
băutura şi compania lui şi să se ducă la 
culcare, când uşile apartamentului lor se 
deschiseră brusc. El şi Johner săriră 
imediat în picioare, când văzură patru 
soldați  năpustindu-se înăuntru. Şi, 
înainte să schițeze vreun gest, se treziră 
nas în nas cu ţevile puştilor letale. Cei 
doi bărbați de pe Betty se uitară unul la 

celălalt. Johner îşi strânse termosul 
instinctiv. 

— Care-i problema? se interesă 
Christie, ferindu-se să facă vreun gest 
brusc. 

Îşi ținea braţele departe de corp. Voia 
să evite orice neînțelegere. 

— Domnilor, trebuie să veniți imediat 
cu noi, îi spuse unul dintre soldați. 

Politeţea cuvintelor lui nu se potrivea 
deloc cu atitudinea. 

O să venim, doar n-avem de ales, se 
gândi Christie, aruncându-i o pjivire lui 
Johner. 

— În momentul acesta, domnilor, 
insistă soldatul. 

Christie observă că pe casca lui scria 
"Distephano'. 

— Sigur că venim, doar n-o să 
opunem rezistență, nu-i aşa, Johner? 

Christie îşi uni mâinile la spate, cu 
mişcări prudente. 

— Da, sigur, bombăni camaradul lui. 

Îi duseră la popotă. Toate luminile 
erau aprinse. Peste câteva minute, Elgyn 
şi Hillard fură aduşi de alți soldați. Elgyn 
îşi aranja hainele. Era evident că se 
îmbrăcase în grabă. Amândoi se uitară la 
Christie. Nimeni nu scotea nici o vorbă. 

Apoi apăru deodată şi Call. Intră 
amețită,  frecându-şi gâtul. Doctorul 
acela, Wren, era cu soldaţii care o păzeau 
pe Call şi părea furios. 

Au tras în ea cu tranchilizante, îşi 
dădu seama Christie, încordându-se. 
Oare ce-o fi făcut? Şi unde dracu' era 
Vriess? 


120 


Elgyn termină cu îmbrăcatul şi se 
uită la Wren. 

— Ce naiba se petrece aici? 

— Se pare că am fost traşi pe sfoară, 
şefule, zise Christie, străduindu-se să 
pronunţe cuvintele cât mai clar. 

Elgyn trebuia să remarce că era 
treaz. El şi Johner băuseră ore-n şir, dar 
țineau bine la băutură. Ştia că şeful lor le 
pretindea să fie pe fază, în orice situație. 
Christie încercă să nu se lase stresat de 
absenţa lui Vriess. Oare îl ţineau undeva 
ostatic? 

Wren se uită de jur-împrejur şi apoi îl 
întrebă pe Elgyn fără ocolişuri: 

— Unde este celălalt? Cel în scaunul 
cu rotile? 

Dacă nu ştie, înseamnă că n-au reuşit 
să pună mâna pe Vriess, îşi spuse 
Christie uşurat. Johner, care stătea lângă 
el, îl repezi pe Distephano. 

— a-ţi labele de pe mine! 

Vorbise împleticit. Camaradul lui se 
întreba dacă mai e în stare să se bată. La 
nevoie. 

— Discută cu mine, doctore, îi spuse 
Elgyn pe un ton împăciuitor. Ce se 
întâmplă? 

— Dacă nu-mi spui imediat pentru 
cine lucrezi, îl ameninţă Wren, o să-ți 
smulg informațiile cu forța până mâine în 
zori. 

Vorbele lui păreau complet lipsite de 
sens. Ce? se gândi Christie. Când am 
ajuns aici, lucram pentru tine, idiotule. Şi, 
în general, lucrăm pentru noi înşine. Nu 
avem nici un stăpân. 

Negrul îl privi cu subînțeles pe Elgyn. 
Dar, în momentul acela, Call făcu un pas 
înainte. 

— Ei nu au nici un amestec, Wren. 

Deci era vorba de Call! Ce rău putea 
face o fată plăpândă ca ea acestei unități 
militare atât de sofisticate? 

Hillard se încruntă la fată. 

— Cum adică? 

Elgyn ridică brațele împăciuitor. 

— Vă rog să vă calmați. Putem 
discuta în linişte. Nu are rost să ne 
ambalăm. 

Christie se  încordă când auzi 
cuvintele codificate ale lui şefului său. 
Fără să-şi ia mâinile dela spate, îşi îndoi 
braţele. Două arme îi alunecară pe 
mâneci direct în palme. 

— Ştiţi care sunt pedepsele pentru 
activitate teroristă? zise Wren. 

— Teroristă? bombăni Johner către 
Christie. 

La dracii, se îngrijoră Christie. Poate 
că Johner a băut totuşi prea mult. Dacă i 
s-au încetinit reactiile, suntem în rahat 
până la gât. 

Elgyn începu în sfârşit să protesteze. 

— Oamenii mei nu sunt terorişti, zise 
el, revărsându-şi furia pe singurul 
membru al echipajului care părea să ştie 
ce se petrece. Ce înseamnă asta, Call? 

Dar Wren n-o lăsă să răspundă: 

— Puțin îmi pasă dacă eşti sau nu 
implicat. Din moment ce ai adus o 
persoană subversivă la bordul acestei 
nave, o să ai aceeaşi soartă cu ea. Ai 
auzit? 

Elgyn se îndreptă de spate şi-l privi 
pe Wren drept în ochi. 

— Eu unul am înțeles, dar tu, 
Christie? 

Omul nu se clinti din loc, dar ştia ce 
are de făcut. 

Într-o fracțiune de secundă, scoase 
armele de la spate şi trase, răsucindu-se 
ca turela unui tanc pe câmpul de luptă. 
Rapiditatea mişcărilor şi talentul de 
țintaş îl ajutară să doboare patru soldați. 
Îi lovise direct în inimă. Nici un glonte nu 
rănise din greşeală pe vreunul din 
camarazii lui, deşi se aflaseră foarte 
aproape de soldații prăbuşiți. Forţa 
impactului îi proiectase la doi metri de 
restul echipajului. Le explodase pieptul, 
împroşcând sânge, carne şi aşchii osoase 
pe pereţi, mese, scaune şi pe ceilalți 
soldați, care începuseră să tragă, 
răspunzând imediat la atac. Cel de lângă 
Christie îl amenința cu arma. 

Dar negrul nici nu se obosi să se 
întoarcă în direcţia lui. Îi dădu pistolul la 
o parte şi-l împuşcă, înainte să apuce să 
apese pe trăgaci. Alt soldat de lângă uşă 
trase o rafală. 

Christie se retrase din prima linie, 
dar gloanţele ricoşau primejdios pe lângă 
Johner.  Camaradul lui era aproape 
comic. Dansa pe loc, reuşind în mod 
miraculos să scape nevătămat. Dar, la un 
moment dat, fu lovit exact unde-l durea 
mai mult şi anume în termosul cu 
prețioasa lui băutură. Glontele 
străpunsese capacul de metal şi 
aruncase afară pistolul ascuns înăuntru. 
Culmea era că arma sărise exact în mâna 

lui. Şi, când îl văzu, nu stătu prea mult 
pe gânduri: trase cu toată puterea. 

Soldatul căzu pe spate, pe podea, aşa 
cum i se întâmplase şi lui Johner mai 
devreme, cu singura diferență că el 
supraviețuise. Elgyn întinse piciorul şi 
blocă înaintarea  căştii care i se 
rostogolise de pe cap, de parcă ar fi fost o 
minge de fotbal. Dar apoi Christie auzi 
un clinchet şi îşi dădu seama că cineva 
se strecurase în spatele lui. 

— ÎNCETAȚI! strigă o voce de bărbat 
aproape de urechea lui. 

Christie se uită înapoi şi văzu ţeava 
unei impresionante arme sofisticate. 

— Lăsați armele jos, le ordonă 
soldatul lui şi lui Johner. Dacă nu, îi zbor 
creierii. 

Toţi încremeniseră în loc. Johner se 
strâmba  hidos. Rămăşiţele termosului 
fumegau. Probabil că-i arseseră mâna. 

Nu prea am cum să las toate armele, 
băiete, se gândi Christie, ridicând braţele. 
Îşi întinsese palmele, să le arate tuturor 
dispozitivul lui ascuns. Nu putea să-şi 
arunce armele, probabil pentru că nu-i 
trecuse niciodată prin minte că va ajunge 
în asemenea situație. 

Soldatul care-l amenința nu ar fi 
putut intui că cele mai puternice arme 
ale lui Christie erau agățate de mâinile 
lui. Asudase nervos. Trebuia să fie foarte 
atent. Toţi trebuiau să fie foarte atenți. O 
mişcare greşită şi era mort. 

Christie îşi pironi ochii în tavan. Pe 
furiş, fără să-l vadă nimeni, îndreptă 
țeava unuia din revolvere într-un colț şi 
trase. 

Glonţul şuieră, ricoşă şi se înfipse 
într-o fracțiune de secundă în casca 
soldatului, care căzu ca un copac, cu o 
gaură fumegândă în cap. 

Acum nu mai rămăseseră decât un 
soldat şi un doctor: Wren şi Distephano. 
Christie zâmbi, lăsă brațele în jos şi îşi 
îndreptă armele spre ei. 


În camera de observație a 
extratereştrilor se declanşase alarma de 
la primul glonte tras. Gediman şi 
asistentul lui, Carlyn Williamson, se 
întoarseră să verifice ecranele video. Pe 
unul din monitoare apăruse popota. În 
timp ce priveau uluiți, răsună vocea 
perfect modulată a Tatălui: 

— Alarmă. Alarmă. Un atac armat 
asupra personalului navei la popotă. 

Computerul repeta mesajul la 
nesfârşit, iar ei se uitau şocați cum 
echipajul de pe Betty ucidea soldații unul 
după altul. 

Totul se terminase înainte ca 
Gediman să-şi vină în fire. Văzu cu 
uimire un negru care pusese un revolver 
la tâmpla lui Wren. 

— La dracu" şuieră Gediman, complet 
neputincios. 

Carlyn se prinsese de brațul lui. Dar 
ştiau amândoi că nu puteau face absolut 
nimic, aşa că se uitau îngroziți la scena 
care se desfăşura dinaintea lor. 


Şi acum ce dracu' facem? se întrebă 
Elgyn când situația se stabiliză. Christie 

ținea pistolul la tâmpla doctorului. Cum 
dracu! o să ieşim întregi de aici? Luându-l 
ostatic pe Wren? O să ne copleşească 
soldații din clipă-n clipă. 

Johner, care-şi revenise în cele din 
urmă, îl dezarmă pe soldatul rămas. 

— Aşa, Distephano, stai cuminte, îi 
spuse Johner, luându-i arma din mână. 

De îndată ce-l dezarmă, Call făcu un 
pas înainte. 

— O să pun imediat capăt acestei 
situații, zise ea. 

Ce dracu! o vrea să spună? se întrebă 
Elgyn, care nu înțelesese încă ce 
declanşase acest incident. Dar se pare că 
fata ştia, aşa că întinse mâna şi o apucă 
de părul ei negru, scurt, trăgând-o 
înapoi. 

— N-o să te duci nicăieri, Call! îi 
spuse el furios. 


Războinicul urmărea atent emotiile 
oamenilor care stăteau cu spatele la el şi 
la frații lui. Alt războinic venise alături de 
el, în timp ce al treilea, cel mai mic dintre 
toți rămăsese în spatele cuştii, singur. Cel 
de-al doilea războinic se fâțăâia nervos, dar 
primul nu se urnise din loc. Privea şi 
aştepta. Se uita fix la butonul roşu, fără ca 
oamenii să-şi dea seama. 

Se pare că oamenii erau supăraţi, 
îngrijoraţi, nervoşi. Îşi schimbau mereu 
culoarea la față. Se pare că se întâmplase 
ceva. Se auzeau zgomote ciudate, voci, 
luminile clipeau. Interesant, dar 
războinicul nu avea de gând să se lase 
distras de la scopul lui principal. 

Trebuia să existe o cale de a 
transforma această problemă neaşteptată 
a oamenilor într-un avantaj pentru ei. 

Îi veni în gând o amintire. Era de la 
matcă. 

Nu ştiu care specie este mai rea... 
Nu-i vezi cum işi pun bețe-n roate 
reciproc?... 

Nu era amintirea lui şi nici nu prea 
ştia ce însemna. Dar avea un înţeles în 
mod sigur. Un înțeles care i-ar prinde bine. 
Se gândi la semnificația ei. 

Primul războinic se întoarse spre 
fratele de lângă el, să-i transmită 
informații. Şi cel de-al doilea războinic 
absorbi informațiile. Acum nu se mai 
fățăia prin cuşcă. Se întorseseră amândoi 
spre cel de-al treilea. Cel mic înțelesese 
acum obiectivul lor, motivele, întregul plan. 
Şi nu avea nimic împotrivă. Cu toate 
acestea, şi pe el îl apăsa povara propriei 
sale individualităţi, aşa că se lipi de 
peretele cuştii, nervos. 

Cei doi războinici mai mari se 
întoarseră spre oameni, cu ochii la butonul 
roşu. Oamenii uitaseră complet de ei în 
panica lor. Sunetele, vocile, imaginile de 
pe aparatele lor le acaparaseră întreaga 
atenție. Erau o specie agitată, nervoasă, 
dar adaptabilă. Era una din 
caracteristicile care-i făcea nişte gazde 
atât de bune. 

Trebuiau să acționeze rapid. 

Cei doi războinici se întoarseră spre al 
treilea, care se pierduse pe moment în 
individualitatea lui, deşi le percepuse 
mesajul. Le arăta colții fraților lui, fiindcă 
îl cuprinsese frica. 

Oricum nu conta. 

Cei doi atacară la unison. Războinicul 
mai mic începu să urle în timp ce frații lui 
îl înşfăcau cu toată puterea. Dădeau din 
cozile lor uriaşe, ca să-şi menţină 
echilibrul, lovindu-le de pereți şi fereastra 
uriaşă. Rănit de moarte, cel mic scoase un 
strigăt de agonie. Unul din frații lui îi 
înfipsese colții în craniu, iar mâinile lor 
puternice îi smulgeau membrele, coada, 
capul. 

Îi țâşni sângele când dinţii celui de-al 
doilea războinic străpunseră în sfârşit 
scheletul gros. Primul războinic îi smulse 
un braț, împroşcând sângele peste tot: pe 
fereastră, ziduri, podea. Materialul celulei 
lor începuse deja să se topească. Cel 
muribund scoase un strigăt, oferindu-şi 
viața mâătcii, stupului său, chiar dacă nu 
de bună voie. Și, în cele din urmă, îşi dădu 
sfârşitul cu un urlet agonizant. 

Cei doi războinici rămaşi îi desfăcură 
pieptul, smulgându-i picioarele şi 
excrescențele de pe spate. Erau plini de 
sângele fratelui lor, dar pe ei nu-i afecta 
cu nimic. În schimb podeaua cuştii sfârăia 
şi se înmuia tot mai mult. Îl sfâşiară până 
îl transformară într-o masă gelatinoasă. 

Primul războinic simți că matca 
acceptase cu durere şi mândrie sacrificiul 
fiului ei. 


Peste ţiuitul alarmelor şi amețeala 
creată de luminile roşii, intermitente, 
vocea calmă a Tatălui îşi schimbă 
mesajul de atenţionare cu unul nou. Dar 

abia după ce-l repetă de trei ori reuşi să 
fie perceput de Gediman şi asistenta lui. 

— S-a produs o  defecţiune 
structurală gravă la cuşca animalelor 
numărul zero, zero, unu. S-a produs o 
defecțiune structurală gravă la cuşca 
animalelor numărul zero, zero, unu. 
Avaria este suficient de extinsă pentru a 
periclita siguranța la cuşca numărul 
zero, zero, unu. S-a produs o defecțiune 
structurală gravă la... 

S-a produs o defecţiune la cuşcă ? 
Gediman uită complet de încăierarea de 
la popotă şi aduse în primul plan 
imaginea care înfățişa interiorul cuştii. 
Şi, în momentul acela auzi urletele 
cumplite dinăuntru, deşi de-abia 
distingea umbrele care se mişcau. O 
coadă uriaşă lovi fereastra, făcând-o să 
tremure. Apoi răsună un plescăit şi 
materialul din care era confecționată 
începu să se topească. 

Doi din monştrii aceia îl sfâşiau pe cel 
de-al treilea! Ce dracu ?... 

— Doctore Gediman! strigă Carlyn, 
făcând semn spre fereastră. Doctore! 

Alergă într-acolo, fără să-i răspundă. 
După o cumplită agitaţie, totul se potoli 
înăuntrul cuştii. Văzu bucăţi din ceea ce 
fusese odată un animal viu. Pe podea se 
întindea o masă groasă, clocotitoare. Cei 
doi extratereştri se întoarseră spre el. 
Avea impresia că rânjeau la el. 

Mizeria de pe podea începuse să se 
transforme într-un lichid coroziv. 

Gediman căscă ochii îngrozit. Sări la 
butonul de siguranţă şi-l apăsă cu toată 
puterea. Azotul se răspândi în cuşcă, dar 


129 


nici unul din cei doi războinici nu dădea 
semne de agitaţie. Nu se auzea nici un 
urlet. lar acum, când azotul umpluse 
cuşca, nu mai vedea absolut nimic. Dădu 
drumul butonului şi aşteptă să se 
limpezească imaginea. 

— Ah, Doamne, domnule doctor! 
strigă Carlyn, arătând spre cuşcă. 

Când azotul se ridică, Gediman nu 
mai văzu altceva decât o coadă lungă, 
care dispărea într-o gaură fără fund. 


Se trezi din coşmar cu un strigăt. 

Trezeşte-te. Nu face nici un 
zgomot Avem probleme. 

Nu, era doar o amintire. 

Se opri, atentă la bezna din jurul ei. 
Simțea ceva. 

Nu, nu era doar o amintire, nu era un 
vis urât. Se întâmpla ceva. Se întâmpla 
ceva în realitate. 


Gediman se zeâia la uşile deschise al 
cuştii. Nu-i venea să creadă. Plecaseră. 
Dispăruseră! În momentul acela, nu-i 
veni în minte decât un singur lucru: 
Wren o să mă omoare. S-a terminat cu 
bursa, cu studiile mele. 

Înainta în teritoriul interzis, în cuşcă, 
încercând să înțeleagă realitatea 
goliciunii care se căsca dinaintea lui. 
Păşea prudent, ocolind bălțile clocotitoare 
de pe podea. Duhoarea plasticului topit îl 
sufoca. 

Tot mijlocul camerei dispăruse, se 
topise. Era imposibil! Unde s-or fi dus 

oare? Ce ar putea să facă? 

Se aplecă peste gaură, având grijă să 
nu calce în masa topită. Era prea 
întuneric. Nu vedea absolut nimic. Poate 
erau acolo, jos, prinşi în angrenajele 
mecanice. Poate va reuşi totuşi să-i țină 
prizonieri. Ah, măcar dacă ar vedea ceva! 

Îngenunche ca să se uite mai bine. 

Carlyn, care venise în spatele lui, îl 
avertiză speriată: 

— Ah, Doamne, doctore Gediman, fiți 
atent! 

Era mai rău decât îşi imaginase. 
Sângele străpunsese două nivele. 

— Dumnezeule, Carlyn, zise el, ar 
putea fi oriunde. 

Deodată, ceva negru, cu multe 
picioare apăru de sub podeaua topită. 
Gediman, care studia plasticul distrus, îl 
observă cu o fracțiune de secundă prea 
târziu. 

Creierul lui înregistră instantaneu 
imaginea celor şase degete cu unghii lungi 
şi mâna monstruoasă. 

Trase capul, dar nu suficient de 
repede. Mâna uriaşă îi cuprinse fața. 
Zbieră, dar palma netedă, ca de silicon 
astupă orice sunet. Era îngrozit. Frica îi 
paraliza orice mişcare. Nu-i păsa dacă 
era sau nu auzit. Simţea nevoia să ţipe şi 
urlă cât îl ţinea gura. 

Cu o forță de care-l nu-l crezuse în 
stare, uriaşul războinic extraterestru îl 
trase în bezna de sub podea, cu o 
mişcare de-a dreptul graţioasă în felul ei. 
Extraterestrul îl îmbrăţişă, lipindu-şi de 
el coada şi trapul masiv, ca un 
îndrăgostit. Apoi începu să-l studieze 

curios, în timp ce Gediman zbiera 
îngrozit. 

La un moment dat, monstrul începu 
să-şi arate colții argintii şi  hidoşi, 
mimând, probabil, un zâmbet. Gediman 
urlă şi mai rău. 


Carlyn se uita uluită. Nu-i venea să 
creadă. Gediman dispăruse brusc sub 
podea. Era inexplicabil. Adică nu tocmai 
inexplicabil. Ştia exact ce se întâmplase. 
Ah, Doamne Sfinte, ştia. 

Cu ochii mari de groază, tremurând 
din tot corpul, se strecură afară din 
cuşcă şi apăsă pe un buton să închidă 
uşa. 

leşiseră. Evadaseră! 

Tatăl trăncănea mai departe despre 
defecțiunea structurală care afecta 
sistemul de securitate, teroriştii puseseră 
stăpânire pe  popotă şi totul se 
transformase într-un adevărat haos. 

Fugi îngrozită să găsească pe cineva. 
Deşi ştia că aici, în jurul planetei Pluto, 
existau puține şanse să primească vreun 
ajutor. Parcă ar fi fost închişi într-o sticlă 
capcană, cu cele mai cumplite duhuri din 
univers. 


Call nu fusese nicicând atât de 
enervată. Se uita descumpănită la Elgyn. 
Trebuia să-l facă să priceapă. Observase 
că şeful ei începuse să şovăie. O credea 
pe jumătate, ce mai! 

—  Desfăşoară experiențe ilegale, 
zbieră ea la căpitanul de pe Betty. 

Creşte... 

Dar Johner, care nu se trezise 
complet din beţie, o întrerupse. 

— Este o spioană afurisită! S-o 
lichidăm! 

—  Ascultați-mă bine! zbieră ea, 
arătând spre Wren. Individul creşte o 
specie de  extratereştri, deosebit de 
periculoasă. Dacă scapă, Infestarea cu 
Viermi de pe Lacerta ni se va părea o 
joacă de copii! 

Era clar că Elgyn era dispus să țină 
seama de avertismentul ei. Acum se uita 
când la ea, când la Wren. 

La un moment dat, Christie 
murmură: 

— Ascultați! 

Şi ordinul lui atrase atenția tuturor, 
chiar şi lui Wren şi Distephano. 

De undeva, din depărtare, răsunau 
urlete. Urlete cumplite care-i făcură pe 
toți să le îngheţe sângele în vene. Apoi se 
auziră voci. Încremeniră cu toții când îşi 
dădură seama despre ce era vorba. 
Cineva trăgea cu o armă. 

Wren se întoarse încet în direcția 
zgomotului. Şi, în momentul acela, 
răsună glasul masculin al computerului: 

— Alarmă. Habitaclul pentru animale 
numărul zero, zero unu a suferit grave 
avarii structurale, care i-au afectat 
integritatea. Specimenele care se aflau 
înăuntru au evadat. Întreg personalul 
trebuie să evacueze imediat nava Auriga. 
Repet întreg personalul trebuie să 
evacueze imediat nava. 

— NU! zbieră Wren. 

Alarma îl făcu să tresară pe generalul 
Martin Perez în apartamentul său. Glasul 
calm al Tatălui indica procedurile care 
trebuiau urmate pentru evacuarea 
imediată a navei. 

Evacuare! se gândi el ameţit. Este 
imposibil. Singurul motiv care ar impune 
evacuarea navei ar fi... 

Dar precizările Tatălui oferiră imediat 
explicaţia. 

— Habitaclul pentru animale a suferit 
grave avarii structurale. Specimenele care 
se aflau înăuntru au evadat. 

Gemând furios, îşi înşfăcă chipiul şi 
întinse mâna să-şi ia pantalonii. Dacă 
acea  clonă era vinovată de cete 
întâmplate, o s-o lichideze cu mâna lui şi 
o să extermine toate creaturile, până la 
ultima celulă. 


Cercetătorii săriră în ajutor de îndată 
ce auziră anunțul Tatălui. Nici unuia 
dintre ei nu îi venea să creadă că 
specimenele evadaseră cu adevărat. Oare 
cum fusese posibil aşa ceva? 

Doctorul Brian Clauss fusese cel mai 
aproape de cuşca animalelor când 
începuse balamucul. Alergă într-acolo 
fără să gândească, reacționând la primul 
impuls stârnit de afluxul de adrenalină. 
Îşi scoase halatul din mers, rămânând în 
uniforma militară, la fel ca soldații. 

Când intră, înaintă prudent pe 
culoarul care ducea spre camera de 
observaţie. Încremeni şocat când dădu de 
cei cinci soldați morți dinaintea lui. Sau 

poate că nu erau morți. Se aplecă cu 
grijă, atent la cel mai mic zgomot, la cea 
mai mică mişcare. Stătea lângă o femeie 
sergent şi-i puse mâna la gât. Pulsul se 
simțea destul de puternic. Atunci ce se 
întâmplase cu ei? Erau paralizați? 
Oricum nu conta. Pentru că în starea 
aceasta nu puteau să-i ajute. Nu puteau 
să-i spună ce se întâmplase aici. 

Se ridică şi înaintă mai departe, la fel 
de prudent. După câţiva paşi, luă arma 
femeii. Pentru orice eventualitate. 

Wren vroia probabil să prindă vii 
acele animale. Îl cunoştea destul de bine 
pe şeful lor ca să ştie cum gândea. Dar 
arma îi prindea bine, mai ales dacă se 
uita la cei cinci soldați şi la cuşca 
distrusă a animalelor. 

Mai dă-l dracului pe Wren, îşi spuse 
el. Scopul cercetării era să înveți din 
greşeli. Se uită la fiecare soldat în parte, 
spunându-şi în gând: Ah, bine că n-am 
fost eu. Dacă mă ia prin surprindere 
vreuna din orătăniile alea, îi arăt eu! 
Acum se bucura că era militar şi fusese 
instruit în mânuirea armelor. 

Să vedem dacă acestor extratereştri 
ticăloşi o să le placă gloanțele cu care o 
să-i servesc. Trecu cu grijă printre 
şirurile de cugşti distruse, călcând cu 
respect peste soldaţii căzuți. Erau toate 
goale. Şi fuseseră distruse cu o violență 
greu de imaginat. De parcă aceste 
animale ar fi fost revoltate că fuseseră 
ținute în captivitate. Dar asta era o 
nebunie. Doar era vorba doar de nişte 
animale, nu? 

Acum stătea dinaintea primei cuşti. 
Probabil că de aici începuse totul. Se uită 
înăuntru şi văzu o gaură uriaşă în mijloc, 
unde fusese podeaua. Cum se întâmplase 
oare aşa ceva? Era o lumină slabă, dari 
se păru că zăreşte ceva mişcându-se jos. 
Poate vreunul din ei mai era acolo. 

Clauss îndreptă arma spre fundul 
gropii, dar nu prea se vedea bine. Ascultă 
atent. Nimic. Făcu încă un pas. Era 
îngrozitor de încordat. Acum intrase 
complet înăuntru şi se uita în gaură. 

Se mişca ceva acolo. Semăna cu o 
coadă! 

Brian se uită cu atenţie, gata să 
tragă. Acum gândea ca un soldat, nu ca 
un cercetător. Ce mult i-ar plăcea să-l 
ucidă pe unul din ticăloşii aceia, mai ales 
după ce aflase de la Carlyn ce le facuseră 
soldaților şi doctorului Gediman. 


Războinicul ascuns în camera de 
observație aşteptă până când omul intră 
complet înăuntru, în cuşcă. Îşi pândea 
prada cu răbdare, ştiind că unul din frații 
lui îl momea dând din coadă. Oamenii 
aceştia erau tare creduli. Îl văzu ridicând 
arma. 

Acum era momentul. 

Întinse limba şi apăsă butonul roşu. 

Jetul de azot împroşcă omul, udăndu-i 
hainele, fața, arzându-le cu răceala lui 
cumplită. Omul îşi acoperise fața 
îngheţată. Fusese un gest prost inspirat, 
pentru că i se lipiseră mâinile de pielea 
amorțită. Prada urlă, până îi înghețară 
plămânii, incapabili să mai pompeze aer. 

Începu să se zbată în agonie. Bratul care 
ținea arma se lovi de perete şi se sparse 
ca un cub de gheaţă, de la cot. Se roti din 
nou şi izbitura îi sfărâma antebraţul, dar 
mâna rămase lipită de față. Apoi se 
prăbuşi în sfârşit. Braţele, picioarele, 
întreg corpul deveniseră atât de friabile 
încât se sfărâmară în mii de bucăți. 

Războinicul se uita atent. Vedea totul 
perfect prin ceața de azot. Nu dădu 
drumul butonului decât după ce corpul 
omului se răspândise în toată celula. O să 
vină mai târziu să-l ia, când n-o să mai fie 
atât de rece. 


Zgomotul ajunse în cele din urmă 
până la celula lui Ripley. Deschise ochii în 
beznă. Se încordă ca de obicei când se 
trezea şi ascultă atentă. 

Apoi ieşi încet din umbră şi se 
deplasă spre mijlocul încăperii. Auzea 
oamenii zbierând, trăgând cu armele în 
toate părțile. Auzea haosul atât de 
familiar. 

Și auzea războinicii care se eliberau şi 
îşi strigau victoria asupra prăzii lor care 
încercase să-i țină în captivitate, asupra 
oamenilor care vor deveni de acum 
gazdele lor. Din depărtare, auzea şi matca 
bucuroasă, care le transmitea supuşilor 
dragostea şi încurajarea ei. 

Asculta oamenii şi extratereştrii cu 
simțurile ascuţite la maximum. 

Nu era prima oară când auzea acest 
vacarm. 

Ellen Ripley nu avea ce să facă. 
Începu să râdă, ghemuită pe podea. Erau 
un râs amar, isteric. 

La un moment dat, ceva uriaş se 
trânti de uşa celulei ei şi o făcu să tresară. 
Acum îi pierise râsul. Lovitura răsună încă 
o dată. Şi încă o dată. Uşa se clătină 
puțin. Următoarea lovitură fu şi mai 
puternică. 

Erau copiii ei cumpliți. Veniseră după 
ea! 


CAPITOLUL 8 


Poate va veni o vreme când Perez va 
cere socoteală pentru cele întâmplate la 
bordul navei lui, când va vrea să ştie 
exact cine era vinovatul. Dar era un 
comandant prea experimentat să nu-şi 
dea seama că acum nu era momentul 
potrivit. Dacă Tatăl hotăra că pericolul 
era prea mare şi trebuiau să părăsească 
nava, atunci aşa vor face. Oricum, nu era 
totul pierdut. Puteau dirija Auriga din 
nacelele spaţiale şi puteau să ducă stația 
spaţială în altă parte, cu animalele acelea 
oribile prinse în capcană înăuntru. Prinse 
înăuntru fără prada lor. După aceea vor 
avea timp să le prindă şi să le bage în 
alte cuşti. 

Dar acestea erau planuri care vor 
avea de aşteptat. În momentul de față era 
obligat să-şi ducă trupele în siguranţă. 

Soldaţii lui bine antrenați, aleşi pe 
sprânceană,  răspundeau perfect la 
comenzi. Prima  nacelă spaţială era 

activată şi începuse deja să se umple cu 
soldați. Perez le dădea instrucțiuni 
eficiente. Nu pierdea nici o clipă. Soldații 
coborâră unul câte unul pe stâlp în burta 
nacelei de salvare. Se aşezaseră la 
locurile lor şi îşi prinseseră centurile de 
siguranţă. Tatăl ținea evidența 
personalului, numărând fiecare soldat, 
pe măsură ce îşi ocupa poziţia. Mai era 
doar unul de venit. 

Apăru şi Olsen, târziu, ca de obicei. 
Dacă n-ar fi un tehnician atât de bun... 

— Mişcă-ţi fundul mai repede şi vino 
la bord! îi strigă Perez soldatului care 
alerga. 

Olsen îşi dădu drumul pe stâlp în 
timp ce nacela începea să se desprindă 
de nava mamă. 

Ceva care mişca la marginea 
câmpului său vizual îl făcu pe Perez să-şi 
ridice privirile. O umbră neagră, uriaşă, 
cu mişcări de păianjen se strecură atât 
de repede în nacelă încât nici nu avu 
timp să reacționeze. 

— Domnule general! zbieră soldatul 
din spatele lui, care acționa comenzile. 

Dumnezeule!. Generalul încremeni în 
loc, uitându-se îngrozit la extraterestrul 
uriaş care intrase în nacelă. 

— Deschide trapa, lasă-i pe toți să 
iasă! 

Soldatul se supuse şi apăsă pe nişte 
butoane. 

Când se deschise trapa, auziră tot 
felul de urlete, umane şi inumane, din 
interiorul nacelei. 

Oamenii aceştia sunt blocați înăuntru, 
complet neînarmaţi! 


139 


Perez văzu sânge uman 
împroşcându-se pe ferestre. Urletele 
ajunseseră la apogeu. 

Generalul se întoarse, luă o grenadă 
de la un soldat înarmat din spatele lui şi 
trase cuiul. 

Chiar în momentul acela, Olsen țâşni 
din nacelă, cu fața desfigurată de 
spaimă. Se apucase de stâlp şi încerca să 
se ridice, dar brațe negre, hidoase îl 
trăgeau în jos, în iadul dinăuntru. 

— Închide trapa! ordonă Perez. 

— Dar, domnule...! protestă soldatul. 

— Fă cum îți spun, insistă generalul. 

Soldatul ezită o secundă şi apoi 
execută ordinul. În timp ce trapa se 
închidea, generalul aruncă grenada 
rotundă. 

— Blochează încuietoarea. 

De data acesta ordinul lui nu mai fu 
pus la îndoială. Grenada explodă şi apoi 
se lăsă liniştea, deşi Perez mai auzea şi 
acum zbieretele îngrozite ale oamenilor. 
Probabil că o să le audă toată viața. 

Dând la o parte soldatul din calea lui, 
Perez acționă câteva comenzi şi lansă 
nacela. Îi simțea tremuratul în timp ce 
era aruncată în spaţiu. Se întoarse spre 
cea mai apropiată fereastră, ca s-o 
urmărească. 

Peste câteva clipe, nacela se 
desprinse de Auriga. Ferestrele ei se 
înroşiseră, dar se mai vedeau şi acum 
umbre zbătându-se înăuntru, dincolo de 
vălul însângerat. Sumbru la față, Perez 
acționă comanda de la distanță care 
declanşa grenada şi apoi urmări în linişte 

explozia, împreună cu soldatul de lângă 
el. 

Închise ochii, păstrând un moment 
de reculegere pentru soldații săi 
sacrificați şi apoi salută solemn resturile 
navei. Pe urmă se întoarse spre soldat. 

Tânărul îl privea cu ochii mari şi 
gura căscată. Dar vocea aspră a 
generalului îl trezi la realitate: 

— Du-te în nacela numărul doi să 
previi soldații. Stai cu ochii-n patru! Hai, 
mai repede! 

Soldatul îl salută cu respect. 

— Da, să trăiţi, domnule! 

Ascultă imediat ordinul şi o luă la 
fugă, lăsându-l pe Perez singur să 
privească golul unde fusese odată o 
nacelă plină cu soldații săi. 

Singur cu gândurile şi regretele sale, 
Perez atinse uşor fereastra cu vârful 
degetelor. 

Apoi se înfioră brusc şi încremeni în 
loc. Îl simţise din clipa în care apăruse. 
Deşi nu-şi imagina cum, ştia că nu mai 
era singur. Pe de-o parte ar fi vrut să nu 
dea importanță senzației, s-o considere 
rodul propriei sale imaginaţii dar, pe de 
alta, experiența sa militară îi spunea să 
fie atent. Se uită pe fereastră, nemişcat şi 
apoi văzu oribila creatură oglindită în 
sticlă, în spatele lui. 

Era unul dintre ei. Se ridica mai înalt 
decât cel mai înalt dintre oameni, iute ca 
glonțul şi tăcut ca moartea. 

Perez rămase nemişcat, refuzând să- 
şi arate frica, să recunoască înfrângerea. 
Trebuia să se poarte demn, măcar în 
memoria soldaților săi morți. Se uită la 

hidoasa imagine din fereastră, în timp ce 
războinicul extraterestru îşi dezgoli dinții 
într-un rânjet. Îi curgea saliva din botul 
dizgrațios şi ridicase membrele ca de 
păianjen, gata de atac. 

Perez înălță şi el mâna, strângând 
arma. 

Apoi văzu limba tare, plină de colti, a 
monstrului şi îşi dădu seama că i se 
înfipsese în cap. Lovitura fusese atât de 
bruscă, de precisă, încât nu apucă să 
simtă durerea sau să reacționeze. 

Mâna de pe armă căzu neputincioasă 
într-o parte şi nu mai simți nici un fel de 
senzaţie în partea aceea. Uimit de 
această bruscă schimbare de situaţie, pe 
care nu reuşea s-o înțeleagă, îşi duse 
cealaltă mână la ceafă şi, când o retrase, 
văzu palma plină de sânge şi un ţesut 
albicios. Era propriul lui creier. 

Apoi trupul lui reacționă în sfârşit şi 
deconectă toate funcțiile vitale, ca o 
maşină a cărei sursă de alimentare a fost 
distrusă prea brusc. 

După ce se prăbuşi pe podea, 
ucigaşul lui îngenunche ca să-şi prepare 
prada. Nu era nimeni să salute generalul 
sau măcar să fie martor la sacrificiul său 
suprem în numele țării sale şi al 
proiectului în care crezuse cu atâta 
fermitate. 


— Nacela de salvare numărul unu a 
fost distrusă, anunţă Tatăl. 

Glasul lui calm era complet nepotrivit 
în situația de față. 

— Nacela numărul doi, continuă el, a 
fost scoasă din funcţiune de forțe 
necunoscute. Este urgenţă de gradul 
unu. Întreg personalul trebuie să 
evacueze imediat nava. Repet. Întreg 
personalul trebuie să evacueze imediat 
nava. 

— Nu! zbieră Wren revoltat. 

Auziseră şi  simţiseră distrugerea 
nacelei numărul unu chiar şi acolo, la 
popotă. Ascultaseră împuşcăturile, 
urletele, explozia. 

lar situaţia se înrăutățea. Cum era 
posibil aşa ceva? Cu cât Tatăl dădea mai 
multe amănunte despre situația de 
coşmar de la bordul navei, cu atât Wren 
se înfuria mai mult. 

Se întoarse spre Call, femeia care 
declanşase tot acest balamuc. 

— Ce-ai făcut? 

— Cine, eu? sări ea revoltată. 

— Gata, zise Elgyn, uimitor de stăpân 
pe sine. Ajunge. E timpul s-o ştergem. Ne 
îmbarcăm pe Betty. 

Cealaltă femeie, Hillard, îl privi 
îngrijorată. 

— Trebuie să străbatem toată nava, 
ca să ajungem până la Betty. Cine ştie 
peste ce o să dăm? 

Distephano, soldatul, făcu un pas 
înainte ca să i se adreseze lui Wren. Şi el 
părea surprinzător de calm. 

— Trebuie să plecăm, domnule. 

— Să plecăm? îşi spuse Wren revoltat. 
Toată munca mea este aici Nn plec 
nicăieri! 

Dar înainte să apuce să mai spună 
ceva, Distephano îl abordă pe Elgyn. 

— Dă-i drumul, nu are rost să ne 
certăm. 

Ce face? Încearcă să cadă la învoială 
cu aceşti terorişti? O să cer să fie scos din 
armată! 

Dar Elgyn scutură din cap cu 
fermitate. 

— Nu ţi-l dau până nu plecăm de pe 
nava asta. 

Negrul uriaş îl împinse pe Wren 
înainte. Cercetătorul fu cât pe ce să cadă. 
Îşi dădu seama că echipajul de pe Betty 
avea armele îndreptate spre el şi spre 
soldat. Era ridicol! Revoltător! Trebuia 
neapărat să ajungă la laborator! 

Elgyn se aplecă peste trupul unui 
soldat mort şi-i luă arma. 

— Cu Vriess ce facem? zise Hillard 
îngrijorată. 

Urâtul căruia îi spuneau Johner 
bombăni: 

— Dă-l dracu' pe Vriess! 

Şi, în momentul acela, Wren înţelese 
brusc ce se întâmpla cu el. Înţelese că 
acestor oameni nu le păsa de munca lui. 
Normal, dacă nu le păsa nici măcar de 
unul din camarazii lor! Deci viața lui se 
afla în mâinile lor. 

Se uită la Distephano, dându-şi 
seama că era singurul lui aliat. Trebuia 
să colaboreze cu el până redevenea 
stăpân pe situaţie. O s-o facă la 
momentul potrivit. 

leşiră din sală pe coridor. 


John Vriess terminase de împachetat 
toate părţile componente pe care le 

alesese şi le băgase în sertarele scaunului 
său, pe care le păstra pentru ocazii 
speciale, de exemplu, când dădea de 
vreun bucluc. 

Auzi zgomote ciudate, ca nişte 
explozii înăbuşite, urmate de strigăte. Pe 
urmă computerul ordonă evacuarea, în 
timp ce Vriess încerca să înțeleagă ce 
dracu' se întâmpla. Aşa că o porni în 
tăcere spre Betty. Ştia că Elgyn nu ar 
pleca fără el, dar ştia la fel de bine că 
Johner nu va fi dispus să aştepte. Chiar 
dacă avea toate piesele de schimb. 

O porni pe coridorul înfricoşător de 
pustiu, atent la orice mişcare. Ce dracu' 
s-o fi întâmplat la bordul acestei uriaşe 
nave încât să necesite evacuarea? S-o fi 
fisurat miezul radioactiv? 

Ajunsese la jumătatea culoarului, 
când auzi ceva. Ceva deasupra lui. Ridică 
ochii spre tavan şi văzu gratiile îndoindu- 
se, semn că susțineau o greutate mare. 
Apoi simți un foşnet. Să fie şobolani? La 
bordul unei nave militare? Imposibil! 
Sigur, prinsese un ţânțar în magazie, 
spre mirarea lui, dar... 

Auzi din nou fâsâitul. În orice caz, 
era ceva care se mişca. Spre el! Iar Vriess 
avea senzația că era un animal 
voluminos. Acum ajunsese deasupra 
capului său. 

Vriess lăsă mâna în jos. Se mişca 
încet. Fără să-şi irosească puterile. Sub 
braţele scaunului său era ceva care 
semăna cu o ţeavă decorativă şi masca o 
parte dintr-o armă. Cealaltă era pe latura 
opusă, iar mecanismul de declanşare sub 
el. Toate acestea fuseseră inteligent 

camuflate de scaun. Din trei mişcări, 
asamblă şi armă dispozitivul. lar apoi, 
mişcându-se la fel de încet, îl îndreptă 
spre tavan. 

ŞI trase! 

Detunătura făcu un zgomot 
răsunător. Acea ființă din tavan scoase 
un urlet oribil, ascuţit şi inuman. Vriess 
simți că se îndepărtează, ceea ce însemna 
că doar o rănise. Încercă să-i urmărească 
retragerea. 

Atent la mişcările acelei ciudățenii, 
nu văzu picătura de sânge extraterestru 
suspendată de tavan, exact deasupra 
piciorului său. Când căzu, îl lovi aproape 
în acelaşi loc ca şişul lui Johner, ieri. 
Apoi mai căzu o picătură şi încă una. 

Vriess nu le băgă în seama decât 
când simți mirosul de carne şi haine arse 
şi, când plecă privirile, văzu cum i se 
topea o parte din picior. Îngrozit, îşi 
atinse piciorul. Acum degetele de la mâini 
îl ardeau ca focul. Dădu din mână şi fu 
cât pe ce s-o bage în gură. Noroc că-şi 
dădu seama la timp ce s-ar fi întâmplat. 
Încercă din răsputeri să-şi înăbuşe 
durerea şi să rămână tăcut. Nu voia să 
atragă creatura aceea din tavan cu 
urletele lui! 

La un moment dat, o picătură acidă 
îi atinse urechea şi durerea fu atât de 
insuportabilă încât îşi muşcă buza ca să- 
şi înăbuşe țipătul. 

Animalul acela ciudat se întorsese. Îl 
auzea. Sau o fi altul? Acesta i se părea 
mai agresiv. Nu se mulțumea să se 
târască în interiorul tavanului. Voia să 
iasă afară. La un moment dat rupse un 

colț şi scoase capul. Un cap ţuguiat, 
uriaş, de coşmar, fără ochi, urechi, sau 
păr. Doar ţeasta şi... 

DINȚII! 

Milioane de colți gigantici, ca de oţel, 
într-un bot hidos, care rânjea la ci. Apoi 
deschise gura larg şi apăru ceva ... 

ŞI MAI MULȚI DINŢI! 

Era prea mult pentru Vriess. Acum 
cedă nervos şi începu să urle isteric. 
Apăsă cu degetul pe trăgaci. 

Creatura dințoasă urlă şi explodă în 
mii de fragmente, care căzură peste 
Vriess. 


Uşa celulei ei începuse să se îndoaie 
sub loviturile monştrilor. N-o să mai țină 
mult. 

Ripley se uită de jur-împrejur în 
celulă, încercând să găsească ceva care i- 
ar putea fi de ajutor. Apoi ridică privirile, 
dându-şi seama că nu mai zărise de mult 
santinela. Auzea de departe vocea 
computerului care cerea să se evacueze 
nava. Bună idee, dar cum s-o pună în 
practică? 

Îşi aminti ceva. 

Încearcă să spargi sticla! Mai 
repede! 

Dar nu era nici o sticlă de spart. 

Au tàiat alimentarea cu energie. 
Dar cum a fost posibil? Doar sunt 
nişte animale! 

Se uită de jur-împrejur, găsi cablurile 
încastrate în metal şi le urmări din priviri, 
până văzu cutia metalică sigilată. 

Întrerupe alimentarea cu energie! 

Lovi cutia cu pumnul, cât de tare 
putea, la fel cum bubuiau extratereştrii în 
uşa ei, încercând s-o elibereze. Lovi din 
nou cutia şi încă o dată, la nesfârşit. 
Începuse să se îndoaie. Se străduia din 
răsputeri, în timp ce se uita speriată la 
uşă. 

În cele din urmă, reuşi să-şi vâre 
unghiile pe sub o pojghiță metalică şi o 
răsuci până desprinse toate circuitele 
electrice dinăuntru. 

Uşa stătea să cadă. 

Se tăiase rău la mână de marginile 
metalice. Dar asta îi era de folos. Stoarse 
sângele peste circuite şi acestea începură 
să se  topească instantaneu. Apoi 
izbucniră nişte scântei şi se dădu înapoi. 
Celula se cufundă în beznă când se 
stinseră luminile, dar Ripley putea să 
vadă foarte bine. 

Se auzi un şuierat şi se deschise o 
uşă în peretele celulei ei. Aruncând o 
ultimă privire în urmă, la uşa distrusă, 
Ripley ieşi în grabă. 


kkk 


Christie era în față, iar Elgyn încheia 
şirul. Ca pe vremuri, se gândi căpitanul 
de pe Betty, dar amintirile nu erau deloc 
plăcute. Mergeau în şir indian. Soldatul 
şi doctorul erau undeva în mijloc şi se 
deplasau destul de rapid pe coridoarele 
navei. Pustietatea uriaşei nave îl 
descumpănea pe Elgyn. Unde dracu' erau 
toți soldații, toți cercetătorii, toți ofițerii? 
În mod normal, Auriga asta semăna cu 

un afurisit de stup, aşa că unde naiba 
dispăruseră toate albinele? 

Vocea computerului care îi îndemna 
că evacueze nava îl scotea din sărite şi, 
dacă ar fi ştiut unde sunt, Elgyn ar fi 
făcut țăndări toate difuzoarele. lar acest 
fapt îl făcea să se gândească din nou că 
ar fi trebuit să ia mai multe arme şi 
muniții de la soldații morți de la popotă. 
Nu strică niciodată să fii prudent. 

Omul dinaintea lui trecu de alt 
coridor cufundat în semiintuneric. Când 
se apropie de el, ceva îi atrase atenţia. Se 
uită din nou. 

Pe podea era o armă militară masivă. 
Ce dracu înseamnă asta? 

Ce l-o fi făcut pe soldat s-o 
abandoneze aici? Dar lui Elgyn nu-i păsa. 
Avea ocazia să-şi îndrepte greşeala şi să 
adune mai multe arme. 

Ce găsesc să fie al meu, vorba 
proverbului. 

Uitându-se prudent în jur, luă arma, 
dar văzu încă una, la trei metri 
depărtare. Foarte ciudat. O puse pe umăr 
pe prima şi se pregăti s-o ridice şi pe 
cealaltă. 

Dar aceasta se lipise de podea din 
cauza unei substanțe oribile, ca un 
cauciuc. Era plină de gelatină. 

Ceea ce nu înseamnă că nu 
funcționează bine. Ce dracu' s-o fi 
întâmplat cu luminile de aici? 

Auzi glasul lui Hillard în spatele lui. 

— Elgyn? 

— Vin imediat! îi strigă el şi vru să se 
întoarcă. 

Dar văzu cea de-a treia armă, la 
câțiva metri înaintea lui, într-o gaură, 
unde se pare că se topise podeaua. 
Cineva aruncase cu vreo grenadă? 
Ocolind-o prudent, întinse mâna. 

Dar ceva îi spuse să se oprească. Îşi 
amintise brusc de un incident din 
copilărie. El şi bunicul lui puseseră o 
capcană pentru veverițe şi presăraseră 
biscuiţi unşi cu unt de alune până la ea. 

— Elgyn! îl strigă din nou Hillard. 

Ai două, ce-ţi mai trebuie? 

Două mâini negre, uriaşe, țâşniră cu 
o viteză uimitoare din podea şi-l prinseră 
de glezne, trăgându-l cu putere. Podeaua 
cedă sub el şi începu să alunece. Dar 
întinse brațele şi reuşi să-şi blocheze 
căderea. Încercă să iasă, dar mâinile 
acelea îl trăgeau cu aceeaşi forță 
inumană. Îi căzură armele, una direct în 
gaura aflată la vreo jumătate de metru în 
fața lui. 

Elgyn începu să dea din picioare, 
încercând să se elibereze din strânsoarea 
nemiloasă a ghearelor. Le simțea 
înaintând pe glezne, genunchi, coapse. 
Acel ceva care-l apucase începuse să se 
cațăre pe el. Zbieră, luptându-se din 
răsputeri să se elibereze. 

Creatura îi prinsese toată partea de 
jos a corpului. Braţe puternice i se 
încolăciseră în jurul taliei. 

Ce-i asta? Ce dracu' este asta? 

Ceva incredibil de puternic şi ascuţit 
ca o țepuşă uriaşă străpunse pieptul lui 
Elgyn. Căpitanul piraţilor simţi cum 
înaintează centimetru cu centimetru, 
prin coaste, plămâni, inimă, până îi ieşi 

prin spate. Sufocat, cu inima sfâşiată, 
Elgyn se prăbuşi leşinat, zbătându-se 
încă în strânsoarea ucigaşului său. 

Ce este? Ce dracu este această 
ciudățenie care mă ucide? Şi de ce o face? 

Înainte să-şi dea duhul, apucă să 
vadă ceva negru, uriaş şi hidos ieşind din 
gaura din podea şi înşfâcându-i inima 
roşie în dinții lui argintii. 


CAPITOLUL 9 


Christie ajunsese la jumătatea 
holului când îşi dădu seama că ceilalți nu 
erau după el. Alergă înapoi şi-i găsi pe 
toți adunaţi în capătul ultimului coridor 
de care trecuseră. 

— Ce dracu' se întâmplă aici? Credeţi 
că avem timp de pierdut? 

Dar nu-i răspunse nimeni. Se uitau 
toți la culoarul întunecat. 

Şi Hillard zbiera în gura mare: 

— Elgyn! Elgyn! 

Christie îşi croi drum până în față şi 
ajunse exact la timp să-şi vadă căpitanul 
tras prin podea. 

— Ei, fir-ar să fie! 

O luă la fugă pe culoar. Ceilalţi o 
luară şi ei la fugă după el. Din Elgyn nu 
mai rămăseseră decât umerii. Faţa lui era 
contorsionată de durere. 

— Scoateţi-l de acolo! zbiera Hillard. 
Scoateţi-l de acolo, fir-ar să fie! 

Johner şi Distephano îl apucară de 
brațe. Când îl scoaseră la suprafaţă. 
Christie încremeni în loc. Elgyn avea o 

gaură enormă în mijlocul pieptului. Era 
mort. Elgyn era mort? Da, bineînţeles, 
gaura din piept vorbea de la sine. 

Toţi se uitau îngroziţi. Până şi Wren 
se albise la față şi asudase. Hillard se 
uita şocată la trupul iubitului ei. 

Un trosnet răsunător îi făcu pe toți 
şă se întoarcă. Podeaua dintre ci şi 
coridorul principal explodă scoțând la 
iveală o făptură a iadului. Un monstru 
imens, înfricoşător. Christie îşi aminti 
vag de ce spusese Call despre proiectul 
ştiinţific al lui Wren, despre creşterea 
artificială a unor specii ciudate... 

"Dacă scapă, Infestarea cu Viermi de 
pe Lacerta ni se va părea o joacă de copii. 

Ah, da, se gândi Christie, să ştii că ai 
nimerit-o! 

Arătarea căscă fălcile, dezgolindu-şi 
şirul de dinți strălucitori, ascuțiți, ca de 
inox, scoase limba şi începu să şuiere. 

Acum toţi intraseră în panică. Lăsară 
trupul căpitanului lor să cadă în gaura 
din podea şi o rupseră la fugă în direcția 
opusă monstrului. 

Dar, când dădură colțul, constatară 
că o luaseră pe un coridor înfundat. 

A plănuit asta! se gândi Christie 
îngrozit. Animalul acela l-a ademenit pe 
Elgyn şi pe urmă s-a folosit de el ca să ne 
atragă şi pe noi în cursă. La toți dracii! 
Inspiră adânc. Trebuia să gândească. 
Erau ca şi morţi dacă nu se dovedeau cel 
puţin la fel de isteți ca acea creatură. 
Christie se lipi de perete şi o porni încet 
spre colț. Trebuia să afle unde dracu' 
erau acum. 

Îl apucă de mânecă pe Johner şi-l 
trase după el. Camaradul lui se făcuse 
cenuşiu la față, dar cel puțin se trezise. 
Asta era sigur. Tremura din cap până-n 
picioare. Era pentru prima oară când îl 
vedea pe Johner tremurând de frică. 

— Te simţi bine? şuieră Christie. 

Johner clipi şi-i răspunse oftând. 

— Da, da, sunt cu tine. 

Asta voiam să aud, se gândi negrul. 

Christie se uită repede după colț. 
Monstrul ieşise din podea şi începuse să 
înainteze către Elgyn, care zăcea în gaura 
topită. Christie îşi şterse sudoarea de pe 
frunte. 

— Vine? îl întrebă Johner. 

— Nu ştiu. Poate vrea doar cadavrul. 

Ghemuită după colț, laolaltă cu 
ceilalți, Hillard scoase un geamăt. Johner 
îşi revenise acum. Se aplecă după 
Christie, să se uite şi el. 

— Vine? îl întrebă negrul. 

— Da, îi răspunse camaradul lui, 
destul de indiferent. 

— Ah, grozav! exclamă Hillard. 

— Aşa mă gândeam şi eu, zise 
Johner, cu mâna pe armă. Să terminăm 
odată cu el. 

Christie se uită la el şi îşi zâmbiră 
reciproc. Apoi se strădui să-şi păstreze 
calmul. Îşi dăduse seama că se aflau toți 
în pragul isteriei. Se uită din nou după 
colț. Venea după ei, într-adevăr. Avea 
vreo trei metri, dar trecu grațios ca un 
păianjen peste trupul lui Elgyn. 

Până când corpul lui Elgyn se mişcă. 

Christie se uita uluit, dar vedea clar 
trupul căpitanului său printre picioarele 

monstrului. Îi făcu semn lui Johner să se 
uite şi el. Hillard se apropie şi ea, 
temătoare. 

Elgyn este mort! Cum dracu... 

Mişcarea derutase probabil şi 
monstrul, pentru că-l văzură întorcându- 
se şi aplecându-se peste cadavru. Le 
făcea impresia că-l mirosea. Cadavrul se 
mişcă din nou. Christie ştia că un trup se 
mai mişcă după moarte, dar nici chiar 
aşa. 

Acum monstrul adulmeca gaura 
uriaşă din pieptul lui Elgyn. Trupul se 
clătină puţin şi, deodată, apăru ţeava 
unei puşti. Christie clipi din ochi şi apoi 
se uită la Johner care se zgâia la fel de 
uluit ca el. 

Se pare că şi extraterestrul era la fel 
de nedumerit. Mirosi ţeava armei şi apoi 
rânji. Dar ţeava îl lovi pe neaşteptate în 
capul uriaş şi urmă detunătura unei 
împuşcături. 

Impactul îi zbură capul de pe umeri 
şi echipajul de pe Betty se trase înapoi 
exact la timp. Christie se întoarse primul 
să se uite. Monstrul se prăbugşise pe 
podea şi tot ce fusese atins de sângele lui 
se topea. Christie avea arma la 
îndemână. Johner era lângă el. Se 
apropiaseră şi ceilalți. 

Ţeava puştii care ieşise din trupul lui 
Elgyn dispăru la loc în gaură şi apoi 
trupul se înălță şi căzu pe-o parte. 

Două mâini suple apărură din corpul 
mortului şi, în curând văzură şocaţi cine 
era: femeia care-i bătuse măr pe toți mai- 
nainte. Cea căreia îi spuneau "Ripley". Se 

ridică şi îşi prinse arma la umăr, cu 
gesturi fireşti. 

Christie se uită la Johner. Acum nu 
mai părea deloc interesant să-i facă felul 
femeii. 

Rămaseră toți nemişcaţi, mult timp, 
până când Ripley îngenunche brusc 
lângă cadavrul lui Elgyn şi începu să-l 
percheziționeze. 

În momentul acela, Hillard o porni în 
goană pe hol, furioasă, de parcă această 
femeie ar fi fost cauza tuturor 
problemelor lor. 

— Lasă-l în pace! zbieră ea. 

Christie  tresări. Se întreba câte 
arătări de acest fel or mişuna pe acolo. 
Nu cumva erau atrase de glasurile lor? 

Dar Ripley nici măcar nu se deranja 
să se uite la Hillard. Calmă ca 
întotdeauna, găsi un pumn de muniție în 
buzunarele lui Elgyn şi se grăbi să-l bage 
în propriul ei buzunar. Apoi se îndreptă 
de spate, îşi luă arma şi o verifică atentă, 
ca o profesionistă. Puțin îi păsa de cei din 
jurul ei. Practic nici nu existau pentru 
ea. 

Call îşi găsi glasul în cele din urmă. 

— Aşa, uşurel, zise ea. Ce dracu... 

Acum Ripley se uită la toți timp de 
câteva clipe. Apoi, fără să scoată nici un 
cuvânt, se apropie de cadavrul 
monstrului. Se aplecă peste capul lui şi-i 
băgă mâna în bot. Dintre dinți i se 
prelingea un lichid lipicios şi bestia se 
zbătea încă în ghearele morții. 

Christie auzi un gâfâit lângă el şi, 
spre mirarea lui, constată că venea de la 
Johner. Tipul era îngrozitor de speriat. 

Da, normal. Johner nu suportă gândacii şi 
ăsta seamănă cu  tartorul tuturor 
gândacilor în persoană! 

La un moment dat, Ripley apucă 
limba monstrului şi o trase cu o forță 
uluitoare, smulgând-o din botul dințos al 
animalului. Şi, în timp ce toți o priveau 
înmărmuriți, se duse la Call şi puse 
hidoasa limbă băloasă în mâinile ei. 

— Poftim, ţine, zise Ripley indiferentă. 
Poți să-ți faci un colier superb din ea. 

Şi, zicând acestea, se îndepărtă. Call 
se uită îngrețoşată la "darul" ei şi-l lăsă 
să cadă. Camarazii ei se cutremurară 
şocați. 

În clipa aceea, Christie îşi dădu 
seama deodată că Wren încerca să se 
ascundă de Ripley în spatele grupului, 
dar se pare că femeia nu-l considera 
demn de atenţia ei. 

— Ce facem? îl întrebă Johner pe 
Christie cu o voce tremurândă. 

Negrul ridică din umeri. 

— Ce am făcut şi până acum. 
Încearcăm să plecăm dracului de aici. 

— Dacă mai sunt şi alți monştri? 
insistă Johner, speriat. N-ar fi mai bine 
să rămânem aici şi să lăsăm armata să-i 
lichideze? Soldații trebuie să fie pe 
undeva, nu? 

Lui Christie nu-i convenea să-şi vadă 
camaradul atât de zguduit. O să aibă 
nevoie de el ca să iasă de aici. 

— Sunt morţi, spuse Call. 

Părea foarte sigură şi Christie nu 
avea oricum de gând s-o contrazică. 
Oricum nu văzuseră nici picior de soldat 
de când ieşiseră de la popotă. 

Johner se întoarse brusc spre Wren, 
sumbru la față. Se apropie de cercetător 
cu arma trasă. Soldatul Distephano se 
puse în calea lui, cu toate că era 
neînarmat. Dar Johner nu-l băgă în 
seamă. Toată furia şi spaima lui se 
concentrau asupra lui Wren. Call 
spusese că el crease monştrii 
extratereştri şi probabil că Johner îşi 
amintise acum acest lucru. 

— Nu mai avem nevoie de ticălosul 
ăsta, zise el. Haideţi să-l lichidăm. 

— La o parte, îi ordonă Distephano 
inutil. 

Johner ridică arma şi o îndreptă spre 
fața soldatului. Distephano nici măcar nu 
clipi, dar Wren tresări. 

— Încetează! exclamă Call, croindu-şi 
drum printre ei. 

Johner se întoarse spre ea furios. De- 
abia se abţinea să nu izbucnească. 

— Nu ai nici un drept să-mi dai 
ordine! 

Dar femeia micuță de statură nu se 
dădu bătută. 

— Nu trebuie să ucidem pe nimeni, 
decât ca să ne apărăm, zise ea. 

Christie îşi dădu seama cu regret că 
era timpul să intervină, aşa că i se adresă 
lui Wren. 

— Doctore, monstrul acela este 
rezultatul proiectului tău ştiinţific? 

— Da, recunoscu Wren cu jumătate 
de gură. 

— Mai sunt şi alții? 

Wren încuviință din cap. 

— Câţi? 


157 


Doctorul se uită nervos de jur- 
împrejur. Era clar că se temea de Ripley, 
care se ghemuise pe podea, la câțiva 
metri de ei. 

— Douăzeci, murmură el. 

Johner îşi pierdu răbdarea. 

— Douăzeci?! Ne-a luat mama 
dracului, dacă sunt douăzeci! 

În momentul acela, toți începură să 
vorbească deodată, până când fură 
întrerupțţi de vocea calmă a lui Ripley. 

— Vor fi mai mulți. Mult mai mulți. 

Se întoarseră spre ea. 

— Vor face ouă, le explică ea. În 
câteva ore, vor fi de două or mai mulți. 

Zicând acestea, se ridică graţioasă şi 
se apropie de ei. 

— Deci cu cine trebuie să mă regulez 
ca să plec de pe nava asta? îi întrebă ea 
liniştită. 

Nu-i răspunse nimeni. Vorbele ei îi 
şocaseră. Deşi îi salvase de monstru, nici 
unul dintre ei nu se simțea bine în 
prezenţa ei. 

La un moment dat, Call făcu un pas 
înainte şi întinse mâna spre Ripley. 

— O clipă. Ea a fost gazda acestor 
monştri. Wren a clonat-o pentru că purta 
în pântece pe unul din ei. 

— Asta explică multe, îi spuse 
Christie lui Johner. 

—  Riscăm prea mult dacă ne 
încredem în ea. Haideţi s-o lăsă aici. 

— Sunt de acord cu Call în privința 
asta, o aprobă Johner. 

Ce idee tâmpită, se gândi Christie. 
Vom avea nevoie de ea. Nu ştia de ce, dar 
simțea că aşa va fi şi era obişnuit să 

asculte de instinctele sale, mai ales în 
situații limită. Moartea lui Elgyn îi lăsase 
fără conducător. Trebuia să preia cineva 
comanda. Se uitau toți la el. Ah, Doamne, 
era ultimul lucru pe care şi-l dorea! 

— Vine cu noi, hotărî Christie, 
privindu-i încruntat pe toți. 

Call se întoarse spre el, revoltată. 

— Dar nu este o ființă umană! Face 
parte din experimentul lui Wren! Poate 
oricând să se transforme în duşmanul 
nostru. 

Christie se uită la Ripley. Era la fel de 
calmă. Ochii ei semănau cu cei ai unui 
animal de pradă. Dar pierdeau un timp 
prețios cu aceste discuţii. Nu trebuia să 
uite că erau douăzeci de monştri în 
libertate! 

Se întoarse spre întreg grupul. 

— Puțin îmi pasă dacă o suportați 
sau nu. Dacă vreți să supraviețuim, 
trebuie să ne înțelegem. După ce o să 
scăpăm de pe nava asta, fiecare e liber să 
facă ce vrea. 

Zicând acestea, luă puşca lui Elgyn 
şi i-o dădu lui Distephano. Johner îl privi 
revoltat, dar Christie se făcu că nu-l 
vede. Soldatul îi mulțumi dând din cap şi 
începu să verifice arma. 

Call o studia pe Ripley. 

— Nu putem avea încredere în ea, îl 
preveni fata pe Christie, pentru ultima 
oară. 

— Dacă e s-o luăm aşa, nu am 
încredere în nimeni, zise el. 

Hillard, care tăcuse până acum, cu 
ochii la iubitul ei mort, acoperi fața lui 
Elgyn cu haina ei. Johner îşi dădu seama 

brusc că îşi părăseau camaradul pe 
pământ străin, fără să-l înmormânteze şi 
se încruntă plin de regret. 

— Vaya con Dios, omule. 

Hillard atinse pentru ultima oară 
mâna lui Elgyn şi apoi se ridică. Call o 
luă de umeri, încercând s-o aline, dar 
Hillard 9) împinse, pnvind-o 
neincrezătoare. 

Christie observă că Ripley era 
dispusă să preia poziția lui Elgyn şi să 
încheie şirul. Îi privea pe toți detaşată. 
Când Call se întoarse spre ea, îi zâmbi 
rece. Figura ei îl făcu să se cutremure. 

— Gata, să pornim, le ordonă 
Christie. 

Şi, zicând acestea, îşi lăsară în urmă 
căpitanul şi prietenul şi se îndreptară 
spre Betty. 

Aici sunt apartamentele, se gândi 
Christie. O mulțime de uşi. Nemernicii ăia 
ar putea să se ascundă în voie aici. De 
când lăsaseră în urmă holul unde murise 
Elgyn, nu văzuseră nici un extraterestru. 
Totul era pustiu pe unde trecuseră, dar 
se simțeau pândiți. Poate din cauza lui 
Ripley, care venea în urma lor. Se 
aşteptau la orice. 

Măcar acum acționau ca un adevărat 
pluton militar, nu ca o ceată de golani. 
Ştia că în spatele lui, Johner, Hillard, 
Distephano, chiar şi Call, deşi era 
neînarmată,  verificau fiecare uşă în 
parte, fiecare spaţiu dintre mobile. 

Când trecu pe lângă un ascensor, 
Christie începu să creadă că exista totuşi 
o şansă să reuşească. Apoi, la cinci metri 
de ascensor, răsună un sunet. 

Ascensorul! se gândi Christie, 
încremenind în loc, la fel ca ceilalți. 

Îşi pregăti arma, iar restul plutonului 
îi urmă exemplul. În timp ce uşile liftului 
se deschideau încet, se aşezară toți pe 
poziție. Nimeni nu mişca, nimeni nu 
respira. Înăuntru era beznă, nu se vedea 
nimic. Deodată izbucniră nişte scântei 
din tavan şi-i făcură să tresară. În 
lumina palidă, Christie văzu ceva în 
spate. Erau gata să tragă. 

Apoi becurile de neon se aprinseră 
brusc, scăldând totul într-o lumină 
orbitoare. În ascensor era Vriess, cu o 
armă în mână, în alertă, la fel ca ei. I se 
citea spaima în priviri şi tremura din cap 
până-n picioare, asudat. 

Rămaseră aşa un timp, 
amenințându-se reciproc. Nu se 
recunoscuseră de prima dată. Pe urmă 
însă, când se dezmeticiră în sfârşit, 
răsuflară uşurațţi şi lăsară armele jos. 

— Ah, omule! gemu Johner. 

— Vriess! exclamă Call fericită şi 
alergă la el. 

— Ei, ce faceţi? zâmbi Vriess. Bună, 
Call. 

Christie îşi şterse sudoarea de pe 
frunte. 

— Credeam că te-au terminat. 

— Aţi văzut şi voi porcăria aia 
afurisită? 

— Da, i-am văzut, îi răspunse 
Christie sumbru. 

— Fir-ar să fie, şi eu care credeam că 
i-am lichidat pe toţi! 

Christie clătină din cap când văzu 
urmele de arsură pe piciorul şi urechea 

lui Vriess. Era clar că prietenul lor 
avusese parte de o experienţă la fel de 
neplăcută ca a lor. 

— Putem da de urma monştrilor? îl 
întrebă Johner pe Wren. 

— Nu, zise cercetătorul, clătinând din 
cap. 

Oare spui adevărul, doctore? se 
întrebă Christie. 

Johner se uită la el. Părea foarte 
îngrijorat. 

— E cumplit! Ar putea fi oriunde. 
Chiar dacă ajungem la bordul lui Betty, e 
posibil să-i găsim înăuntru! 

Wren se gândi că era timpul să le dea 
explicații. 

— Se pare că toată activitatea lor s-a 
concentrat la pupa, în sectorul militar. 
Nu avem nici un motiv să presupunem că 
s-au mişcat de acolo. 

Christic îl privi neîncrezător. 

Apoi răsuna glasul lui Ripley. 

— Nu s-au mişcat şi nici n-or să se 
mişte. 

Vorbise pe un ton atât de sigur încât 
Christie o crezu imediat. Toţi se uitau la 
ea. 

Încă nu ştiau cine sau ce era. 

— Acum clocesc puii, le spuse Ripley, 
nepăsătoare. Au la dispoziție destule 
trupuri gazdă proaspete. Şi, dacă e să 
trimită pe cineva, atunci o să vină aici, 
unde este carnea! 

Dacă e să trimită pe cineva, repetă 
Christie în gând. De parcă ar fi nişte ființe 
umane capabile să gândească, să 
planifice. Dar cine ştie, poate că sunt 
capabili! 


162 


— Unde este carnea? repetă Call 
dezgustată. Isuse! 

Christie voia să afle mai multe 
lucruri. Nu-l impresiona exprimarea ei. 

— Cât timp o să dureze clocitul? 

Nu-l întrebase pe Wren, pentru că nu 
i se părea o sursă demnă de încredere. 

— Câteva ore, zise Ripley. 

— Sau mai puţin, adăugă Wren. 

Toate privirile se întoarseră spre el. 

— Procesul s-a accelerat. Din cauza... 

Se uită vinovat la Ripley. 

—... celulelor donate. 

Femeia părea şi mai impasibilă. 

Bun, măcar acum ştim cum stăm. 

— Cu cât scăpăm mai repede de aici, 
cu atât mai bine, zise Christie în 
concluzie. 

Johner i se adresă direct lui. 

— Dacă nu vrei să pierdem vremea, 
eu zic să renunțăm la infirm, spuse el, 
tăcând semn spre Vriess. Te rog să nu te 
simți jignit, se grăbi apoi să adauge, 
zâmbind cu neruşinare. 

— Nu mă simt, îi răspunse Vriess 
zâmbind amar. 

Înainte să apuce să-l repeadă, 
Christie o văzu pe Hillard făcând un pas 
înainte. Până acum stătuse posomorâtă, 
afectată de moartea lui Elgyn şi se pare 
că le învinuia deopotrivă pe Ripley şi Call. 
Negrul se gândea că atitudinea ei n-o să 
le fie de nici un folos. Dar acum ţinea 
capul sus. Părea cu totul alta. 

— Nimeni nu va fi lăsat aici, zise ea 
hotărâtă. Nici măcar tu, Johner. 

Vorbise atât de apăsat încât nimeni 
nu îndrăzni s-o contrazică. 

Christie se întoarse spre Distephano. 

— Care este cel mai scurt drum? 

Soldatul se gândi un timp şi apoi 
spuse: 

— Ascensoarele. Merg de la ultimul 
etaj al navei până jos, în camera 
motoarelor. Fără oprire. Dacă intrăm în 
cabina ascensorului, vom da de un tunel 
de acces care merge de-a lungul primului 
etaj. O să ne ducă direct pe puntea de 
lansare. 

Christie încuviință din cap. 

— Bine gândit. Şi cum ajungem la 
ascensoare? 

Distephano întinse mâna. 

— O luăm pe coridorul acesta, pe 
urmă  cotim şi o  scurtăm prin 
laboratoare. Vom ieşi în faţa lifturilor. 

— Bine, zise Christie. Să mergem! 

Vriess începu imediat să se agite în 
scaunul lui. Demonta şi desprindea 
diverse părți din el. Adică armele lui. Le 
asamblă imediat, cu multă îndemânare. 
Avea un adevărat arsenal, dosit unde nu 
te aşteptai. Christie zâmbi fără să vrea. 

— Scaunul nu e controlat niciodată, 
zise invalidul. 

Distephano se uita uimit. 

— Ţine, Call, o strigă  Vriess, 
aruncându-i o armă mică, dar eficientă, 
exact pe măsura el. 

— Cum, şi ea o să fie înarmată? 
protestă Johner. 

Dar Christie nu-l băgă în seamă. 

— Dacă sunteţi gata, să mergem câte 
doi. 

Exact când se puseră în mişcare, 
vocea indiferentă a lui Ripley îi opri în 

loc. 

— Ne mişcăm. 

— Ce? o întrebă Christie nedumerit. 

— Nava se mişcă, repetă ea. O simt. 

O simte? Lui Christie nu-i venea să 
creadă ce auzea. 

Wren clătină din cap. 

— Această navă este prea masivă. 
Chiar dacă s-ar deplasa, nu s-ar simți 
NIMIC. 

Dar se ascunse imediat în spatele 
soldatului, când Ripley se uită la el. 

Call sări şi ea s-o susțină. 

— Are dreptate. 

— Nava se deplasează de când a 
început atacul, insistă Ripley, fără să-l 
slăbească din priviri pe Wren. 

Acum toți se uitau la el. Cercetătorul 
era lac de sudoare. În cele din urmă, se 
văzu obligat să recunoască. 

— Cred că aceasta este procedura 
standard. 

Distephano  încuviință din cap, 
preocupat. 

— Exact. Dacă nava suferă vreo 
avarie gravă, se autopilotează înapoi, la 
baza de pornire. 

Call se întoarse furioasă spre Wren. 

— Şi când aveai de gând să ne 
anunţi? 

— Am uitat, se scuză cercetătorul, 
dându-se înapoi, speriat. 

Cine te crede, se gândi Christie 
dezgustat. 

— Şi care este baza? se interesă 
Hillard. 

— Pământul, îi răspunse Wren. 

Vorbele lui o scoaseră din sărite pe 
Call. 

— Ah, Doamne, ticălosule... 

Johner părea sincer deprimat. 

— Pământul? Nu vreau să mă întorc 
pe planeta aia afurisită. 

Call devenise isterică. Zbiera la Wren 
cât o ţinea gura. 

— Dacă monştrii ăştia ajung pe 
Pământ, atunci... atunci... 

— Acesta va fi sfârşitul, zise Ripley în 
locul ei, la fel de indiferentă ca de obicei. 

Call clătină din cap, ca şi când ar fi 
refuzat să accepte. 

— Trebuie să aruncăm nava în aer! 

— Nu trebuie să facem nimic, îi spuse 
Christie. Doar să scăpăm de aici. 

Se întoarse spre Distephano. 

— Cât durează până ajungem pe 
Pământ? 

Soldatul apăsă pe butoanele unei 
console, afişând nişte informaţii pe ecran. 

— Aproape trei ore. 

Acum Call se întorsese spre Christie, 
dându-şi seama că trebuia să-l convingă. 

— Nu înţelegi? Nava o să aterizeze în 
plină zonă populată. Nimeni nu o să aibă 
habar de ce se află la bord. O să pregătim 
cu bună ştiinţă sfârşitul speciei noastre! 

Hillard interveni şi ea. 

— Nu-i problema noastră. 

— Call, îi spuse negrul, nu te las să 
arunci în aer această navă cu noi la bord. 
După ce plecăm, n-ai decât să faci ce 
vrei. 

Se întoarse spre clonă. 

— Ţi se spune Ripley, nu-i aşa? Te 
deranjează dacă mergi tu în față? 

Femeia se aşeză în fruntea lor şi o 
porniră. 

Acum Christie încheia şirul. În fața 
lui, în auzea pe Johner bombănind: 

— Doamne, Pământul, ce porcărie!. 


Deşi, dacă mă gândesc bine, există 
lucruri şi mai rele decât Pământul, îşi 
spuse Johner. De exemplu, să sfârşeşti ca 
Elgyn! Se cutremură, încercând să-şi 
alunge din gând mutra hidoasă a 
monstrului. Acum, în timp ce mergeau cu 
Ripley în frunte, trebuia să recunoască 
fără să vrea că o admira pe femeia cea 
înaltă. Dăduse dovadă de mult curaj 
când înfruntase arătarea aceea 
ascunzându-se într-un cadavru. Sigur, 
era clonă, dar până şi clonele aveau 
sentimente, ce dracu! 

Ajunseră la altă intersecție de 
coridoare şi Ripley se opri. Johner se 
apropie de ea, cu ochii în patru. 

— Gata, se poate trece, zise ea, în cele 
din urmă. 

Johner veni mai aproape de ea şi o 
întrebă fără ocolişuri. 

— Ai mai înfruntat arătările astea? 

— Da, îi răspunse ea. 

— Şi ce s-a întâmplat? insistă Johner. 

— Am murit, îi răspunse femeia 
sincer. 

Apoi o porni înainte şi Johner rămase 
în loc, cu gura căscată. 

— Nu asta voiam să aud, îi spuse el 
lui Distephano. 

Soldatul clătină din cap, zâmbi şi-l 
bătu pe umăr. După câţiva metri, dădură 
de o uşă. 

— Pe aici, le spuse soldatul. O tăiem 
pe aici. 

Era unul din laboratoare. Era pentru 
prima oară când Ripley nu mai părea atât 
de indiferentă. Se uită la un tub uriaş, pe 
care scria "Incubator". Aici a fost crescută 
probabil, se gândi Johner. 

Dar îşi reveni repede şi-l urmă pe 
soldat. Apoi dădură un colț şi Johner 
văzu altceva. Imaginea îi luă prin 
surprindere pe toți. În spatele camerei, 
unde era întuneric, structura încăperii se 
schimbase. Se zăreau forme groteşti. 
Podelele, pereţii, tavanul, toată camera 
fusese modificară. Reconstruită. Mongştrii 
fuseseră acolo.  Reproiectaseră acest 
spaţiu, adaptându-l propriilor lor nevoi. 
Nu mai semăna deloc cu o încăpere 
umană. Pereții nu mai erau netezi. 
Semănau mai degrabă cu interiorul 
cavității unui corp, cu coste puse la 

distanțe egale sau oase legate prin 
membrane întunecate. lar pe pereți... 

Johner încremeni în loc, la fel ca toți 
ceilalți. Stăteau cu armele în mână, gata 
să tragă. Ripley semăna cu o statuie. Nu 
mişca şi nici nu respira. 

Pe pereți erau trupurile încremenite 
de moarte ale oamenilor, prinse acolo ca 
nişte muşte pe o hârtie lipicioasă. Erau 
fixate de fâşii membranoase. Johner se 
zgâia îngrozit la figura de lângă el. 
Distephano, care era în spatele lui, găsi 
un întrerupător şi-l apăsă făcându-l să 
tresară. Acum omul care atârna lângă el, 
se vedea clar. Pe halatul lui de laborator 
scria "Kinloch". I se întipărise pe față 
agonia morții. Halatul alb era îmbibat în 
propriul sânge. Lăsa impresia că 
explodase ceva în interiorul lui şi-i 
țâşnise prin piept. Sau poate îşi croise 
drum în afară pe acolo, se gândi Johner 
îngrețoşat. I se vedeau plămânii şi 
măruntaiele. 

Distephano lumină şi celelalte 
corpuri prinse de perete. Arătau toate la 
fel ca cercetătorul. Aveau aceeaşi rană 
hidoasă. Probabil că erau oamenii care 
lucraseră în acest laborator. Citi câteva 
nume pe halate: Williamson, Sprague, 
Fontaine. Ar fi fost mai bine să nu fi ştiut 
cum îi cheamă, se gândi Johner. 

Camarazii lui gemeau sau scoteau 
exclamații de oroare. Chiar şi el, care 
crezuse că le văzuse pe toate, fu nevoit 
să-şi ferească privirile. Ştia că aceste 
imagini îi vor rămâne întipărite în minte 
pe veci, dacă reuşea să scape din acest 
iad. 

Ripley se uita indiferentă la cadavre, 
ca şi când ar fi fost ceva atât de obişnuit 
încât nici nu merita să le bage în seamă. 

Apoi Johner zări un criotub cu cineva 
înăuntru. Este unul din cei pe care i-am 
sustras de la destinația lor şi i-am adus 
aici. Capacul era semi-deschis şi-l căscă 
şi mai mult. Criotubul conţinea o femeie, 
cu pieptul smuls şi fața desfigurată de 
durere. 

— Probabil că visez! murmură el. 
Numai că, de data asta, n-o să mă mai 
trezesc. 

Spre mirarea lui, era martorul 
propriei sale vinovăţii. Tu ai adus-o aici şi 
uite pentru ce. Tu ai răpit-o pe ea şi pe toţi 
ceilalți, fără să-ți pui întrebări. Te interesa 
doar să-ți iei banii. Şi acum te-ai nenorocit. 
Uită-te la fața ei şi a celorlalți de pe pereți. 
Aşa o să arăţi şi tu. Dacă până acum te-ai 
crezut urât, îți dai seama cum o să fii! Îl 
apucase brusc o senzaţie cumplită de 
vomă. lInspiră adânc şi se întoarse, 
încercând să se abţină. 

Christie veni imediat lângă el să-l 
susțină. 

— Să mergem mai departe, îl 
îndemnă el. 

Îşi continuară drumul prin 
laboratorul presărat cu dovezile prezenţei 
extratereştrilor. I se lipeau picioarele de 
podeaua plină de sânge sau aluneca pe 
resturi de țesuturi umane. 

Dădură de altă zonă întunecată şi 
încetiniră pasul. Un neon care clipea 
intermitent avea efectul unui stroboscop, 
amplificând imaginea de coşmar a 
laboratorului. Vriess ridică arma lângă el 

întinzându-se să oprească lumina, dar o 
făcu să clipească şi mai rău. 

Se înghesuiseră atâtea echipamente 
aici. Încăperea era plină de găuri şi totul 
era învăluit în această alternanță de 
lumini şi umbre care te călca pe nervi. 

Ripley era la locul ei, în frunte, în 
timp ce cercetau împrejurimile, mergând 
încet, înainte. Johner era cu ochii în 
patru. Monştrii aceia negri, uriaşi puteau 
trece uşor neobservaţi în harababura 
asta: ţevi, birouri, aparatură, şi mai 
multe ţevi. Johner clipi. I se păruse că 
zăreşte o față ascunzându-se printre 
echipamente. Ripley reacționă prima. Se 
întorsese imediat să se uite. Lumina clipi 
din nou. Da, iat-o acolo. O față palidă, 
îngrozită, cu ochii căscaţi de spaimă. 

Şi, în momentul acela, corpul care 
susținea acea față țâşni din 
ascunzătoarea lui. Omul ţinea ceva lung 
în mână. O ţeavă probabil. Se repezi la 
cea mai apropiată ţintă, adică la Ripley, 
şi o lovi în plin. Femeia se dezechilibră, 
luată prin surprindere. 

Christie veni imediat lângă ea şi pară 
cealaltă lovitură. Johner se întoarse şi el, 
zbierând: 

— Lasă arma jos, fir-ai tu să fii! 

Era atât de încordat încât de-abia se 
stăpânea să nu deschidă focul. 
Adrenalina îi pulsa sălbatic în vene. 
Christie, care o proteja încă pe Ripley 
până îşi revenea, zbieră la ei: 

— Potoliți-vă! 

Omul se retrase în ascunzătoarea lui, 
ghemuindu-se din nou. Şi, ca printr-un 
miracol, se aprinseră luminile. Toți 

încremeniră în loc, cu armele îndreptate 
spre ciudatul om. Ripley clătină din cap, 
semn că lovitura n-o afectase prea mult 
şi apoi se ridică. 

— Lasă vergeaua, omule, îi strigă ea 
străinului care tremura din cap până-n 
picioare. 

Omul se zgâi la ei îngrozit. 

— Plecaţi! le porunci el. 

Îi tremura şi glasul. Era clar că 
atacul îi răpise ultimul dram de energie 
pe care-l mai avea. Scăpă bara pe podea, 
uitându-se când la unul când la altul. În 
cele din urmă, îi întrebă cu o voce stinsă: 

— Ce se întâmplă? 

Şi ieşi încet, temător, din 
ascunzătoarea lui. 

Johner îi citi numele de pe haine: 
"Purvis". Fir-ar să fie! Altul pe care l-am 
răpit! 

Christie făcu un pas înainte, 
îpcordat. 

— Ce să se întâmple, Purvis, zise el, 
ne cărăm dracului de pe nava asta 
fantomă! 

Purvis clipi, complet derutat. Asuda 
abundent. Îi ieşea frica prin toți porii. 

— Care navă? întrebă el. Unde sunt? 
Eram în criotubul meu, în drum spre 
Xarem. Urma să lucrez la rafinăria de 
nichel. 

Christie şi Johner se uitară unul la 
altul şi apoi îşi feriră privirile. Purvis 
continuă. 

— Nu înțeleg nimic, m-am trezit şi 
apoi am văzut ceva oribil... M-a sufocat! 

Părea gata să izbucnească în lacrimi. 
Call interveni şi, de data aceasta, Johner 

îi fu recunoscător. 

— Uite ce este, îi spuse ea lui Purvis, 
o să vii cu noi. Este prea periculos pentru 
tine să rămâi aici. 

Johner şi Christie se uitară unul la 
altul şi ridicară din umeri. În fond îi erau 
datori măcar cu atât după ce îl răpiseră, 
deşi nici unul din ei nu ştia că era 
destinat să ajungă hrană pentru 
extratereştri. 

În momentul acela, Ripley se apropie 
de Purvis. Omul se feri, deşi nu-i făcuse 
altceva decât... să-l miroasă? Lui Johner 
nu i se părea că ar avea un parfum 
deosebit. 

— Lăsaţi-l aici, zise Ripley, indiferentă 
ca de obicei. 

— Du-te dracului! Nu lăsăm pe 
nimeni! o repezi Call... 

— Are un embrion înăuntru. Îl miros, 
zise clona, calmă. 

Purvis începu să se agite. Era cu 
nervii la pământ. 

— Înăuntru? Ce am înăuntru? 

Lui Johner i se făcu pielea de găină. 
Purta embrionul monştrilor acelora cu 
dinți de argint! 

— N-am chef să se nască vreo arătare 
din aceea oribilă în preajma mea, îi spuse 
el lui Christie. 

Vriess venise lângă ei. 

— Ne-am asuma un risc prea mare. 

Dar Call nici nu voia să audă. 

— Doar n-o să-l lăsăm aici! 

Ah, Doamne, oare nu renunță 
niciodată la încăpățânarea ei? se întrebă 
Johner epuizat. 

Vriess încercă să-i bage mințile în 
cap. Bună idee, se gândi Johner. Era 
singurul care avea vreo şansă. 

— Credeam că ai venit aici ca să pui 
capăt înmulțirii lor. 

Cuvintele lui merseseră direct la ţintă 
şi o făcură să se întoarcă spre Wren. 

— Nu există un proces prin care să fie 
opriți? 

Christie clătină din cap. 

— Nu avem timp pentru asta! 

Wren refuza să se uite la Purvis. 

— Nu pot face nimic aici. Laboratorul 
a fost distrus. 

Christie îi vorbi blând. 

— Aş putea să-l lichidez fără durere. 
Un glonte în cap şi gata. Cred că ar fi cel 
mai bine. 

Moale ca întotdeauna, se gândi 
Johner, uitându-se la negrul cel solid. 

Call clătină din cap, întristată. 

— Trebuie să existe altă soluție, 
insistă ea. Ce-ar fi dacă l-am îngheţa? 

Purvis se uita când la unul când la 
altul, din ce în ce mai agitat. Apoi se uită 
la pieptul lui. 

— Ce este în mine? 

Îşi îndreptară privirile spre el şi 
Johner îşi dădu seama că se simțeau 
vinovați, inclusiv Distephano. Toţi erau 
vinovați, fiecare în parte. 

— Un parazit, îi răspunse Wren în 
cele din urmă. Un element străin care... 

Ripley făcu un pas înainte. Îşi 
pierduse răbdarea. 

— În pieptul tău este un monstru, îi 
spuse ea, fără ocolişuri. Tipii ăştia, îi 
explică ea făcând semn spre cei de pe 


174 


Betty, ţi-au răpit vasul şi ţi-au vândut 
criotubul celui de aici. 

Zicând acestea, făcu semn spre 
Wren. 

— El a băgat germenul extraterestru 
în tine. În câteva ore o să-ți rupă 
coastele, o să iasă şi tu o să mori. Mai ai 
vreo nelămurire? 

Ce sânge rece are ticăloasa, se gândi 
Johner, plin de admiraţie. 

— Ci... cine eşti? se bâlbâi Purvis. 

— Sunt mama monştrilor, îi răspunse 
ea fără să clipească. 

Apoi se întoarse spre Wren. 
Cercetătorul era vădit îngrozit. Dar nu-l 
băgă în seamă. Se îndreptă spre ieşire. 
Spusese ce avea de spus şi în rest n-o 
mai interesa. Dar Call nu se lăsa. Îl dădu 
la o parte pe Purvis şi le spuse tuturor: 

— Vine cu noi. Putem să-l înghețăm 
la bordul lui Betty. Doctorul o să-l 
trezească după aceea. 

Acum toți se uitau la Wren. 

— Bine, zise el, încuviințând din cap. 

Johner clipi din ochi. Nu-i venea să 
creadă. Ce tupeu avea mucoasa asta! 

— De când primim ordine de la tine? 
zise el, dominând-o cu statura lui. 

— De când te-ai născut fără ouşoare, 
îi spuse ea îndrăzneață. 

Vriess interveni înainte ca Johner să- 
i răspundă: 

— Gata, potoliți-vă. 

Christie se apropie de Purvis şi-i făcu 
semn s-o urmeze pe Ripley. 

— Vino cu noi. Dar, dacă mă superi, 
te împuşc imediat. 

Johner ieşi bombănind din laborator 
împreună cu ceilalți. 


CAPITOLUL IO 


Camera de clonare? Ripley citi ce 
scria pe uşa ultimului laborator pe care 
trebuiau să-l traverseze, dar nu o 
interesa. Era mult prea concentrată. 

Distephano se îndreptă spre una din 
console. 

— Am trecut de sateliții lui Jupiter, le 


spuse el. 
Ripley ştia că această veste ar trebui 
s-o agite, dar instinctul de 


autoconservare îi domina toate reacțiile. 
La fel ca un animal, se gândi ea cu 
amărăciune. La fel ca ei. Încercă să nu se 
mai gândească la extratereştri. Se temea 
să n-o simtă. Oare cât va mai trece până 
vor veni după ea? 

Ajunseră la alt şir nesfârşit de uşi, cu 
etichete pe ele, care nu însemnau nimic 
pentru Ripley. Dar la următoarea uşă... 

Încremeni în loc. 

Era cineva acolo. Cineva. 

În ciuda goliciunii fără margini pe 
care o resimțea de când se născuse a 
doua oară, Ripley trăi pentru prima dată 
fiorul spaimei. Se întoarse spre uşă, 
încordată la maximum. Pe sticlă era un 
semn: l-7 

Se întoarse încet şi se apropie să se 
uite mai bine. Apoi îşi dezgoli brațul şi 
văzu numărul opt, imprimat în carne. 

Mergi mai departe, îşi spuse ea. 
Mişcă-te. Închise ochii şi se cutremură. 
Era ceva cumplit dincolo de uşa aceea şi 
avea în mod sigur legătură directă cu ea. 

Distephano se îndepărtase de consolă 
şi i-o luase înainte. 

— Nu pe aici trebuie s-o luăm, îi 
spuse el amabil. 

Se  apropiase şi Christie, vădit 
îngrijorat de comportarea ei ciudată. 

— Nu avem timp de pierdut, Ripley. 

Nu conta. Puteau să meargă şi fără 
ea. Ştia că trebuia neapărat să intre 
acolo. 

Apăruse şi Wren. Părea la fel de 
îngrijorat ca ceilalți adunaţi în jurul ei. 

— Nu... Ripley! 

Trebuia să treacă pragul acela. 
Deschise uşa şi se opri pentru clipă, 
încercând să se pregătească pentru ceea 
ce ştia că o să vadă. 

Până acum îşi făcuse probleme că era 
lipsită de sentimente umane. lar acum 
simțea că o copleşesc. 

Durere. Groază. Dezgust. Remuşcare. 
Tristeţe sfâşietoare. 

Ceilalți stăteau în uşă descumpăniți, 
dar era clar că nu aveau de gând s-o 
urmeze. 

Ripley se trezi uitându-se la o cameră 
plină de incubatoare. De fapt, acum nu 
mai erau incubatoare. 

Erau unităţi de conservare. Recipiente 
de stocare, dotate cu o tehnologie de vârf. 
Pentru surorile mele. 

În prima era un organism de 
mărimea un făt uman complet dezvoltat. 
Era totalmente deformat, imposibil de 

recunoscut şi plutea în lichidul de 
conservare. Avea o etichetă pe care scria 
Numărul 1. 

Nu este un " lucru ", îşi spuse Ripley, 
ci o ea. Atinse recipientul cu respect şi 
trecu mai departe. 

Celălalt, etichetat drept Numărul 2, 
conținea o ființă de mărimea unui copil. 
Era de asemenea deformat, jumătate om, 
jumătate extraterestru. Avea fața lui 
Ellen Ripley şi capul acela oribil, țuguiat. 
În spate erupseseră excrescenţe dorsale. 
Ripley îşi mişcă umerii. Simţea şi acum 
cicatricele de-a lungul coloanei 
vertebrale. 

Numărul 3 nu avea față, ci doar 
coadă. Şi avea în jur de doi ani. 

Numărul 4 avea vreo patru ani, un 
exoschelet masiv şi o limbă tare, plină de 
colți, ieşind dintr-o față pe jumătate 
umană, care era incapabilă s-o susțină. 

Ripley simţea că-i curge ceva din 
ochi. Îşi atinse obrazul. Era umed. 
Lacrimi? De la un monstru? Fu cât pe ce 
să râdă. 

Numărul 5 ajunsese aproape la 
maturitate. Avea excrescenţe dorsale, dar 
se vedea că erau doar nişte reminiscențe. 
Capul era complet extraterestru, un cap 
de matcă implantat grotesc pe un trup 
diform de femeie. Acum îi curgeau 
lacrimile fără să le poată opri. 

Suntem opt. Dar câte sute sau mii de 
celule nu treceau niciodată de stadiul în 
care se reuneau opt sau şaisprezece 
celule? Cred că ne etichetau doar dacă 
ajungeam la un anumit stadiu, mai 
avansat, de evoluţie. 

Se gândi la toţi cercetătorii care 
lucraseră la celulele ei,  trudind 
săptămână de săptămână, lună de lună, 
an de an. Acum erau toți morți, victimele 
propriei lor creaţii. Dar gândul acesta nu- 
i dădea nici un fel de satisfacție. 

Ajunse la Numărul 6. Era din nou 
chipul ei pe un cap ţuguiat, bizar, dar 
aproape adult. Îi semăna atât de mult! 
Avea mâinile la fel ca ea, cu aceleaşi 
unghii lungi, puternice. Ochii erau 
deschişi. Ochii ei. Vedea... 

Ce? Viitorul meu? Încă un monstru în 
colecţie? 

Înaintă în lumea ei de coşmar. 

Numărul 7 nu se mai afla într-un tub 
de conservare, ci într-o unitate opacă, 
spațioasă, pătrată. Ripley remarcă firele 
electrice care o conectau. Şi nişte aparate 
care înregistrau ceva. 

Se simțea copleşită. 

Nu este un tub, ci o unitate de 
tratament intensiv cu pat hidraulic şi tot 
echipamentul necesar. 

Începu să tremure din cap până-n 
picioare, cu gura deschisă şi ochii măriți 
de spaimă. 

Pe pat era o ființă vie, dacă puteai să 
numeşti viu acest organism. Monstrul 
avea fața lui Ripley pe un cap diform, pe 
care creşteau doar câteva şuvițe de păr 
ondulat, castaniu. Membrele inferioare 
răsucite erau prinse în chingi, iar braţele 
erau străpunse de mii de tuburi care o 
hrăneau şi o ţineau în viață. Ochii 
inteligenţi, umani, o priveau pe Ripley. 

O recunoşteau. 

Sora mea! se gândi Ripley îngrozită. 

Făptura deschise gura şi îşi dezgoli 
colții arginti. Când îi rânji, semn că o 
recunoscuse, i se prelinseră balele 
groase, scârboase. 

Apoi o imploră, rostind doar: 

— Ucide-mă! 

O implora pe singura ființă din 
univers despre care ştia că o să-i 
împlinească această dorinţă. Lacrimile 
curgeau  şiroaie pe fața lui Ripley. 
Monstrul se răsuci, ca şi când ar fi 
încercat s-o convingă. 

Ripley se dădu înapoi, îngrețoşată. 
Scoase un strigăt şi începu să suspine. 
Call veni repede lângă ea. Ţinea în mână 
ceva mare, o armă care i se părea 
familiară. 

— Este un aruncător de flăcări, îi 
spuse fata, pe un ton blând. L-a găsit 
Distephano într-o cutie cu armament. 

Ripley îşi şterse lacrimile. Parcă mai 
văzuse aşa ceva, îşi spuse ea. Se întoarse 
şi aruncă o ultimă privire surorii ei. 
Monstrul din pat se zbătu din nou, 
deschizându-şi gura obscenă din care 
curgeau şiroaie de salivă pe bărbie şi 
haine. Ochii spuneau tot ce creierul ei 
torturat nu era în stare. 

Ripley încărcă arma şi trase în 
creatura dințoasă. Încercă să nu ia în 
seamă  urletele cumplite, inumane şi 
trase încă o dată şi încă o dată, până topi 
recipientul, tuburile şi distruse tot. 

Apoi începu să se dea înapoi, cu 
arma în mână. Era uşurată. Simţea că 
făcuse ce trebuie. Trase din nou, 
doborând fiecare recipient pe care-l 
întâlnea în cale. Se declanşă alarma şi 

nava încercă să se apere, dar se pare că 
sistemul de pulverizare nu avea apă, aşa 
că incendiul provocat de Ripley nu putea 
fi oprit. Incubatoarele explodau 
împrăştiind sticlă şi oţel în timp ce ea se 
retrăgea. 

Se opri doar când laboratorul se 
transformase într-o masă topită 
fumegândă, şi arma rămase fără muniție. 
Pe urmă lăsă aruncătorul de flăcări la 
uşă şi-l închise. 

I se uscaseră lacrimile. Fuseseră 
înlocuite de o hotărâre ucigaşă, de 
nezdruncinat. 

Se întoarse spre Wren. 

Cercetătorul se dădu înapoi, 
uitându-se în jur disperat. Dar ceilalți, 
care zăriseră câte ceva din ororile din 
laborator, se îndepărtară, dându-i de 
înțeles că nu avea scăpare. Doar Call 
interveni când Ripley începu să se 
apropie de doctor. 

— Nu face asta, Ripley, îi spuse ea. 

Încremeni în loc şi, în momentul 
acela se simți copleşită de oboseală. 

— Ce să nu fac? murmură ea 
dezolată. 

Toţi  răsufiară uşuraţi. Wren se 
luminase la față, ba chiar avu tupeul să 
se arate triumfător. 

Dar, în momentul acela, Call se 
întoarse spre el şi-i trase un pumn în 
bărbie, cu toată puterea. Cercetătorul se 
prăbuşi la picioarele lui Ripley. 

Clona se uită în ochii femeii şi se 
priviră cu subințeles. Simţea că exista 
ceva între ele, ceva greu de definit. 

— Asta să nu faci! zise Call, 
referindu-se la pumnul care-i îndoise 
mâna. 

Apoi o porni pe hol, fără să se uite la 
cercetătorul căzut. 

Dar Ripley se uită la el. Dusese mâna 
la falcă şi clătină din cap. Christie se 
aplecă spre el, de parcă s-ar fi temut ca 
Ripley să nu se răzgândească. 

— O meritai, doctore, îi spuse negrul. 

Vorbele lui o amuzară. Îşi luă din 
nou arma ei şi porni după Call. În spatele 
ei, îl auzi pe Johner spunându-i lui 
Christie apropo de laboratorul în flăcări: 

— Mare brânză. A irosit o grămadă de 
muniție. 

Dar negrul se mulțumi doar să salte 
din umeri şi-l ajută pe Wren să se ridice 
în picioare. 

— Haideţi să mergem înainte să apară 
cineva să vadă ce-i cu atâta zgomot. 

— Eu unul nu pricep nimic, bombăni 
Johner. Trebuie să fie vreo şmecherie 
muierească. 


După ce lăsară în urmă laboratorul, 
rămaseră în beznă, în timp ce Distephano 
deschise un chepeng în podea. Christie 
observă că există o lumină de avarie în 
cabina ascensorului, dar nu suficientă ca 
să se vadă bine. 

— Trebuie să coborâm, le spuse 
soldatul, deşi era cât se poate de evident. 

Christie se întoarse spre infirm. 

— Va trebui să renunți la scaun, 
Vriess. 

— Ştiu, îi răspunse el, obosit, trăgând 
nişte sfoară dintr-un compartiment 
secret. 

Când o porniră din nou, negrul îi 
spuse lui Vriess: 

— Vom face aceleaşi manevre ca la 
Kawlang, nu-i aşa? 

Infirmul râse amar. 

— Ca-n vremurile bune. 

Christie zâmbi şi el. Atunci crezuseră 
că n-o să mai scape. Era cea mai 
cumplită experiență pe care o trăiseră 
vreodată. 

Dar acum, în timp ce stătea aici, pe 
culoarul navei Auriga, îşi dădu seama că 
peripețiile de la Kawlang erau un picnic 
în comparație cu ce aveau de înfruntat 
aici. 


Call sări de pe scară şi se trezi în 
interiorul turnului de răcire. Apa îi 
ajungea până la genunchi şi se întreba de 
ce. Distephano şi Johner i-o luaseră 
înainte şi stăteau spate în spate în apă, 
cu armele pregătite. Acum îi făcură semn 
să înainteze, în timp ce coborau şi 
ceilalți. O porni spre capătul încăperii, 
unde stătea Ripley. Femeia se uita la 
mâinile ei. Îi tremurau după incidentul 
din laborator. I se citea durerea pe față. 
Avea ochii roşii. Pe Call o deranja s-o 
vadă aşa. Îşi tot spunea că Ripley nu era 
o ființă umană, că nu putea să simtă 
nimic. Şi acum trebuia să accepte 
realitatea. Ripley era la fel de umană ca 
ea. Avea aceleaşi trăiri şi sentimente. 


183 


Se opri lângă ea. Se simțea 
stânjenită, dar trebuia să spună ceva. 

— Nu-mi pot imagina ce ai simţit. 

Ripley o privi sumbru. 

— Nu, nu poti, într-adevăr. 

Call se întoarse şi se uită de jur- 
împrejur. Încăperea întunecată, plină de 
țevi, era inundată. Nivelul apei se ridica 
constant. Apa se revărsa din tavan, din 
tevile de răcire. Se adunaseră cu toţii. La 
semnalul lui Christie, o porniră mai 
departe, prin apa care le ajungea până la 
genunchi. 

Toţi erau cu ochii în patru, iar 
această alertă îi epuiza. Call observase ce 
încordați erau Johner, Hillard şi Purvis. 
Christie înainta fără probleme prin apă, 
deşi îl căra pe Vriess. Stăteau spate în 
spate. Infirmul se legase de negru cu 
funia ascunsă în scaunul lui. Şi Vriess 
era atent la tavan. 

— Apa vine probabil de la rezervoarele 
de răcire, zise el. Cred că a dat cineva 
drumul la valvă. 

— Urâţii n-ar fi fost în stare de aşa 
ceva, zise Johner, dar apoi adăugă 
ezitând: Sau ar fi fost? 

Hillard părea derutată. 

— La ce le-ar folosi? 

Continuau să înainteze prin apă. 
Când ajunseră la un perete, se opriră. 
Dăduseră de un chepeng şi o scară care 
duceau la ultimul nivel. Chepengul era 
încă deschis, dar complet inundat. 

— Ne aflăm în partea cea mai joasă a 
navei, le spuse Wren. Această zonă a fost 
blocată. Va trebui să coborâm pe scara 
aceea, să străbatem un culoar şi să 

urcăm un puț scurt, de vreo douăzeci şi 
cinci de metri. 

Call îşi dădu seama că se referea la 
douăzeci şi cinci de metri sub apă. 

Christie se întoarse: 

— Eşti gata să te uzi, amice? 

— Da, sigur, râse Vricss. 

Johner se uită în jur. 

— Nu-mi place. 

— Eşti sigur în privința distanței? îl 
întrebă Hillard pe Wren. 

Doctorul încuviință din cap. 

Christie nu părea prea încrezător. 

— Ar trebui să trimitem pe cineva 
înainte. Ce zici, Ripley? 

Call se încruntă la Christie, dar 
Ripley se apropie de chepeng. 

— Nu-mi place, zise ea. 

— N-are ce să-ți placă. 

Clona ridică din umeri. 

— Bine, zise ea resemnată şi apoi 
trase aer în piept şi se scufundă. 

Probabil că rezervoarele  secaseră, 
pentru că şuvoiul de apă se oprise. Mai 
picura doar puţin. Nimeni nu scotea o 
vorbă. Stăteau toți nemişcaţi şi se uitau 
la chepengul pe unde dispăruse Ripley. 
Cât timp o să-i ajungă aerul? 

Distephano, care stătea lângă Call, 
scoase o carcasă de protecţie din punga 
de piele prinsă de curea şi o puse pe 
cilindrul armei sale. Christie îl urmărea 
atent. 

— Ar trebui să-mi urmezi exemplul, îi 
spuse el negrului şi fratelui siamez al 
acestuia. 

Christie îi arătă arma. 

— Sunt de unică folosință. Rezistă. 

Distephano se arătă interesat. 

— De unică folosință? Am auzit de 
ele. Câte focuri poţi să tragi? 

— Douăzeci. 

Piratul şi soldatul îşi găsiseră un 
element de interes comun. 

— Chiar şi cele de calibru mic sunt 
destul de eficiente. 

Distephano încuviinţă din cap, plin 
de admiraţie. 

— Grozav! 

Christie continuă cu explicaţiile. 
Simțea că această conversaţie îl ajuta să 
se relaxeze. 

— Sunt bune pentru pirați. Pentru că 
le arunci după ce-ţi faci treaba. Ştii, 
nimănui nu-i place să-şi arunce arma! Te 
simți legat de ea. 

Dar negrul îşi dădu seama că 
Distephano n-avea de unde să ştie. 
Mersese prea departe. Era un soldat de 
carieră, animat de principii patriotice şi 
alte rahaturi de acest gen. 

Se lăsă o linişte stânjenitoare. Nu 
mai aveau ce să-şi spună. Vriess studia 
tavanul. 

Acum Call nu mai auzea decât 
picuratul apei.  Agitată, din cauza 
îndelungatei absenţe a lui Ripley, băgă 
mâna în apa rece şi îşi şterse fruntea. 

Şi, în momentul acela, în spatele lor, 
se auzi un bolborosit. Toţi se întoarseră 
încordați, gata să tragă. Trecură câteva 
secunde, fără să se întâmple nimic. Se 
răsuciră la loc, spre chepeng. 

Dar, peste câteva secunde, Ripley 
apăru brusc în fața lor, făcându-i să 
tresară. Trăgea aer în piept, gâfâind. 

— S-a blocat o uşă la douăzeci de 
metri mai înainte, le spuse ea, când îşi 
regăsi glasul. Mi-a luat ceva timp s-o 
deschid. Nu am mers mai departe, dar 
sunt sigură că mai era puţin până la 
suprafaţă. 

Call se uită la ceilalți. 

—-Cred că nu este nevoie să vă spun 
să trageţi aer adânc în piept? 

Câţiva dintre ei zâmbiră. 

— Christie, când ajungem la 
suprafață, te-aş ruga să nu-ți tragi un 
pumn în spate, îi spuse Vriess. 

Negrul chicoti şi apoi se scufundară 
unul câte unul după Ripley. 


Hillard şi Johner se scufundară 
ultimii. Sub apă nu se vedea mai nimic. 
Deşi era limpede, nu funcționau destule 
lumini pe culoar, aşa că vizibilitatea era 
redusă. Lui Hillard nu-i plăcea deloc, deşi 
se îndoia că i-ar fi plăcut mai mult dacă 
ar fi fost viu luminat. Culoarul era larg şi 
de aceea părea şi mai întunecat. Se uită 
la Wren care înota înaintea ei către capăt. 
Nu avea încredere în el şi era avantajat 
față de ceilalți, pentru că ştia configurația 
navei. 

Dădură un colț. Mai era destul până 
la suprafață. Hillard începuse să simtă o 
apăsare în plămâni. Trebuia să ia aer, 
dar se abținu. Johner înota câineşte 
lângă ea. La un moment dat se uită 
înapoi o dată şi încă o dată. Încetinise. 
Hillard se uită şi ea. 

Şi fu cât pe ce să deschidă gura. Doi 
extratereştri înotau furibund după ei, 

agili ca nişte ţipari. Cozile îi ajutau să 
înainteze fără efort. 

Johner căscase ochii îngrozit. Îşi 
încarcă repede arma şi trase. Forța 
impactului îl proiectase înapoi. Proiectilul 
înainta prin apă spre monştri, se înfipse 
în pieptul unuia şi-l lichidă imediat, 
scoțând un sunet înfundat. Dar cel de-al 
doilea îşi continuă înaintarea. 

Bărbatul era îngrozit. Țâşni prin apă 
ca o rachetă, trecând pe lângă Hillard şi 
Ripley, care se întoarse mirată şi văzu 
monstrul. Acum îl observaseră şi ceilalți 
şi panica se dezlănțui. Doar Ripley îşi 
păstrase cumpătul. Îi făcu semn lui 
Hillard să se mişte mai repede, de parcă 
femeia ar fi avut nevoie de îndemnul ei. 

Nu are nici un fel de probleme sub 
apă. Parcă nici n-ar avea nevoie să 
respire! se gândi Hillard, dând din 
picioare îngrozită. Presiunea din piept era 
din ce în ce mai insuportabilă. Îi venea să 
urle, Aer! Aer! Dati-mi aer! 

Femeia îşi dădu seama că Purvis şi 
Distephano luaseră apă. Se sufocau 
terorizați de apropierea monstrului. 

Ripley le făcea semn tuturor să se 
grăbească şi Hillard îşi dădu seama că 
ceilalți se îndepărtau tot mai mult de ea. 
Rămăsese în urmă. 

Nu mai pot! Trebuie să respir. 
Arătarea aia o să mă prindă! 

Încercă să nu se gândească la asta, 
să se grăbească, dar făcu greşeala să se 
uite înapoi. 

Era atât de aproape! La numai două 
lungimi de braţe de ea. Îşi dezgolise colții 
şi Hillard avu impresia că lumina palidă 

din această lume subacvatică de coşmar 
se reflecta în dinții strălucitori ai 
monstrului. Îi văzu coada mişcătoare. 

O cuprinse panica şi luă o gură de 
apă. NU! Dădea din picioare cu disperare. 
Degete puternice o apucară de gleznă. 
Țipă fără să vrea, eliberându-şi tot aerul 
din plămâni, şi apoi inspiră adânc, 
căutând cu disperare aerul atât de 
necesar să-i alimenteze strigătele de 
ajutor. Dar, în loc de aer, intră apă. Braţe 
uriaşe, solide îi cuprinseră picioarele, 
talia, corpul, până fu prinsă în 
îmbrățişarea morții. Se zbătea inutil, 
privindu-i pe ceilalți cum se 
îndepărtează, dar renunță peste câteva 
clipe şi se lăsă în voia iubitului ei 
subacvatic. 


Hillard nu mai este! îşi spuse Call 
când trecu de uşă şi văzu lumina 
dătătoare de speranțe a cabinei 
ascensorului. Câţi or să mai cadă pradă 
acestor monştri? O să-i lichideze pe rând, 
până nu mai rămânea nici unul? Această 
navă se îndrepta spre Pământ. Oare nu 
se putea face chiar nimic? 

Doar n-o să-şi piardă speranţele 
tocmai acum. 

Ia-o pe rând. Mai întâi să ieşi din apă 
şi să tragi aer în piept! 

Dădu tare din picioare, propulsându- 
se spre suprafață. Dar înainte să dea de 
aer, se lovi cu capul de ceva tare, flexibil 
şi transparent. 

Ce-o mai fi şi asta? 

Împinse cu toată puterea, dar cedă 
prea puţin. Aerul se afla la numai câțiva 
centimetri. Era probabil vreo substanță 
împrăştiată de extratereştri, vreo pânză 
transparentă. Dar la ce le folosea? Call se 
zbătea, gata să se sufoce. 

Ceilalți erau acum lângă ea şi 
încercau împreună să străpungă pânza. 
Unii se prinseseră în ea, epuizându-şi 
ultimele puteri. 

La douăzeci de metri depărtare era 
un ascensor. Îi vedea partea de jos, 
strălucitoare ca o oglindă. Şi, în clipa 
aceea le văzu reflectându-se pe suprafața 
lucioasă a liftului. Erau mai multe ouă 
înşirate de-a lungul marginii. 

Call nu se mai gândi ce-o aştepta mai 
departe, ştia doar că o să moară cu toții 
dacă nu dădeau de aer. Îşi scoase cuțitul 
ascuns în mânecă. Deşi pe jumătate 
topită, lama mai era încă ascuţită. Înțepă 
plasa şi făcu o mică gaură. Apoi începu s- 
o lărgească centimetru cu centimetru. 
Johner şi Christie îşi băgară mâinile lor 
uriaşe, trăgând cu disperare, dar nu voia 
să cedeze. 

Distephano nu mai rezistă. Leşinase 
în apă. Şi undeva, în spatele lor, se 
apropia monstrul... 

Deodată, Ripley îşi croi drum printre 
ei, apucă pânza cu amândouă mâinile şi 
o sfâşie. leşiră toți la suprafaţă, cu gurile 
deschise, tuşind şi trăgând aer în piept. 
Şi clona avea nevoie de aer, constată 
Call, iar acest fapt o apropia mai mult de 
semenii ei, oamenii. Fata deschise ochii 
şi se uită la partea de jos a ascensorului, 
constatând cu uimire că un ou începea 

să se deschidă. Ceva grotesc, cu mai 
multe picioare, țâşni din el. Şi înainte ca 
vreunul dintre ei să apuce să reacționeze, 
ateriză direct pe fața lui Ripley. Purvis 
scoase un strigăt răsunător când femeia 
căzu în apă. Call încercă s-o urmărească 
din priviri, dar dispăruse deja, luptându- 
se în adâncuri cu arătarea de pe faţa ei. 

— Fir-ar dracu' al dracului! şuieră 
Johner. 

Pe suprafața ca de oglindă a 
ascensorului începuseră să se deschidă 
alte ouă, din care ieşeau nişte creaturi la 
fel de hidoase. 

— Este o cursă! zbieră Johner. Ne-au 
întins o cursă. Înapoi, înapoi, scufundați- 
vă! 

Toţi ceilalți îi urmară exemplul, fără 
să ezite nici o clipă. 

Ce cursă diabolică, se gândi Call. Îşi 
dăduse seama despre ce era vorba. Nu 
avem de ales: fie străpungem pânza şi 
inspirăm aerul, fie ne sufocăm sub apă. 
Orice am face, vom fi victimele lor. 

Când se văzură din nou sub apă, se 
uitară în jur disperaţi. Call n-o mai vedea 
pe Ripley, dar îl simţea pe extraterestrul 
care o omorâse pe Hillard înaintând spre 
ei. lar acum, când îi văzuse în apă, 
începuse să se grăbească. 

Christie se uita în aceeaşi direcție. 
Apoi se întoarse spre ouăle care-i 
aşteptau gata deschise. Negrul apucă 
aruncătorul de grenade. Totul se petrecea 
în linişte. Doar apa clipocea în jurul lor. 
Christie îşi regla raza de acțiune a armei 
sale şi trase direct în ouă. 

Grenada despică apa, se lovi de o 
țeava din tavan şi apoi căzu peste un ou. 
Explozia răsunătoare tulbură apa. Acum 
Christie trăgea încontinuu, grenadă după 
grenadă. Acest tir susținut distrugea 
ouăle unul câte unul, împrăştiind 
monştrii-păianjen în toate părțile. Apoi le 
făcu semn că se terminase şi puteau ieşi 
la suprafață. Nu mai exista nici un 
pericol. Cel puţin deocamdată. 

Call vedea şi acum extraterestrul 
apropiindu-se. Se pare că se uita la ceva, 
dar la ce? Şi unde era Ripley? 

Fata simţea că nu suporta gândul s-o 
piardă pe Ripley, mai ales din cauza 
acestor monştri oribili. După ce ieşi la 
suprafaţă şi-i ajută pe Christie şi Johner 
să tragă trupul lui Distephano, care 
leşinase, strigă pe Ripley, până când 
Vriess îi spuse să tacă din gură, dacă nu 
voia să atragă tot infernul pe capul lor. 

Call îşi muşcă buza şi se supuse. I se 
umeziseră ochii. Şi, ca să uite de necazul 
ei, începu să-l apese pe piept pe 
Distephano, încercând să-i scoată apa 
din plămâni. 

— Fiţi atenţi, le spuse Christie. 
Arătarea aia vine după noi. Trebuie să 
urcăm scara cât mai repede. 

Fata se uită la cabina ascensorului şi 
văzu scara care ducea până în mijlocul 
navei. Distephano tuşea, semn că îşi 
revenise. Vriess, care nu se dăduse jos 
din spatele lui Christie, o atinse pe umăr. 
Se uită la el. I se citea pe față ce simțea 
pentru femeia clonată. 

—  Linişteşte-te, Call, îi spuse el, 
blând. Ajunge. Soldatul se simte bine. 

Trebuie să mergem mai departe. 
Incuviință din cap fără să vrea şi-i 
urmă, aruncând o ultimă privire în urmă. 


Ripley smulse embrionul de pe fața 
ei. Creatura încerca să-şi vâre tubul de 
implantare în gura ei. Nu reuşi să treacă 
de bariera dinţilor ei, dar asta nu-l opri, 
pentru că avea un singur ţel în viaţă, un 
singur scop şi se căznea să-l realizeze 
chiar în timp ce femeia îi sfâşia 
picioarele. 

Luptând din toate puterile, se 
aşezase pe jos, sfâşiind monstrul. Îi 
distrusese deja picioarele, dar îi rămăsese 
coada încolăcită de gâtul ei. 

Cu un suprem efort, o apucă cu 
dinții şi o smulse, reuşind s-o 
îndepărteze. Dar îi luă un strat de piele 
când se desprinse de la gâtul ei. După ce 
scăpă de greţoasa ființă, începu s-o rupă 
în bucăți, cu o furie dezlănțuită. Dar, de 
îndată ce se convinse că scăpase de 
creatură, îşi dădu seama că 
extraterestrul care-i urmărise pe sub apă 
o ataca la fel de înverşunat. 

Fără să ezite nici o clipă, se ridică şi 
se propulsă în sus, învolburând apa. De 
îndată ce ieşi la suprafață, mâini 
puternice o ridicară repede. Trase aer în 
piept şi se uită surprinsă la fața îngrozită 
a lui Johner. 

— Era la doi paşi în urma mea! 
exclamă ea. 

— Atunci să ne grăbim, zise el, 
împingând-o spre scară. 

Se întoarse şi văzu extraterestrul 
scoțând capul din apă exact când reuşi 
să se agațe de scara formată din nişte 
bare de metal în jurul unui stâlp. Ea şi 
Johner se străduiau să-i ajungă din 
urmă pe ceilalți. 

Dar, când se uită din nou înapoi, 
constată cu uimire că monstrul se 
scufundase la loc. Oricum, nu avea rost 
să se bucure degeaba. Trebuiau să fie la 
fel de atenți. Se mira că era atât de 
agitată, dar apoi îşi dădu seama că voia 
să-i dea de ştire lui Call că nu păţise 
NIMIC. 


Call nu se miră când Wren ajunse 
primul la coridorul unde trebuiau să se 
târască. Distephano le spusese care era 
etajul şi cercetătorul avusese grijă să fie 
primul. Dar lui Call nu-i mai păsa. 
Trebuiau să se îndepărteze toți cât mai 
mult posibil de extraterestru. Şi dacă 
Wren ştia cum să deschidă uşa, cu atât 
mai bine. 

Doctorul se balansa pe puntea 
îngustă, lângă uşa de acces, când fata se 
cațără lângă el. Wren se tot uita în jos, la 
ceilalți, care erau încă pe scară şi tot 
introducea nişte numere codificate la 
consola minusculă din perete. 

— Mai repede! îl îndemnă Call. 

Din locul unde era, nu vedea dacă 
extraterestrul îi mai urmărea sau nu. 

— S-a blocat, zbieră Wren, dând cu 
pumnul în consolă, enervat. La dracu'! 
Dă-mi arma! 

Întinsese mâna spre ea fără ca măcar 
s-o privească, aşa cum face orice chirurg 
când vrea un instrument. Call se uită din 
nou în jos, regretând că nu vedea ce se 
întâmpla, şi-i dădu arma mică pe care i-o 
dăruise Vriess. Nu se gândise nici măcar 
pentru o secundă dacă era bine sau nu 
ce făcea şi se trezi deodată cu ţeava 
îndreptată spre ea. 

Cum am putut să fiu atât de proastă? 
se gândi ea dezgustată. Fusese prea 
preocupată de dispariția lui Ripley şi 
atacul extraterestrului. Doctorul avea o 
expresie satisfăcută când apăsă pe 
trăgaci. Proiectilul i se înfipse direct în 
piept şi fata îşi astupă rana cu amândouă 
mâinile, privindu-l şocată pe Wren. Îi 
amorțiseră extremităţile, creierul încetase 
să mai transmită comenzi şi fiecare organ 
din corpul ei lupta cu disperare să 
trăiască. Înainte să leşine, simţi că se 
prăbuşeşte în gol. Îl auzi ca prin ceaţă pe 
Vriess strigând "NUUUU!' când trecu în 
cădere pe lângă el, Christie, Johner şi 
Ripley... 

Ripley? Ripley? Ai reuşit să...? Apoi 
căzu în apă, plutind pe lângă 
extraterestrul care o privi cum se afundă 
fără să facă nici un gest. 

Ultimul ei gând conştient fu, Ripley a 
reuşit să scape. A reuşit. 


Femeia clonată o privi pe Call cum 
alunecă pe lângă ea şi încremeni în loc, 
şocată. O urmări până căzu în apă şi 
trecu pe lângă extraterestrul de la 

suprafață. Imaginea aceasta îi trezise o 
amintire care nu-i dădea pace. 

O fetiță blondă, mergând prin apă 
până la talie şi strigând-o pe nume. 

— Ripley! Ripley! 

Se repezise să salveze fetița, s-o 
apere de monştri. Se angajase într-o cursă 
contracronometru. 

— Vin! Nu te lăsa! Vin! 

Dar când ajunsese acolo, în apă, nu 
mai era nimic. Doar capul unei păpuşi de 
plastic care se scufunda sub valuri, la fel 
cum se scufunda Call acum. Îşi amintea 
că zbierase şi suspinase: 

— Trebuie s-o salvez! N-o să-i las s- 
o ucidă. Nu, n-or s-o ucidă... 

Îşi amintea că plânsese, îşi amintea 
de nişte sentimente atât de puternice 
încât o sfâşiau, aceleaşi sentimente pe 
care le trăise în laborator, când îşi văzuse 
surorile. 

Urmări trupul lui Call până dispăru, 
cu gândul la capul păpuşii de plastic. 

Apoi îşi ridică privirile şi se uită la 
Wren. Wren care o crease în folosul lui, 
care o ucisese pe Call cu sânge rece. Mai 
rece decât al extratereştrilor. Cel mai rece 
sânge! Doctorul introducea din nou 
coduri în consolă. Ripley îşi analiză 
sentimentele şi se repezi pe scară, 
trecând pe lângă Johner, Purvis şi 
Distephano, pe lângă Christie şi Vriess. 

Infirmul începuse să zbiere isteric. 

— Wren! Ticăloşiile! Nemernicule! 

Începuse să tragă ca un nebun, dar 
poziția în care stătea nu-l avantaja. 
Gloanţele plouau în jurul cercetătorului 
dar, în momentul acela, uşa se deschise 

şi bărbatul dispăru înăuntru, exact când 
Ripley ajunse în prag. 

Se năpusti spre el şi îşi băgă degetele 
între cele două uşi dar, până la urmă, fu 
nevoită să renunțe. Femeia  zbieră 
furioasă şi începu să bată în uşă. 

Ceva o făcea să se întrebe dacă nu 
cumva era de preferat indiferența care o 
caracterizase până acum. 


— Vriess! îi strigă Christie celui din 
spatele lui. Vriess! Nu mai trage, omule! 
O să loveşti pe unul dintre noi! încetează! 

Vorbele lui reuşiră să-l calmeze. 

— La dracu', Christie, ticălosul ăla a 
ucis-o pe Annalee. Pe micuța Annalee. 

— Da, omule, era o fată pe cinste, îmi 
pare rău. 

Vriess tremura în spatele lui. Negrul 
spera că n-o să izbucnească în plâns. L- 
ar fi impresionat şi pe el şi era exact ce le 
mai lipsea. Deodată îl simţi încordându- 
se. 

— La dracu, Christie! Mergi mai 
departe, haide! 

Negrul se întoarse exact la timp să 
vadă extraterestrul sărind din apă direct 
pe scară. Începuse să se cațere ca o 
maimuţă. Doamne, ştia să şi meargă! 

Christie începu să urce scara cât 
putea de repede. 

— Fă ceva, îi strigă el lui Vriess. 

— Mi s-a blocat arma, fir-ar să fie. 

Christie încercă să tragă în 
extraterestru, dar nu prea avea cum, cu 
Vriess în spate. Gloanţele trecură peste 

capul monstrului şi se loviră de peretele 
opus. 

Extraterestrul se cățără mai sus şi 
apoi se opri. Christie se uită la el. 
Căscase botul şi scuipă spre ei un 
cocoloş de venin, ca o cobră scârboasă. 
Țintise perfect, direct în ochiul drept al 
negrului. Şocul şi arsura cumplită erau 
atât de neaşteptate încât Christie scoase 
un strigăt şi alunecă de pe scară. Cei doi 
se  prăbuşiră spre animalul care-i 
aştepta. La un moment dat se opriră 
brusc şi Christie îşi luă mâinile de pe 
față, încercând să se gândească şi la 
altceva în afară de propria lui agonie. 
Vriess reuşise să se prindă de scară, în 
cădere. Trunchiul infirmului era foarte 
puternic, mult mai puternic decât ai fi 
crezut, dar oare era suficient de puternic 
să-i susțină pe amândoi? încercând să se 
concentreze asupra situației limită în 
care se aflau şi să uite de acidul care îi 
săpa ochiul, Christie îşi dădu seama că 
acum el devenise o povară pentru Vriess. 
Era jalnic. 

Vriess reuşise să se prindă cu o 
mână, dar Christie văzu cu ochiul 
sănătos că picioarele îi atârnau deasupra 
capului monstrului. Infirmul încercă să-i 
tragă în sus pe amândoi dar, în 
momentul acela, extraterestrul întinse 
mâna şi-l apucă de picior pe negru. 
Christie gemu când simți  scârboasa 
atingere. Ştia ce însemna. Îl aştepta 
soarta lui Elgyn şi a lui Hillard. 

Extraterestrul începu să tragă. Avea 
o putere cât cinci oameni, poate chiar 


198 


zece. Christie îl auzi pe Vriess gemând. 
Se agățase cu disperare de scară. 

Christie îşi aminti deodată de 
Kawlang. 

. când se aplecase asupra lui Vriess 
într-o mlaştină oribilă şi văzuse schija 
înfiptă în coloana lui vertebrală. Parcă îl 
auzea şi acum gemând: 

— Pleacă de aici! Lasă-mă! O să muriti 
cu toţii, dacă nu mă lăsaţi! 

Dar Elgyn îl repezise: 

— Mai taci dracului din gură, Vriess! 

Şi-i făcuse semn lui Christie. Îşi 
amintea că Hillard îl legase de spatele lui, 
în timp ce Johner bombănea: 

— Dacă o să crăpăm cu toții din cauza 
ta, ticălosule, jur că n-o să ai linişte pe 
lumea cealaltă. 

Aproape scăpaseră când nimeriseră 
într-o ambuscadă şi Johner se alesese cu 
cicatricea pe care o avea pe faţă. Îl 
învinuia pe Vriess că rămăsese desfigurat 
şi de atunci nu-l mai avea la inimă. 

Dar acum Christie nu-şi amintea 
decât că îi tot spunea: 

— Vriess, să nu mori, omule. Trebuie 
să-mi păzeşti spatele. Ai grijă ce faci! 

Ce repede mergea mintea când nu 
era timp de pierdut. 

Extraterestrul îl trase din nou de 
picior, fără să depună prea mare efort. 
Negrul era convins că monstrul se juca 
cu ei. Vriess de-abia se mai ținea. 

Acum este rândul meu să-ți păzesc 
spatele, se gândi Christie. Dar cred că nu 
prea mai avem nici o şansă, amice. Ah, 
niciodată nu m-a durut ceva atât de rău! 


199 


Extraterestrul îl trase şi Vriess gemu. 
Christie simți cum mâinile partenerului 
lui erau gata să se desprindă. 


Lui Johner nu-i veni să creadă când 
îl văzu pe Vriess apucându-se de scară şi 
oprindu-le căderea. Fusese o mişcare 
uluitoare, dar se pare că infirmul şi 
Christie nu mai aveau nici o şansă. 
Monstrul se juca cu ei. Johner citi groaza 
întipărită pe fața lui Vriess, în timp ce 
lupta pentru viața lui şi a prietenului 
său. 

Fără să stea pe gânduri, îşi luă arma. 
Apoi îşi prinse genunchii de scară, se 
lăsă pe spate şi trase în capul 
monstrului. Gloanţele se înfipseră în 
țeasta solidă, oribilă. Timp de o fracțiune 
de secundă nu se auzi nimic, dar apoi 
capul arătării explodă împrăştiind sânge 
şi ţesuturi în toate părțile. Când atinse 
scara, începu să sfârâie, dar se pare că 
Vriess şi Christie reuşiseră să scape. 

— Te-am nimerit, ticălosule! strigă 
Johner şi apoi începu să se caţere. 

Dar, în momentul acela, se trezi față- 
n față cu ceva oribil. Fu cât pe ce să cadă 
pe spate când văzu pânza scârboasă, ca 
de păianjen, cu o creatură uriaşă în 
mijloc. 

Urlând, ridică din nou arma şi trase, 
spulberând insecta. Apoi, când îşi dădu 
seama ce făcuse, se agăță de scară, 
tremurând din tot corpul. 

— E mort? gemu Vriess, agăţat de 
scară. 

— Da, e mort toată ziua, îi răspunse 
Christie, torturat de durere. 

Deşi era sfâşiat de o durere 
insuportabilă, simțea animalul fără viață 
care atârna de piciorul lui. Nu avea cum 
să-l desprindă. Se clătina în gol. Vriess 
nu mai avea cum să reziste mult. Se 
aflau într-o situație limită. 

Probabil că infirmul se uitase în jos şi 
îşi dăduse seama ce se întâmplă. 

— Ah, fir-ar să fie, murmură el. 

Şi camarazii lor de sus văzuseră mai 
mult ca sigur. Îl auzea pe Distephano 
înjurând şi pe Ripley zbierând. Dar chiar 
dacă o porniseră spre ei, tot nu aveau 
cum să ajungă la timp. Christie ştia ce 
avea de făcut. 

Îşi scoase cuțitul din buzunarul de la 
piept. 

— Nu, Christie, nu, fir-ar să fie! 
răsună urletul lui Ripley. 

Ca să vezi, se gândi el, în timp ce 
băgă cuțitul sub sfoara care-l lega de 
Vriess. Nu mi-am imaginat că ştie cum mă 
cheamă. 

Vriess simți ce avea de gând 
prietenul lui. 

— Christie, ce dracu'... Nu! Nuuuu! 

Nu mai zbiera omule, păstrează-ți 
puterile, se gândi negrul, enervat. Era 
atât de slăbit de durere şi de greutatea 
care-i atârna de picior, încât de-abia avea 
putere să taie legăturile. Dar trebuia s-o 
facă. Altfel mureau amândoi. Închise 
ochii şi făcu un ultim efort. 

Îşi auzi numele strigat de toți când 
cedă funia. Christie şi extraterestrul se 
prăbuşiră în gol, lovindu-se de bare şi 
țevi metalice, înainte să cadă în apă. 


După ce scăpă de greutatea 
prietenului său şi a monstrului, Vriess se 
prinse cu toată puterea de scară. Christie 
murise ca să-l salveze. Nu putea să 
renunțe. Ar însemna să-şi bată joc de 
ajutorul lui. Deşi se întreba ce rost avea 
să mai continue? Pieriseră atâția! Elgyn. 
Hillard. Call. Şi acum, Christie. 

Ah, Christie se jertfise pentru el. Îi 
era dator să trăiască. Să dea un sens 
sacrificiului său. 

Urcă scara, cu un suprem efort de 
voință, plângând tot timpul. 


CAPITOLUL 11 


Ripley se ghemuise în spaţiul îngust 
din capul scării şi se gândea ce era de 
făcut. Sacrificiul lui Christie, imediat 
după moartea lui Call, o zguduise. Dar 
nu avea timp de sentimente. Nu trebuia 
nici măcar să le recunoască prezenţa. Un 
al şaselea simţ îi spunea că alt războinic 
extraterestru pornise spre ei, să ia locul 
celui ucis de Johner. Îşi concentră 
eforturile asupra consolei, încercând să 
deschidă uşile. Oare Wren sabotase 
comenzile? 

Când îşi aminti de Wren, o apucă 
furia. Era mai mult ca sigur în drum spre 

Betty. Avea de gând să-i lase singuri cu 
extratereştrii. 

Distephano şi Purvis o urmăreau 
amândoi. O aşteptau să găsească o 
soluție. Oftă agitată, întrebându-se de ce 
credeau că ea deţinea cheia problemelor 
lor. Oare când începuse să-i pese de ce 
gândeau ei? 

Era clar că acum o considerau 
comandantul lor. Johner ajunsese în 
sfârşit în capul scărilor şi cum o văzu, se 
grăbi s-o întrebe: 

— Şi acum, ce facem? 

Dar, înainte să apuce să-i răspundă 
că uşa era încuiată şi n-avea nici o 
soluție, o văzu deschizându-se. Ripley fu 
cât pe ce să-şi piardă echilibrul. Se 
întoarse şi îşi dădu seama că micuța 
consolă începuse să clipească. 

Încremeniră cu toţii în loc. Apoi 
ridicară armele la unison şi le îndreptară 
spre uşă. Nici nu mai îndrăzneau să 
respire. 

Oare Wren s-a răzgândit şi s-a întors 
să ne ajute? se întrebă Ripley. Dar nu, 
era imposibil. Exista altă explicaţie, mult 
mai plauzibilă. Să fi învățat ei să 
deschidă uşile? Cum de nu tn-am gândit 
la asta? 

Era complet neînarmată şi stătea 
rezemată de perete, aşteptând. Oare ce-o 
fiP 

Se uită la uşi şi îşi dădu seama că se 
scurgea apa pe sub prag. Apă?... De 
unde? 

Apoi uşile se deschiseră în sfârşit şi 
Ripley se zgâi la fel de uluită ca toți 
ceilalți. 

Call? Imposibil! 

Femeia era udă din cap până-n 
picioare. Dar în rest, părea în regulă. Nici 
măcar nu mai gâfâia. Se uită la fețele lor 
uluite şi le spuse calmă: 

— Pe aici. 

Dar nimeni nu se urni din loc. Nu 
mai înțelegeau nimic. Parcă prinseseră 
rădăcini. Stăteau cu armele îndreptate 
spre ea, inutil. 

— Haideţi, îi îndemnă ea. 

Reuşi în sfârşit să-i trezească. 
Trecură pragul şi ieşiră pe coridorul 
navei. Vriess ajunsese în sfârşit la ultima 
treaptă. Purvis şi Distephano îl luară de 
brațe şi-l traseră după ei. Pe hol, se 
sprijiniră de pereți, epuizați. 

Infirmul o privea nedumerit pe Call. 

— Mă bucur să te văd, scumpo! Eram 
sigur că ticălosul ăla ţi-a venit de hac. 
Eşti rănită? 

Ea îi întinse mâna dar, spre mirarea 
lui, îi răspunse doar: 

— Sunt bine. 

Ripley se uită la fiecare în parte şi citi 
aceeaşi întrebare care o obseda şi pe ea, 
în ochii tuturor. Chiar şi ai lui Vriess. 

— Ai avut costum armat de protecție? 
o întrebă Distephano. 

— Da, haideţi, spuse Call. 

Dar Ripley nu înghițea această 
explicaţie. O văzuse pe Call cu ochii ei 
căzând. Îi văzuse coastele dezgolite. Nu 
avusese nici un costum de protecţie. Se 
îndreptă spre ea. 

— Ai fost lovită direct în piept, îi 
spuse ea pe un ton blând. Te-am văzut 
cu ochii mei! 

Call o privi sfidător. 

— Nu am nimic! 

Ripley o privi drept în ochi, în 
căutarea adevărului şi fata nu rezistă 
privirii sale. Începu să-i tremure bărbia 
şi, în cele din urmă, nu mai reuşi să se 
stăpânească. Durul mecanic izbucni în 
lacrimi ca un copil rătăcit. 

Femeia-clonă era impresionată. Puse 
mâinile pe vesta ei, cu blândețe, şi o 
deschise. Fusese lovită într-adevăr în 
piept dar, în loc de sânge, oase şi țesut 
pulmonar, rana scotea la iveală circuite 
electrice, organe artificiale, componente 
de memorie şi cablaje sintetice. 

— Eşti robot! zise Ripley, uimită. 

Această constatare îi trezi altă 
amintire. Prefer termenul de "ființă 
artificială”. Închise ochii, epuizată. 

— Fir-aş al dracului! murmură 
Johner. Micuța Annalee este plină de 
surprize. 

— Ar fi trebuit să-mi dau seama, zise 
Ripley, mai mult pentru sine. Era prea 
exagerată şi ţinea neapărat să fie cât mai 
umană. Nimeni nu este mai zelos ca un 
Robot Umanoid. 

Distephano se apropiase. Examina 
lichidul albastru şi alb care circula prin 
venele artificiale ale lui Call, în loc de 
sânge. Se împrăştiase peste pieptul şi 
hainele ei, dar se pare că reuşise să 
remedieze defecțiunea. Doar era în stare 
de funcțiune, evident. 

— Credeam că ființele sintetice sunt 
logice şi raţionale, le spuse Johner. Dar 
asta e o psihopată! 

Ripley se abţinu cu greu să nu-şi dea 
ochii peste cap, exasperată. Auzi cine se 
găsise să vorbească de psihopaţi! 

— Este teroristă? se miră Purvis. 
Înseamnă că nu se află aici ca să ne 
protejeze. 

Ripley încerca să găsească 
răspunsurile în ochii lui Call, dar femeia 
robot era impasibilă. 

— Eşti un robot din a doua generație, 
nu-i aşa? zise Vriess dezamăgit. 

Ripley nu înțelegea la ce se referă. 
Oare această a doua generaţiei existase 
înainte sau după moartea ei? 

— Lasă-mă-n pace, zise Call obosită, 
după ce reuşi să-şi stăpânească lacrimile. 

Lacrimile ca lacrimile, dar ce făcea cu 
vocea? Proiectilul lui Wren îi afectase 
coardele vocale. Vorbea tărăgănat, cu o 
rezonanţă ciudată, mecanică. 

— Răspunde-mi, Call, insistă Vriess. 

Considera probabil că merită un 
răspuns. 

— Da, zise ea cu amărăciune. 

— A doua generaţie? repetă Johner 
râzând. La dracu', asta explică multe. 

Ripley nu cunoştea acest termen. Dar 
nici nu puse întrebări să se lămurească. 
Se mulțumi doar să asculte şi să aştepte. 

— Eşti un Auton, nu-i aşa? o întrebă 
Distephano. 

Părea foarte interesat, pe bună 
dreptate. Nu uitase, mai mult ca sigur, că 
acest robot îi salvase viața la popotă, 
când Johner l-ar fi ucis bucuros, fără să 
stea pe gânduri. 

lar acum soldatul remarcase probabil 
nedumerirea zugrăvită pe fața lui Ripley, 

pentru că se grăbi să-i explice. 

— Este vorba de roboţi proiectaţi de 
roboți. Erau dotați cu principii etice şi 
emoționale la cel mai înalt nivel. 
Trebuiau să  revitalizeze industria 
sintetică. Dar, în loc s-o revitalizeze, au 
îngropat-o definitiv. 

Ripley se uită peste umăr la Call. Îi 
amintea de Bishop. Apoi se gândi la Ash. 
Acum înțelegea. 

— Erau prea buni. 

Distephano încuviință din cap. 

— Nu le plăcea să li se spună ce să 
facă. Guvernul a ordonat să fie lichidați. 
A fost un masacru de nedescris, zise el 
vădit impresionat. S-a zvonit că au 
scăpat câțiva, dar nu mi-am imaginat că 
o să întâlnesc vreodată pe vreunul din ei. 

Ripley îl studia pe furiş pe Vriess. 
Părea trist, dezamăgit, distrus, ca un om 
care pierduse tot. 

Purvis se uita nervos de la unul la 
altul. 

— Minunat, deci ne-am lămurit. Este 
un robot! Acum putem pleca? 

Cuvintele lui dure erau exact ceea ce 
aveau nevoie ca să se trezească la 
realitate. 

— Cât mai avem până aterizăm? îl 
întrebă Johner pe soldat. 

— Mai puţin de două ore, îi răspunse 
Distephano. 

— Şi ne-am abătut de la traseul 
nostru. Ar fi cazul s-o luăm din loc, 
bombăni Johner. 

Call se întorsese cu spatele, probabil 
ca să mai repare câte ceva în pieptul ei. 
Bărbații începuseră să vorbească toți 

odată, întrerupându-se reciproc. Ripley îi 
studia, simțind unitatea grupului. Doar 
ea şi Call erau nişte intruse. Nu aveau 
cum să se integreze. 

Îşi amintea că fata-robot îi dăduse 
aruncătorul de flăcări în laboratorul cu 
clone. 

Vriess se uita acum spre Call. Părea 


îngândurat, dezamăgit. Il auzi 
murmurând dezgustat: 
— Isuse! 


— Ar fi bine să-i aduci cheia şi 
şurubelnița. Poate are nevoie de un 
schimb de ulei. Nu-mi vine să cred că era 
cât pe ce să mă regulez cu fierătania 
asta! 

Vriess îl privi disprețuitor: 

— De parcă ar fi fost prima oară când 
te-ai fi regulat cu un robot! 

Mărul discordiei începea să-şi facă 
efectul. Gândeau individual din nou, nu 
mai erau un tot unitar. Ripley nu voia să- 
şi asume conducerea grupului, dar se 
pare că nu avea încotro. Christie murise. 
Aşa că făcu un pas înainte şi zise: 

— Unde ne aflăm exact, Distephano? 

— Pe puntea superioară, zise el. 
Lângă magazii. Capela este aici, mai sus. 

— Putem ajunge la nava lor de aici? 

— Este la câteva nivele mai jos, îi 
răspunse el. Da, se poate. 

— Şi dacă dragul nostru doctor 
ajunge la Betty înaintea noastră? 

— La toți dracii! înjură Vriess. 

Ripley se uită la soldat. 

— Nu există şi alt traseu? Mai rapid? 

Distephano se gândi un timp, înainte 
să-i răspundă. 

— Ba da, prin perete. Va trebui să 
deblocăm uşa. O să ne ia ceva timp. 

Se uită în jos la Vriess. 

— Ai sculele la tine? 

Acum îşi amintiră toți de scaunul 
abandonat. 

Vriess clătină din cap. 

— Da, scule am. Dar n-am lampă de 
gaz. 

— Atunci o să dărâmăm uşa şi gata! 
exclamă Johner. 

Distephano făcu semn spre tavan. 

— Suntem în partea superioară a 
acestui puț. Există un coridor exterior. 

— Dacă Wren ajunge la computer, ne 
termină, zise Ripley. 

Sunt convinsă că nu ar ezita nici o 
clipă s-o facă. 

— Trebuie să găsim un terminal, le 
sugeră Johner. 

— Nu este nici o consolă la acest 
nivel, le explică Distephano. Ar trebui să 
ne întoarcem. 

Să ne întoarcem? gândi Ripley şi 
spuse cu glas tare: 

— Este imposibil. 

Soldatul oftă scârbit. 

— Şi oricum, nu am codurile de acces 
ale lui Wren. 

Mai rău de atât nu se putea! Ripley îşi 
trecu mâna prin păr, încercând să 
găsească o soluţie. După un timp se 
întoarse spre Call care stătea de-o parte, 
meşterind în cavitatea ei toracică. Făcu 
un pas spre ea. 

— Call! 

Robotul nu dădu nici un semn că ar 
fi auzit-o. Când vorbi, vocea părea mai 

clară. 

— Nu, nu se poate. 

Johner se grăbi să intervină. 

— Prostii! Bineînţeles că o s-o folosim 
drept terminal! 

— Bineînţeles, murmură Vriess. Ai 
dreptate. Doar eşti un nou model de 
android. Pot să accesezi computerul 
principal prin comandă de la distanţă. 

Call clătină din cap hotărâtă, fără să- 
i privească. 

— Nu pot. Mi-am ars modemul. Toţi 
am suferit aceeaşi defecțiune. 

Dar Vriess insistă, aplecându-se spre 
ea. 

— Doar ştii că poţi să-l accesezi 
manual, zise el. 

Îi vorbea din nou pe un ton blând. 
Glasul lui îi atinsese probabil o coardă 
sensibilă, pentru că fata-robot ridică în 
sfârşit capul şi se uită la fiecare în parte. 
Fața ei expresivă, atât de umană, 
zugrăvea disprețul, furia, revolta. Ştia că 
nu avea de ales. Ripley regreta că fusese 
nevoită să recurgă la această soluţie. 

Dar nici unul dintre noi nu mai are de 
ales acum, se gândi ea. 

— În capelă sunt porturi de acces, 
zise Distephano pe un ton sec. 

Ripley puse o mână pe umărul 
robotului. 

— Haide, o îndemnă ea cu blândeţe. 

Apoi îşi dădu seama că se zgâiau toți 
la ele, aşa că se uită peste umeri şi le 
ordonă. 

— Dărâmaţi mai repede zidul ăla! 

Se apucară imediat de lucru, de 
parcă le-ar fi pus foc sub tălpi. 

Când Ripley şi Call intrară în micuța 
capelă, femeia-robot se întrebă cât de 
mult se schimbase clona şi cum se va 
reflecta această schimbare asupra ei. 
Chiar şi după ce distrusese laboratorul 
cu clone, Ripley rămăsese la fel de rece şi 
distantă. Cel puţin Call aşa avea 
impresia. Dar era evident că toate 
dificultățile prin care trecuseră — când 
înotaseră împreună, când escaladaseră 
puțul — îşi puseseră amprenta asupra ei. 
Poate că acele experienţe o treziseră pe 
adevărata Ripley. Poate că această 
femeie-clonă care se luptase din greu să 
distrugă extratereştrii era acum o ființă 
umană în întregime. 

Renăscuse exact la timp să-şi salveze 
semenii. 

Cel putin ea avea pe cine să salveze, 
se gândi Call cu amărăciune, amintindu- 
şi privirea lui Vriess când îi văzuse rana. 
I se întipărise pe veci în minte. Bietul 
Vriess. A pierdut absolut totul. Pe toți cei 
la care ținea. Inclusiv pe mine. N-o să mă 
mai privească niciodată cu aceiaşi ochi. 
Faptul că pierduse prietenia lui o durea 
mai mult decât ar fi crezut. 

Ah, Ripley, îşi spuse ea, ți-era mult 
mai bine când nu-ţi păsa de nimic. Ce n- 
aş da să găsesc acele conexiuni 
emoționale înăuntrul meu şi să le întrerup! 
Dar fusese programată să aibă reacții 
emoționale umane. Cuvinte mari, care 
explicau durerea unui suflet de robot. 

Se uită de jur-imprejur. Era o capelă 
clasică, curată şi mică. Avea un altar cu 

o varietate de simboluri religioase: Steaua 
lui David, o cruce simplă de argint, un 
steag verde cu o semilună şi, culmea, 
porumbelul alb al păcii. Acest simbol aici, 
la bordul unei nave militare al cărei unic 
scop era crearea celor mai ucigătoare 
arme biologice închipuite vreodată, era 
de-a dreptul ridicol. 

Singurul simbol religios care lipseşte 
este un microcircuit de computer din care 
să iasă raze divine, pentru cei ca Wren şi 
Perez, care slăvesc tehnologia. 

În spatele micului altar era o 
fereastră falsă din vitralii, prinse de 
perete şi iluminată. Probabil că ultimul 
serviciu religios ţinut aici fusese creştin, 
pentru că în fața vitraliului trona o cruce. 
Call se închină, fără să gândească. 

Ripley clipi din ochi, mirată. 

— Ai fost programată pentru asta? 

Call o privi cu amărăciune. Nu, nu 
am fost programată pentru asta, dar am 
un creier cu care să judec. Aşa că am 
studiat subiectul şi am ajuns la concluzia 
că sunt o credincioasă. Dar nu are nici 
un rost să discut despre asta cu tine. 
Trăieşti de prea puţin timp ca să poți 
înțelege filozofia. 

Dar se simţi imediat vinovată. Cine 
era ea să disprețuiască o ființă umană? O 
ființă cu un suflet adevărat! După ce o să 
fie lichidată, pentru ea nu va exista altă 
viață. Nu se deosebea cu nimic de un bec 
în această privinţă! 

Call se uită la şirurile de bănci şi găsi 
o Biblie. O scoase şi acționă dispozitivul 
electronic de deschidere. Sub coperta de 
piele falsă era un mic ecran pe care scria: 

"BIBLIA SFÂNTĂ: APĂSAȚI TASTA 
START". Call atinse ecranul cu pioşenie, 
gândindu-se câtă alinare îi aduseseră 
cuvintele din această carte după ce i se 
spusese de misiunea asta şi o acceptase, 
indiferent de riscurile pe care le implica. 

Deşi merg în valea întunericului, nu o 
să mă tem de rău. Pentru că o să găsesc 
alinare în Tine... 

Ripley se apropie de ea. 

— Nu mă obliga să fac asta, murmură 
ea, pe un ton nesigur. 

— O să te oblig, dacă va fi nevoie, îi 
răspunse Ripley. 

Vorbeau încet, aşa cum se cădea 
într-o biserică. Call cuteză să se uite în 
ochii clonei. Iar înțelegerea pe care o citi 
în privirile ei o impresiona. 

— Nu vreau să pătrund în 
computerul navei. Nu mă simt în stare. 

Voia de fapt să-i spună că: M-am 
prefăcut atâta timp că sunt om, toți mă 
consideră o femeie în carne şi oase de 
atâta vreme, încât nu mai ştiu cum este 
să fii robot! lar acest lucru o să-mi 
amintească. O să mă facă să mă simt din 
nou o maşinărie! Şi nu cred că o să rezist. 

Ripley o apucă de mână, hotărâtă. 
Iar Call îşi dădu seama şocată că arăta în 
sfârşit ca o ființă umană, ca adevărata 
Ellen Ripley, care murise în urmă cu 
două sute de ani. 

— Încearcă să treci peste starea asta, 
o rugă ea pe un ton blând. 

Apoi adăugă ceva care o aduse la 
realitate pe Call, în ciuda avariei suferite 
şi a senzațiilor cumplite pe care le trăia. 

— Eşti singura care poate arunca în 
aer această navă. Înainte să ajungă pe 
Pământ. Ucide extratereştrii. Ucide-i pe 
toți. 

Era exact îndemnul de care avea 
nevoie Call, pentru că reprezenta scopul 
misiunii ei, motivul pentru care fusese 
trimisă aici. 

— Dar lasă-ne suficient timp să 
părăsim nava, adăugă Ripley. 

Iată de ce ai supraviețuit şi i-ai înfrânt 
întotdeauna, îşi dădu seama Call. 
Datorită hotărârii tale. Să fie o calitate 
genetică sau dobândită? Oricum, nu 
contează. Tu eşti cu adevărat Ripley. 

Call încuviință din cap. Simțea că 
femeia îi insuflase forța şi atributele ei 
umane. Îşi trase mâneca, găsi o aluniță şi 
apăsă pe ea. După ce se deschise 
capacul, luă cablul de la Ripley şi-l 
conectă. Apoi aşteptă să se realizeze 
conexiunile automate. La început nu se 
întâmplă nimic. Oare  extratereştrii 
reuşiseră să saboteze computerul 
principal? Nu, imposibil. Îşi înclină capul 
într-o parte, atentă la cea mai mică 
senzație. 

— Fir-ar să fie, murmură ea. 

— Nimic? o întrebă Ripley, îngrijorată. 

— Stai puţin... 

Totul se produse brusc, pe 
neaşteptate, 

Acum era Annalee Call, un robot 
umanoid avariat şi, după numai câteva 
clipe, se substitui computerului navei 
Auriga.  Pătrundea tot mai adânc 
înăuntrul ei. Şi culmea era că nu-i păsa. 
Această experiență era la fel de 

impersonală ca memoria de bază a lui 
Annalee Call creată în fabrica de roboți. 
După ce i se implantaseră sentimente şi 
principii etice, fusese învățată să se 
folosească de ele, ca un copil nou-născut. 
Dar în cazul navei, nu se confrunta cu 
asemenea situaţie. Aici era vorba doar de 
situații clare, lipsite de echivoc. De 
găsirea soluțiilor adecvate. Invazia 
extratereştrilor era de exemplu o 
problemă care trebuia rezolvată. 
Deocamdată, acesta era principalul ei 
scop. 

Devenise Auriga, deci ştia tot, vedea 
tot şi auzea tot. Se putea vedea pe ea 
însăşi, pe Annalee, stând alături de 
Ripley în capelă. Call semăna cu o 
păpuşă părăsită, cu ochii larg deschişi şi 
pupilele dilatate. lar Ripley părea 
îngrijorată. 

O impresiona faptul că acestei femei, 
acestei ființe umane îi păsa de ea. 
Bineînţeles, Ripley nu era o ființă umană. 
Dar nu, creierul ei respingea această 
noțiune. Ripley era o ființă umană în 
adevăratul înţeles al cuvântului. Sângele, 
unghiile, capacitatea ei de a respira sub 
apă, toate astea nu însemnau nimic. 
Ripley era o ființă umană, care suferea 
pentru Call. Nava va trebui să ţină cont 
de acest lucru. 

Între timp, culegea toate informațiile, 
dornică să ştie tot. 

— Ce se întâmplă, Call? o întrebă 
Ripley. 

Nava răspunse imediat. Ripley nu 
avea nici un cod de acces, dar Call trecu 

peste acest lucru şi începu să-i spună tot, 
cât de repede putea. 

— Sectorul şapte şi sectorul trei sunt 
avariate. Sectorul nouă este instabil. 
Motoarele funcţionează cu o capacitate de 
optzeci şi şase la sută. Mai sunt patruzeci 
şi şase de minute până la aterizarea pe 
Pământ. 

Erau atâtea informaţii de comunicat, 
încât începu să vorbească din ce în ce 
mai repede. 

În cele din urmă, Ripley îi atinse 
braţul şi căldura acestei atingeri umane o 
făcu să tresară pe ea, care era în acelaşi 
timp Auriga. 

— Ia-o uşor, Call. Acum poți să te 
întorci? 

Robotul clipi, separându-se de 
sistemul de informații al navei şi redeveni 
Call, un android avariat. 

— S-a consumat prea multă energie, 
îi spuse ea lui Ripley. Nu pot să stabilesc 
masa critică. Nu pot să arunc nava în 
aer. 

Îi reveniseră sentimentele şi erau 
îngrozitor de triste. 

Ripley o urmărea atentă. 

— Atunci fă-o să se zdrobească de o 
planetă. 


În timp ce toţi lucrau febril la 
deschiderea uşii, coordonaţi de Vriess, 
care n-avea însă chef de nimic, Larry 
Purvis încercă să nu se gândească la 
circumstanţele bizare care-l aduseseră în 
această situaţie. Fiindcă simțea că, dacă 
s-ar gândi, l-ar apuca o furie greu de 

controlat față de toţi cei de lângă el. Era 
culmea ironiei că salvarea lui depindea 
tocmai de cei care-l răpiseră, dar aceasta 
era realitatea. lar Purvis era un om 
realist. 

Muncea mai mult decât muncise 
vreodată în viața lui şi încerca să nu se 
gândească la nimic. Băgă o bară de fier în 
colțul uşii şi se lăsă cu toată greutatea pe 
ea, încercând s-o deschidă. 

Dar, în momentul acela, o durere 
ascuţită în abdomen îl făcu să-şi ducă 
mâna la piept. Ceilalţi se opriră imediat. 
În ciuda durerii, Purvis era perfect 
conştient că Johner şi  Distephano 
îndreptaseră armele spre el. 

Nu! Nu, nu se poate să sfârşesc aşa, 
atât de inutil, atât de fără rost! NU! 

Strânse din dinți şi durerea dispăru 
la fel de repede cum venise. Inspiră 
adânc de câteva ori. Gata, se liniştise. 
Din cauza nervilor, probabil. A stresului. 
Da, asta trebuia să fie. 

Le zâmbi celorlalți care-l priveau fix. 

— Mă simt bine, n-am nimic. 

Dădu din cap viguros, ca şi când ar fi 
putut să-i convingă cu această falsă 
veselie. Lăsară armele jos şi se apucă din 
nou de lucru. Dar Purvis ştia că-l 
urmăreau cu coada ochiului. 


Ripley se uita la Call care se 
conectase din nou. I se dilatase pupilele. 
Mai întâi la un ochi şi apoi la celălalt. 

— Cota solului s-a recalibrat. Noua 
destinație este şapte-şaizeci patru-trei. 
Cuadrant nelocuit. S-a deconectat 

sistemul de frânare creşte accelerația. 
Patruzeci şi trei de minune, opt secunde 
până la impact. 

— Încearcă să ne cureţi traseul până 
la Betty, îi reaminti Ripley Şi s-o pui în 
funcţiune. 

Call clipi o dată, ca să-i arate femeii- 
clonă că înţelesese şi apoi căzu din nou 
în transă. 


Auriga verifică toate coridoarele de pe 
traseul către nava cea mică. Deschise 
patru uşi, să-şi croiască drum până la 
ea. La bordul lui Betty, neoanele erau 
aprinse, indicatoarele şi ecranele 
luminate, motoarele se puseseră în 
funcțiune. Vasul pirat inițiase propriul 
său program de încălzire. 

Nava îi comunică lui Ripley, prin 
intermediul lui Call. 

— Betty a inceput să tragă 
combustibil din rezervoare. Pe Auriga se 
sesizează mişcare între subnivelele şase 
şi nouă. Sistemul video nu mai 


funcționează. Imagine parțială în 
rezervorul de reziduuri, prezență 
neautorizată. 


— Neautorizată? întrebă Ripley. 

— Ne-umană, specifică robotul. 

— Câţi? întrebă Ripley îngrijorată. 

— O clipă, îi răspunse Auriga prin 
glasul lui Call. Cineva operează consola 
patruzeci şi cinci. Amprenta de 
identitate... 

Call clipi şi se întoarse din nou spre 
Ripley. 

— Este Wren, spuse ea, cu propriul 
glas. Aproape a ajuns la bordul lui Betty. 

Ripley ridică din sprâncene. Apoi i se 
adresă fetei-robot, imitând tonul 
poruncitor, arogant al lui Wren: 

— Ei, ce părere ai de asta? 


Doctorul Mason Wren ajunse la altă 
uşă încuiată. Uşile astea îl încetineau. 
Noroc cu codurile lui de acces 
ultrasecrete. În momentul de față era la 
numai cinci uşi depărtare de Betty. De 
îndată ce va ajunge la bordul vasului 
pirat, se va folosi de datele pe care le 
deținea despre Auriga şi de codurile sale 
de acces la computerul principal, pentru 
a comanda nava cea mare din exterior. O 
s-o oprească şi o s-o înscrie pe o orbită 
sigură, în jurul celei mai apropiate 
planete. De îndată ce va stabiliza situația, 
va lua legătură cu ofițeri superiori, care-i 
vor trimite cele necesare pentru reparații 
şi trupe pentru a distruge extratereştrii. 
Pe urmă, îşi va relua cercetările şi va crea 
mai multe specimene ca oricând. 

Dar toate la rândul lor. Acum, cel 
mai important lucru era să ajungă la 
bordul lui Betty şi s-o desprindă de nava 
cea mare. 

Regreta că o s-o piardă pe clona 
Ripley, dar bine că avusese cel puţin 
ocazia s-o studieze un timp. Oricum, o să 
aibă destule specimene extraterestre, aşa 
că nu va mai fi nevoie s-o cloneze din 
nou. Deşi ar putea s-o facă oricând. Avea 
destule mostre din trupul ei, păstrate la 
gheaţă. De aici înainte va fi foarte simplu 

să cloneze sute de Ripley, cu câte o 
matcă înăuntru. 

Wren stătea în fața uşii încuiate şi 
introducea codul de acees. Ledurile de pe 
telecomanda sa clipiră pentru câteva 
secunde şi apoi lumina roşie care 
semnifica "închis" se schimbă în verde. 

Vocea Tatălui anunţă: 

— Codul de urgenţă este validat. 

Uşa uriaşă începu să se ridice. Wren 
se uită în jur nervos, atent la activitatea 
extratereştrilor. Acum era atât de 
aproape. 

Dar, la câţiva centimetri de podea, 
uşa încremeni în loc. Un om adult nu se 
putea strecura prin spaţiul acela. Wren 
se încruntă şi introduse din nou codul. 
Dar de data aceasta nu-i mai răspunse 
Tatăl. 

Tocmai se pregătea să repete codul, 
când rămase brusc în beznă. Era în 
beznă. Doar luminile de urgenţă sclipeau 
slab. Simţea cum se albeşte la față. I se 
pusese un nod în gât. Îşi umezi buzele 
uscate şi zise încet: 

— Tată, îți cer să reîncarci sistemele 
cu vectorul patru-cinci. 

Dar nu primi nici un răspuns. 
Domnea o linişte mormântală. 

Începu să transpire, deşi îl lua cu 
frig. Oare era opera extratereştrilor? 
Puteau provoca o avarie atât de extinsă 
sau computerul căzuse complet? 

— Tată, îţi cer să localizezi pierderea 
de energie. 

Nimic. 

— Ce faci, Tată? 

Vocea care răsună în difuzoarele 
computerului era tânără şi feminină. 

— Tatăl a murit, dobitocule! 

O  recunoscu imediat. Era glasul 
teroristei aceleia micuţe, Call, pe care o 
găsise în celula lui Ripley. Se întoarse să 
se uite după ea. 

Dar vocea ei venea de pretutindeni, 
aşa cum venise întotdeauna cea a 
Tatălui. 

Uşa pe care încercase s-o deschidă, 
se închise la loc, cât pe ce să-i prindă 
degetele de la picioare. Încuietorile se 
blocară cu un clinchet final, irevocabil. 
Wren rămase pe loc, uluit. Nava se 
transformase deodată în duşmanul lui. 

În spatele lui se deschise altă uşă. 
Vedea luminile de urgență pulsând către 
el, ca o săgeată. Fir-ar să fie. Era exact 
uşa care nu trebuia. Pe acolo nu avea 
cum să ajungă la bordul lui Betty. 

Glasul lui Call răsuna în toată nava. 

— Intrus la nivelul unu. Intrus la 
nivelul unu. Toți extratereştrii sunt 
invitați să se îndrepte către nivelul unu. 
Doctorul Wren este acolo. 

Wren gemu îngrozit şi apoi o rupse la 
fugă pe coridor. 


Ripley o văzu pe Call deconectându- 
Se 

— Îmi place cum te-ai descurcat. 

Dar robotul îi evită privirile. 

— Sper să fie bine. 

I se dereglase din nou vocea. Avea 
aceeaşi rezonanță mecanică. 

— Fir-ar să fie! 

Îşi băgă mâna în cavitatea toracică, 
încercând s-o regleze. 

Ripley se apropie de ea, gata s-o 
ajute. 

— la să vedem... 

Dar Call se trase repede la o parte. 

— Nu mă atinge. 

Ripley se îndepărtă jignită. Nu-i 
plăcea să fie respinsă. 

— Probabil că ți se pare nostim, 
bombăni Call. 

Nu reuşise încă să-şi aranjeze vocea. 
Înălță capul şi se uită sfidătoare în ochii 
lui Ripley. 

Femeia-clonă oftă obosită. 

— Da, însă, în ultima vreme multe 
lucruri au început să mi se pară nostime, 
deşi nu sunt deloc. 

Call se încruntă furioasă. 

— De ce mai trăieşti? Cum suporti? 
Cum te suporţi? 

Vocea ei mecanică suna din ce în ce 
mai bizar. 

Ripley ridică din umeri. 

— Nu prea am de ales. 

Niciodată nu prea avusese de ales. 
De când se trezise din somnul criogenie 
la bordul navei Nostromo. Call îşi 
concentră din nou atenția asupra eci, 
încercând să-şi regleze mecanismul vocal. 

— Cel puţin, o parte din tine este 
umană, zis ea. În schimb eu... La dracu', 
uită-te la mine! 

Ripley se uită la gaura din piept, la 
încâlceala de fire din care curgeau un 
lichid alb, lipicios. Această imagine i se 
părea atât de familiară! Îi amintea de 

Bishop, de curajul, de profunda lui 
umanitate. 

— Sunt dezgustătoare, se plânse Call, 
distrusă. 

I se îneca vocea. Părea ciudată, ca o 
înregistrare proastă. Ripley ştia că 
problema era de ordin mecanic, deşi 
aducea mai mult a disperare. 

— De ce nu ai fost distrusă o dată cu 
ceilalți? o întrebă Ripley. 

— Ca să te ucid pe tine, ai uitat? îi 
spuse Call, fără ocolişuri. 

Se opri o clipă şi apoi îşi văzu mai 
departe de reparații. 

— Înainte de ordinul de lichidare, 
înainte să ne sune ceasul, am accesat 
computerul principal al Ministerului 
Apărării. Şi am găsit toate misiunile 
secrete, odioase. Inclusiv aceasta. 
Planurile, Perez, extratereştrii, tu... Chiar 
şi proiectul prin care se propunea 
angajarea echipajului de pe Betty. Mi-am 
dat seama că va fi sfârşitul lor, dacă vor 
reuşi. 

Vocea îi revenise la normal. 

— Sfârşitul Omenirii. 

Ripley începu să zâmbească. Toată 
această situație i se părea teribil de 
nostimă. 

— De ce-ţi pasă ce se întâmplă cu ei! 

— Pentru că aşa sunt programată, 
pufni Call. 

Ripley pufni în râs. 

— Eşti programată sa fii o ticăloasă? 
Eşti noul model de ticăloşi pe care l-au 
lansat pe piață? 

Call zâmbi şi ea fără să vrea şi apoi 
râse, laolaltă cu Ripley. Dar redeveni 

brusc serioasă. Când vorbi, îşi dezvălui 
pasiunea pe care avusese grijă s-o 
ascundă până acum. 

— Nu puteam să-i las să se anihileze, 
îi spuse ea lui Ripley. Ţi se pare logic? 
Înţelegi? 

— Am înţeles cândva. 

Se uită de jur-îimprejur în capelă. 
Vedea cu ochii minţii crâmpeie de feţe, 
nume şi evenimente. 

— Am încercat să salvez... oameni, 
dar n-am reuşit. Era o fetiță. O fetiță 
blondă. Visa urât. Am încercat s-o ajut, 
dar a murit. Nu-mi amintesc cum o 
chema. 

Call o bătu pe mână împăciutor şi 
apoi se desprinse de ea. În momentul 
acela intră Distephano. 

— Cred că am reuşit să dărâmăm 
zidul. 

— Bun, spuse Ripley. 

După ce ieşi din capelă, cele două 
femei îl urmară. 

— Visezi? o întrebă Ripley, curioasă. 

— Am... procesori neurali care... 

Se opri şi o luă de la început. 

— Da, visez. 

— Când dorm, spuse Ripley închizând 
ochii, îi visez pe ei. În fiecare noapte. Am 
senzaţia că sunt lângă mine. În mine. 

Îşi amintea de fetița care spunea: Nu 
vreau să dorm. Am vise 
înspăimântătoare. 

— Înainte mă temeam să visez, dar 
acum nu mă mai tem. 

— De ce? o întrebă Call. 

Ripley se uită pentru o clipă la 
vitraliul uşii. 


224 


— Pentru că, indiferent cât de oribile 
sunt visele, când mă trezesc, este şi mai 
rău. 

Ripley se întreba ce ființă supremă 
asculta rugăciunile unui robot şi apoi se 
gândi dacă le-ar asculta şi pe cele ale 
unei clone? 

leşiră în linişte din capelă. Peste 
câteva clipe, răsună vocea computerului, 
programat acum definitiv după glasul lui 
Call. 

— Sistemele de ventilație s-au 
stabilizat. Oxigenul este în proporție de 
patruzeci şi trei la sută. 

Call părea surprinsă. 

— Este vocea mea? 

Ripley încuviință din cap. 

— Navele ar trebui să fie oricum de 
genul feminin. 


CAPITOLUL 12 


Străbăteau holurile în grabă, atenţi 
la cea mai mică mişcare. Johner era în 
frunte, Distephano şi Call îl cărau pe 
Vriess, Purvis îi urma şi Ripley încheia 
şirul. 

Ripley îl auzi pe  Distephano 
spunându-le: 

— Mai avem puţin. 

— Doamne ce obosit sunt, oftă 
Purvis. 

— Nu-i nimic, o să ne odihnim destul 
pe lumea cealaltă, pufni Johner nervos. 

În momentul acelea, Ripley simţi ceva 
sub picior. Se opri şi se uită în jos. I se 

lipise un gel de talpă. Şi ceilalți călcaseră 
peste el. 

Încercă să se abţină dar, în cele din 
urmă, se aplecă şi-l atinse cu degetul. 
Da, provenea de la ei. Purvis înălță 
privirile. 

— E de rău, nu-i aşa? 

Ripley se uită înapoi, de unde 
veniseră şi apoi înainte. 

— Probabil că suntem aproape de 
cuib. 

Ştia instinctiv că extratereştrii se 
adunaseră acolo, deşi nu-şi explica de ce 
sau cum ştia. 

— Înseamnă că trebuie s-o luăm prin 
altă parte, zise Vriess, nerăbdător. 

— Doar pe aici se poate merge, spuse 
Distephano. 

Johner se chircise de frică. 

— Nu! Eu unul nu o iau pe aici. 

— Soldatul are dreptate, interveni 
Call, calmă. Am studiat nava. Ori 
mergem mai departe, ori ne întoarcem 
înapoi. 

— Am putea să ne întoarcem, le 
sugeră Vriess. 

— Nu avem timp, îi spuse Call, la fel 
de calmă şi apoi se uită la Ripley. 

— Mai avem aproape nouăzeci de 
minute, insistă Johner. 

Femeia-robot se opri şi clătină din 
cap. 

— Nu mai avem. 

— Ce vrei să spui? o întrebă 
Distephano. 

Johner remarcă schimbul de priviri 
dintre ele şi fu cât pe ce să explodeze de 
furie. 

— Ce ai făcut, robotule? 

— Las-o baltă! îi spuse ea. 

Dar Johner nu mai putea fi domolit. 
Făcu un pas înainte şi o ameninţă cu 
degetul pe Ripley. 

— Dacă vrei să mori aici, cu frățiorii 
şi surioarele tale, n-ai decât. Dar eu am 
de gând să supraviețuiesc şi dacă 
această maşinărie de plastic încurcă 
lucrurile, am s-o ucid. 

Se întoarse repede spre Call. 

— Te ucid, ai auzit, sau vrei să... 

Ripley se repezi la el, înainte să 
termine ce avea de spus. Întinse o mână 
şi-i apucă limba, iar cu cealaltă îl prinse 
de bărbie. Încremeni, incapabil să se 
mişte sau să vorbească. Ripley îşi lipise 
faţa de mutra lui hidoasă. 

— Ar fi bună de colier, zise ea şi apoi 
îi dădu drumul. 

Johner amuţi. Pe urmă, Ripley se 
întoarse spre Distephano. 

— Cât mai avem până la navă? 

— Vreo sută de metri, zise soldatul. 

Priviră cu toţii înainte. Coridorul 
părea gol, dar... 

— Deci, ce facem? îi întrebă Vriess, 
obosit. 

Se uitară unul la altul. Era clar că nu 
aveau de ales nici de această dată. Fără 
să scoată o vorbă, Call şi Distephano îl 
luară pe Vriess şi o rupseră toţi la fugă, 
cât îi ţineau picioarele. Era singurul 
lucru care le rămăsese de făcut. 

Ripley încheia şirul. Alerga la fel ca 
ceilalți şi se uita din când în când în 
urmă. Apoi îşi dădu seama deodată. Ei. 
Erau în ochii ei. În creierul ci. Ei. Veneau 

după ea. Se clătină. Încercă să ţină 
pasul, dar îi era imposibil. Căzu într-un 
genunchi. 

Call îl dăduse probabil pe Vriess în 
seama lui Purvis, pentru că apăru pe 
neaşteptate lângă ea şi începu s-o 
scuture. 

— Ripley? Ripley? Ce s-a întâmplat? 

Bâzâitul insuportabil de insectă din 
mintea lui Ripley o făcea să nu audă ce-i 
spunea. Clătină din cap, îşi duse mâinile 
la urechi şi se strâmbă de durere. 

Încercă s-o prevină. 

— E o greşeală... o greşeală... 

— Ripley! zbieră Call. 

— Îi aud, gemu clona, gata să 
izbucnească în plâns. 

Durerea şi dezamăgirea o copleşeau. 
Îşi pierdea propriul eu, propria identitate, 
umanitatea... Extratereştrii o copleşeau. 

— Stupul... Sunt aproape. Suntem 
exact deasupra stupului. 

Erau atât de concentrate amândouă 
încât nici una din ele nu văzu ieşind un 
cui din podea, lângă piciorul lui Ripley. 

— Îi aud, gemu Ripley. Sunt 
aproape... atât de aproape... 

— Isuse! exclamă Call, trăgând-o de 
mânecă. Vino! 

Dar Ripley încremenise în loc. Era 
prea îndurerată, prea îngrozită ca să se 
mişte. 

— Îi aud... Matca! 

Al doilea cui ieşi din podea, tot fără 
să-l observe nimeni. 

— Ce auzi? 

Ripley îşi dădu seama vag că robotul 
nu cunoştea amănunte despre structura 

familială a extratereştrilor. Şi acum nu 
era în stare să-i dea detaliile necesare. 

Deodată, clona sesiză pericolul când 
auzi ceva mişcându-se sub ea. Se uită în 
jos şi văzu mâna unui extraterestru 
sfâşiind suprafața pe care stăteau. 

Ripley simţi cum îi fuge podeaua de 
sub picioare, se clătină şi apoi se 
prăbugşi. Vru să se prindă de margine, o 
văzu pe Call care încerca s-o ajute, dar 
era prea târziu. 


Call fu cât pe ce să cadă cu capul în 
jos în gaura care se căscase în podea, 
când se întinsese după clonă. 

— Ripley! zbieră ea în întunericul de 
sub podea. RIPLEY! 

— Ce dracu' s-a întâmplat? zise 
Johner, venind în fugă spre ea. 

— Nu ştiu! Nu ştiu! exclamă robotul. 

Vriess se târi până la gaură şi o 
apucă de cămaşă. 

— O să cazi, Annalee! 

Nu sesiză îngrijorarea din glasul lui. 
Era concentrată asupra unui singur 
lucru: gaura neagră în care dispăruse 
Ripley. 

— Tine, îi spuse  Distephano, 
întinzându-i o lanternă. 

Se aplecă din nou, dar nu văzu decât 
o sclipire îndepărtată. Se auzea ceva, dar 
nu era Ripley. 

Call aprinse lanterna şi descoperi o 
adevărată imagine de iad. La început, 
crezu că e o groapă fără fund, plină cu 
şerpi, un cuib de vipere, dar apoi îşi dădu 
seama că tot ce vedea, toate acele părți 

întunecate, sclipitoare, în mişcare le 
aparțineau lor. Extratereştrilor. Erau cu 
miile. Lucrau împreună, spate în spate. 
Cozile, capetele, braţele sclipeau şi se 
mişcau ca nişte şerpi încolăciţi la lumina 
lanternei ei. 

Şi în mijlocul acelei mase hidoase şi 
lipicioase era Ripley, întinsă pe spate, cu 
braţele răstignite. Îi amintea de crucea 
din capelă şi clipi din ochi ca să-şi alunge 
gândul. Fu cât pe ce s-o strige, când îi 
văzu ochii largi deschişi, dar apoi îşi 
dădu seama că Ripley nu o vedea. Pentru 
că vedea un singur lucru: viitorul ei. 

În timp ce Call şi ceilalți se uitau 
îngroziți în groapă, Ripley începu să se 
scufunde încet, ca într-un nisip mişcător, 
în masa de trupuri mişcătoare, 
extraterestre. 

Până dispăru complet sub ființele 
care puseseră în sfârşit stăpânire pe ea. 


La început, Ripley se simți şocată, 
apoi îngrozită şi în cele din urmă 
îngretoşată când ateriză în mijlocul masei 
fremătânde de extratereştri. Pe urmă se 
dezlănțui o panică fără margini când 
începură să se mişte o dată cu ea, s-o 
îmbrătişeze, s-o accepte printre ei. Dar, 
peste putin timp, acea parte din ea care 
nu era adevărata Ripley începu să-şi facă 
simțită prezenţa tot mai mult. În timp ce 
căldura trupurilor lor o înconjura, în timp 
ce se scufunda, o învăluia o letargie 
atotcuprinzătoare. 

I se închiseră ochii şi adormi. Şi în 
momentul acela simți cum intră în lumea 

lor. 

Începu să tânjească după căldura 
aburindă a creşei, după forța şi siguranța 
speciei ei. În tot acest timp fusese apăsată 
de singurătatea individualității ei. Doar în 
somn putea să li se alăture, să se bucure 
de ei. Venise exact la momentul potrivit. 
Construiseră creşa. Era timpul să treacă 
de partea celorlalți războinici şi să 
servească matca. Doar pentru asta trăia... 

În somnul ei, războinicul Ripley dădu 
din coadă, transmițând tuturor tot ce 
gândea, plănuia şi simțea faţă de matca 
ei. lar matca îi transmitea iubirea şi 
încuviințarea ei. În curând, va avea nevoie 
de ea. 


Call simți o umezeală pe obraji şi îşi 
dădu seama că dispozitivul lacrimar 
funcţiona încă. Era zdrobită, înfrântă. O 
durea mai rău decât atunci când fusese 
împuşcată. 

Oare tot curajul lui Ripley, toată 
lupta ei de a-şi redobândi latura umană, 
propriul eu, fuseseră în zadar? Şi dacă 
aşa era, ce mai putea face un robot 
avariat? 


Războinicul se deplasă către căldura 
aburindă a creşei. Spre forța şi siguranța 
speciei sale. Nu-l mai apăsa singurătatea 
individualității sale. Fusese onorat de 
matcă, ales datorită inteligenței sale. 
Fusese primul care scăpase, care-i 
eliberase pe ceilalti pentru a captura 
primii Oameni, prima hrană. De aceea 


231 


fusese ales să servească din nou matca. O 
dusese pe Ripley departe de pradă şi 
acum o conducea prin cuib, către creşă. 

Aici,  unde-şi  construiseră  creşa 
perfectă, erau destui războinici care s-o 
protejeze. Aceşti oameni jalnici şi blegi 
aşteptau să fie dați ca hrană tinerei mătci 
şi să servească drept gazde pentru 
zămislirea noii generații. Mai era puţin 
pănă atunci. 

Dar războinicul era împovărat de 
amintiri. Vedea cu ochii minţii un 
haos cumplit. Războinicii zbierau şi 
mureau. lIzbucnise focul. Şi Ripley 
stătea neclintită cu propriul ei pui în 
brațe. Provocase moarte şi distrugere 
creşei. 

Durerea cumplită a pierderii 
ireparabile îi copleşi mintea şi trupul. 
Însemna totul şi nimic. Căută legătura cu 
propria sa specie şi regăsi forța şi 
siguranța creşei. Fusese altă creşă, în alt 
timp. Nu trebuia să se gândească la asta 
acum, când matca avea nevoie de 
serviciile lui. 

Cu toate armele lor sofisticate, 
oamenii căzuseră din nou victime. Le 
serveau din nou ca hrană şi gazde pentru 
puii mătcii. Îi luaseră cu forța, aşa cum 
făcuseră şi vor face întotdeauna. Pentru 
că erau mai puri şi mai feroce decăt ei. 

Perfectiunea noastră structurală 
este egalată doar de ostilitatea 
noastră. 

Războinicul cel mare dădu din coadă, 
transmițând tot ce gândea, plănuia şi 
simțea fraților şi mătcii sale. lar matca, 
mama lui, îi transmitea iubirea, 

încuviințarea şi nevoia ei. Avea nevoie de 
Ripley, pe care el, războinicul, o ducea cu 
grijă în brațe. Acest trup omenesc, această 
Ripley era mama lor, a tuturor. Primul 
pântece. Primul războinic. Va trăi să se 
bucure alături de ei. Matca avusese grijă 
de asta cu ajutorul războinicului, pentru 
că Ripley era cheia stupului. Piatra de 
temelie a Noului Născut. 

Ripley se răsucea neajutorată în 
somn, scoțând sunete înăbuşite de protest 
şi durere. Războinicul îi suflă în față, să-i 
dea aer şi căldură. S-o hrănească pe cea 
care-i hrănise pe toți. Fiindcă aşa voia 
matca. 


Call stătea încremenită deasupra 
gropii. Nu putea să accepte ce se 
întâmplase. Era perfect conştientă că 
ceilalți se uitau unul la altul şi îşi dădu, 
seama că cele întâmplate îi schimbase. 
Forța şi curajul lui Ripley reuşiseră să 
sudeze grupul, dar acum ea nu mai era şi 
toată influența ei pozitivă amenința să se 
spulbere. 

Până şi Johner amuţise. I se pusese 
un nod în gât. 

Vriess o privea cu atâta durere şi 
înțelegere încât ştia că n-ar rezista dacă 
s-ar uita la el. 

Distephano se încruntase, încordat. 
Îşi încleştase degetele pe armă. 

Purvis fu din nou cel care găsi 
cuvintele potrivite pentru a-i trezi la 
realitate. Bine că-l luaseră cu ei. 

— Ar trebui s-o luăm din loc, zis el. 
Cel mai frumos cadou pe care i l-am 

putea face ar fi o moarte rapidă. 

lar asta se va întâmpla când Auriga 
se va ciocni de Pământ. Atunci Ripley va 
ajunge în sfârşit acasă. Dar Call nu 
reuşea să se desprindă de groapa unde 
căzuse  femeia-clonă.  Amuţise, deşi 
mecanismul de vorbire funcţiona perfect 
acum. 

Purvis o luă de braț, trăgând-o 
înainte şi ceilalți se luară după ei, în 
drum spre Betty. 

— Este nedrept, insistă Call, 
clătinând din cap. 

Purvis oftă. 

— Asta este şi părerea mea. 


Trezeşte-te. Nu face zgomot. Avem 
necazuri 

Se opri să asculte. Se întâmplase 
ceva. Nu era un vis, ci realitatea. 

Ripley stătea nemişcată în bratele 
monstrului. Lumina era dată la minimum, 
dar n-o deranja. Inspiră adânc, trăgând în 
piept suflarea animalului. Umezeala caldă 
din jur îi spune că se afla în siguranţă, 
dar conştiinţa ei era tulburată de imagini 
haotice de vis. 

Alinarea rece a criosomnului. 

Nevoia de a-şi proteja puiul. 

Forta şi tovărăşia speciei sale. 

Puterea propriei ei revolte. Căldura şi 
siguranța creşei aburinde. Le recunoştea 
la un nivel superior al conştiinţei şi 
învățării. Făceau parte din ea, din ceea ce 
fusese şi devenise acum. 

Plutea în căldura umedă, 
reconfortantă şi-i venea să se ascundă 

înăuntrul ei. Auzea un murmur, sunete 
îndepărtate, care veneau din afară şi 
dinăuntrul ei. Sunetele veneau şi plecau. 
Însemnau totul şi nimic. Simţea din 
depărtare matca şi nevoia ei covârşitoare. 

Apoi auzi din nou sunetele interioare, 
mai ales unul, mai puternic decât toate 
celelalte. Era cel pe care-l asculta 
întotdeauna. Cel pe care încerca din 
răsputeri să şi-l amintească. Murmura: 

Mămica îmi spunea mereu că nu 
există monştri adevărați, dar uite că 
există. 

Sunetul acela îi spunea să se 
trezească. Dar, de îndată ce se trezea, 
visele vor deveni reale. Era obosită, atât 
de obosită! Însă, când dormea... 

Nu vreau să dorm, spunea glasul de 
copil. Pentru că visez oribil. 

O atingeau în somn. Toţi monștrii, toți 
monştrii adevăraţi. Se mişcau, respirau, 
visau, plănuiau. 

Se cutremură. 

Alcătuiau un organism perfect, cu o 
singură funcție reală. 

Perfectiunea lor structurală era 
egalată doar de ostilitatea lor. 

Gemu disperată. 

O femeie tânără, idealistă îi arătase 
umbra a ce fusese odată. A ce făcuse 
soarta din ea. Dar acum cine era? Ellen 
Ripley sau o arătare grotescă, la fel ca... 

Cel puţin ai şi ceva omenesc. Sunt 
doar... doar... 

Prefer să mi se spună persoană 
artificială. 

Simțea vag o senzație ciudată, din 
afara ei. Se întâmpla ceva cu eul ei. Se 

uită de jur-împrejur să se lămurească. 

Teribilii ei copii veniseră în sfârşit 
după ea. Erau peste tot. O duceau în 
brațe, o întâmpinau. 

Dar ceilalți, oamenii, nu mai erau. Cei 
pentru care luptase din greu să-i 
protejeze. Fusese separată de ei. Pe de-o 
parte simţea o uşurare enormă, dar pe de 
alta o revoltă la fel de mare. Oscila între 
aceste sentimente contradictorii în timp ce 
era purtată pe brațe de monstru. 

Îi apăru în minte o imagine de desen 
animat cu un copil blond, înlocuită treptat 
de cea a unui copil adevărat. Era copilul 
ei? Nu, nu era alei... 

Ba da, e al meu! 

Amintiri haotice îi inundaseră mintea. 

Căldura aburindă a creşei. Forța şi 
siguranța speciei ei. Singurătatea 
individualității şi nevoia de a găsi... 

Brate mici, puternice se înlănțuiră de 
gâtul ei, picioare mici, puternice i se 
înfăşurară în jurul taliei. Era haos. 
Războinicii zbierau şi mureau. Izbucnise 
focul. 

Am ştiut că o să vii. 

Clipi  derutată. În minte i se 
îngrămădeau  crâmpeie de amintiri, 
instincte pe care nu putea să le 
lămurească. Durerea pierderii 
irecuperabile îi copleşea mintea şi trupul. 
Însemna totul şi nimic. 

Mă cheamă Newt. Nu-mi spune 
nimeni Rebecca. 

Vin, Newt! Vin! 

Mămico! Mămicol 

Ripley căută legătura cu specia ei, 
încercă să găsească forța şi siguranța 

creşei, dar nu era acolo. Şi în locul ei 
rămăsese doar această durere, această 
pierdere cumplită. Se simțea golită pe 
dinăuntru. 

Se uită la războinicul uriaş care o 
ducea în brațe. Ar fi vrut să-i pună aceeaşi 
întrebare pe care le-o puseseşi celorlalți, 
adică oamenilor, întrebarea la care nu va 
răspunde nimeni, niciodată. 

De ce? De ce? 

În timp ce amintirile despre Neut i se 
învălmăşeau în creier, îşi propuse să 
găsească răspunsul. O să-l afle de la ei. 
Deşi erau uriaşi şi puternici, feroce şi 
ostili. O să le smulgă răspunsul cu forța. 


Supraviețuitorii celor două echipaje 
se grăbeau spre Betty, dar fără s-o ia la 
goană. Nu era nici o urmă de 
extratereştri. Nu întâlniseră Nici 
mucozități lipicioase, nici resturi de acid. 
Domnea o linişte suspectă. 

Când intră în navă, Vriess simți un 
dor de casă sfâşietor şi apoi o durere atât 
de  copleşitoare încât îl luă prin 
surprindere. În timp ce Johner şi 
Distephano îl aşezau pe scaunul 
copilotului, îşi dădu seama că simțea 
peste tot prezenţa lui Hillard şi a lui 
Elgyn. Dar îşi alungă amintirile. Avea 
destul timp să se gândească mai târziu, 
după ce vor scăpa de aici. Dacă vor 
scăpa. 

După ce se prinse cu Hamuri de 
scaun, Johner îl întrebă: 

— Cât mai durează până ne 
desprindem? 

Vriess apăsă pe nişte butoane şi afişă 
un plan de zbor. Pământul umplea tot 
ecranul. Se apropiau tot mai mult de el. 

— O să am nevoie de Call să se 
conecteze cu nava cea mare, să 
desprindă magneții. 

— Peste câteva minute o să intrăm în 
atmosferă, zise Johner, agitat. Atunci o 
să fie şi mai greu. 

Vriess încuviință din cap. Nu voia să 
se gândească cât de redusă era 
experiența sa de zbor. Hillard şi Elgyn 
fuseseră întotdeauna cei care pilotaseră 
Betty, asistați de Christie. El era doar 
mecanic, pentru numele lui Dumnezeu, 
iar Johner nu era bun decât ca luptător. 
Se obişnuiseră atât de mult cu rolurile 
lor încât nu mai aveau nevoie de altceva. 
Dar n-o să se gândească la asta acum. 
Azi era pilot. Trebuia să fie. 

Call veni lângă el şi-i alungă 
gândurile. Se uită drept în ochii ei. Din 
prima clipă când se cunoscuseră, 
refuzase să-l trateze ca pe un infirm. Nu 
se uitase niciodată la picioarele lui sau la 
scaunul de paralitic. Îl văzuse doar pe el, 
pe Vriess, omul. Aşa că ar trebui să-i 
urmeze exemplul. Să nu bage în seamă 
gaura prinsă cu sârmă din pieptul ei şi 
nici telecomanda ascunsă în braţ. 

Îi zâmbi timid. 

— Ai nevoie de ajutoail meu? îl 
întrebă ea. 

El încuviință din cap, uşurat. 

— Dacă... nu te superi... Annalee. 

Tresări când îi spuse pe nume şi apoi 
încuviință din cap. 

— Sigur, nici o problemă. 

Apoi începu să se conecteze la 
creierul computerului, ca şi când ar fi 
făcut asta de când lumea în fața lui. 

Nu băgă în seamă ce făcea. Se uita 
doar la fața ei delicată, umană. 


Ripley se trezi încet din somn. Era 
amețită. Nu deschise ochii imediat. Auzi 
un clipocit şi apoi gemete, gemete 
omeneşti. Urmat de un bâzâit ca de 
insectă. Mirosea urât. 

A sânge. A osânză. A moarte. Era 
umed şi fierbinte ca într-o mlaştină 
tropicală. 

Încercă încet să se mişte. Trupul era 
încă prea amorțit să răspundă. Oare era 
drogată? Hipnotizată? Ceva lipicios îi 
căzu pe față de sus. Se încruntă, la fel de 
ameţită. În cele din urmă picuratul 
deveni prea enervant şi deschise ochii. 

Materia care îi picase pe față i se 
prelinsese pe obraz şi de acolo pe podea, 
întărindu-sc imediat şi înțepenindu-i 
capul. Se desprinse şi apoi îşi şterse 
mâna de podea, fără să se gândească. În 
timp ce executa aceste gesturi automate, 
clipi şi se uită în jur, încercând să se 
gândească, să încerce să înțeleagă unde 
era şi ce se întâmpla. Ştia că ar trebui să 
fie agitată, alarmată, îngrijorată de 
propria ei situație, dar mintea ei nu era 
încă suficient de limpede pentru asta. 

Se uită în jur, în beznă. Nu era 
singură. Mai erau şi alți oameni. Cel 
puţin opt. Stăteau deasupra ei, pe un fel 
de raft. Miji ochii, încercând să vadă mai 
bine. Până la urmă, îşi dădu seama că nu 

stăteau pe nici un fel de raft. Braţele şi 
picioarele lor erau lipite de pereţii unei 
încăperi uriaşe, cilindrice. Îşi amintea vag 
glasul mecanic al lui Call care spunea 
ceva despre activitatea din rezervorul de 
reziduuri. Acum regreta că nu fusese mai 
atentă. 

Cei opt oameni pe care-i vedea erau 
prinşi de peretele circular. Soldați, 
cercetători, toți stăteau ca nişte muşte 
uriaşe, înfăşurați pe jumătate în coconi 
asemănători celor ai viermilor de mătase. 

Această imagine îi amintea de o 
scenă similară. 

Toţi coloniştii de pe Hadleys Hope 
prinşi de zid, cu piepturile sfâşiate de 
embrionii în erupție. Majoritatea ieşiseră. 
Dar cei de aici erau intacți, deocamdată. 

Îşi atinse pieptul. Dar nu avea de ce 
să se teamă. Nu fusese reinfestată. Şi-ar 
fi dat seama dacă s-ar fi întâmplat asta. 
Ar fi simțit. Oare aceşti oameni erau 
ținuți aici pentru a fi însămânțați? 
Gândul acesta o îngrozi dar, când se uită 
în jur, îşi dădu seama că nu era nici un 
ou în rezervor. Cu toate acestea, nu 
putea să uite imaginea celor opt oameni 
prinşi ca nişte insecte într-o pânză de 
păianjen. 

Ripley îşi desprinse privirile şi, în cele 
din urmă îi văzu. Pe ei, pe extratereştri. 
Înotau pe fundul adânc, al rezervorului 
de reziduuri, ca nişte aligatori într-o 
mlaştină, numai că mlaştina lor era o 
mare de sânge uman, grăsime şi propriile 
lor  excreţii. Ripley era cocoţțată la 
îmbinarea dintre podea şi perete, în cel 
mai înalt punct, chiar la marginea lacului 

fetid. Stătea acolo, temându-se să se 
mişte. Urmărea războinicii, întrebându-se 
dacă se aflau acolo ca să aibă grijă de 
coconii umani. Oare or să aducă ouă să-i 
infesteze? 

Ripley se încruntă şi se uită din nou 
de jur-împrejur. Şi atunci văzu matca. 

Uriaşa creatură era exact vizavi de 
ea, dar imaginea era atât de 
impresionantă, încât o luă prin 
surprindere pe moment. 

Îşi amintea clar că o mai văzuse pe 
matcă şi imensul ei ovipozitor. Atunci, 
uriaşul organ reproductiv fusese sprijinit 
să-i susțină greutatea copleşitoare în 
timp ce depozita ou după ou pe podeaua 
rafinăriei atmosferice de la Hadleys 
Hope. Dar nici nu se compara cu ce 
vedea Ripley acum. 

Şi această matcă era sprijinită, dar 
nu de ovipozitor. Pentru că nu mai exista 
aşa ceva. Matca însăşi era prinsă parțial 
într-un cocon de podeaua rezervorului de 
reziduuri, în marea de sânge şi 
excremente. Fie lichidul era puţin adânc, 
fie  extratereştrii  ţesuseră o pânză 
invizibilă. Ripley îşi dădu seama acum că 
extratereştrii pe jumătate  scufundațţi 
aveau grijă de matca lor. Nici nu băgau 
în seama prada umană prinsă de pereți. 

Ripley se  zgâia, încercând să 
înțeleagă ce vedea. Matca era ancorată de 
spate, de picioare, coadă şi brațe. Clătina 
din cap şi îşi agita extremitățile. Oare o 
durea ceva? Şi ce era pe abdomenul ei? 

Apoi Ripley îşi dădu seama îngrozită 
ce se întâmpla. Matca avea o burtă 
uriaşă, brăzdată de vene negre şi se 

mişca de parcă ar fi avut propria ei viață. 
Deschise gura şi scoase un şuierat furios. 

Ripley murmură uluită: 

— Nu mai face ouă... 

O voce cunoscută i se adresă cu 
entuziasm: 

— Este cea mai mare realizare a 
noastră! 

Ripley se temea să se întoarcă. Se 
temea să-l vadă pe cel care-i vorbea, dar 
trebuia s-o facă. Când îşi ridică privirile, 
dădu cu ochii de doctorul Gediman, prins 
alături de ceilalți cercetători şi soldați. 
Pupilele îi sclipeau nefiresc. 

— Un ciclu reproductiv secundar, zise 
el vesel. Asexual. Ca al mamiferelor. Fără 
gazde! 

— Nu se poate, gemu Ripley. 

Gediman zâmbi încântat. 

— Ne-am gândit să le modificăm 
sistemul de reproducere. Să înlăturăm 
ciclurile de depunere a ouălelor. Dar fiara 
nu s-a lăsat, chicoti el. A adăugat un al 
doilea ciclu. Este minunat! 

Urletul mătcii o zgudui pe Ripley şi o 
făcu să se întoarcă spre ea. Monstrul se 
zbătea, sfâşiat de durere. Extratereştrii 
care o îngrijeau se dădură înapoi, 
trăncănind febril între ei. Bâzâitul lor de 
insecte i se părea ca o muzică lui Ripley. 

— Dar... cum?  murmură ea 
nedumerită. 

—  Încrucişare genetică, îi explică 
Gediman. 

Râdea ca un nebun. 

— Din ADN-ul gazdei. 

— Nu!... 

Ripley nu putea să accepte aşa ceva. 

— Uită-te la ea! exclamă el. Are o 
parte din tine! 

Îşi luă inima în dinți şi se întoarse, 
forțându-se să se uite la matcă. În fond, 
era copilul ei. 

Burta mătcii creştea tot mai mult şi 
apoi începu să se mişte. Era exact ce-i 
trebuia lui Ripley ca să se trezească din 
letargie. Se ridică, enervată că nu era în 
stare să se mişte mai repede. Dar nu-i 
păsa. 

— Trebuie să ies de aici, îşi spuse ea. 
Trebuie să ies, fir-ar să fie! 

Gediman o urmărea zâmbind. Îşi 
pierduse mințile. 

— Nu vrei să vezi ce se întâmplă? o 
întrebă el, vesel. 


CAPITOLUL 13 


Call se deconectă de la computerul 
lui Betty, în timp ce Vriess pregătea 
desprinderea de Auriga. O durea la fel de 
mult că o pierduseră pe Ripley, dar nu 
puteau să-şi rişte viețile pentru ea. Vriess 
îi zâmbi după ce afişă planul de zbor şi 
încercă să-i răspundă la fel. 

Mai aveau încă atâtea de făcut. Call 
se îndepărtă de consola de comandă, 
apropiindu-se de Johner şi Purvis. 

—  Johner, du-l pe Purvis la 
congelator. 

Bărbatul solid, cu cicatrice, răsuflase 
uşurat când ajunsese la bordul lui Betty. 

— Gata, e timpul să faci nani, îi 
spuse el. 

Purvis încuviință din cap epuizat şi-l 
urmă. 

Call le-o luă înainte ca să 
pregătească amestecul criogenie. Mergea 
mai repede dacă intervenea ea. Şi, 
oricum, nu era vreme de pierdut cu 
Purvis. O porni pe culoarul întunecat, 
aşteptând să se aprindă luminile înainte 
ei, dar rămase în beznă. Se încruntă. Nu 
remarcase nici o problemă mecanică, dar 
nici nu verificase în amănunțime. Totuşi 
aceste lumini ar fi trebuit să se aprindă 
de cum au intrat pe navă. Se întoarse 
spre Johner, îngrijorată. 

Dar, înainte să vorbească apăru din 
beznă o armă şi răsună un sunet 
asurzitor. Glontele se înfipse în umărul 
lui Purvis, care căzu pe podea, urlând de 
durere. 

Când Johner se pregăti să-şi scoată 
arma, Call se trezi luată de gât şi simţi 
țeava fumegândă în obraz. Încremeni în 
loc. 

Cine? Ce? Cum? 

Omul care o imobilizase o împinse 
înainte, în lumină, şi auzi un glas 
cunoscut. 

— Dacă faci vreo mişcare, îi zbor 
creierii, îi spuse tipul lui Johner. 

Era Wren! 

Call îl văzu pe Vriess întorcându-se 
spre ei, revoltat că stătea acolo, prins de 
scaun, incapabil să-i ajute. 

Johner se încordase. Această era o 
confruntare obişnuită pentru el, cu un 
inamic lesne de înfruntat. Stătea cu 
picioarele depărtate şi mâinile în sus, 
încercând să pară inofensiv. Dar Call îl 

văzuse în acțiune. Dacă nu voia să rişte, 
doctorul ar trebui să-l omoare pe loc. 
Însă experienţa lui Wren era limitată la 
acest capitol. 

—  Distephano,  dezarmează-i! îi 
porunci el soldatului. 

Call se uită drept în ochii lui. Oare o 
să asculte de ordin? O să uite că-i 
salvase viața în încăierarea de la popotă? 
O să se întoarcă împotriva lor? 

— Cu scuzele de rigoare, sir, dar n-ai 
decât să te duci dracului! replică 
soldatul. 

Wren o strânse, gata s-o sugrume. 
Call îi simțea trupul încordat, începuse 
să tremure de disperare. Înfipse ţeava 
pistolului mai adânc, în obrazul ei. 

— Lăsați armele! zbieră el. Lăsaţi 
armele dacă nu vreți să murim împreună. 

Un strigăt ascuţit îi făcu pe toți să se 
întoarcă. Purvis se apucase de piept, cu 
ochii mari de durere. 

Nimeni nu făcu nici o mişcare. Nici 
măcar Wren. 


Ripley încerca disperată să găsească 
o cale de scăpare din rezervorul de 
reziduuri, dar, din locul în care stătea, 
nu vedea nici o uşă, nici o ieşire. Totuşi o 
băgaseră aici, nu? Deci ar trebui să iasă 
pe unde intrase. 

Matca se zbătea sălbatic, urlând de 
durere. Ceilalți extratereştri erau din ce 
în ce mai agitaţi şi bâzâiau asurzitor. 

În momentul acela matca scoase încă 
un strigăt, şi mai puternic, care o 
încremeni în loc pe Ripley. Acum era 

evident că se mişca ceva în pântecul 
mătcii. 

Ripley se  încordă, copleşită de 
amintiri. 

Şi mie mi s-a întâmplat acelaşi lucru. 
Am născut. Am fost mamă odată. Am stat 
în patul meu, cu bărbatul meu lângă mine. 
Era şi o asistentă medicală şi un doctor. 
Aveam dureri. 

Amintirea era atât de puternică de 
parcă o simțea şi acum. Îşi duse 
instinctiv mâinile la burtă. 

Transpiram abundent, dar nu voiam 
tranchilizante, deşi soțul meu mă implora 
să iau. Mă îngrijorau toți acei ani în care 
fusesem îndopată cu criosomnifere pentru 
zborurile spaţiale. De aceea nu am vrut să 
iau nimic când am născut. În propriul meu 
pat, în propria mea casă. 

lar acum o vedea pe matcă zbierând 
în reziduurile groase, vâscoase, şi această 
parodie a propriei sale experienţe îi făcea 
greață. 

Am avut o fetiță, o fetiță frumoasă. 
Semăna şi cu mine şi cu soțul meu. O 
chema Amy. 

Ellen Ripley clipi, uimită de 
multitudinea amintirilor umane care o 
invadaseră în timp ce era prinsă în 
capcană în acest iad. 

Iai promis lui Amy că o să te întorci la 
a unsprezecea ei aniversare, i-ai promis. 
Atunci a fost prima oară când i-ai învins. 
Dar nava ta de salvare nu a fost găsită 
decât după cincizeci şi şapte de ani. Amy 
a murit fără să ştie de ce nu te-ai întors de 
ziua ei. 

Ripley închise ochii pentru o clipă. Îi 
apăruse clar în mintea figura fetiţei ei. 
Mai erau şi alte amintiri. 

Newt. 

Hicks. 

Chiar şi Jonesy... 

Muriseră. toți. 

Gediman o privea uimit, râzând ca 
un nebun. Chicotelile lui erau la fel de 
enervante ca bâzâitul extratereştrilor. 

Matca zbieră, din nou şi întinse 
mâna spre Ripley, ca şi când clona, 
propria ei "mamă", ar fi putut s-o ajute în 
vreun fel. Femela extraterestră încercă să 
se ridice din patul ei fetid. 

Amintindu-şi de propria ei durere, 
Ripley gemu o dată cu matca. Aproape că 
simţea şi ea durerile naşterii. 

Da, înăuntrul ei, la nivel genetic, 
visceral, simţea durerea mătcii. Legătura 
telepatică o făcu să ia locul mătcii în 
acest travaliu cumplit. Burta umflată, 
durerea sfâşietoare, presiunea 
insuportabilă. Revolta trupului ei care nu 
accepta să îndeplinească o funcţie 
nedorită. Ripley gemu o dată cu matca. 

Şi, în acelaşi timp, simțea îngrijorarea 
războinicilor care se apropiau de 
neajutorata matcă. Sesizase agitația lor. 
Toţi soții ei doreau să-şi ajute matca, dar 
nici unul din ei nu ştia cum. 

Deodată, un şuvoi de sânge țâşni din 
pântecul mătcii ca un gheizer. Sângele 
din această primă erupție începu deja să 
sfârâie ca un acid coroziv. Ripley încercă 
să întoarcă spatele. Nu mai suporta să 
asiste la acest simulacru hidos al unei 
naşteri umane. 

Apoi matca scoase încă un urlet. 
Ridicase capul şi se uita la Ripley de 
parcă ar fi fost moaşa ei. Clona se chirci şi 
Zbieră şi ea în ton cu matca. 

Sfâşiată de dureri, femela 
extraterestră se prăbuşi la loc în mo-cirla 
groasă şi războinicii care o înconjurau se 
dădură imediat înapoi de parcă ar fi 
presimțit ceva. 

Ripley clipi obosită, uitându-se la 
stomacul care pulsa. Țâşni încă un şuvoi 
de sânge şi începu să iasă ceva din 
pântecele monstrului. Acum începea să i 
se contureze forma. 

Nu-i venea să creadă ce vedea. 
Semăna cu un craniu, un craniu uman, 
care se lupta să iasă din pântecele sfâşiat 
al mătcii. 

Copilul, se gândi Ripley. Creştetul 
copilului. Îi văd capul... 

Răsună un ultim urlet, urmat de un 
pârâit şi nou-născutul ieşi deodată din 
mama lui. Era palid, nu negru, iar pielea 
semăna mai mult cu cea umană, nu cu 
exoscheletul siliconic tare al 
extratereştrilor. Capul era ţuguiat, într- 
adevăr, dar fața... Faţa... 

Gediman era extaziat. Plângea de 
bucurie ca un nebun. 

— Ce frumos! Ce graţios!... 

Fața nou-născutului avea clar 
trăsături umane, chiar prea umane. 
Semăna cu un craniu cu orbite uriaşe, 
dinţi albi, strălucitori, o bărbie cizelată şi 
găuri în locul nasului. Da, fața nou- 
născutului era moartea în persoană. 

— Ce frumos este!  murmură 
Gediman. 

Ripley îi aruncă o privire. Părea 
transfigurat, de parcă ar fi dăruit 
universului cel mai grandios dar 
ştiinţific. lar clona simţea că era gata să-i 
împărtăşească entuziasmul nebunesc. Îi 
întoarse spatele şi încercă să-şi 
controleze emoțiile. 

Noul-născut îşi desfăşură corpul 
masiv din măruntaiele mamei sale. 

Matca, mai liniştită acum, gemea 
încet. Nu se mai zbătea. Întinse o mână 
tremurândă după copil. Ripley îşi aminti 
că făcuse acelaşi gest când născuse. 
Soțul ei o ridicase pe fiica lor şi i-o 
pusese pe burtă. Îşi amintea că izbucnise 
în lacrimi şi apoi într-un râs aproape 
isteric, în timp ce se bucurau cu toții de 
copilul sănătos. 

Când se întinse după el, nou- 
născutul se întoarse spre matcă. 

Nu este dezvoltat complet, observă 
Ripley, fără să-şi dea seama cum de ştia. 
Este dublu, poate chiar triplu ca mărime şi 
a crescut într-o singură zi. lar pofta lui de 
mâncare nu are limite. Ca să nu mai 
vorbim de ferocitate şi ostilitate. Un 
organism perfect! 

Când creatura ieşi complet din 
pântece, îi văzu mâinile. Erau puternice, 
masive, ca cele ale extratereştrilor, dar 
nu aveau decât cinci degete. Unghiile 
lungi, pielea palidă, le făceau să 
semene... 

Cu ale mele! îşi dădu ea seama 
îngrijorată. 

Ca într-o adevărată parodie de 
afecțiune umană, nou-născutul începu 
să se cațăre pe corpul mamei sale. Acum 

matca scotea sunete materne, mândră de 
realizarea ei. Puiul se apropiase de fața 
ei, ca şi când ar fi vrut s-o sărute. 

Şi, în momentul acela, dintr-o 
singură mişcare, smulse capul mătcii cu 
o mână uriaşă, împrăştiind sângele peste 
tot. 

Ripley, care se conectase telepatic cu 
matca, simți urletele de agonie ale femelei 
extraterestre până în adâncul sufletului. 

Însă noul-nâscut nu se opri aici. 
Atacă trupul tremurând al celei care-l 
adusese pe lume cu dinţii lui uriaşi, 
imun la sângele acid. 

Clona simți moartea mătcii când 
legătura telepatică se întrerupse. Era 
dureroasă ca o fractură deschisă. 
Creierul ei căuta cu disperare altă 
conexiune, dar legăturile cu războinicii 
extratereştrii erau blocate de teama lor. 
Se agitau, neştiind ce să facă fără matcă, 
fără cea care-i dirija. 

Ripley avea senzaţia că se afla în 
mijlocul iadului când  extratereştrii 
începură să urle, în timp ce noul-născut 
îşi devora mama. Pe urmă însă îşi dădu 
seama că nu doar extratereştrii făceau 
zgomot şi se întoarse. Gediman începuse 
să zbiere îngrozit. 

Se zbătea disperat, încercând să 
desprindă răşina care-l ținea prizonier. 
Ripley se lăsă pe fundul rezervorului, 
străduindu-se să-şi adune puterile, dar 
era atât de obosită! Pierderea legăturii 
telepatice cu matca o epuizase şi o 
dezorientase. 

Scăldat în sângele mamei sale, nou- 
născutul încremeni în loc şi îşi înclină 

capul într-o parte, ca şi când ar fi vrut să 
asculte. Apoi se întoarse încet şi Ripley 
avu pentru prima oară ocazia să-l 
privească drept în față.  Înăuntrul 
orbitelor uriaşe străluceau doi ochi 
asemănători cu ai ei. 

Se uita mirată. Şi Amy avea ochii mei, 
se gândi ea, cât pe ce să izbucnească 
într-un râs isteric. 

Şi Gediman văzu ochii strălucind pe 
fața de mort a nou-născutului şi urlă din 
răsputeri. 

Arătarea se ridică clătinându-se. 

A crescut deja! îşi dădu seama Ripley. 

Nesigur pe picioarele lui subțiri, nou- 
născutul de doi metri făcu primii paşi 
spre cercetător. 

Când se apropie de el, statura lui 
impunătoare îl încremeni pe Gediman. 
Amuţi pe loc, aşteptându-se la ce putea fi 
mai rău. Nou-născutul îl adulmecă şi 
Ripley văzu cum tremură de frică. 

Pe urmă, monstrul deschise tot mai 
mult fălcile masive, ca un şarpe gata să- 
şi devoreze prada. I se vedeau dinții 
lungi, strălucitori şi limba tare, lipsită de 
colți. 

Atacul nou-născutului căzu ca un 
trăsnet. Îşi înfipse colții în craniul 
cercetătorului care începu să urle mai 
oribil ca oricând, în timp ce i se prelingea 
sângele pe frunte, în ochi, urechi şi gură. 

Ah, Doamne, nu, nu! se gândi Ripley. 
Ar fi vrut să se conecteze telepatic cu 
monstrul şi să încerce să-l oprească, dar 
nu reuşea. 

Nou-născutul muşcă din creştetul 
savantului, zdrobindu-i oasele, le fel de 

uşor cum ar fi muşcat un om dintr-un ou 
tare. Ajunsese până la creierul rozaliu. 

Ripley se întoarse îngrețoşată. Auzea 
pârâitul ţesuturilor, plescăitul fiarei şi 
gemetele din ce în ce mai slabe ale 
victimei.  Simţțea mirosul metalic al 
sângelui proaspăt şi nu putea să facă 
altceva decât să închidă ochii. 

De aceea nu-l văzu pe nou-născut 
întorcându-se spre ea şi privind-o lacom 
în timp ce-şi lingea dinţii însângerați cu 
limba lungă, şerpuitoare. 


Purvis era în agonie. Nici nu-şi mai 
dădea seama ce-l durea mai rău. Umărul 
în care se înfipsese glontele îl ardea. 
Zvâcnea atât de tare încât de-abia putea 
să gândească. Dar cea mai cumplită era 
durerea din pântece. Parcă avea ceva 
acolo, un şarpe care încerca să iasă. 
Simţea că leşină de atâta durere. 

Dar, în ciuda chinurilor care-l 
măcinau, reuşi să se concentreze asupra 
tabloului din fața lui. Wren o strângea pe 
Call, gata s-o sugrume. Rana din pieptul 
robotului sclipea metalic. Doctorul îi 
înfipsese țeava armei în obraz. Purvis ştia 
că o durea. Call, care luptase din greu 
să-i salveze pe toți. Mai ales pe el, pe 
Larry Purvis. 

— Această târfă sintetică trebuie să 
se reconecteze la Auriga şi s-o ducă la sol 
conform procedurilor operaționale 
standard, zbiera doctorul. 

Call se străduia să vorbească: 

— Ba n-o să fac asta. 

Distephano îl înfruntă pe ofițerul său 
superior. 

— Eşti nebun? Chiar vrei să aduci 
arătările alea pe pământ? 

— Chiar n-ai observat de ce sunt în 
stare? îl întrebă Johner sarcastic. 

Purvis simţi că i se încolăceşte ceva 
înăuntru şi gemu, ținându-se cu mâinile 
de burtă. Era evident că Wren îşi 
pierduse mințile. 

— Extratereştrii vor fi închişi în baza 
de carantină, zise Wren, întorcând brusc 
arma spre ceilalți. 

— Nu vor reuşi să-i țină mai mult de 
cinci secunde, spuse Call. 

Doctorul se răsuci înapoi şi o 
împunse din nou în obraz. 

— Taci din gură! zbieră el. Ti-am spus 
să taci din gură! 

În momentul acela, Purvis simţi că i 
se despică pieptul. Îi apăruse o pată de 
sânge pe cămaşă. O privea fără să 
înțeleagă. 

Acum încremeniseră cu toţii în loc. 
Inclusiv Wren. 

Şi atunci înțelese. Venise timpul ca 
monstrul dinăuntrul lui să se nască. Nu 
fusese congelat la timp şi acum era prea 
târziu. Arătarea o să-i despice pieptul şi o 
să-l ucidă. Şi numai ticălosul de Wren, 
acest savant nemernic, era de vină. Cel 
puţin cei de pe Betty, care-l răpiseră, nu 
ştiau ce fac. Pentru că proiectul diabolic 
care crease aceste ființe infernale îi 
aparținea în întregime cercetătorului. 

Purvis clocotea de furie. Îl ura mai 
mult decât pe extraterestrul dinăuntrul 
său. Probabil că doctorul îi intuise 

sentimentele, pentru că îndreptă arma 
spre el. Dar lui Purvis puţin îi păsa. Ce 
putea să-i facă mai mult decât să-l 
ucidă? Ceea ce ar fi fost oricum o 
binecuvântare pentru el. Se ridică şi o 
porni clătinându-se către Wren, care 
încremenise îngrozit. Era o mare 
satisfacție pentru Purvis să-l vadă atât de 
speriat. Acum nu mai conta nimic pentru 
el. Era ca un om posedat. 

Wren trase, disperat. 

Glontele se înfipse în celălalt umăr al 
lui Purvis. Îl dădu înapoi câţiva paşi, dar 
nu reuşi să-l oprească. Ființa dinăuntrul 
lui se mişca atât de agitată acum, încât 
nu mai simțea nimic altceva. Nici măcar 
gloanțele. Ştia că-i curgea sângele pe 
burtă, pe umeri, pe spate, dar nu-i păsa. 
Universul lui se îngustase la maximum. 
Din el nu mai făcea parte decât Wren. 

Wren trase încă o dată şi încă o dată, 
lovindu-l de fiecare dată. Nu mai era 
atent la Call şi robotul profită de ocazie 
ca să-i tragă un cot în piept, răsucindu-i 
brațul care o ţinea prizonieră. 
Cercetătorul zbieră şi îi dădu drumul, iar 
următorul glonte nimeri aiurea, într-un 
scaun tapisat. 

Pe urmă, Purvis se repezi la el. Îi 
trase un pumn în plină figură şi-i zdrobi 
nasul. Îi zburase arma din mână şi 
Johner se grăbi s-o ia. Acum Purvis îl 
lovea cu ură, până când începu să-i 
țâşnească sângele din nasul, gura, buzele 
şi dinții zdrobiți. 

Încercând să scape de loviturile 
feroce, Wren căzu pe burtă şi începu să 
se târască departe de cel care-l tortura. 

Dar Purvis îl apucă de păr şi-l trase 
înapoi. Ura şi răzbunarea îi dădeau forțe 
noi. 

— NU! zbieră Wren. Nu! Nu! Nu! 

Îi zdrobi fața de podea o dată, de 
două ori, de trei ori, până când 
cercetătorul începu să plângă şi să 
geamă în mâinile lui. 

— Call! Johner! Soldatule! le strigă 
Vriess deodată. Fiți atenți. 

Şi, zicând acestea, le aruncă armele 
ascunse sub pupitrul de comandă. 

În timp ce-l lovea pe Wren de podea, 
Purvis simți o durere cumplită în 
pântece. Şi îşi înfipse şi mai tare mâinile 
în părul savantului. 

Strigătul care ţțâşni din gâtlejul lui 
Purvis îl uimi chiar şi pe el. Nu ştia dacă- 
i aparținea sau era urletul monstrului 
care încerca să se nască. Îşi croia drum 
înăuntrul lui, sfâşiindu-i organele şi 
zdrobindu-i coastele în drum spre 
diafragmă, plămâni, gură. 

I se desfăcu pieptul, scuipând sânge, 
oase şi organe. Cu un ultim efort, lipi 
capul lui Wren de el. Acum zbierau 
amândoi. Savantul se zbătea să se 
desprindă, dar Purvis îl imobilizase în 
strânsoarea morţii. Ţinea capul lui Wren, 
ştiind că o să se termine totul dar, de 
data aceasta, aşa cum dorea el. 

Monstrul îi mâncase plămânii şi nu 
mai putea să ţipe, dar glasul lui Wren era 
destul de puternic pentru amândoi. 
Embrionul extraterestru ţâşni din el şi se 
infiltră în ceafa savantului. 

În ultimele clipe de viață, Purvis văzu 
ceva ca un şarpe ieşind din fruntea lui 


255 


Wren exact prin creier.  Urletul 
cercetătorului amintea de tipetele tuturor 
celor răpiți din criotuburile lor, ale 
tuturor soldaților ucişi de extratereştri. 
lar pentru urechile lui Purvis era muzica 
dulce a răzbunării. 

Naşterea extraterestrului îi împroşcă 
pe ceilalți cu sânge şi țesuturi. Creatura 
transparentă încerca să se elibereze din 
craniul lui Wren, sfidându-i pe oamenii 
înarmați. Şi exact când simţea că i se 
rupe filmul, Purvis îi văzu pe cei de pe 
Betty ridicând armele. Ar fi vrut să le 
spună "mulțumesc" când  deschiseră 
focul. 


Cei patru supraviețuitori  traseră 
cartuş după cartuş în muribunzi şi în 
extraterestrul urlător, împroşcând 
interiorul lui micii nave cu sângele lor şi 
al monstrului. 

În cele din urmă, Wren şi Purvis se 
prăbuşiră, iar din embrion nu mai 
rămăsese nimic. 

Call se  îndreptă spre cadavre 
suspinând. Dădu sălbatic cu piciorul în 
Wren şi de-abia se mai abţinu să nu mai 
tragă câteva gloanțe în el. Dar ar fi 
însemnat să irosească muniția degeaba, 
vorba lui Johner. Apoi îngenunche lângă 
Purvis şi-i atinse fața cu blândețe. 

— Pare împăcat, murmură ea. 

— Aşa este, zise Johner, luând-o de 
umăr. A ştiut că-i facem o favoare. Îşi 
dorea moartea. 

Robotul se uită la omul cu cicatrice. 
Trăsăturile lui aspre se îmblânziseră. Îl 

bătu pe mână şi încuviinţă din cap. 

— Haideţi, îi îndemnă Distephano. 
Trebuie să plecăm de aici. O să aruncăm 
cadavrele după ce ne desprindem de 
Auriga. 

Mda, se gândi Call. Dacă o să ne 
putem desprinde de Auriga. 


CAPITOLUL 14 


Gediman se legăna încet în pânza 
care-l susținea. Arăta ciudat şi i se 
prelingea sângele în lichidul scârbos de 
sub el. Aşa, fără jumătate de cap, părea 
de-a dreptul monstruos. Ținea ochii 
deschişi, dar nu putea să vadă decât 
lumea de dincolo, dacă exista aşa ceva 
pentru ticăloşi ca el. La urma urmei, 
murise oricum în iad, aşa că n-o săi se 
pară prea mare diferența. 

În timp ce noul-născut îi devora 
creierul ca pe o plăcintă, din pieptul lui 
țâşni un embrion şi căzu în mlaştina de 
la picioarele lui. 

Ripley ştia că nu va uita niciodată 
această scenă. Nici în această 
reîncarnare, nici în cea viitoare, se gândi 
ea, abținându-se cu greu să nu 
izbucnească într-un râs isteric. 

Clona nu se ridicase. Încerca să 
treacă neobservată. Stătea nemişcată, în 
genunchi, la fel de imobilă ca oamenii 
înveliți în plase care, din fericire pentru 
ei, erau inconştienți. Ripley îi invidia 
pentru asta. 

Nici măcar nu se clintea. Se temea 
până să şi respire. Aştepta ca nou- 
născutul să-şi orienteze atenţia în altă 
parte acum, după ce terminase cu 
cadavrul lui Gediman. 

Monstrul se uită de jur-împrejur la 
ceilalți extratereştri, la resturile mamei 
sale şi la Gediman, care se mai legăna 
încă în plasă. Şi apoi, capul lui masiv se 
întoarse încet şi-i zâmbi hidos lui Ripley. 

Se apropie încet, grațios ca un 
păianjen, cățărându-se pe pereţii 
rezervorului de reziduuri, cu ajutorul 
fibrelor răşinoase. 

Ripley se strădui să-şi stăpânească 
groaza. Cu cât monstrul se apropia mai 
mult, cu atât îl vedea mai clar şi se 
înspăimânta şi mai rău. Avea fața plină 
de sânge şi ţesut cerebral, care-i atârna 
de asemenea de dinții mari şi lucioşi. Şi, 
când respiră în fața ei, femeia simți 
duhoarea sângelui cald. 

Acum era foarte aproape de ea. 
Ripley tremura îngrozită. Mai avea puţin 
până să intre în panică. Nici nu-i venea 
să creadă că ajunsese în această situație. 
Oare va trebui să repete experiența şi în 
următoarea reîncarnare? Acest 
Dumnezeu nedrept care-i  dirijase 
celelalte vieţi va continua s-o reîncarneze 
la nesfârşit în acelaşi coşmar? Oare nu 
merita să i se acorde o a doua şansă? 

Nou-născutul deschise gura şi 
întinse o limbă lungă, şerpuitoare. Ripley 
se încordă. Dacă o să-i despice şi ei 
craniul şi o să-i devoreze creierul? Dar 
limba îi atinse fața cu blândeţe şi o linse. 
Aştepta inevitabilul, bineînţeles. Creatura 

o linse din nou, ca o pisică uriaşă, 
monstruoasă, curățându-i fața, gâtul, 
umerii de resturile de sânge şi grăsime 
care o împroşcaseră. Până şi mâinile lui 
cumplite erau blânde când o atingeau. 
Parcă ar fi vrut să se asigure că nu era 
rănită. Gesturile nou-născutului îi 
aminteau de un câine credincios care-şi 
întâmpina stăpânul la sfârşitul zilei, sau 
de o pisicuță care dorea să fie alintată. 

Şi în timp ce monstrul se arăta 
prietenos, Ripley se uită în ochii lui 
căprui ca ai ei şi citi ceva în adâncul lor. 

În momentul acela se stabili legătura 
telepatică, vorbindu-i de legături genetice 
pe care nu putea să le nege. Îşi aminti de 
căldura aburindă a creşei, de forta şi 
siguranța speciei ei. Cu numai câteva clipe 
în urmă suferise de unicitatea 
individualității ei. Dar acum i se dădea 
din nou şansa să li se alăture, să se 
bucure alături de ei. Putea să se apropie 
de războinici, să fie matca lor, să 
îngrijească  nou-născutul. Doar pentru 
asta trăise. 

Pentru acest corp omenesc, această 
Ripley era mama lor, a tuturor. Primul 
pântece. Primul războinic. Şi trăise destul 
ca să acumuleze experiență, să împartă 
gloria cu ei. Ripley era cheia stupului. 
Fundamentul  creşei. Speranța nou- 
născutului. 

Iată răspunsul la întrebarea pe care o 
pusese de atâtea ori. De ce? Iată de ce. 

Se uită în ochii căprui ai nou- 
născutului, atât de asemănători cu ai ei, 
întinse mâna şi o puse pe creştetul 
monstrului. Apoi începu să-l mângâie, 

aşa cum le mângâiase odată pe Amy şi 
Newt. Doar era copilul ei, la fel ca ele. 

Nou-născutul scoase un sunet 
mieros, ca un mieunat şi, când se uită la 
ca, Ripley simţi că legătura telepatică se 
adânceşte, se întăreşte. Era atât de diferit 
de ceilalți şi totuşi atât de asemănător. 
Parcă s-ar fi conectat cu o parte din ea, o 
parte malefică, duşmănoasă, preocupată 
doar de autoconservare. 

Organismul perfect. 

Perfect pentru ce? 

Şi, în momentul acela auzi o voce din 
noianul amintirilor. Era glasul lui Newt, 
aşa cum îl auzise în incubator. 

Mămica îmi spunea mereu că nu 
există monştri adevăraţi, dar uite că 
există. 

Ripley se cutremură, torturată de 
intensitatea legăturii telepatice cu noul- 
născut, de ciudățenia lui. Monstrul 
rostea aceleaşi cuvinte ca Newt. Ştiam 
că o să vii. 

I se părea cumplit să audă aceleaşi 
vorbe din gura acestei caricaturi. Apoi îi 
răsună în urechi vocea mecanică, 
distorsionată a lui Call: 

— De ce mai trăieşti? Cum te mai 
suporţi? 

— Nu prea am de ales, îi răspunsese 
ea, convinsă de adevărul spuselor ei. 

Nu avusese niciodată de ales, de 
când se trezise din criosomn, pe 
Nostromo. 

Dar acum avea de ales. Avea de ales 
cu adevărat. 

O întrebase pe Call: 

— De ce îţi pasă ce se întâmplă cu ei? 
referindu-se la oameni. 

Şi acum se întreba pe ea însăşi de ce 
îi pasă? Ce motive avea să-i pese? Poate 
era o ticăloasă, aşa cum îi spusese 
femeii-robot. 

Căută legătura cu specia ei, încercând 
să afle ce şi cine era, ca să poată face 
alegerea potrivită. Căută forța şi siguranța 
creşei, dar nu dădu de ele. Şi în locul lor 
nu era nimic decât durere. Se simțea goală 
pe dinăuntru, aşa cum se simţise de când 
născuse. 

Când se concentră telepatic, auzi în 
adâncul ei două glasuri de fetițe, de 
fiinţe umane, care o strigau peste ani: 
Mămico! Mămica! 

Ripley se uită în ochii umezi, de 
reptilă, ai nou-născutului şi îşi trase 
mâna. Alesese în sfârşit. 

Obţinuse răspunsurile dorite. Se 
aflau în propriile ei gene. În ciuda 
atracției exercitate de extratereştri, a 
forței şi puterii lor, a puritaţii scopului 
lor, ştia că trebuie să salveze omenirea. 
Aceasta era ţinta ei, întărită de genele lor. 

Era Ripley, aşa cum fusese 
întotdeauna. Singurul lucru care putea fi. 
Ripley. O să-i distrugă. O s-o facă cu 
forța. 

Inspiră adânc, ca să se liniştească, şi 
se ridică. Trebuia să aibă mintea limpede 
şi să transmită gânduri bune nou- 
născutului şi războinicilor rămaşi 
deodată fără conducător, acum când 
matca lor murise. 

Monstrul se dăduse la o parte când o 
văzuse ridicându-se. Ripley întinse 

mâinile şi se prinse de pânzele de pe 
ziduri. Le alese pe cele solide, elastice, 
fără să-l scape din ochi pe nou-născut. 
Creatura pe jumătate extraterestră 
înclinase capul hâd într-o parte, 
încercând să înțeleagă ce făcea ea. Clona 
se uită la balta de sânge şi reziduuri de 
sub ea. Îi trezea altă amintire — o căldare 
incandescentă de plumb topit. Deci se 
putea şi mai rău de atât. 

Adunând fibrele, se folosi de ele ca 
un acrobat şi începu să se cațăre pe 
pereţi, cercetând atentă tavanul. Nou- 
născutul o privea curios şi Ripley se 
străduia să-şi păstreze mintea limpede. 

Când se îndepărtă, monstrul îşi 
schimbă locul, s-o vadă mai bine. Doi 
războinici se apropiară de nou-născut, 
mişcându-se prin lichid ca nişte crocodili, 
cu cozile lor unduitoare, de parcă şi ei ar 
fi fost curioşi. 

Ripley urca încet, din ce în ce mai 
sus, în căutarea unei raze de lumină. 
Asudase, încercând din răsputeri să-şi 
păstreze calmul, începu să fredoneze un 
cântec de care-şi amintise, ca să-l 
împiedice pe nou-născut să-i citească 
gândurile. 

— Eşti... steaua mea... norocoasă... 

În cele din urmă, găsi ce căuta. 
Atinse tavanul şi găsi mânerul care 
deschidea uşa ascunsă de acces. Se 
deschidea la nivelul superior al navei 
Auriga şi, când se întoarse, dădu cu ochii 
de nou-născut. 

Monstrul era şocat de trădarea ei. Se 
ridică în picioare, amenințător, şi întinse 
braţele furios. Sărise pe peretele alăturat 

şi începuse să se cațăre după ea, dar 
Ripley era mult înaintea lui. Îi trânti uşa 
în nas şi o blocă, sperând că o să reziste 
atacurilor acestei creaturi furibunde. 

Strigătele lui se auzeau chiar şi prin 
uşa închisă, când clona se ridică în 
picioare şi o luă la fugă. 


— Credeţi că o să mai ieşim vreodată 
de aici? întrebă Johner. 

Call simţise că intrase în panică. 

— O să ieşim, băiete, îl linişti Vriess, 
deşi nici el nu era convins de ce spunea. 
Nu-ţi pierde cumpătul. 

Acum Pământul umplea întreg 
ecranul. Era încă o planetă albastră, cu 
nori albi pe cer. Dar era acoperită în 
proporţie de două treimi de o rețea 
metalică gigantică, rezultat al cooperării 
dintre diverse  coiporaţii şi guvernul 
planetar. Această rețea semăna cu o 
cochilie care se rotea puțin mai repede 
decât Pământul. Call ştia câți oameni 
trăiau acolo şi putea accesa oricând 
programul informativ, dar acum nu avea 
chef de statistici. Singurii oameni care 
locuiau practic pe pământ erau şomerii şi 
cei fără drepturi civile. Majoritatea lucrau 
în coloniile spaţiale. Nu era greu să alegi 
un loc complet izolat pe planetă unde să 
cadă Auriga. Johner nu  mințţise. 
Pământul era într-adevăr o cocină. 

Se conectă din nou cu nava Betty 
prin telecomanda din braț, stabilind 
momentul desprinderii lor de Auriga. 
Înscrisese deja nava cea mare pe orbită 
în aşa fel încât să evite rețeaua metalică 

şi impactul cu solul să se producă în cea 
mai îndepărtată zonă a continentului 
australian. Mai aveau puţin. Se vor 
desprinde în curând şi vor lăsa în urmă 
această nebunie. 

Call oftă. Tot nu putea să accepte că 
o părăseau pe Ripley. Aripile micii nave 
se roteau în timp ce se pregătea să se 
separe. Se uită la monitoare exact când 
Betty începu să-i transmită informaţii, pe 
care ea şi Vriess se grăbeau să le dirijeze. 
Stabilizatorul din compartimentul de 
mărfuri arăta că reparațiile pe care le 
făcuseră ea şi Vriess înainte să vină la 
bordul vasului Auriga se dovedeau utile. 
Era o mică problemă cu presiunea 
hidraulică la sistemul de închidere a 
uşilor, provocată probabil de vreo 
scurgere de lichid. Se întâmplase 
probabil când împuşcaseră embrionul 
extraterestru ieşit din Purvis. Un glonte 
perforase mai mult ca sigur o conductă 
sau sângele acid, extraterestru, corodase 
vreo instalație. Într-o navă de asemenea 
mărime, orice pierdere de presiune putea 
afecta întreaga ei funcționare. Dar, în 
mod normal asta n-ar trebui să-i 
împiedice să se desprindă de Auriga. 

— Call, pufni Johner încordat. Betty 
este pregătită? 

Imaginea Pământului se mărea pe 
monitoare în timp ce planeta trăgea 
Auriga în jos, într-o îmbrățişare mortală. 

— Gata, s-a încălzit, zise Call, 
calculând în gând. 

Erau la limită cu timpul. Regreta că 
nu era Hillard să piloteze nava. 

— O să închid labirintul de vid către 
navă. 

Nu se uită la Vriess când îi spuse: 

— Fii pregătit. 

Era una cu nava, era Betty. I se 
părea ciudat şi minunat în acelaşi timp. 

Vriess nu-i răspunse imediat şi se 
întoarse spre el. Studia echipamentul, 
uitându-se nervos de jur-imprejur. 

— Da, trebuie să găsesc supapa de 
accelerare verticală. 

Distephano se aplecă spre el şi-l 
întrebă îngrijorat. 

— Credeţi că sunteţi în stare să 
pilotați nava asta ? 


Ripley străbătea culoarele în fugă, cât 
putea de repede. Se orienta mai mult 
după instinct. Vocea lui Call, care era 
acum a navei, repeta ordinul de 
evacuare, anunțând că impactul se va 
produce în atâtea minute şi secunde. 

— Mai taci din gură, fir-ar să fie, 
zbieră ea enervată. Mă mişc cât de repede 
pot! 

Când dădu ultimul colț, văzu 
închizându-se uşile masive ale 
labirintului de vid care ducea la Betty. 

— Nu vă apropiaţi, se închide 
labirintul de vid. 

— NUUUUI! zbieră ea, grăbindu-se din 
răsputeri. 

Uşile se închideau în fața ei. Se 
aruncă înainte şi trecu printre uşi cât pe 
ce să-şi prindă călcâiul. Apoi căzu pe 
punte şi trase adânc aer în piept. Dar, 

peste câteva clipe auzi un clinchet. Se 
desprindeau magneţii care fixau nava. 

— NU! zbieră ea din nou, de parcă ar 
fi avut vreo şansă s-o audă cineva 
dinăuntru. 

Se ridică în picioare şi o luă la goană 
spre Betty. Se desprinse încă un magnet. 
Străbătu puntea în grabă, până văzu 
nava şi ultimul magnet care o susținea. 
Era la cinci metri depărtare. La trei... 


Agitaţia de pe unul din monitoarele 
video ale navei atrase brusc atenția lui 
Call. Şi când se uită nu-i veni să creadă. 

— la te uită! exclamă ea. 

Apoi se deconectă, sări de pe scaun 
şi se aplecă peste umărul lui Vriess. 

— Este Ripley! Vine! Aproape a ajuns! 

Puse mâna pe telecomanda 
labirintului de vid. 

— Ei, fir-ar să fie, Call! se enervă 
Vriess, derutat. Aproape ne-am desprins. 
Suntem în criză de timp. Nu mai putem 
aştepta! 

— Doar n-o s-o lăsăm aici! îi spuse 
Call, acţionând mecanismul care 
deschidea magazia. 


Zbierând furios, nou-născutul reuşi în 
cele din urmă să se strecoare prin uşa din 
tavanul rezervorului de reziduuri. Monstrul 
căzu pe puntea superioară a navei. 
Sângele care-i picura din rănile cu care se 
alesese după ce forțase uşa topea 
podeaua. 


266 


Când se dezmetici, se uită de jur- 
împrejur, în timp ce rănile se opreau din 
sângerat şi începeau să se vindece. Şi o 
văzu pe Ripley dispărând pe culoar. Dar 
nou-născutul putea să-i dea de urmă, 
datorită legăturii lor telepatice, aşa că o 
porni rânjind hidos după mama lui pe 
coridoarele navei blestemate. 


Nu se  desprinsese încă ultimul 
magnet în timp ce Ripley alerga 
disperată. Dar rampa de încărcare şi 
toate celelalte fuseseră retrase şi nava 
stătea deasupra abisului culoarului de 
evacuare, aşteptând să se desprindă. 

Şi exact când se întreba cum o să 
pătrundă înăuntru, se deschise deodată 
labirintul de vid al compartimentului de 
mărfuri. Clona sări fără să ezite, plonjând 
ca un scafandru în căutarea unei comori. 
Pluti prin aer trei metri, cinci, şapte, 
până ateriză pe rampa tare a lui Betty. 
Simţi că i se tăiase respiraţia şi aşteptă 
să se închidă uşile în urma ei. 

Începu să numere în gând, dar nu se 
întâmplă nimic. Avea senzația că retrăia 
această scenă, că nu era prima oară când 
uşile se închideau exact la timp să fie în 
siguranță, dar amintirea era prea vagă. 

Când se uită la coridorul navei 
Auriga, labirintul de vid prin care se 


strecurase, văzu uşile masive 
cutremurându-se sub O lovitură 
puternică. 


Lovitura se repetă încă o dată. 
Şi încă o dată. 

Închise ochii, refuzând să simtă 
legătura telepatică, deşi ştia că nu putea 
să i se împotrivească. Pentru că ei n-or s- 
o lase niciodată în pace. Cel puţin nu în 
această existență. Sau, poate niciodată. 

Se uită în jur şi văzu câteva 
echipamente esenţiale pentru 
funcţionarea navei. O uimea să constate 
ce cunoscute i se păreau toate. Doar 
trecuse atâta timp. Se întâmplase în altă 
viață, în altă reincarnare. Dar se trezi din 
visare şi se concentră asupra realităţii. 
Locul acesta nu trebuia expus vidului. 
Nava n-ar supraviețui coborârii dacă n-ar 
reuşi să închidă uşile. Oare echipajul 
ştia? Puteau să monitorizeze zona? Nu 
sesizase nici o cameră de luat vederi. 

Se ridică în picioare. Nava se clătină 
şi Ripley fu cât pe ce să-şi piardă 
echilibrul când luă comenzile manuale 
care acționau labirintul de vid. Trase de 
ele cu toată forța ei supraomenească şi, 
până la urmă, uşile începură să se 
închidă încet. Convinsă că n-o să se 
blocheze, se repezi spre scara de acces 
care ducea pe puntea de comandă. 


Scârțâitul uşilor o făcu să nu bage de 
seamă că  bubuitul nou-născutului 
încetase brusc. 

— Gata, e înăuntru! o anunţă Vriess 
pe Call când Ripley ateriza în 
compartimentul de mărfuri. Şi acum hai 
să plecăm dracului de aici. 

ŞI, zicând acestea, acționă 
telecomenzile care comandau 
desprinderea navei de Auriga. 

Marea navă militară intrase deja în 
ionosferă. Erau la limită, se gândi Vriess 
agitat. De îndată ce se vor închide uşile, 
va iniția coborârea navei. 

Vriess şi Call urmăreau imaginea de 
pe monitor, care o înfățişa pe Ripley 
ridicându-se şi dându-şi părul la o parte 
de pe față.  Femeia-clonă  acţionă 
comenzile manuale şi apoi lăsă uşile să 
se închidă. 

Era tot ce-l interesa pe Vriess. Acum 
comută monitoarele pe sistemul 
informațional, încercând să se desprindă 
de Auriga, care se îndrepta spre 
distrugere sigură. Se uită repede la 
planul de zbor al lui Call. Arată bine, se 
gândi el şi iniție coborârea. 

Dar, în momentul acela se înroşi 
ecranul şi apăru un mesaj pe care Vriess 
n-ar fi vrut să-l citească. 

— Call, zise el încet, deşi se vedea cât 
era de îngrijorat. Nu putem pătrunde în 
atmosferă cu uşile larg deschise! 

— Ce? pufni Johner, sărind de pe 
scaunul pe care stătea. Sigur că nu se 
poate! 

— Ripley aproape că le închisese cu 
comandă manuală, le spuse œl, 
continuând să citească veştile proaste de 
pe ecran, dar s-au oprit la jumătate. lar 
acum nu reuşesc să le urnesc din loc. 

— Lasă-mă pe mine să încerc, zise 
Call, repede, conectându-se din nou cu 
nava. 

Apoi începu să implore: 

— Hai, vorbeşte cu mine, Betty. 

Camera de evacuare a navei făcuse 
condens şi o parte din abur intrase cu 
Ripley în compartimentul de mărfuri, 
strecurându-se în jurul echipamentelor 
ca ceața deasă care înconjoară cimitirele. 
Pe măsură ce Betty se desprindea, 
curenții de aer se schimbau, suflând 
aburul în diverse forme. Şi când vaporii 
cenuşii se risipiră brusc, nu rămase 
decât o figură solitară. 


Când nou-născutul se strecură prin 
spațiul îngust dintre uşi, văzu magnețţii 
desprinzându-se şi pe Ripley înăuntrul 
navei. Hotărât să se răzbune pe ființa 
care-l trădase pe el, pe matcă, pe întregul 
stup, monstrul scoase un strigăt 
înfricoşător. Apoi aşteptă până se 
adunară din nou aburi şi se târî în patru 
labe spre navă. 

Capul de mort cenuşiu al nou- 
născutului rânji când se apropie de noul 
său cămin. Nu ştia ce era locul acesta. 
Ştia doar că aici îl adusese mama lui, care 
se  străduia să-şi abandoneze copilul 
orfan. 


Ceilalți patru oameni care erau deja 
la bordul lui Betty se întoarseră când 
noul lor pasager se năpusti pe puntea de 
comandă. 

— Ripley! exclamă Call întorcându-se 
spre ea. 

Simțea nevoia s-o vadă, să se 
convingă că era acolo. 

— Bună, o salută clona cu răsuflarea 
tăiată. 

Când trecu pe lângă Distephano, 
soldatul îi zâmbi. 

— Doamne, credeam că ai murit! 

— Mi se întâmplă adesea, îi răspunse 
ea indiferentă. 

— Mă bucur că ai reuşit să scapi, îi 
spuse Distephano, dar arăţi şi miroşi 
oribil! 


Ripley se aplecă peste umărul lui 
Vriess, să studieze monitoarele. 

— De ce nu ne mişcăm? 

Mai aveau foarte puţin timp la 
dispoziție. Se întoarse spre  Vriess. 
Transpirase şi se vedea clar că era 
copleşit de sarcina pe care trebuia s-o 
îndeplinească. 

— Încerc... să găsesc comanda... 
manuală. Asta-o fi? adăugă el, indicând 
un buton. 

Johner se aplecă să-l ajute, dar 
Ripley îl dădu la o parte şi-l plesni peste 
mână pe Vriess. 

— Ah, pentru numele lui Dumnezeu, 
murmură ea dezgustată, aşezându-se pe 
scaunul copilotului. 

Scaunul lui Elgyn, îşi aminti Call, cu 
inima strânsă. Johner părea furios. 

— De unde ştii să pilotezi o navă? 

Dar Ripley îl repezi imediat. 

— Cred că glumegşti. Rabla asta e mai 
bătrână ca mine. 

Începu imediat să apese pe butoane. 
Le ştia pe dinafară. 

— Deschide odată labirintul de vid de 
pe Auriga, îi spuse ea lui Vriess. 

Omul părea fericit să-i predea 
această responsabilitate, dar continua să 
urmărească afişajele de pe monitor. 

— Tot n-am rezolvat problema! Uite! 
Uşile sunt deschise! îi spuse el. 

— Le-am închis, îi răspunse Ripley 
calmă. 

Johner se aplecă spre ea şi făcu 
semn spre ecranul lui Vriess. 

— Blestemata aia de uşă! 

Aveau dreptate. Vriess intră în 
acțiune. Era o problemă de mecanică, 
deci de competenţa lui. 

— Iar rahatul ăsta! exclamă el. Am 
pierdut presiune în sistemul hidraulic. 
Cum a fost posibil aşa ceva? 

Johner citea instrucțiunile de pe 
panou, aplecat peste umărul lui Vriess. 

— Poate reuşesc eu să le forțez să se 
închidă. 

— Am încercat eu, îi spuse Ripley. 

Deci era evident că nu avea nici o 
şansă. Call se deconectă rapid de navă. 
În momentul acesta nu era nevoie de ea 
aici. 

— Mă ocup eu de asta. 

Se ridică de pe scaun şi se opri 
pentru o fracțiune de secundă, dându-şi 
seama că Ripley o urmărea. 

Intensitatea  privirilor  clonei îi 
spuneau: Bineînțeles că ştiu cine a 
insistat să fiu primită înăuntru. 
Recunoştința lui Ripley era evidentă. 
Robotul încuviință din cap şi clona se 
întoarse spre monitor. 

Din informațiile de pe ecran rezulta 
că Betty se desprindea încet. Call nu prea 
avea mult timp la dispoziţie să închidă 
uşile înainte să se deschidă trapa 
exterioară. Dar era singura care avea 
şanse de supraviețuire acolo, dacă se 
întâmpla acest lucru. Îşi croi drum 
printre scaune, îndreptându-se spre 
partea din spate a navei. 


Când uşa cabinei de comandă se 
închise în urma ei, Call se uită de jur- 
împrejur. Labirintul de vid stătuse 
deschis mai puțin de un minut, dar 
mongştrii aceia erau deosebit de rapizi. 
Dacă s-o fi strecurat vreunul înăuntru, în 
timp ce erau ocupați cu dirijarea navei? 

Numai gândul acesta o făcea să se 
înfioare. Lanţurile şi scripeții de deasupra 
scoaseră un clichet răsunător când vasul 
se mişcă. Se apropie prudentă de 
comenzile de avarie. Puse mâna pe mâner 
şi trase de el cu toată puterea, sperând 
că o să închidă uşile în ciuda sistemului 
hidraulic defect. Se aprinseră ledurile 
roşii, apoi cele verzui şi uşile începură să 
se închidă îngrozitor de încet, dar, din 
păcate, se blocară la mai mult de-o 
jumătate de metru de podea. 

— Call! 

Vocea lui Vriess în interfon o făcu să 
tresară. Vru să-i răspundă dar, înainte 
de asta, sesiză o umbră în spatele ei şi 
încremeni în loc. Umbra se mişcă din nou 
şi robotul se întoarse, gata să dea piept 
cu intrusul. 

— Call! strigă Vriess în interfon. Call! 

Ripley manevră nava cu iscusinţă în 
timp ce cobora către uriaşul labirint de 
vid al Aurigăi, dar era atentă la monitorul 
care arăta că uşile nu se închiseseră 
încă. 


Nu este nimic, îşi spuse Call enervată, 
întrebându-se dacă nu cumva glonţul lui 
Wren îi afectase reacţiile senzoriale. Se 
uită din nou de jur-împrejur şi îşi spuse 
că numai lanțurile de deasupra dădeau 
senzația unei prezenţe stranii. 

Am nevoie de o pârghie, îşi spuse ea, 
încercând să se concentreze asupra 
uşilor. Abia acum, când se uită mai atent 
observă umbrele lăsate de echipamentele 
de diverse forme. Şi i se păru că erau 
toate nişte locuri unde te puteai ascunde 
cu uşurinţă. Zări o bară de fier şi puse 
imediat mâna de ea. Era destul de grea. 
O să-mi servească perfect drept pârghie. 

Echipamentul trosni când nava se 
mişcă, iar zgomotul o făcu să tresară şi 
se uită din nou în jur. Lanţurile se loviră 
unele de altele, scoțând clinchete 
răsunătoare. 

Du-te la uşă! îşi reaminti ea. Când 
ajunse la ea, băgă bara de fier în mânerul 
de acţionare manuală şi se lăsă pe 
capătul ei cu toată greutatea. 

Dar, în momentul acela simți clar o 
prezență. Senzaţia era atât de puternică 
încât nu mai putea s-o ignore, nici măcar 
ca să se concentreze asupra uşilor. Pe 

urmă răsună un şuierat. Se apropia de 
ea ceva ciudat, periculos. 
Se întoarse încordată, cu toate 


simțurile racordate — mecanismul pe 
care îl folosea atunci când inima îi bătea 
nebuneşte. 


Şi, de data aceasta îl văzu. Era acolo, 
exact în spatele ei, şi era imens, hidos. 
Din umbrele întunecate se înălța cea mai 
cumplită viziune de coşmar pe care o 
întâlnise vreodată. Şi doar avusese 
destule experiențe dure. Oricum, 
arătarea nu era un extraterestru. 
Semăna cu o încrucişare perfectă între 
un animal feroce şi îngerul Morții. 
Craniul rânjea la ea, dezgolindu-şi dinții 
oribili. Era mai mare decât ceilalți 
monştri şi trăsăturile umane îl făceau şi 
mai hidos. 

Nu mai văzuse aşa ceva. Nici în 
cărțile de istorie, nici pe Auriga. Sigur, se 
înrudea cu ceilalți extratereştri. Îşi dădea 
seama de asta, deşi era îngrozită. Dar 
existau destule diferențe. Să fie oare 
ultimul dar al lui Wren? 

Trăsăturile umane ale monstrului sunt 
evidente. Ah, Doamne... seamănă cu 
Ripley... 

Trebuia neapărat să iasă de aici, să 
fugă. 

În momentul acela, fiara se mişcă 
spre ea, întinzând brațele îngrozitor de 
lungi. 

Dar, în loc s-o ia la fugă, încremenise 
în loc. Nu era în stare nici să se mişte, 
nici să gândească. I se supraincărcaseră 
circuitele cerebrale în timp ce se zgâia la 


275 


această viziune de coşmar cu mâinile 
întinse spre ea. 

Însă mâna monstrului trecu pe lângă 
ea şi apucă una din traversele uşii de 
etanşare. lar apoi, spre uimirea lui Call, 
trase uşa până la podea. 


— A închis uşile! o anunţă Johner pe 
Ripley când mesajul de avertizare de pe 
monitor se schimbă în verde şi dispăru. 

Apoi se aşeză pe scaunul lui Call şi 
comandă monitorul să afişeze exteriorul 
lui Betty. 

— Ne-a rămas foarte puţin timp, zise 
el. Haideţi să ne desprindem mai repede, 
înainte să ne ciocnim de sol. 

Ripley nu-i acordă prea multă 
atenţie. Era atentă la comenzi. Lui Call i- 
ar fi venit mult mai uşor, pentru că s-ar fi 
conectat direct cu nava. 

— Coboară brusc, îi strigă Vriess. 
Încă mai putem să ne desprindem. Dar 
suntem pe muchie de cuţit şi o să ne cam 
zguduim. 

Ripley încuviinţă din cap, cu ochii la 
monitor, deşi Call închisese uşile. Totul 
era în ordine. Acum trebuia să fie atentă 
la alte lucruri. Acţionă comenzile şi reuşi 
în acelaşi timp să-şi pună centura de 
siguranță.  Distephano şi Johner îi 
urmară exemplul. Totul este atât de 
familiar, se gândi ea obosită. Ciudat de 
familiar. 

Vocea computerului de pe Auriga, 
care era aceeaşi cu glasul lui Call, 
anunță deodată prin interfonul lui Betty: 

— Atenţie. Întrerupere procedurală. 
Nava nu s-a angajat în poziția 
corespunzătoare pentru coborârea 
verticală. Sistemul de frânare este 
deconectat. Coliziunea iminentă. 

— Nu mai spune, bombăni Johner în 
spatele ei. 

Distephano era tăcut. 

Ripley se  rezemă de spătarul 
scaunului, relaxată, ca şi când ar fi fost 
într-o călătorie de plăcere. 

— Aproape am reuşit..., murmură 
Vriess. 

Acum totul funcţiona perfect: rata de 
coborâre a navei mari, viteza de 
desprindere a lui Betty... 

— Acum! exclamă Ripley şi apăsă 
butonul de putere maximă. Nava se 
zgudui din toate încheieturile şi toți 
încremeniră în loc. 


Acum Vriess nu-şi făcea griji pentru 
Call, avea alte lucruri importante la care 
să se gândească. Nu toate sistemele navei 
mergeau bine, pentru că nu avusese timp 
să facă reparaţiile programate. Ca să se 
desprindă cu adevărat de Auriga, Betty va 
trebui să răspundă repede, cu toate 
forțele. Şi nu ştia dacă va fi în stare. Mai 
ales fără s-o piloteze Hillard. Se uită la 
Ripley, întrebându-se cum ajunsese acolo 
şi cum de ştia atâtea amănunte despre 
navă. 

— ACUM! zbieră Ripley. 

Vriess se uită la monitor care afişa 
exteriorul masivei Auriga, sclipind cu 
milioanele ei de lumini pe cerul de noapte 

al Australiei, în timp ce se rostogolea 
inexorabil spre pământ. La un moment 
dat, Betty, care semăna cu o jucărie în 
comparație cu nava militară, țâşni din 
labirintul de vid, cât pe ce să se lovească 
de Auriga. Semăna cu un gunoi aruncat 
dintr-un avion în viteză, se gândi Vriess. 

— Fii atentă! o preveni Johner. 

— Sunt, îl asigură Ripley, manevrând 
nava într-un arc strâns. 

Betty coti şi se cutremură din toate 
încheieturile, evitând nava cea mare până 
se desprinse complet. Se îndepărtă în 
timp ce Auriga îşi continua drumul spre 
moarte. Vriess verifică din nou, ştiind că 
aşa ar fi făcut şi Call. Dar era o zonă 
nepopulată, fără oraşe şi oameni. Doar 
deşert, care se întindea pe sute de mile. 
Craterul pe care o să-l facă Auriga va fi 
cea mai interesantă parte a peisajului, în 
anii care vor urma. 

Vriess şi Ripley se străduiau să ţină 
sub control viteza lui Betty, împingând-o 
cât mai departe. 


Call nu fusese atât de îngrozită nici 
când fugise de măcelul roboților. Dar 
acum se blocase complet. Nu mai putea 
să gândească şi nici să reacționeze. 

Monstrul era între ea şi uşa cabinei 
de comandă. Dar nu conta asta. Cel mai 
important era să scape. Oriunde. 
Oricum. Să scape. 

Nou-năseutul făcu un pas spre ea 
dar, în momentul acela, nava se zgudui 
brusc şi se dezechilibrară amândoi. Era 
exact de ce avea nevoie Call să se 

trezească la realitate. Ştia în sfârşit ce 
avea de făcut. 

Se feri de mâna întinsă a monstrului 
şi o luă la fugă cât o ţineau picioarele, cu 
arătarea după ea. Probabil că voia să se 
joace puţin înainte s-o lichideze. 

Monstrul şuieră şi-i simţi ghearele pe 
picior. Apoi se întoarse brusc la dreapta, 
se lipi de sol şi se târi sub stabilizator. 
Când  uriaşul extraterestru îşi dădu 
seama că o să-i scape prada, scoase un 
urlet de protest şi făcu un salt, dar Call 
dispăruse deja sub burta maşinăriei 
voluminoase. 

Ghemuindu-se, se rostogoli până 
atinse peretele. Apoi se uită la cele trei 
deschizături, aşteptându-se din clipă-n 
clipă să vadă monstrul. 

Dar dispăruse! 


Războinicul extraterestru îl urmase pe 
nou-născut când părăsise creşa, ca să fie 
lângă el, să-l protejeze. Matca murise şi 
era dezorientat. Crezuse că nou-născutul o 
să se folosească de Ripley ca să-i dirijeze 
pe toți, să le dea un scop, dar nu fusese în 
stare s-o rețină. Şi războinicul nu înțelegea 
de ce. lar acum nou-născutul plecase s-o 
ucidă pe Ripley, s-o devoreze. 

Războinicul îl urmase pentru că 
trebuia să facă ceva. Dar el nu avea 
acelaşi scop cu nou-născutul şi şovăia. 
Între timp, toți embrionii ieşiseră din gazde 
şi începuseră să crească. Creşa era 
completă. Poate că exista şi o matcă 
printre ultimii pui, dar războinicul nu era 
sigur. 

Fără îndrumarea mătcii era lipsit de 
scop, de țintă, de motivaţie. Poate că ar fi 
mai bine să hiberneze. 

Nava pe care se aflau fusese golită de 
pradă. La bord nu se măi aflau decât ei, 
războinicii, gazdele moarte şi puii. 
Culoarele erau pustii. Nu mai era un cuib 
viabil, aveau nevoie de gazde noi. Dar 
războinicul se temea că n-or să le 
găsească niciodată, dacă nu aveau o 
matcă să-i dirijeze. 

Răsună o voce şi războinicul înălță 
capul s-o asculte. 

— Coliziunea în cinci secunde. Cinci... 
Patru... 

Nou-născutul nu mai era la bord. Da, 
se gândi războinicul ghemuindu-se strâns, 
era momentul să hiberneze. 

— Gata, anunță vocea. 


La bordul lui Betty, Distephano văzu 
pe monitorul lui VrieSs ce o să se 
întâmple. Apoi se uită la Ripley, care 
manevra perfect o navă complet 
necunoscută. Era încordată şi îşi mişca 
ochii dintr-o parte într-alta, fără să-i 
scape nimic. Ce femeie ciudată, se gândi 
el. Dar o admira pentru tot ce făcea. Deşi 
era obişnuit cu zborurile spațiale, acesta 
fusese unul cumplit şi nu se terminase 
încă. 

Glasul blând al lui Call de la bordul 
Aurigăi anunţă: 

— Gata! 

Şi văzură cu toții nava uriaşă 
zdrobindu-se de pământ ca un meteorit. 

Explodase ca o minge de foc, luminând 
cerul nopții pe mile întregi. 

— Ia te uită! exclamă Johner când 
izbucni explozia. 

Distephano ştia că impactul va fi 
resimțit de seismografele de pe întreaga 
planetă. N-au decât să se întrebe ce a 
provocat cutremurul! 

Incendiul consuma repede tot ce 
fusese Auriga. Păcat că erau prea obosiţi 
şi încordaţi ca să se bucure de această 
imagine. 

Îi aruncă o privire lui Ripley. Faţa ei 
oglindea senzații contradictorii: uşurare, 
satisfacție, tristeţe, epuizare şi 
concentrare intensă. Aşa că Distcphano 
preferă să se bucure în sinea lui. Fai 
distrus pe toți, bravo! Ai reuşit din nou să-i 
distrugi pe toți. 

Se simțea bine. De îndată ce 
stabilizau nava, vor fi gata să aterizeze pe 
Pământ. Se terminase cu Auriga. Erau în 
siguranță. 

Apoi îşi aminti ceva. 

— Mai aveam doar trei săptămâni 
până la încheierea misiunii, zise el. Mă 
întreb dacă or să creadă povestea mea 
sau dacă or să mă alunge din armată 
pentru că spun adevărul. 

— Lasă, omule, îi spuse Johner vesel. 
Eşti bine-primit printre noi. Nu suntem 
prea organizaţi, dar eşti un tip care 
promite. O să te adaptezi perfect. 

Râse cu Johner, dar erau prea obosiţi 
să se amuze de glume. 

— Unde este Call? întrebă Ripley 
îngrijorată. Ar fi trebuit să se întoarcă 
până acum. 

— Ai dreptate, o aprobă Vriess. Ne-ar 
prinde bine ajutorul ei. Avem probleme în 
diverse sectoare. S-ar putea conecta la 
navă s-o dirijeze până la aterizare. 

Apăsă butonul interfonului şi spuse 
impacientat: 

— Call, unde dracu' eşti? 

Şi comută imaginea de pe monitorul 
care afişa ruinele fumegânde ale Aurigăi 
în magazie. Distephano se aplecă peste 
umărul lui Ripley ca să se uite mai bine, 
dar nu o văzu nicăieri pe Call. În 
momentul acela, nava se zgudui din nou, 
în timp ce clona se străduia s-o 
echilibreze. Apoi se aprinse o indicație 
luminoasă şi izbucni abur dintr-un 
furtun, nu departe de Johner. 

— LA DRACU"! exclamă el, luptându- 
se cu furtunul. 

— Nava asta o să se desfacă în 
bucăți,  şuieră Ripley printre dinții 
încleştați. 

Vriess făcu o verificare rapidă. Era 
evident că nu-i plăcea ce vedea. 

— Presiunea este instabilă! 

Johner se uită la Distephano. 

— Du-te după Call. Avem nevoie 
imediat de ea! 

Când se desprinse din scaun şi 
întinse mâna după armă, îl auzi pe 
Johner murmurând: 

— Ce-o fi cu ea? 

Bună întrebare, se gândi Distephano 
în timp ce se ducea s-o ajute. 


De sub stabilizator, Call auzi că se 
desprinseseră de Auriga. Probabil că 

Vriess şi Ripley erau ocupați cu dirijarea 
navei. Exista riscul să fie atraşi pe 
traiectoria de impact, o dată cu uriaşa 
navă militară. 

Se întreba dacă văzuse cineva 
extraterestrul, dacă ştiau ce avea ea de 
înfruntat. Stătea nemişcată. Oare unde 
se dusese monstrul? Îi pândea pe cei care 
vor veni s-o salveze? Un scârțâit o făcu să 
tresară, dar nu scoase nici un sunet. 
Este pe maşină! Apoi nu se mai auzi nici 
un zgomot şi Call încremeni în loc, 
aşteptând îngrijorată. 

Dar arătarea nu se lăsa. Se lipi de 
podea, încercând să se strecoare după ea. 
Îşi băgă un braţ şi o parte din capul 
hidos, zgâriind podeaua cu ghearele. Se 
străduia cu disperare să ajungă la ea. 

Call se lipi de perete, îngrozită. 
Ghearele monstrului sfâşiau materialul 
negru şi dur. Extraterestrul urla furios. 
Androidul se făcuse aproape una cu 
zidul. 

Creatura se agita, dădea din coadă să 
se propulseze, turtindu-se în spațiul 
îngust, până când ghearele sale ucigaşe 
ajunseră chiar în fața lui Call. Monstrul 
clocotea de mânie, dar capul lui era prea 
mare, prea rigid să încapă sub maşinărie. 
Însă nu se dădea bătut. Era convins că o 
să-şi atingă scopul dacă insista. 

Şi când roti din nou braţul, fu cât pe 
ce să atingă nasul lui Call. 


CAPITOLUL I 5 

Degetul cel mai lung al mâinii 
extraterestrului atinse fața androidului, 
care înghețase de frică. Nu ştia cât timp 
va mai reuşi să se ferească de el. Urla la 
ea şi o îngrozea cu sunetele feroce pe care 
le scotea. Dar cel mai rău era că 
răspândea o duhoare pe jumătate 
umană, pe jumătate animalică. 

Cât o să reziste să se ferească de el? 
Şi cât o să dureze până când cei din 
cabina de comandă or să-şi dea seama că 
lipsea de prea mult timp? 

Dar, în momentul acela zări o 
pereche de bocanci militari. Distephano! 

Din locul în care stătea nu avea cum 
să observe extraterestrul ascuns după 
stabilizator. Poate habar n-avea de 
existența lui. Oare îl văzuse pe monitor? 
Probabil că nu. 

La un moment dat, extraterestrul 
sesiză prezența omului. Call îşi dădu 
seama pentru că ghearele care o vânau 
încremeniră în loc. 


Distephano intră prudent în 
încăpere. Lumina era prea slabă ca să 
distingă ceva. Echipamentul ocupa 
aproape toată podeaua şi lanţurile care 
atârnau din tavan scoteau un clinchet 
plăcut, care-ţi distrăgea atenţia. Unde o fi 
robotul lui preferat? 

— Call? strigă el blând. 

Atmosfera ciudată a camerei 
motoarelor îi atrăsese atenția de la 
început. Trebuia să fie atent. 

— Call? Eşti aici? 

De fapt, unde ar putea să fie în altă 
parte? se întrebă el. Doar n-o fi trecut pe 
lângă el, fără s-o observe. 

Înainta, uitându-se de jur-împrejur, 
ca orice soldat conştiincios. 

Când Distephano se urni din loc, 
extraterestrul începu să-şi retragă încet 
mâna de sub stabilizator. 

Call se simțea uşurată pe de-o parte, 
dar pe de alta era îngrijorată. O să-l 
vâneze pe Distephano. Şi era de o sută de 
ori mai rapid şi mai puternic decât 
soldatul. 


Betty se  clătină puternic sub 
picioarele lui Distephano. Probabil că 
Vriess şi Ripley se străduiau să acţioneze 
comenzile manuale şi să țină nava sub 
control în absenţa lui Call. 

În cele din urmă, soldatul se opri în 
loc. Simţi un fior pe şira spinării şi se 
întrebă dacă nu cumva o fi vreun 
monstru înăuntru? Aşa s-ar explica şi 
absenţa lui Call. Altfel ar fi trebuit să se 
întoarcă de mult în cabina de comandă. 
Se uită nedumerit de jur-împrejur. Aici 
erau sute de locuri unde ar fi putut să se 
ascundă. Gândul acesta îi trezi o teroare 
animalică, dar trebuia să se stăpânească. 
Doar era soldat, ce Dumnezeu! Şi încă 
unul ales pe sprânceană, de generalul 
Perez. 

Distephano îşi pregăti arma, calm. 

Apoi făcu un pas înainte şi se opri în 
fața unui echipament care domina 
încăperea, înălțând arma. 

Dacă vreuna din arătările acelea e 
înăuntru... Se gândi la asta pentru o 
clipă. Monştrii au omorât toți oamenii de 
pe navă, până la unul. Dacă dau de 
vreunul din ei, o să-l fac bucăți! Măcar 
atât să fac pentru camarazii mei! 

Pe urmă se uită la echipamentul 
voluminos de lângă el. Este stabilizatorul, 
probabil! se gândi el. Aici nu suntem pe 
Auriga. Este o navă mică. Aici trebuie să 
se găsească o grămadă de chestii 
esenţiale pentru funcționarea navei. lar 
monştrii au sânge acid! 

Se opri în loc, când îşi dădu seama 
de acest lucru. Deci nu putea să 
folosească arma. În orice caz, nu aici. Dar 
poate va fi obligat... 

În timp ce cântărea opţiunile pe care 
le avea la îndemână, făcu un pas înainte. 


Call ajunsese la aceeaşi concluzie. 
Sânge acid. Dacă Distephano trage în 
monstru... 

Se zgâia la fața grotescă, de coşmar. 
Rânjea din nou şi-i curgeau bale din bot. 
Şi apoi, până să apuce să-l prevină pe 
soldat,  extraterestrul trecu la atac. 
Disperată, Call se avântă după el. 

Arătarea întinsese unul din brațele ei 
enorme şi înşfăcase fața lui Distecphano, 
exact când soldatul se pregătea să 
arunce arma. Răsună un urlet sfâşietor 
şi omul se prăbuşi pe spate, scăpând 
arma din mână. 

Palma mare a  extraterestrului 
acoperise fața soldatului, dar nu putea 
să-l oprească să zbiere îngrozit. 

Când gigantica făptură se ridică de 
jos, târându-l pe soldat, Call auzi un 
trosnet de oase şi urletul de durere al 
tânărului. Monstrul îl muşcase de 
creştetul capului, desfăcându-i țeasta ca 
pe o scoică, ca să-i devoreze creierul şi 
să-i soarbă sângele. 

A fost un gest premeditat! îşi spuse 
Call, îngrozită. Premeditat şi uman! 

Pe urmă, extraterestrul se întoarse 
spre ea. Colţii uriaşi semănau şi mai 
mult cu rânjetul morţii. Şi, peste câteva 
clipe, izbucni într-un râs hidos, în timp 
ce Call stătea încremenită în loc. 


Ripley observase vag că Johner 
încerca să îmbine furtunurile defecte, în 
spatele ci. Nu reacționa nici când Vriess 
îi strigă uriaşului: 

— Lipeşte-le cu dispozitivul servo! 

— Ei, protestă Johner, asta este 
treaba ta, nu a mea. Eu sunt doar bătăuş 
profesionist. 

Dar deveni mai atentă când îl auzi pe 
Vriess strigând în interfon: 

— Call, vino imediat aici! 

Şi, când nu primi nici un răspuns, 
începu să se îngrijoreze. Androidul ar fi 
trebuit să se întoarcă de mult. Doar ştia 
că aveau nevoie de ea, să se conecteze la 
navă. Şi nici Distephano nu se întorsese. 

Tocmai când începea să se agite mai 
mult, simţi legătura telepatică, profundă 
cu ultima ei odraslă în viață. 

Se cutremură şi apoi se desprinse de 
scaun. În spatele ei, îi auzi pe Vriess şi 

Johner strigând-o. Infirmul se grăbi să 
pună mâna pe comenzi. 

Sigur, Ripley îşi dădea seama că se 
îndreptau spre pământ într-o navă care 
le scăpase de sub control, dar încerca să 
nu se gândească pentru că nu era cel mai 
important lucru în momentul de față. 


Deşi ştia foarte bine că acest lucru 
nu era posibil teoretic, creierul lui Call 
refuza să proceseze informațiile. Stătea în 
umbra extraterestrului mutant, după ce-l 
văzuse cum  devorase creierul lui 
Distephano. Nu putea să se mişte sau să 
gândească, nici să facă nimic ca să se 
salveze. 

Monstrul uriaş părea şi mai înalt 
acum, când o domina cu statura lui, dar 
Call nu era în stare de altceva decât să se 
uite înspăimântată la fața lui, la dinţii lui 
mânjiți de ţesut cerebral. Răsuflarea îi 
duhnea a sânge. 

O  înşfăcă înainte să apuce să 
reacționeze. O luă de umeri şi o trase în 
sus, spre botul lui deschis. 

Oare va fi în stare să devoreze 
procesoare şi microchipuri? se întrebă ea 
mirată. Poate că nu, dar o s-o scoată 
oricum din funcțiune. 

Închise ochii şi spuse o rugăciune în 
gând. 

Şi, ca şi când ar fi auzit-o Dumnezeu, 
în momentul acela se deschise uşa şi 
auzi o voce: 

— Hei! 

Animalul care o înşfăcase pe Call se 
încordă şi se întoarse enervat. Ripley 

stătea neclintită în prag, cu picioarele 
depărtate, sigură pe ea ca întotdeauna. 
Dar ochii ageri ai robotului sesizară cât 
de obosită era. Trecuse prin atâtea, încât 
ajunsese probabil la limita puterilor. 

Urletele extraterestrului se domoliră 
când o văzu. 

— Nu pot să te las să faci asta, îi 
spuse ea calmă. 

Monstrul dădu din coadă, 
impacientat şi se răsuci brusc, fără să-i 
dea drumul lui Call. O ţinea ca pe un 
scut, lipită de pieptul lui. Call clipi, 
încercând să-şi regăsească instinctul de 
autoconservare. Acest animal acționa ca 
un om. 

Ripley stătea neclintită, cu ochii la 
Call. Trebuie s-o ajuţi într-un fel, îşi spuse 
robotul, deşi se afla într-o situație 
imposibilă. Se uită la arma lui 
Distephano, căzută la câţiva metri de ea. 
Oare Ripley n-ar putea s-o ia? 

Ne-am îndepărtat destul de 
stabilizator, se gândi Call, dar tot este 
riscant. Ce-o să se întâmple oare dacă 
Ripley distruge monstrul? Zguduitul 
navei îi spunea că pătrunseseră în 
atmosferă şi mai aveau puțin până să 
aterizeze. Şi întrebarea era dacă or să 
reuşească, dacă aveau avarii majore? Nu 
ştia ce să facă. Era complet dezorientată. 

Coada  extraterestrului se smuci 
furios. Call simți şuieratul lui fierbinte în 
ureche. Ripley cercetă rapid încăperea. 
Se uită la armă şi apoi la Call. 

Ştie, îşi dădu seama robotul. Sigur, 
doar nu este prima oară când pilotează o 

navă. Îşi aminteşte. Poate că 
echipamentele îi sunt familiare. 

Dar clona părea nehotărâtă şi acest 
fapt o trezi la realitate pe Call. Se 
îndreptau spre Pământ, cu acest monstru 
la bord. Ce mai conta dacă piereau, atâta 
timp cât se făcea praf şi extraterestrul? 
Dar ştia instinctiv că Ripley nu va putea 
să nimerească arătarea, pentru că ar fi 
trebuit să tragă prin ea, prin Call! 

Se aplecă înainte, încercând s-o facă 
să înțeleagă pe Ripley. 

— Haide, trage, ce mai stai! o 
îndemnă ea. Doar sunt obişnuită cu asta! 

Nu-i păsa dacă gloanțele o făceau 
bucăți, atâta timp cât distrugea această 
viziune de coşmar. La urma urmei, 
acesta era scopul misiunii ei. Să salveze 
omenirea de extratereştri! lar faptul că-şi 
amintise acest lucru îi era de folos. 

Dar Ripley nu se hotăra şi, spre 
uimirea lui Call, nu ridică arma lui 
Distephano. 

Nava se zgudui şi cele trei personaje 
ale acestei bizare scene de-abia reuşiră 
să-şi menţină echilibrul. 


În cabina de comandă, Vriess apăsa 
înnebunit pe butoane, încercând s-o 
comande pe Betty. Era cu ochii în patru, 
atent la toate afişajele. Nici măcar nu 
îndrăznea să se uite la monitorul care o 
arăta pe Call în ghearele monstrului. 
Refuza să se gândească la asta. 

Lângă el, Johner trudea la fel de 
furibund să coordoneze manual nava. 

Întunericul nopţii fusese înlocuit de 
razele soarelui care luminau cabina. 

— Rămânem fără..., îl preveni Vriess 
pe copilotul său. 

— Gata, mă ocup eu de asta, îi 
asigură Johner. 

— Zece minute până la impact, 
anunță calm vocea computerului. 

Şi Vriess îşi dădu seama pentru 
prima oară că era glasul lui Call. 


În timp ce nou-născutul şuiera, 
zbiera şi o strângea la piept pe Call, 
Ripley îşi dădu seama că nu putea să-l 
lichideze decât dacă făcea aşa cum o 
sfătuise robotul. Trebuia să ia arma lui 
Distephano şi să împuşte monstrul prin 
trupul lui Call. Dar nu putea să facă 
acest lucru, la fel cum nu putuse s-o 
lichideze pe Newt. Deci nu asta era 
soluția. Atunci care? 

Ripley se uita la arătare, nehotărâtă. 
O durea tot corpul. Era epuizată. Nu-şi 
dorea decât să se întindă undeva şi să 
moară. Ah, Doamne, de ce nu putea să 
facă asta? 

Poate şi eu sunt un robot, se gândi ea 
înnebunită. Un robot programat să 
meargă înainte, la nesfârşit. Ah, Doamne, 
nu mai suport! 

Nou-născutul urlă de furie. Dinţii lui 
erau aproape de capul lui Call, dar nu o 
ataca. Şi-o fi dat seama că nu avea creier 
organic şi nici hemoglobina în sânge? 
Simţise că avea de-a face cu un robot? 

Dar, în momentul acela Ripley îşi 
aminti cum Bishop fusese sfâşiat de o 

matcă furioasă şi îşi dădu seama că nou- 
născutul putea face acelaşi lucru cu Call. 
Atunci, nu fusese în stare să-l salveze pe 
Bishop şi probabil că nu va fi nici acum. 

Trebuia să facă ceva, doar asta era 
menirea ei, nu? Oftând disperată, ridică 
braţele în sus, semn că se predă şi 
încercă să restabilească legătura 
telepatică pe care o simţise în creşâ. 

Este ceva aparte, bine păzit, dar o 
simt. 

Era O senzaţie inumană, 
respingătoare, dar familiară într-un fel. 
Ripley încercă să nu se cutremure 
îngrețoşată. Se uită în ochii monstrului, 
atât de asemănători cu ai ei. 

O privea rece, dar înfometat. Furios, 
dar doborât de singurătate. 

Creşa a fost distrusă. Toţi ceilalți au 
pierit.  Nou-născutul rămăsese complet 
singur acum. Şi singura care avea ceva 
comun cu el era femeia dinaintea lui. 

Ripley înţelese brusc acest lucru şi îşi 
dădu seama că era singura carte care-i 
mai rămăsese de jucat. 

Ei, puiule, se gândi ea ironic, sunt 
unica ta mamă. Mă ai doar pe mine! 

Întinse mâinile rugător şi îşi umplu 
mintea de gânduri pozitive. Se gândi la 
Newt, şi-o imagină în brațele ei, mică, 
blândă, încrezătoare. Văzu cu ochii minții 
braţele copilului prinse de gâtul ei, 
convinsă că Ripley n-o să-i dea drumul. 
Newt, care înţelesese, cu încrederea de 
nezdruncinat a unui copil, că Ripley se va 
întoarce s-o salveze. Păstrând această 
imagine în minte, murmură: 

— Haide, da, puiule... 

Nou-născutul se calmă încet. Nu mai 
dădea din coadă. Îşi slăbise strânsoarea 
asupra lui Call. 

Ripley simțea privirile androidului 
ațintite asupra ei. Sesiză nedumerirea de 
pe fața micuţei femei. Call nu putea să se 
mişte. Când  nou-născutul îi dădu 
drumul în cele din urmă, o luă pe 
nepregătite şi căzu pe podea. Ripley nu-şi 
putea permite să răspundă întrebării din 
ochii ei. Se uita fix la monstru, 
ademenindu-l să abandoneze robotul şi 
să vină la ea. 

În timp ce uriaşa creatură se 
îndrepta spre ea, clona observă că fata- 
robot reuşise să se îndepărteze. 

Bine, se gândi Ripley, foarte bine. Îşi 
amintise de momentul acela când o 
îndemna pe Newt, Fugi! Ascunde-te! 
Dacă ar fi îndrăznit, i-ar fi strigat acelaşi 
lucru şi lui Call, dar era încă prea 
aproape de nou-născut. 

— Pleacă, îi spuse ea totuşi, fără s-o 
privească. 

Apoi se îndreptă spre monstru. 

— Haide, îl ademeni ea, cu braţele 
întinse. 

Doi paşi, trei. Acum nou-născutul 
era atât de aproape încât putea s-o 
atingă, iar Call se îndepărtase şi mai 
mult. Ripley stătea cu brațele desfăcute 
şi mintea limpede, transmițând 
monstrului imaginea maternă din mintea 
sa. Îşi amintise de matca extraterestră 
care întinsese brațele spre copilul ei 
mutant, înainte ca nou-născutul să-i 
smulgă capul. Oare această arătare era 
capabilă de sentimente? Ştia ce înseamnă 

încrederea? Forțându-se să-şi păstreze 
imaginea neştirbită în minte, Ripley se 
arăta cât mai supusă. Îşi ținu respiraţia 
când monstrul se apropie. 

Apoi, nou-născutul scoase un sunet 
tânguitor, ca şi când l-ar fi durut ceva. 
Ripley tresări şi îşi înălță privirile. Capul 
de mort nu putea să te impresioneze, dar 
era clar că extraterestrul se simțea 
singur. Amintindu-şi de gestul ei către 
nou-născutul din creşă şi de blândețea 
pe care clona i-o arătase lui Call când 
venise s-o ucidă, mângâie capul țuguiat 
al nou-născutului. 

În spatele ei, târându-se către uşa 
încăperii, Call o privea îngrozită şi 
fascinată în acelaşi timp de această 
legătură dintre două ființe din specii 
diferite, dar înrudite genetic. În timp ce 
mângâia blând capul nou-născutului, 
limba lungă, şerpuitoare a monstrului 
începu să lingă sudoarea de pe fața lui 


Ripley. 
Clona se uita de jur-imprejur, 
concentrându-se asupra imaginii 


materne care atrăgea monstrul. Şi exact 
în spatele nou-născutului zări o fereastră 
de dimensiuni moderate, pe care se vedea 
cerul întunecat al nopţii australiene, 
brăzdat de primele raze ale zorilor. Se 
deplasau tot mai departe de locul 
impactului. Mai aveau puțin până să 
aterizeze. 

Ripley continua să mângâie capul 
nou-născutului, pipăindu-i ochii, bărbia 
proeminentă. Acum arătarea cu cap de 
mort afişase zâmbetul hidos pe care-l 
cunoştea atât de bine. Degetele ei găsiră 

dinții puternici şi-i atinse cu grijă. Nou- 
născutul deschise botul, lăsând-o să-i 
examineze în voie. 

Clona îşi trecu palma încet peste 
marginea lor ascuţită şi se tăie fără 
măcar să clipească. 

Când îşi trase mâna şi se uită, era 
plină de sânge gros, roşu. Sângele ei. 
Sânge uman. În cea mai mare parte. 

Se uită calmă în ochii lui, 
controlându-şi gândurile. Apoi, cu un 
gest brusc, dădu din braț şi stropi 
fereastra. 

Sângele căzu exact în mijloc. La 
început nu se întâmplă nimic dar, peste 
câteva secunde, geamul începu să 
sfârâie, să fumege şi apoi să se topească. 

Ripley  sesiză o schimbare în 
atitudinea ciudatei ființe. Încrederea pe 
care o simțise până atunci, fu înlocuită 
de altă senzaţie: de trădare! 

Se înălță imediat în două picioare şi 
începu să şuiere ameninţător. 


Nou-născutul privi mirat gestul 
sfidător al lui Ripley. În momentul de faţă 
nu era interesat decât s-o omoare încet, în 
chinuri cumplite pe cea care stătea 
dinaintea lui atât de fragilă şi 
neajutorată. Deşi locul în care se aflau 
tremura din toate încheieturile, deşi nou- 
născutul bănuia că îl pândea un mare 
pericol, nu-i păsa. Nu se lăsa influențat de 
nimic. 

Îşi domina victima şi de-abia aştepta 
să-şi înfigă colții în creştetul ei. O să-i 
devoreze creierul încet, o să-l savureze şi o 

să se întrebe dacă va putea să absoarbă 
şi amintirile lui Ripley în felul acesta. 
Sângele ei o să-i astâmpere foamea eternă 
care nu-i dădea pace. 

Nou-născutul întinse limba încet. 


Ripley încremeni în loc, încercând să 
nu-şi exteriorizeze spaima. 

Nou-născutul căscă botul uriaş şi 
aceeaşi limbă care o curățase tandru, 
care o făcea să se deosebească atât de 
mult de matca extraterestră care-i 
dăduse naştere, se mişcă obscen. Clona 
observă îngrozită cum se întăreşte, la fel 
ca la ceilalți monştri. Îi apăruseră dinţi 
mici, ascuțiți, în vârf. 

Clona gemu. Nou-născutul se aplecă 
asupra ei, gata să-i perforeze fruntea. 
Femeia nu putea nici măcar să închidă 
ochii. Se uita cu o fascinație morbidă la 
metamorfoza monstrului. 

Ah, Doamne, ajută-mă! se gândi 
Ripley, dându-şi seama că era prima 
rugăciune pe care o rostise în această 
reîncarnare. 

Arătării îi curgeau bale din gură şi 
limba se apropia tot mai mult de faţa ci. 

Femeia se cutremură fără să vrea. 
Dar nu se dădu înapoi. Ştia că ar fi fost şi 
mai rău. Peste umărul nou-născutului o 
văzu pe Call care se târa pe podea. 
Reuşise în sfârşit să pună mâna pe arma 
lui Distephano. 

Apoi se uită spre fereastră. Se topea 
în mijloc şi degaja un miros caracteristic 
de plastic încins. Îşi dădu seama că erau 
în atmosferă. Ajunseseră aproape acasă. 

Ripley se uita fascinată la fereastră, 
încercând să evite imaginea dinților 
ascuțiți din vârful limbii, care înaintau 
spre faţa ei. 

În momentul acela, imaginea din 
mintea ei, în care se vedea cu Newt în 
braţe, se schimbă brusc. 

O  copleşiseră amintirile. Peste tot 
domnea haosul. Războinicii urlau şi 
mureau. Era foc. lar ea, Ripley stătea 
neclintită, cu pruncul în brațe. Provocând 
moarte şi distrugere creşei. 


Nou-născutul se apropie pentru 
sărutarea finală, dar tresări brusc, uimit 
de schimbarea legăturii telepatice. Acum 
Ripley nu mai era supusă, nu mai era 
copleşită de teamă şi remuşcări. 
Dimpotrivă, devenise sfidătoare! Amintirea 
distrugerii creşei, atât de vie în mintea ei, 
îl înfuria. Îşi bătea joc de el. 

Monstrul scoase un urlet înainte să 
treacă la atac şi deodată... 

Răsună un zgomot asurzitor şi se 
simti tras de o forță invizibilă. Atracția era 
atât de puternica, încât îl îndepărta tot 
mai mult de pradă. Nu înțelegea ce se 
întâmpla. Cum era posibil aşa ceva? 

Urlă furibund, când îşi dădu seama 
că nu mai putea s-o atingă pe Ripley. 
Aluneca pe spate, din ce în ce mai repede. 
Apoi se lovi de ceva tare. Gemu şi întinse 
ghearele spre femeie. Nu-i venea să 
creadă că fusese prins în capcană tocmai 
când fusese atât de aproape de pradă. 

Se auzi un pocnet răsunător când 
fereastra fu străpunsă de acid şi curentul 
de aer atrase imediat fumul şi obiectele 
mici din jur. Call reacționă imediat. Se 
apucă de lanțurile din tavan şi se legă 
imediat cu nişte hamuri de rezervă. 

Zeci de obiecte mici erau atrase de 
fisura din fereastră, în timp ce sângele 
acid al lui Ripley eroda geamul tot mai 
mult. Gaura se mărea şi depresurizarea 
creştea. Exact când întinsese brațele spre 
Ripley nou-născutul fu smuls din loc şi 
propulsat spre geam şi, în aceeaşi 
secundă, Call o prinse pe Ripley. Altfel ar 
fi zburat după monstru. 

Nou-născutul se lovi de fereastră şi 
zbieră de furie şi durere când forța 
curentului atmosferic îi înțepeni trupul în 
geam. 

Acum când depresurizarea încetă, 
Ripley căzu pe podea şi se desprinse de 
Call. Robotul îi întinse mâna şi-i strigă: 

— HAIDE! 

Şi Ripley se târi după ea. 

Nou-născutul se lupta să învingă 
forța de atracție şi reuşi să se desprindă 
puţin. Mişcarea lui destupă fereastra şi 
atrase din nou clona spre el. 

Urletul asurzitor al monstrului se 
amplifică în timp ce încerca să prindă 
femeia. Dar furia şi zbaterea lui erau 
zadarnice, căci nu putea face față 
curentului atmosferic. Ripley simți că 
fiara obosise, era derutată şi îşi dădu 
seama că, pentru prima oară în scurta lui 
viață odioasă, nou-născutul era 
înspăimântat. 

Oare ti-e frică de moarte? se gândi 
Ripley. Păi ar fi timpul să te obişnuieşti cu 
ideea! 

Începu să râdă, întrebându-se când 
n-o să i se mai pară amuzante astfel de 
lucruri ciudate. 

În cele din urmă, nou-născutul 
renunță să se mai împotrivească forței 
decompresiunii şi fu atras în gaura care 
se lărgea. Impactul îi sfâşie pielea şi 
Ripley văzu cum sângele lui acid 
explodează în atmosferă. 

Urletul inuman al arătării o zgudui 
până în măduva oaselor şi ţipă la rândul 
ei, târându-se pe podea să ajungă la Call, 
ca şi când numai ataşându-se de robot 
putea să-şi păstreze caracterul uman. 

Într-adevăr, nu era decât un robot, 
dar androizii fuseseră programaţi să 
intervină în situații prea periculoase 
pentru oameni. Şi unicul ţel al existenței 
lor era să salveze vieţile ființelor 
omeneşti. 

Amintirile se dovedeau mai puternice 
decât timpul. 

Prefer să mi se spună "persoană 
artificială". 

Nu pot să te mint şi să-ţi spun că 
avem vreo şansă... dar te bucuri de 
toată simpatia mea. 

Bishop şi Ash, nişte simpli roboți. 
Unul îşi sacrificase aproape viața ca s-o 
salveze pe ea şi copilul ei. Iar celălalt ar fi 
ucis-o bucuros pentru că se amestecase 
în planurile lui. 

Ripley închise ochii, copleşită de 
amintiri. 

La început, nou-născutul nu-şi dădu 
seama de nimic în afară de vidul cumplit, 
inexorabil, care-l trăgea departe de Ripley, 
de ființa pe care era hotărât s-o distrugă. 
Dar când se lovi de fereastră, simți 
muşcătura rece a frigului. Pielea de pe 
spate şi rinichi începu să se solidifice şi 
apoi plesni, împroşcând sânge şi ţesuturi. 
Zbieră  agonizant când sângele acid, 
organele şi măruntaiele zburară în spațiu, 
îngheţând instantaneu, înainte să se 
desprindă complet de trupul monstrului. 

Practic murise, dar creierul lui nu voia 
să accepte acest lucru. Luptând disperat 
pentru supraviețuire, nou-născutul îşi lipi 
palma de sticlă, încercând cu disperare să 
se tragă înapoi. Dar, în timp ce se zbătea 
disperat, gaura se lărgi şi se dizolvă 
complet. Forța depresurizării îi smulse 
instantaneu brațul şi-i fractură umărul. 

Nou-născutul deschise ochii îngrozit, 
sfâşiat de durere şi se uită neajutorat la 
Ripley. Nu putea să vorbească. Doar să 
urle, dar femeia aceasta înțelegea în mod 
sigur ce voia de la ea. Cum era posibil ca 
mama nou-născutului să-l privească 
indiferentă cum murea, fără să-l ajute? 

O imploră din priviri, cu ochii lui atât 
de asemănători cu ai ei. 

UCIDE-MĂ!  UCIDE-MĂ! PENTRU 
DUMNEZEU, MAMĂ, UCIDE-MĂ ODATĂ! 


În cabina de comandă, Vriess privea 
pământul cum se apropie tot mai mult, 
în timp ce se lupta cu comenzile navei. 
Glasul lui Call continua numărătoarea 

inversă, amintindu-i cu fiecare secundă 
că ea nu era acolo, că Ripley nu se 
întorsese, că era singur în această bătălie 
fără speranţe cu bătrâna navă. Un infirm 
singur. Nu va fi în stare s-o comande pe 
Betty, care se rostogolea nebuneşte spre 
Pământ. 

Johner se trânti pe scaunul lui Ripley 
şi se căzniră împreună să manevreze 
comenzile. 


Când forța de atracţie slăbi, pentru 
că  nou-născutul astupase fereastra, 
Ripley se prăbuşi pe podea, epuizată. O 
auzi pe Call strigând-o pe nume, dar nu 
reuşi să reacționeze, nici măcar ca să se 
salveze. Call întinsese un braț după ea, 
iar cu celălalt se ținea de aparatura de 
stabilizare. Clona încercă să se târască 


spre robot. 
TȚipetele nou-născutului se 
amplificaseră, deveniseră isterice. 


Monstrul despica aerul cu ghearele. Ochii 
lui oglindeau durerea cumplită care-l 
sfâşia. Ripley se uită înapoi, deşi nu voia. 
Nu putea să-l asculte fără să se simtă 
impresionată. 

Nou-născutul se uită direct la ea, 
şuierând şi tânguindu-se. 

Clătină din cap. Ultimul ei copil 
monstruos. Era normal să se afle aici, să 
asiste la sfârşitul lui. Trebuia să fie 
sigură. 

Call o apucase de haine. Îi înfăşurase 
o sfoară după talie, peste piept, dar lui 
Ripley îi era imposibil să-şi desprindă 
privirile de la monstrul în agonie, de care 

se simțea legată genetic. Gemu când nou- 
născutul întinse braţele spre ea, rugător. 

Gata, s-a sfârşit, se gândi clona, 
referindu-se la monstru. S-a sfârşit 
pentru totdeauna. S-a terminat cu 
reîncarnările. 

Nou-născutul se zbătea în chinuri. 

Aşa, îşi spuse Ripley, ca şi când ar fi 
încercat să-i aline durerea. Nu mai 
durează mult. Ai răbdare. 

Brațul întins îi ieşi în umeri şi oasele 
zburară în spaţiu. Nou-născutul urlă 
sfâşietor, zbătându-se în gaura care îl 
ținea strâns, ca pe o muscă într-o plasă 
de păianjen. Pe urmă îi plesni burta şi 
măruntaiele se împrăştiară în spaţiu. 

Urletul lui se înfipse direct în creierul 
lui Ripley şi o cutremură ca un şoc 
electric. Îşi astupă urechile, să numai 
audă răcnetele odraslei sale. Urlă o dată 
cu el şi sunetul o sfâşie ca un brici. Apoi 
îşi simți palmele lipicioase, pentru că 
sângele îi curgea printre degete din 
urechi. Se ghemui pe podea, ţipând. Call 
se apropie de ea şi o strânse cu toată 
puterea, ca s-o ajute să treacă de această 
ultimă încercare. 

În timp ce femeile se uitau îngrozite, 
unul din picioarele nou-născutului se 
retrase în corpul lui şi dispăru, pe 
măsură ce oasele şi muşchii erau supte 
de vid. 

Apoi se contractă celălalt picior, atât 
de repede încât Ripley se temu că 
fereastra n-o să mai ţină mult. Dar nu 
reuşea să-şi desprindă ochii de la această 
imagine de coşmar. Monstrul se uită la 
ea, când i se retrase cel de-al doilea braț. 

Pe urmă, capul nou-născutului se afundă 
în corpul lui grotesc, diform. 

Ah, Doamne, sper că ai murit. Este 
imposibil să mai trăieşti! Ripley spera să 
fie aşa, dar ochii lui spuneau "nu". Nu 
mai avea plămâni să urle, dar îşi mişca 
botul, deschizând şi închizând dinții 
înspăimântători. Ripley ştia că era legat 
încă telepatic cu ea. 

Şi că o implora în gând: Ajută-mă. 
Ajută-mă. 

Apoi se sfâşie pielea şi începu să i se 
desprindă carnea. Unul din degete 
ajunsese la ochi. 

Trebuie neapărat să ies de aici, se 
gândi ea, simțind câ-şi pierde mințile. 
Trebuie să ies... Dar ochii aceia afurisiți, 
atât de asemănători cu ai ei, erau încă vii 
şi Ripley era prizoniera lor. 

În timp ce nava se zguduia din toate 
încheieturile, distrugerea inexorabilă a 
monstrului continua. Acum totul se 
întâmpla mult prea repede. Ultima 
bucată de piele se desprinsese şi zburase 
în stratosfera. Ripley îşi luă mâinile de la 
urechile ei sângerânde şi se trezi 
strângând la piept capul lui Call, ca şi 
când ar încerca să împiedice un copil să 
vadă ceva atât de oribil. Dar se uitau 
amândouă, incapabile să-şi desprindă 
privirile. 

Clona simți cum legătura telepatică 
se  străduia cu disperare să se 
restabilească. Acest contact inuman o 
îngrozea şi o impresiona în acelaşi timp. 
La urma urmei era odrasla ei şi era pe 
moarte. Dar n-avea de gând să se 
sacrifice pentru ea. 

Capul nou-născutului se ridică brusc 
şi Ripley observă că, în sfârşit, îi zburase 
creierul. Legătura telepatică se evaporă şi 
clona începu să plângă, uşurată şi 
îndurerată în acelaşi timp. 

Ah, Slavă Domnului că a murit! se 
gândi Ripley. Ar fi vrut şi plângă până la 
epuizare. Dar nu era timp, 
depresurizarea continua, absorbea tot ce 
nu era fixat solid spre rămăşiţele grețoase 
ale nou-născutului. 

I se desprinsese pielea de pe față şi-i 
ieşise prin orbite. Apoi se făcu linişte, de 
parcă ar fi ajuns în centrul liniştit al unui 
uragan, în clipa când un ultim rest de 
piele acoperi găvanele ochilor. Deodată 
însă o orbită se eliberă şi cele două femei 
fură atrase ca de o pompă de absorbţie 
spre craniul hidos, rânjit. 

Era prea oribil să se gândească acum 
că puteau fi aruncate în spaţiu prin capul 
nou-născutului. 

Se agățară cu disperare una de alta, 
luptând împotriva cumplitei forțe de 
atracție. 


— N-o să reuşim! înjură Johner, în 
timp ce se lupta cu comenzile. 

Pământul se apropia rapid şi 
depresurizarea din compartimentul de 
mărfuri îi arunca de colo-colo, ca pe un 
avion de hârtie. 

— Ba da, o să reuşim! îl repezi Vriess, 
hotărât să nu se dea bătut. 

Vocea lui Call părea bizar de calmă în 
timp ce număra secundele până la 
impact. 

În timp ce nava se zguduia violent şi 
echipamentele se mişcau de la locul lor, 
Ripley şi Call stăteau agățate una de alta. 
Dar, în timp ce clona o strângea în braţe, 
robotul înfăşură în jurul lor benzile 
metalice prinse de pereți. Benzile 
metalice se înfigeau în corpul lui Ripley, 
dar nu băga în seamă durerea. 

Culmea era că se simțea uimitor de 
calmă, deşi se îndreptau probabil spre o 
moarte sigură. Îşi amintea de nava care 
se rostogolea spre Hadleys Hope, de 
Hicks care dormea, de parcă ar fi fost 
într-o călătorie de plăcere şi gândurile 
acestea o făcură să zâmbească. O 
strângea pe Call în brațe, regretând că nu 
putea să-i transmită liniştea. Acum nu 
mai conta nimic. Pământul va fi în 
siguranță. Ei muriseră. Toți. Iar ea 
supraviețuise, chiar dacă numai pentru 
câteva clipe. 

TȚeasta rânjită a nou-născutului se 
sfărâmă în mii de bucăți şi dispăru pe 
fereastră. 


— Gata, bătrâne! zbieră Johner. 

— Doar ţi-am spus că o să reuşim, 
zise Vriess, în timp ce se luptau amândoi 
să dirijeze nava. 


Betty se cutremură pentru ultima 
oară şi apoi se linişti. Ripley simţi aerul 
curat care răscolea hârtiile şi mizeria din 
jur ca un uragan, doar că acum sufla 

înăuntru, nu mai absorbea ce se afla în 
încăpere. 

Inspiră adânc şi se uită pe fereastră. 
Nu vedea decât cer albastru şi nori. 

Domnea o linişte pe care n-o mai 
simțise demult şi simțea că se dizolvă. 
Moartea nou-născutului îi răpise ultimele 
puteri. Nu-i mai rămăsese nici un dram 
de energie. Era la un pas de leşin. Dar 
Call o susținea. 

— Ai reuşit, murmură robotul. L-ai 
ucis. 

— Am reuşit? se miră Ripley. 

— Da, s-a terminat cu el. 

— Grozav, murmură ea epuizată. 

Call îşi înălță privirile spre ea, în 
timp ce se străduia s-o susțină. 

— Poate că acum o să avem 
amândouă vise plăcute. 

Ripley încercă să zâmbească. 

— Am reuşit, suntem tefere! 

— Da, zise Call uimită, am reuşit. 

Clona auzi ţârâitul interfonului şi 
răsunară  chiotele victorioase ale lui 
Johner şi Vriess. 

— Call, Ripley, sunteți bine? Sigur, vă 
vedem, dar... 

— Da, suntem bine, le răspunse Call. 

Apoi se uită la cealaltă femeie, 
zâmbind. 

— Suntem bine amândouă. 

Ripley  încuviință din cap şi îşi 
rezemă obrazul obosită de capul femeii- 
robot. 


În cabina de comandă, cei doi bărbaţi 
erau în culmea fericirii. Johner sări de pe 

scaun şi-l sărută pe Vriess cu pasiune. 

— Aşa! exclamă el. Am reuşit să 
ținem nava în frâu şi acum să vedem 
cum o s-o aducem la sol! 

Vriess dădu din cap, râzând cu gura 
până la urechi. Dar, după câteva clipe, îi 
pieri brusc veselia. Se uită de jur- 
împrejur şi-l întrebă îngrijorat pe Johner: 

— Chiar, cum o s-o aducem la sol? 


EPILOG 


Ripley se uita pe fereastra navei la 
Pământul care se apropia. Nu mai văzuse 
niciodată un cer albastru sau un sol 
adevărat. Cel puţin nu în această 
reîncarnare. Totul i se părea nou şi se 
bucura de această noutate. 

O simțea pe Call care stătea tăcută 
lângă umărul ei. Prezenţa ei îi dădea o 
senzație de confort şi tovărăşie pe care n- 
o mai simțise niciodată. 

Amintirea lui Newt, Amy, Hicks, 
Bishop şi a celorlalți oameni pe care-i 
cunoscuse n-o mai ardea dureros ca 
altădată. Dimpotrivă, o făcea să se simtă 
caldă, umană. lubise şi fusese iubită. 
Luptase, protejase şi îşi jertfise viața 
pentru cei pe care-i iubea. Şi era gata s-o 
facă din nou, ori de câte ori va fi nevoie. 
Acum se împăcase cu sine. 

Imaginile de vis care-i apăruseră de 
atâtea ori nu mai erau haotice. Alinarea 
rece a criosomnului. Nevoia de a-şi proteja 
puiul. Forța şi tovărăşia propriei sale 
specii. Puterea mâniei ei. Căldura şi 

siguranța prietenilor. Imaginile erau acum 
pline de înțeles, multumitoare. Le 
recunoştea la un nivel dincolo de pragul 
conştientizării, al învățării. Făceau parte 
din ea, din cine şi ce fusese. Şi acum 
făceau parte din ceea ce devenise. 

Se întoarse să-i zâmbească robotului. 
Call se uita la locul de aterizare care se 
apropia tot mai mult. 

— Pământul, zise ea, ca şi când şi-ar 
fi dat seama abia acum. 

Ripley încuviinţă din cap zâmbind. 

— Da, pământul. 

— Este prima oară când văd această 
planetă, zise fata-robot, încet. Probabil că 
sunt o mulțime de locuri unde poți să te 
ascunzi. 

Se opri ca şi când ar fi vrut să spună 
multe alte lucruri, dar nu găsea cuvintele 
potrivite. lar acest fapt i se păru nostim 
lui Ripley. Call era robot şi avea la 
îndemână un volum lexical nelimitat. 

— La ce te gândeşti? insistă clona, 
curioasă. 

— Ce crezi că ar trebui să facem? 
Unde ar trebui să mergem? 

Se uita la ea de parcă Ripley ar fi 
deținut toate răspunsurile. 

— Nu ştiu, zise ea clătinând din cap. 
Chiar că nu ştiu, Call. Şi eu sunt străină 
aici. 

Cele două femei stăteau în linişte, 
una lângă alta, privind luminile 
îndepărtate ale celui mai apropiat oraş. 
Aveau destul timp să se hotărască. 

